
PREDGOVOR 


U rukama držite prvo izdanje “Sjećanja ” sestre Lucije od 
Prečistog Srca Marijina na hrvatskom jeziku. Ono sadrži prva 
četiri Sjećanja napisana na zapovijed biskupa Leirije, Josea 
Alves Correia da Silve, te tri dodatka: izvješća o ukazanjima 
u Pontevedri i Tuyu, te dokumenatKongregacije za nauk vjere 
“Fatimska poruka”, izdan povodom objave treće tajne 13- 
svibnja 2000. godine. Objavom treće tajne, objavljena je cijela 
poruka koju je presveta Djevica 1917. godine povjerila djeci 
vidiocima. 

Sjećanja sestre Lucije predstavljaju, iz više razloga , doista 
osobito djelo suvremenog katoličkog spisateljstva. Ono je 
najbogatije, najiscrpnije i najživotnije svjedočanstvo o 
događajima u Cova da Iriji. Ono čitatelja privlači čistim i 
jednostavnim stilom, nadahnutom, upravo tankoćutnom 
jednostavnošću i iskrenim svjedočenjem. Njezin stil, pročišćen 
samostanskom duhovnošću prožete duše, daje riječima 
spontanost, bez književničkog okolišanja. 

Poruka Fatime jest - kako se jednom izrazio Serafim de 
Sousa Ferreira e Silva, biskup Leiria-Fatime - po našoj dragoj 
Gospi izrečena bit Evanđelja ljudima našeg vremena. Sjeća¬ 
njima sestre Lucije Fatima postaje sve više osvježavajućim 
vrelom, daškom s proplanka, spasonosnom karikom koja 
može biti od pomoći Crkvi - kako to žarko želi Ivan Pavao 11. 
- na početku trećeg tisućljeća kršćanstva. 

Sjećanja govore o obećanjima naše drage Gospe iz godine 
1917., kako će se vratiti “da bi izmolila posvetu Rusije...te 
pobožnost prvih subota ”, i o njihovim ispunjenjima godine 
1925. u Pontevedri i 1929- u Tuyu. Značajne korake na tom 
putu - molitvu i posvetu Bezgrešnom Srcu Marijinu - poduzeli 
su pape Pio XII. 1942. i 1952., Pavao VI. 1964. i Ivan Pavao II. 
1982. godine. Tu je posvetu Ivan Pavao II., zajedno sa svim 
biskupima svijeta obnovio 25. ožujka 1984. pred milosnim 
Gospinim kipom, za tu zgodu dopremljen u Rim iz kapelice 
ukazanja u Fatimi. Budući da sufatimskojporuci o obraćenju 
Rusije veliku pažnju posvetili i papa i biskupi, izgleda da su 
promjene u Rusiji don ijele prve plodove te posvete. 

Proglašenje blaženim Francisca iJacinte 13■ svibnja 2000. 
godine po Ivanu Pavlu II. u Fatimi otvorilo je u Crkvi novo 
razdoblje. “Crkva tim obredom želi postaviti na svijećnjak 
dvije svijeće, koje je Bog zapalio da bi prosvijetlio čovječanstvo 
u satima tame i briga. ... Neka poruka njihovih života ostane 
uvijek živa kako bi čovječanstvu osvijetlila put!” 

Svi navedeni razlozi potpuno opra vdavaju trud uložen u 
obradu ovog djela odnosno u njegovu ponudu čitateljima. 

Uprevođenju izvornih spisa sestre Lucije - “Četiri viđenja ”, 
do kojih smo došli dobrotom presvijetlog gospodina biskupa 
leiria-Fatime - vodimo brigu da prijevodi budu vjerni i svome 
izvorniku i njegovu duhovnom polazištu. Bilo je također 
nužno spise smjestiti u okolnosti i vrijeme njihova nastanka. 
Pri tome nam je svesrdno pomagao ponajbolji poznavatelj 
fatimskih događaja, prečasni gospodin o. dr. Joachim Maria 
Alonso. Njegov su rad: opći uvod u Sjećanja, zatim uvod u 
svako pojedino “Sjećanje”, logični i sustavni podnaslovi, koji 
ne umanjuju smisao, već čitanje čine razumljivijim i 
shvatlivijim, te bilješke koje su korisne za lakše razumijevanje 
zamršenih mjesta. 

Konačni prijevod na hrvatski jezik učinjen je prema 
osmom izdanju “Sjećanja” na njemačkom jeziku, a doku- 
menat Kongregacije za nauk vjere “Fatimska poruka” prema 
izdanju na slo venskom jeziku. 

Ovdje, dakako, ne možemo sve spomenuti koji su nam 
pomagali rta ostvarenju ovog djela. Ipak želimo zahvaliti 
onima koji su posredno ili neposredno radili na prijevodu i 
obradi: vlč. Dragi Bosnaru, vlč. Josipu Vnučecu, vlč. Antunu 
Hoblaju ml., gđi Kristini Sisek, te vlč. Nenadu Maloviću. 
Nadamo se da će ovim izdanjem riječi sestre Lucije doprijeti 
do srca čitatelja i duboko ih zahvatiti. 

Hvala Bogu na izvanrednoj milosti što našim čitateljima 
možemo pružiti knjigu koja će im pomoći da našu nebesku 
Majku još bolje upoznaju i uzljube. 


o. Luis Kondor, SVD 

voditelj procesa za proglašenje svetima Francisca i Jacinte 

OPĆI UVOD 


Prije no što počnemo s pravim uvodom u cjelovito 
objavljivanje Sjećanja, čitatelju nudimo kratki prikaz onoga 
što nas je vodilo, na koje smo prepreke nailazili i koji smo 
put slijedili. 

Ovo izdanje Sjećanja sestre Lucije je prijevod njemačkog 
izdanja, napravljenog prema portugalskom izvorniku koji 
se nalazi u rukopisu čuvanom u biskupskom arhivu u Leiri. 
Dopuštenje za objavljivanje zahvaljujemo bivšem biskupu 
Leira-Fatime, mons. Serafini Ferreira e Silva. Ovo, dakako, 
nije kritičko izadnje u pravom smislu riječi. Mi smo tek 
preveli izvornik i ponovno mu, uz najveću vjernost i točnost, 
udahnuli riječi spisateljice. Konačno i kritičko izdanje na 
portugalskom jeziku pod naslovom “Documentagao Critica 
de Fatima” trebalo bi, uz Božju pomoć, uskoro ugledati svjetlo 
dana. Ovo izdanje pučko je i jednostavno izdanje jednoga 
vrijednog spisa koji je zadivio cijeli svijet. Ovo izdanje ne 
nazivamo pučkim ’ stoga što bismo željeli mimoići kritičke 
ocjene, premda bi pojedine valjalo odbaciti. Stoga nismo, 
primjerice, držali potrebnim čitateljevu pozornost svraćati 
na sve izvore i upute na kojima počivaju naše tvrdnje. 
Čitatelju odgovorno jamčimo da ni u uvodu, ni i u opaskama 
nismo ustvrdili ništa što ne bismo mogli potkrijepiti i 
kritičkim izdanjem. 

Takvo pučko ’ izdanje ima, svakako, svoje manjkavosti. 
Nisu, dakle, potrebne učestale upute i opaske. Čitatelju ne 
treba otežavati čitanje. Stoga nužna pojašnjenja donosimo 
samo tamo gdje nam redoslijed spisateljičinih riječi i misli 
to omogućuje. Otud i teškoće u našem radu. Nije nam se, 
naime, činilo primjerenim izdanje spisa kao što su Lucijini, 
premda dovoljno providnih i jednostavnih, urediti bez 
ikak vih podjela, odnosn o odlomaka, koji se nameću iz samog 
rukopisa. Stoga smo Sjećanja podijelili na poglavlja i 
odlomke, gdje smo taj zahvat smatrali logičnim i kao 

ponuđenim. Da bismo čitatelja upozorili kako se ne radi o 
Lucijinim naknadnim zahvatima, već o našima, naslove 
poglavlja i podnaslove otisnuli smo kurzivom. Nadamo se 
ujedno da smo time čitatelju omogućili predah u čitanju 
oduljih opisa te ga naslovom odnosno podnaslovom uputili 
na sadržaj koji slijedi. Tako smo, nadamo se, izvorni rukopis 
učinili prozračnim i jasnim. 

Bilješke, označene brojem, omogućuju čitatelju bolji uvid 
u dotičan sklop riječi i misli. 

Najprvo donosimo kratak, nipošto cjelovit životopis sestre 
Lucije, potom značajke njezine spisateljske nadarenosti i 
književni rod Sjećanja. 

Napokon donosimo uvod u svako pojedino ‘Sjećanje’. I to 
s obzirom na njegov nastanak, vrijeme, okolnosti, nakane i 
cjelokupan sadržaj. 

Životopis sestre Lucije 

“Dne 30. ožujka 1907. kršteno dijete ženskoga roda, ime¬ 
nom Lucija, rođeno u Aljustrelu ... 22. ožujka ove godine u 
19 sati. ” - Stoji u Matici krštenih. Njezini roditelji bijahu 
Antonio dos Santos i Maria Rosa, nastanjeni u Aljustrelu, 
jednom od zaselaka fatimske župe. 

Kao najmlađu od sedmero djece - šest djevojčica i jedan 
dječak - obitelj je Luciju prihvatila s osobitom nježnošću, 
kojom su ju pratili u cijelom njezinu djetinjstvu. Njezinu 
obitelj nisu, doduše, mimoilazili udarci sudbine i tjeskobe, 
ali sve se to nekako nadvladavalo majčinom promišljenošću 
i kršćanskim ozračjem. U dobi od šest godina Lucija je 
pristupila prvoj pričesti. Opis tog događaja čitatelji će moći s 
užitkom i radošću čitati u Sjećanjima. Kako su obiteljske 
prilike nalagale, Lucija je ubrzo postala pastiricom. Lsprva 
je, od godine 1915-, vodila stado na ispašu u društvu 
djevojčica i dječaka iz Aljustrela i okolice, dok. su joj od 1917. 
društvo pravili samo sestrična Jacinta i bratić Francisco 
Marto. Te im se godine ukazala Gospa. Pri tome je Lucija 
bila u povlaštenu položaju - Gospa je razgovarala samo s 

njom. Primljenu poruku Lucija je prenosila Jacinti i 
Franciscu. Ona je s njima živjela i trpjela zbog ukazanja. 
Samo je njoj dano da doživi starost, kako bi ispunila svoje 
poslanje. 

Gospa je od nje zatražila neka nauči čitati. Stoga je Lucija 
istom nakon ukazanja pošla u školu, gdje je zbog svoje 
nadarenosti i dobra pamćenja vrlo brzo naučila čitati i pisati. 

Nakon ukazanja Lucija je, dakako, slovila kao vidjelica i 
proživljavala sve nelagode koje takve osobe prate. S njom se, 
dakle, moralo nešto dogoditi. Novi biskup ponovno 
uspostavljene biskupije Leiria dao si je truda da ju pouči. 
Nastojao ju je skloniti od opasnosti koje slijede iz žudnje 
tolikih za čudesnim. Tako je ujutro 17. lipnja Lucija stupila 
u Kolegij sestara sv. Doroteje u Vilaru, koji se kasnije sjedinio 
s onim u Portu. Donosimo “opis tadašnjeg Lucijina izgleda ”, 
koji se potpuno podudara s onim na poznatim nam njezinim 
fotografijama: “Visoka i široka čela, velikih, smeđih, živahnih 
očiju, tankih obrva, plosnata nosa, širokih ustiju, debelih 
usana, okrugle brade. Lice izrazitog sjaja. Svijetle i nježne 
kose. Niska stasa, ipak povelika za njezinu dob (trinaestipol 
godina). Grubih crta, no dopadna izgleda. Živahna i bistra, 
ujedno čedna i skromna. Ruku normalne veličine, grubih 
od rada. ” 

Djevojčica Lucija stupila je u kolegij u Portu u dobi od 
četrnaest godina i tri mjeseca. Tu je primila izvrstan duhovni 
i religiozni odgoj. Izobrazba je bila manjkava, ograničena 
na ono najosnovnije. Od početka se latila kućnih poslova. 
No, zbog svoje nadarenosti, dobre savjesti, ustrajnosti i 
iskren og ponašanja ona je ipak stekla solidno znanje. 

Lucija je već prije svoga stupanja u kolegij gojila, doduše, 
neodređenu želju da se posveti Bogu kao redovnica. U 
kolegiju je, provodeći život prožet pobožnošću, došla do 
dubljeg promišljaju: pomislila je na karmelićanke... No 
primjer njezinih odgojiteljica i njezina zahvalnost prema 
njima prevagnuli su te se odlučila za Institut svete Doroteje. 
Portugalske dorotejke u ono su vrijeme (1921. -1925.) imale 
novicijat u Tuyu. U nj je osamnaestogodišnja Lucija stupila 

24. listopada 1925. No prveje mjesece -od 25. listopada 1925. 
do 20. srpnja 1926. - kao postulantica, provela u kući u 
Pontevedra Travesia de Isabella II. Tu je ostala od 25. 
listopada do 20. srpnja, odakle je otišla u Tuy, gdje je potom 
započela novicijat. Redovničke je haljine obukla 2. listopada 
1926. U Tuyu provela je dvije godine u novicijatu i 3■ listopada 
1928. položila zavjete. Ostala je u istoj kući, u zajednici sa 
zavjetovanim sestrama, sve do polaganja vječnih zavjeta, 3- 
listopada 1934. Nedugo zatim, premještena je u samostan u 
Pontevedri. Svibnja mjeseca 1937. vraća se natrag u Tuy, gdje 
ostaje sve do konca svibnja 1946., kadje poslana u Portugal. 
Pošto je, samo nakratko, posjetila mjesta ukazanja u Cova 
da Iriji i Aljustrelu, poslana je u Sardao, u kuću u Vila Nova 
de Gaia kraj Porta. Tu joj se, napokon, ispunila želja za 
skrovitim životom i samoćom - papa Pio XII. dopustio joj je 
da prijeđe karmelićankama. Njima je pristupila 25. ožujka 
1948. Sada živi u Coimbri, predana molitvi i pokori. Fatimski 
hodočasnici koji dolaze u Coimbrupohoditi tamošnji karmel 
slušaju njezin glas, dok. moli i pjeva u koru bosonogih 
karmelićanki. Sestra Lucija od Prečistog Srca Marijina danas 
- 2004. godine - starica je u devedesetsedmoj godini života. 

Lucijin književni lik 

Za svekoliko pisanje o fatimskim događajima može se 
ponoviti nadahnuti zapis portugalskog književnika Antera 
de Figueireda: “Sjaj pak ove knjige, njezino očaravajuće 
svjetlo proistječe iz čiste, duboke i čudesno jednostavne duše 
vidjelice Lucije od Isusa.” Spomenimo odmah kako se u 
Lucijinim pismima osjeća izvjesni manjak književne 
izobrazbe. Ipak, što bi kod drugih predstavljalo jedva 
popravljiv manjak, Lucija je to nadoknadila velikom 
prirodnom nadarenošću. Ona otvoreno i često priznaje svoju 
‘nesposobnost i nedoraslost’. Veli doslovno: Ni pravopisom 
nisam pravo ovladala’. Ipak, poteškoće s pravopisom nisu 
oslabile njezin dotjerani stil. 

Njezina književna nadarenost mogla bi se ovako sažeti: 
jasnoća i točnost, tankoćutni i duboki osjećaji, snaga 
predočivanja i istinski humor umjetnika, koji pripovijedanje 
čini ljupkim, nježna ironija koja ne vrijeđa te izvanredno 
pamćenje, kad je riječ o pojedinostima i okolnostima. Dijalozi 
kod Lucije naviru jedan za drugim, kao da njima prisustvuje. 
Jasno vidi krajolike, kao da su joj tu, pred očima. Jacintu i 
Francisca, svoga ispovjednika i druge likove ona opisuje 
riječima koje otkrivaju neobičnu oštrinu psihologa. Potpuno 
je svjesna kako se napoje-dinim mjestima udaljuje od teme, 
te se veoma vješto vraća svome polazištu. 

Njezin stil, doduše, nadahnutje i ponešto šarolikim samo¬ 
stanskim štivom. No, uvijek pobjeđuju njezina naravnost, 
živahnost i radost. Tko se ne bi, u predvečerje svog odlaska u 
Porto, rado prisjećao svojih noćnih oproštaja s dragim 
mjestima ukazanja? Tko se ne bi čudio ljupkosti kojom 
opisuje srebrne kopče na cipelama jednoga kanonika? Koga 
ne bi prošli trnci, dok. piše “Pjesme pastira”? Lucija zna 
odmah istaknuti što želi i to izriče onako kako želi. Snagom 
žive predodžbe dovršava ono o čemu želi pisati i, makar je 
samostanske dužnosti ometaju, ona nastavlja svoje pisanje 
ne gubeći smislenu nit pripovijedanja i logiku razmišljanja. 
To je pak nemoguće bez velike uravnoteženosti duha. 

Točno je da se sestra Lucija “osjećala nadahnutom” za 
pisanje, kako je običavala govoriti. Njezino uvjerenje, da pri 
pisanju osjeća Božju prisutnost, ne smijemo shvatiti 
doslovno, što znači da to nije nadahnuće slično onome u 
proroka, kako je shvatio jedan kritičar. Ona je pri pisanju 
osjećala izvjesnu Božju “podršku”. Što pak pomnim 
iščitavanjem teksta pokazuje kako Lucija taj pojam nije 
shvaćala u strogom smislu, jer sama veli: “Riječ ‘nadahnut’ 
želi izreći da se iznutra osjećamo na nešto potaknuti”. 

Ne radi se, dakle, o “nepogrešivosti”, sličnoj onom u Svetom 
pismu. Lucija se u mističnom izražavanju svojih doživljaja 
može prevariti upravo zbog poteškoća takvog “izražavanja”. 
Kadšto i sama sumnja je li Bog doista taj koji joj govori. 
Drugda priznaje kako joj je nemoguće otkriti nešto što je 

primila mističnom milošću. Razumna kritika nalazi kod nje 
pogreške u nadnevcima, događajima i okolnostima. I kada 
nas uvjerava kako nam u kritičnim trenucima prenosi 
“ipsissima verba” - riječi Majke Božje” - to u stvarnosti ne 
znači ništa drugo nego da se trudi ostati vjernom koliko joj 
je god moguće. Lucija je uvijek vjerna - kako sama kaže - 
smislu svojih riječi. 

Lucijina nesigurnost s obzirom na nadnevke potpuno je 
razumljiva. S jedne strane, što su ona, Francisco iJacinta bili 
dječje dobi, kad se još ne shvaća što su nadnevci dana ili 
mjeseca, a kamoli godine. Ona se ne sjeća nadnevaka kada 
se ukazao anđeo. Ona se nakon minulih desetljeća može 
približno sjećati samo onoga što je obuzimalo te male pastire. 
Glavni uzrok toj “zaboravnosti”zacijelo leži u realističnom 
značaju Lucijinih Sjećanja, koje su uvijek usmjerene na 
bitno. 

Pri čitanju Lucijinih Sjećanja čitatelj ne bi smio smetnuti 
s uma glavno pravilo koje vrijedi za tumačenje poruka do 
kojih mistici dolaze u svojim nadnaravnim doživljajima: 
uvijek je riječ o “prijevodu”, u kojemu nije nužno da sve, od 
riječi do riječi, odgovara božanskoj poruci. Što pak nipošto 
ne znači da je vjerodostojna samo obzirom na ona izvan¬ 
redna ukazanja koja je sama doživjela. Još bismo, da čitate¬ 
lja što bolje pripremimo za čitanje ovih čudesnih redaka, 
uputili na jednu poteškoću. Potrebno je razlikovati između 
onoga što sestra Lucija opisuje kao nebesku poruku i onoga 
što ona predlaže kao “prijevod” i “svoje tumačenje”. Među 
poteškoćama tumačenja mističnoga, prvo nam se čini 
vjerodostojnijim od drugoga. Ako je Bog dao očit znak kojim 
potvrđuje svoju prisutnost u fatimskim događajima, onda 
je razumljivo što se izvanredno zauzeo da tu poruku, koju 
Marija prenosi, vjerno prenesu i po njoj izabrani vidioci. Mi 
kažemo da je Bog svojoj Crkvi dao vijest spasenja, što znači 
da tu vijest prihvaćamo istinitom i da je kao takvu, neokrnje¬ 
nu, prenosimo drugima. 

Luciju često vidimo kako “razmišlja” o riječima i događaji¬ 
ma; ona ih izvanredno tumači, ali uvijek samo tumači. Stoga 

riječi sestre Lucije, obzirom na to, ne trebaju neki osobiti 
autoritet, potreban za prvi slučaj. 

Književni rod Sjećanja 

Spisi koje čitatelj drži u rukama zovemo Sjećanja, jer 
svojom naravi sliče toj književnoj vrsti, premda nam se 
kadšto čine kao pisma, odnosno autobiografija. 

Lucija isprva nije imala nikakve želje da stavi na papir 
ove čudnovate zapise. Pisala je po nalogu. Možemo biti 
sigurni kako sestra Lucija što takva nikad ne bi pisala na 
svoju ruku. Što ne znači da je tijekom pisanja nisu zahvaćale 
te stvari, koje je unosila u svoje djelo, te da nije osjećala kako 
“piše knjigu”. No to je uvijek bilo nadasve spontano i jasno 
pisanje, dotjerana stila, koji, kao da, izvire iz sebe sama, ništa 
ne oponašajući. Ona je mogla biti zabrinuta za književnu 
vrstu svog pisanja; stoga što sama nije poznavala značenje 
riječi “sjećanje”, osim možda kao sposobnost prisjećanja. Na 
jednom mjestu sama veli da nije znala kako da se postavi 
prema nalogu neka piše o Jacintinu životu. Stoga se, u svojoj 
prostodušnosti, obraća biskupu kao da mu pripo vijeda čega 
se sjeća. Njezino pisanje, upravljeno leirijskom biskupu, 
možemo, dakle, smatrati i opširnim pismima. No to bi bio 
samo puki primišljaj, u ovom slučaju “literarni”, da se 
nekako iziđe iz prijepora. Lucija je uistinu željela pisati samo 
svoja sjećanja. Stoga njezino djelo spravom možemo nazvati 
“sjećanja ”, jer radi se doista o jednoj književnoj vrsti u kojoj 
pisac želi priopćiti svoja sjećanja, koja se tiču njega (ili 
drugih), njegovih osobnih doživljaja ili doživljaja drugih. 

Ne radi se, dakle, o biografiji odnosno autobiografiji, u 
strogom smislu. Lucija nije kanila, niti je mogla, napisati 
Jacintinu odnosno Franciscovu biografiju. Kao što nikad nije 
kanila napisati svoju. Radi se, zapravo, o nizu sjećanja na 
važnije događaje izJacintina i Franciscova života i, naravno 
- makar mimo njezine volje - i svoga vlastitoga. 

Biografija odnosno autobiografija razlikuju se od Sjeća¬ 
nja po tome što ova potonja ne žele biti ništa drugo osim 

“sjećanja”. Dok biografija i autobiografija, kao posebne 
književne vrste, teže sustavnosti te pretpostavljaju nešto više 
od uspomena; koriste se dokumentima. Lucija pak u svom 
pisanju nije koristila ništa od toga; usredotočila se jedino na 
svoja sjećanja. Kakvih li samo sjećanja! Radilo li se o 
Lucijinom odnosno Franciscovom životu, radilo se i o 
njezinom; a kada je riječ o “Gospinim ukazanjima”, ona se 
prema njima ne odnosi kao prema običnim sjećanjima, nego 
kao prema prisutnosti koja je užgala njezinu dušu. Sama 
veli da su “te stvari toliko prožele njenu dušu te ih ne može 
zaboraviti”. Stoga su Sjećanja sestre Lucije nadasve ponovno 
sricanje riječi duboko usađenih u njezinu dušu. Ona se, pri 
tom, ponaša kao da više “vidi” no što se “sjeća”. 

Otuda velika lakoća Sjećanja, što ih možemo, takoreći, 
iznutra iščitati. 

Tema Sjećanja 

Iako ćemo u uvodu u svako Sjećanje naznačiti njegovu 
glavnu temu, držimo važnim već sada na početku naglasiti 
glavnu namjeru tih Lucijinih Sjećanja: ona želi pokazati 
kako je oboje, sda već blaženih pastira, hrabro odgovorilo 
na molbe blažene Djevice. Nema sumnje, da su sestra i brat 
svojom prirodnom simpatičnošću od samog početka osvojili 
sve ljude koji su s njima došli u doticaj, i to još prije nego su 
više upoznali njihovu unutarnju ljepotu i bogatstva njihovih 
duša. Sama njihova vanjska pojava bila je dovoljna da bi 
osvojili ljude. I budući da je moguće da bi to bio prvi korak 
upoznavanja pastira, kako bi ih se potom marljivo naslje¬ 
dovalo, želimo objaviti jedan od najstarijih opisa koji uopće 
postoji. Radi se o poznatom pismu gospodina dr. Karla de 
Azevedo Mendesa njegovoj budućoj supruzi, u kojem on 
opisuje svoje dojmove prilikom posjeta Aljustrelu i Cova da 
Iriji 7. rujna 1917. godine. O Franciscu kaže vrlo malo. Opis 
je vrlo skroman, ali unatoč tomu potpun i izražajan. "... i 
onda je došao Francisco, s kapom prevučenom preko glave, 
u kratkom kaputiću, džemperu, ispod kojeg se vidjela košulja, 

uskim hlačama i na kraju mali muškarac s prekrasnim 
licem, živim pogledom i licem fakina. Bez ikakve zbunjenosti 
odgovara na moja pitanja. ” 

20 dana kasnije, 27. rujna došao je kanonik Formigao u 
Aljustrel ispitati djecu. Prvi je bio Francisco. Ne zanimaju 
nas njegovi odgovori, nego samo dojmovi spomenutog 
visokoobrazovanog i pobožnog svećenika. “Devetogodišnji 
dječak, koji bez imalo zbunjenosti ulazi u sobu u kojoj se 
nalazimo, ne skida kapu s glave, sigurno jer nije na to mislio 
da bi je morao skinuti. Pozvao sam ga da sjedne na stolicu 
pokraj mene, što je odmah i bez imalo sustezanja poslušao. ” 

Pogledajmo sada opis i dojmove gospodina dr. Karla 
Mendesa o Jacinti. Ona je malo detaljnije opisana nego 
Francisco. “Jacinta je vrlo mala, bojažljiva i odmah je došla 
k meni. Odmah sam je posjeo na jednu škrinju i sjeo kraj 
nje. Onda sam je točno promatrao, onako kako sam želio. 
Kažem Ti da je pravi anđeo. Crvena marama obavijena oko 
glave i otraga svezana u čvor - stara i već iznošena marama; 
bluzica koja i nije baš bila čista kad ju je obukla; 
blijedocrvena, vrlo široka suknja kao što je ondje običaj. Tu 
Tije odijelo anđela!... Želim ti opisati njezino lice; ali uvjeren 
sam da to mogu samo nepotpuno, ali nadam se barem 
približno... Marama, kako ju jesvezala,jošje više pokazivala 
crte njezina lica; crne oči ushićene živosti, anđeoskog 
izražaja, s dobrotom koja bi nas mogla zavesti; ima nešto 
sasvim neobično u sebi, što nas - ne znam zašto - tako jako 
fascinira; vrlo je sramežljiva; jedva da smo čuli ono malo što 
je govorila kao odgovor na moja pitanja. Nakon što smo se 
neko vrijeme zabavljali - razgovarajući, pišući i (nije se 
smijala!) igrajući se, došao je i Francisco. Jacin ta je počela 
pokazivati malo više povjerenja. Ubrzo je došla i Lucija. Ne 
možeš si ni zamislitiJacintinu radost kadju je ugledala! Bila 
je puna radosti, otrčala je k njoj i više ju nije puštala. Bila je 
to očaravajuća slika!” 

I gospodin dr. Formigao: “Zove se Jacinta de Jesus i ima 7 
godina ... prilično je velika za svoje godine, pomalo nježna, 

ali ne može se reći da je mršava; ima lijepo profilirano lice, 
crno-smeđu boju kože i vrlo je jednostavno obučena. Suknja 
joj je visjela do gležnja. Slika potpuno zdravog djeteta. 
Pokazuje potpunu normalnost u svojoj psihičkoj i moralnoj 
cijelosti. ” 

Novine “O SECULO” objavile su 15. listopada 1917. godine prvi put 
fotografiju vidjelaca i cijeloj zemlji objavile “zapanjujuću stvar da je 
oko podneva u Fatimi zaplesalo sunce”. 






























Troje vidjelaca Francisco (9), Lucija (10) i Jacinta (7) na mjestu male 
česmine nad kojom im se od svibnja do listopada 1917. godine svakog 
trinaestog u mjesecu ukazivala presveta Djevica. 



Ovu su kapelicu na mjestu ukazanja sagradili ljudi 1918. godine. 








Ovaj kip stoji od 13. lipnja 1920. u kapelici, a 13. svibnja 1946. kardinal 
Masella svečano ju je okrunio skupocjenom krunom. U tu krunu 
ugrađen je metak koji je poslije atentata na papu 13. svibnja 1981. 
ostao u vozilu. 




Prozor zatvora u Vila Nova de 
Ourem, u kojem je troje vidjelaca 
13. kolovoza 1917. bilo zatočeno. 


Na putu kojim su često išli 
pastiri podignut je mađarski 
kri*ni put. On spaja dolinu u 
kojoj se dogodilo ukazanje s 
ostalim mjestima ukazanja i s 
Aljustrelom, mjestom stanova¬ 
nja vidjelaca. 


Kapelica na mjestu ukazanja 
“Valinhos”. 


Troje pastira ispod luka koji je 
podignut na mjestu ukazanja 13. 
listopada 1917. 












Lucijina roditeljska kuća 



Franjina i Jacintina roditeljska 
kuća 



Maria Rosa, Lucijina majka 
(1869.-1942.) s članovima obitelji 
i gostima. 



Franjina i Jacintina obitelj: Majka 
Olimpia de Jesus (+1956.), otac 
Manuel Pedro Marto (+1957.) i 
njihova braća. 







Fatimska • upna crkva u vrijeme Ovdje su vidioci bili kršteni. 
ukazanja. 



Kip Kraljice krunice u *upnoj 
crkvi. 


Troje vidjelaca u »tipskom 
dvorištu. 
















Manuel Marques Ferreira, p. Faustino Jose Jacinto 

fatimski *upnik (1914.-1919.) Ferreira, *upnik u Olivalu. 




Dr. Manuel Nunes Formigao više P. Cruz prvi je saslušao Lucijinu 
je puta preslušavao djecu ispovijed 





Troje vidjelaca u vrtu obitelji Marto (Fotografija P. Joel) 



Lucija i Jacinta u Reixidi 
(rujan 1917.) 


FranCisco 










Loca do Cabego 


Spomenik u Loca do Cabego 
prikazuje treće ukazanje anđela 



Zdenac u Lucijinom dvorištu, 
gdje se anđeo drugi put ukazao. 


Prikaz ukazanja na zdencu 




U toj Lucijinoj sobici u Ponteve- 
dri ukazala se Majka Bo*ja 10. 
prosinca 1925. i molila da se vrši 
pokornička pričest svake prve 
subote u mjesecu 



U samostanu dorotejki u Tuyu 
ukazala se Bla • ena Djevica Luciji 
13- lipnja 1929- i tra• ila posve¬ 
ćenje Rusije po Svetom Ocu. 



Sobica se pregradila u kapelicu 



Vizija Presvetog Trojstva 
u Tuyu. 













Kako bi ispunio Marijinu molbu, Papa Pijo XII. preporučio je 31. 
listopada 1942. čitavo čovječanstvo Bezgrješnom Srcu Marijinu 



Papa Ivan Pavao II povjerio je 25. o*ujka 1984., u jedinstvu sa svim 
biskupima Crkve, svijet, a posebno Rusiju, Bezgrješnom Srcu 
Marijinu. 










Jose Alves Correia da Silva, biskup u Leiriji preuzeo je 1944. godine 
od sestre Lucije treći dio fatimske tajne, a kardinal Sodano objavio 
je njezin sadr*aj 13. svibnja 2000. godine u Fatimi. 



Ovaj prikaz trećeg dijela fatimske tajne napravio je prema Lucijinom 
kazivanju arhitekt Julio Gil. 










Ulje na platnu: prema Lucijinom kazivanju ukazanje Majke Bo*je 13. 
lipnja 1917. godine, naslikala sestra M. Conceicao 




Neraspadnuto Jacintino tijelo Franjini posmrtni ostaci prili- 
prilikom otvaranja lijesa 12. rujna kom kanonske identifikacije 17. 
1935. godine. veljače 1952. godine. 



Poslije proslave proglašenja bla*enim papa Ivan Pavao II. posjetio 
je grobove novih bla*enika. 












Proglašenje bla*enim Franje ijacinte 13. svibnja 2000 po papi Ivanu 
Pavlu II. 



Susret Lucije s papom Ivanom Pavlom II. 13. svibnja 2000. godine u 
Fatimi. U času proglašenja bla*enim nepregledno mnoštvo 
hodočasnika u svetištu oduševljeno je zapljeskalo. 












Prvi kip srca Marijinog napra¬ 
vljen je prema Lucijinom opisu 



Lucija je 16. svibnja 2000. godine smjela ponovno vidjeti roditeljsku 
kuću i mjesta ukazanja. 




PRVO SJEĆANJE 


UVOD 

Ovo, jamačno, nije prvo što je sestra Lucija napisala, većje to 
prvi njezin opsežniji spis stavljen na papir. Otprije imamo pisma, 
puno pisama, ispitivanja, izvješća i tome slično. Sada pak pred 
nama leži odulji i važan dokument. 

Kako je nastao taj dokument, koji Lucija nije pisala na svoju 
ruku?Dvanaestoga rujna 1935. preneseni su Jacintiniposmrtni 
ostaci iz Vila Nova de Ourem na fatimsko groblje. Tom prigodom 
snimljene su mnoge fotografije facintinih posmrtnih ostataka. 
Biskup je neke od njih poslao Luciji, koja se tada nalazila u 
samostanu u Pontevedri. U zahvali na toj pošiljci, Lucija 17. 
studenoga 1935-, među ostalim, kaže:“Srdačno zahvaljujem na 
fotografijama; ne mogu reći svoj sud o njima, osobito o onima 
koje se odnose na facintu. Toliko su me se dojmile te bih voljela 
odmaknuti platno koje ju pokriva i vidjeti ju cijelu; u meni se 
budi znatiželja kojom bih najradije otkrila tijelo, nesvjesna kako 
se radi samo o slici. Koje li radosti ponovno vidjeti najprisniju 
prijateljicu svoga djetinjstva! Premda još dijete, ona je već tada 
bila vična u krjepostima, kojima je iskazivala svoju ljubav 
kroza žrtvu prema Bogu i presvetoj Djevici... ” 

To proživljeno sjećanje na njezinu sestričnu, malu facintu, 
bilo je biskupu povodom da Luciji naloži neka stavi na papir 
sva svoja sjećanja o facinti. L Lucija je, doista, u roku od desetak 
dana - počevši u Drugom tjednu došašća i završivši na sam Božić 
1935. - uspjela sve staviti na papir. U jednom dahu oslikala je 
Jacintin lik., do dna prožetfatimskim svjetlom, svjetlom Bezgrje- 
šnog Srca Marijina, Svrha tog pisanja bila je nadasve u tome da 
Lucija pruži svoju sliku o Jacinti, kakvu je zadržala u svojim 
sjećanjima. 

Lucija, dakle, nije imala nakanu pisati “povijest” ukazanja. 
Ukazanja su tek okvir u kojem nastaje facintin lik. Stil je 
nadasve jednostavan, mjestimice, gledom na okolnosti i sadržaj 
- mogli bismo reći - “djetinji”. Što pak nipošto ne znači kako je 
Lucija izgubila stvaran osjećaj za događaje o kojima govori. 

PREDGOVOR 


1. Molitva i poslušnost 

JM.J. 

Preuzvišeni gospodine biskupe ! 1 

Pošto sam se utekla Presvetom Srcu Isusovu i Prečistom Sr¬ 
cu Marije, naše Majke, i pred svetohraništem prosila prosvje- 
tljenje i milost da ne pišem ništa što ne bi bilo jedino na čast 
Isusu i presvetoj Djevici, započinjem ovaj posao mimo svoje 
volje, jer o Jacinti ne mogu reći ništa što se neposredno ili 
posredno ne bi moglo odnositi i na moju malenkost. 

Ipak izvršavam volju preuzvišenoga gospodina, jer njegova 
volja za mene je i volja dobrog Boga. 

Započinjem, dakle, svoj posao i molim Presveto Srce Isusovo 
i Prečisto Srce Marijino neka ga blagoslove i prime kao čin 
poslušnosti za obraćenje grješnika, za koje se ova duša 2 tako 
često žrtvovala. 

Znam, preuzvišeni gospodine, da od mene ne očekujete 
zaokružen i potpun opis, ta znane su Vam i moja nesposobnost 
i moja nedostojnost. Vašoj Preuzvišenosti ispričat ću sve što je 
o Jacinti ostalo u mom sjećanju. Dobri Bog dao mi je milost da 
budem njezina najprisnija prijateljica, prema kojoj, na osnovi 
svoga visokog mišljenja o njezinoj svetosti, gajim najveću 
naklonost i poštovanje. 

2. Nešto se mora prešutjeti. 

Uz najbolju volju, odano Vas molim, preuzvišeni gospodine 
biskupe, dopustite mi da neke stvari zadržim za sebe, odnosno 
da se pročitaju nakon moga prijelaza u vječnost, jer se odnose 
i na mene. Neka se Vaša Preuzvišenost ne čudi što sam čitanje 

1 Msgr. Jose Correira da Silva, prvi biskup ponovno uspostavljene 

biskupije Leiria (1872. -1957.), kojoj pripada Fatima. 

2 Misli na Jacintu (op. prev.j. 

nekih tajni odlučila sačuvati za vječni život. Nemam li u tome 
primjer presvetu Djevicu? Ne kaže li nam Evanđelje kako je 
Marija te stvari pohranila u svoje srce? 3 1 tko bi mogao te tajne 
božanskog milosrđa bolje pohraniti nego njezino Prečisto 
Srce? Ono ih, dapače, čuva pohranjene u ograđenom vrtu, da 
bi ih, potom, unijelo u palaču božanskoga Kralja. 

Još uvijek se sjećam savjeta koji mi je, u mojoj jedanaestoj 
godini, dao jedan časni svećenik. Poput tolikih, i on me došao 
ispitivati. Pitao me, tako, i o jednoj stvari o kojoj se nisam htjela 
izjasniti. Iscrpivši svu zalihu pitanja i ne dobivši zadovoljavajući 
odgovor o toj stvari, dok me je blagoslivljao, reče mi da je 
možda shvatio kako je dirnuo u prilično osjetljivu točku: 

- Dobro postupaš, mala moja kćeri. Tajna kraljeve kćeri 
mora ostati skrivenom duboko u srcu. 

Značenje tih riječi tada nisam razumjela, ali sam shvatila 
kako cijeni moje ponašanje, a njegove riječi - budući ih nisam 
zaboravila - sada razumijem. Taj časni svećenik bio je tadašnji 
dekan u Torre Novas. 4 Taj velečasni gospodin, doduše, ne zna 
koliko su te njegove riječi mojoj duši učinile dobra te ga, stoga, 
nosim u zahvalnu sjećanju. 

Jednom sam čak, zbog te svoje suzdržanosti, ne znajući što 
bih trebala odgovoriti na pitanje o tome je li najsvetija Djevica 
još nešto rekla, potražila savjet u jednog svećenika na glasu 
svetosti. Taj nam je gospodin, tadašnji dekan u Olivalu 5 , rekao: 

- Djeco moja, Bogu i sebi činite dobro, dok čuvate tajnu u 
svojoj duši. Pita li vas tko o tome, vi odgovorite: Da, rekla je još 
nešto, ali to je tajna. Koliko god vas još o tome ispitivali, mislite 
na tajnu koju vam je povjerila “Gospa” 6 i recite: Naša Draga 
Gospa rekla nam je da o tom nikome ne govorimo, zato čuvamo 
tajnu. Tako ćete sačuvati svoju tajnu pod zaštitom presvete 
Djevice. 

3 Lk 2,19.51. 

4 P. Antonio Oliveira (f 1962.), u to vrijeme dekan u Torres Novas. 

5 P. Faustino Jose Jacinto Ferreira (f 1924.). 

6 “Senhora” - tako govori Lucija od početka ukazanja. U hrvatskom 

prijevodu to znači “Gospođa”, “Milostiva”. Ovdje upotrebljavamo izraz, 

doduše, pučki - “Gospa ” (op. prev.). 

O, kako dobro razumijem tumačenje i pouku tog vele¬ 
časnog starca! Potrošila sam već dosta vremena za uvod te ćete, 
Preuzvišeni, reći kako ne razumijete svrhu toga što ovdje činim. 
Od sada ću nastojati opisati sve čega se sjećam iz Jacintina 
života. Budući da nemam slobodna vremena, u slobodnim ću 
satima na listu papira, olovkom skrovito ušivenom u odjeći, 
prisjećati se i bilježiti sve što Presveto Srce Isusovo i Marijino 
žele da se sjetim. 

3- Jacinti usrdno 

O ljubljena Jacinto, 
koja si kročila zemljom, 
jedva je dodirujući, 
s najdubljim bolom Isusa ljubeći, 
ne zaboravi prošnju 
kojom te moljah: 
budi mojom prijateljicom 
na prijestolju Djevice Marije. 

Krinu nedužnosti, dragulju najsjajniji, 

o, ti koja proslavljena 

na nebu stoluješ, 

serafe ljubavi, 

sa svojim malim bratom 

moli se za me kod Gospodina. 7 


I. OSLIK JACINTINA KARAKTERA 


1. Narav 

Preuzvišeni gospodine biskupe! 

Francisco i Jacinta nisu mi, prije događaja koji su uslijedili 
1917., bili draži od ostale djece. Bili smo, dakako, rodbinski 
povezani. 

7 Lucija je unatoč manjkavog školovanja imala poetske nadarenosti. 
Pisala je mnoge pjesme. 

Dapače, Jacintina prisutnost, njezina osobita razmaženost, 
bila mi je kadšto neugodna. Mala prepirka, do koje dolazi u 
igri djece, bila je dovoljna da se, uvrijeđena, povuče u kut. A 
da se ponovno privoli za igru, nisu pomagale ni najnježnije 
riječi koje djeca u takvim zgodama iznalaze. Trebalo joj je 
prepustiti da sama odabere i igru i drugove s kojima će se 
igrati. Ipak, ona je več tada imala dobro srce. I dobri ju je Bog 
obdario blagom i povjerljivom naravi, koja ju je činila 
obljubljenom i privlačnom. Ne znam zašto, no Jacinta i njezin 
brat gojili su prema meni osobitu naklonost i uvijek su me 
zvali da se igram s njima. Nisu se voljeli družiti s drugom 
djecom te su me molili da odlazim s njima do zdenca, koji se 
nalazio u stražnjem dijelu vrta mojih roditelja. 

Tu bi Jacinta odabirala igre kojima smo se igrali. Njezine 
obljubljene igre uvijek su bile one s kamenčićima i pucetima. 
Igrala bi se sjedeći na zdencu, pokrivenom kamenom pločom, 
u sjeni krošanja jedne masline i dviju šljiva. U igri puceta 
nerijetko sam upadala u veliku nevolju; kad bi me moji pozvali 
k stolu, na mojoj haljini više i nije bilo puceta. Jacinta je obično 
pobjeđivala i uzimala mi puceta, te me je, stoga, moja majka 
karala. Morala mi ih je ponovno prišivati. A kako sam došla do 
toga da mi ih Jacinta vrati? Uz to što je bila uvredljiva, Jacinta 
je imala još jednu manu - škrtost. Puceta koja bi u jednoj igri 
dobila, nije htjela vratiti, kako bi ih mogla zadržati za slijedeću. 
Istom, pošto bih joj zaprijetila da se više neću igrati s njome, 
vratila bi mi moja puceta. Nerijetko se dogodilo da nisam 
mogla posve ispuniti želju svoje male prijateljice. 

Kako je od mojih starijih sestara jedna bila tkalja, a druga 
krojačica, te su ostajale kod kuće, susjede, kad bi morale u 
polje, molile su moju majku da se njihova djeca igraju sa mnom 
u našem dvorištu, pod paskom mojih sestara. Moja je majka 
pristajala na to, makar je to za moje sestre bio nemalen gubitak 
vremena. Meni je bila dužnost igrati se s tom djecom i paziti 
da ne padnu u dvorišni zdenac. Tri velike masline štitile su 
djecu od sunčeve jare. Njihove grane služile su nam kao 
ljuljačke, a staro gumno kao blagovalište. 

Kad me, tako, jednog dana, došavši s malim bratom, Jacinta 
pozvala u naše skrovište, rekla sam da ne mogu poći jer mi je 
majka naredila ostati u kući. Nevoljko je pristala da se sa svojim 
bratom pridruži našoj igri. Za vrijeme poslijepodnevnog 
počinka, naročito u korizmi, moja je majka nas djecu 
podučavala kršćanskom nauku. 

- Da me ne bude sram, ako vas gopodin župnik pod uskrs¬ 
nom ispovijedi nešto pita. 

Tako su sva djeca prisustvovala našem vjeronauku. Jacinta 
također. 

2. Tankoćutnost 

Jednog dana, jedno se dijete potužilo kako neki dječak 
govori nepristojne riječi. Moja je majka strogo ukorila tog 
dječaka i rekla da se takve ružne stvari ne smiju raditi, da je to 
grijeh i da Mali Isus to ne voli. Da ljude koji griješe šalje u pakao, 
ako se ne ispovijede. Jacinta tu poduku nije zaboravila. Prvom 
zgodom, kad su se djeca opet sastala, ona je upitala: 

- Pušta li te danas tvoja majka da pođeš s nama? 

- Ne! 

- Onda idem s Franciscom u naše dvorište. 

- A zašto ne bi ostala ovdje? 

- Mojoj majci nije drago da ostanemo ovdje, dok su tu druga 
djeca. Ona kaže neka ostanemo u našem dvorištu. Ne želi da 
učimo ružne stvari, koje su grijeh i koje Mali Isus ne voli. 

Zatim mi je tiho šapnula u uho: 

- Ako te majka pusti, hoćeš li poći k meni doma? 

- Da! 

- Onda idi i pitaj ju. 

Uzela je svoga brata za ruku i pošla kući. 

Kako sam već rekla, jedna od njezinih najdražih igara bila 
je igra na zaloge. Kao što je Vašoj Preuzvišenosti, jamačno, 
poznato, pobjednik nalaže poraženomu bilo što, čega se sjeti. 
Ona je voljela poraženomu zapovijediti da trči za leptirom, 
dok ga ne uhvati. Drugda bi zapovijedila da joj nabere 
određeno cvijeće. Jednom smo se, tako, igrali u dvorištu mojih 

roditelja, kad je meni dopalo da joj nešto zapovijedim. Moj 
brat sjedio je za stolom i upravo nešto pisao. I ja sam joj naložila 
neka ga zagrli i poljubi. Na to je odvratila: 

- To ne! Naloži mi nešto drugo! Zašto mi ne naložiš da 
poljubim Otkupitelja, koji visi tamo? 

Bilo je to raspelo, obješeno na zidu. 

- Dobro, možeš - odgovorili joj - popni se na stolicu, skini 
ga, zagrli, triput poklekni i daj mu tri poljupca; jednoga za 
Francisca, jednoga za mene i jednoga za sebe. 

- Našega Gospodina poljubit ću koliko god puta želiš. 

Potrčala je do raspela. Poljubila ga i zagrlila s tolikim 

predanjem koje do danas nisam zaboravila. Zatim je pažljivo 
motrila raspelo i upitala: 

- Zašto je Naš Gospodin pribit na križ? 

- Jer je umro za nas. 

- Pričaj mi, kako se to dogodilo. 

3. Pobožnostprema Raspetom Otkupitelju 

Moja je majka navečer uvijek pripovijedala priče. Uz priče 
o čarobnim vilama, zlatnim princezama, kraljevskim golubi¬ 
ćima, koje su mi također pričali moj otac i moje starije sestre, 
moja je majka pripovijedala priče o Isusovoj muci, priču o 
Ivanu Krstitelju i druge. Tako sam znala priče o muci Našega 
Gospodina jednako kao druge. I budući da sam trebala samo 
jednom čuti, pa da ponovim sve potankosti, počela sam svojim 
drugovima pričati “Priču o Našem Gospodinu”; tako sam to 
nazvala. Kad je, tako, jednom nadošla moja sestra 8 i u našim 
rukama ugledala raspelo 9 , uzela nam ga je, ukorila me i rekla 
kako ne želi da diramo svete stvari. Jacinta je ustala, prišla mojoj 
sestri i rekla: 

- Nemoj ih grditi, Marija. Ja sam to učinila, ali neću više 
nikada. 


8 Maria dos Anjos, najstarija Lucvjina sestra. (fl986) 

9 Danas se to raspelo može vidjeti u Lucijinoj rodnoj kući. 

Moja ju je sestra poljubila i zapovjedila nam da se igramo 
vani, jer da u kući nećemo ništa ostaviti na svome mjestu. Tako 
smo nastavili svoju priču na onom zdencu, kojeg sam Vam već 
spomenula, skrivenom među kestenovim stablima, hrpom 
kamenja i kupinovim žbunjem. Stoga smo, koju godinu potom, 
taj zdenac izabrali za mjesto naših razgovora, žarke molitve i, 
da Vam, Preuzvišenosti, po istini velim, i naših suza, koje, 
kadšto, bijahu doista gorke. Svoje smo suze miješali s vodom i 
pili ih s istog izvora u koji smo ih isplakali. Nije li taj zdenac 
imao biti slikom Marije, u čije smo Srce lili suze i iz njega crpili 
utjehu? 

No, vratimo se našoj priči. Slušajući o mukama Našega 
Gospodina, malena se ganula i plakala. Često me, zatim, molila 
da joj sve još jednom ispripovijedim. Plakala je sućutno i 
govorila: 

- Naš jadni Otkupitelj! Nikad više neću počiniti grijeh; ne 
želim da naš Otkupitelj trpi. 

4. Osjetljivost 

Malena je i navečer rado dolazila na gumno iza naše kuće 
motriti zalazak sunca i zvjezdano nebo. Oduševljavala se 
lijepim noćima jasne mjesečine. Prepirali smo se međusobno 
oko toga tko može pobrojati zvijezde, koje su, kako smo 
govorili, anđeoske svjetiljke. Mjesec je bio svjetiljka Naše Drage 
Gospe, a sunce Našeg Otkupitelja. Jacinta bi kadšto govorila: 

- Draža mi je svjetiljka Naše Drage Gospe, koja, za razliku 
od one u Našeg Otkupitelja, niti gori niti bliješti. 

Sunce je kod nas, pokadšto, doista pržilo, a malena, kako je 
bila slabašna stasa, nije podnosila vrućinu. 

5 . Dječja kateheza 

Moja je sestra pripadala Bratstvu Srca Isusova te me je uvijek 
vodila sa sobom na svečanost prve pričesti; i nakon što sam 
svoju već obavila. 

Jednom je moja tetka povela i svoju malu kćer da vidi tu 
svečanost. Malena je vidjela anđele kako prosipaju cvijeće. 
Otada je, s vremena na vrijeme, običavala iskradati se iz naše 
igre; nabrala bi pregaču cvijeća i posipavala me njime. 

- Jacinta, zašto to činiš? 

- Činim isto što i mali anđeo. Prosipam cvijeće. 

Moja je sestra jednom godišnje, za blagdan, možda je to bilo 
Tijelovo, običavala pomagati pri opremanju malih anđela, koji 
su išli u procesiji ispred baldahina i prosipah cvijeće. Budući 
da sam i ja bila uvijek među njima, jednom sam, dok mi je 
sestra izabirala haljinu, pričala Jacinti o skorom blagdanu, kada 
ću i ja Isusu u čast prosipati cvijeće. Nato je malena od mene 
zaiskala da molim svoju sestru neka povede i nju. Molbu smo 
iznijele zajedno. Moja je sestra pristala. Izabrala joj je haljinu i 
vježbajući nas tumačila nam kako ćemo prosipati cvijeće 
Malom Isusu u čast. Jacinta je upitala: 

- Hoćemo li ga vidjeti? 

- Da - odgovorila je moja sestra - gospodin župnik će ga 
nositi. 

Jacinta je skakala od zadovoljstva i stalno pitala kad li će taj 
blagdan doći. 

Konačno je došao taj željkovani dan. Malena se sva rascvala 
od sreće. Poredah su nas obje s jedne strane oltara; išle smo 
zajedno i u procesiji, ispred baldahina, svaka sa svojom košari¬ 
com cvijeća. Na mjestu koje mi je sestra pokazala prosipala 
sam Isusu cvijeće. No, makar sam Jacinti raznim znakovima 
pokušavala objasniti neka i ona čini isto, nije prosula ni jednu 
laticu. Svejednako je promatrala samo župnika - i ništa više. 
Nakon obreda, moja ju je sestra povela iz crkve i pitala: 

- Jacinta, zašto nisi Isusu prosipala cvijeće? 

- Jer ga nisam vidjela. 

Zatim se obratila meni: 

- Jesi li vidjela Malog Isusa? 

- Nisam. Ne znaš li da se Mali Isus u hostiji ne vidi, da je 
skriven? To je Isus, koga primamo u pričesti. 

- I ti, dok ideš na pričest, razgovaraš s njime? 

- Da! 

- A zašto ga ne vidiš? 

- Jer je skriven. 

- Molit ću svoju majku da me povede na pričest. 

- Gospodin župnik neće ti ju dati, dok ne navršiš deset 
godina. 10 

- Ali, ni ti nemaš toliko, a već ideš na pričest. 

- Jer znam cijeli katekizam, a ti ga ne znaš. 

Tada me zamolila da ju podučavam. Tako sam postala 
katehisticom svojim drugovima, Jacinti i Franciscu. Oboje su 
učili s osobitim oduševljenjem. Premda sam, doduše, znala 
odgovore na sva pitanja, još se sjećam da sam ih učila samo 
neke stvari, te mi je Jacinta jednom rekla: 

- Uči nas i drugo, te su nam stvari već poznate. 

Moram priznati da nisam znala kako dalje, ako me pitanjem 
netko ne podsjeti, te sam odvratila: 

- Moli svoju majku neka te pusti u crkvu, da naučiš. 

Oboje su, u vrućoj želji da što prije prime skrivenoga Isusa, 

kako su ga zvali, pošli svojoj majci i iznijeli joj svoju molbu. 
Moja tetka se složila, no puštala ih je samo rijetko, uz ispriku: 

- Crkva je prilično daleko, vi ste još premali, a gospodin 
župnik ionako će vam dati pričest tek pošto navršite deset 
godina. 

- Jacinta! Kako mogu toliki ljudi u isto vrijeme primiti 
skrivenog Isusa? Dobije li svatko samo komadić? 

- Ne! Ne vidiš li da ima puno hostija i da je u svakoj Mali 
Isus? 

Kolike sam joj gluposti uspjela reći! 

6. Mala pastirica 

Preuzvišeni gospodine biskupe, ja sam, međutim, dosegla 
godine u kojima je moja majka običavala svoju djecu slati za 
stadom. Moja sestra Karolina 11 navršila je trinaest godina, te 
je morala raditi. Stoga mi je majka povjerila brigu oko našeg 


10 Jacinta se rodila 11. ožujka 1910. 

11 Umrla je godine 1994. 

stada. S time sam upoznala svoje drugove, rekavši im da se od 
sada s njima više neću moći igrati. No, maleni se s time nisu 
željeli složiti. Pošli su svojoj majci i molili ju neka ih pusti sa 
mnom, s čime se ona nije složila. Tako smo se morali rastati. 

Čekali su me skoro svake večeri, na cesti. Potom smo pošli 
na gumno, skakali uokolo i čekali da nam Naša Draga Gospa i 
anđeli upale svjetiljke i stave ih u naš prozor, da nam svijetle. 
Kad ne bi bilo mjeseca, mislili smo da je Našoj Dragoj Gospi 
uzmanjkalo ulja. 

Moji su se maleni teško privikavali živjeti bez mene, svoje 
drugarice. Zato su neprestano i uporno molili svoju majku 
neka ih pusti da i oni idu za stadom. I makar su bili nedorasli, 
moja im je tetka prepustila brigu oko ovaca, možda samo da 
se riješi njihovih stalnih moljakanja. Ushićeni od radosti, 
donijeli su mi tu vijest, te smo se stali dogovarati kako ćemo 
svaki dan zajedno tjerati svoja stada. Svatko je u određeno 
vrijeme, kad bi ga majka poslala, trebao izvesti svoje stado i 
čekati kod Barreira, dok ostali ne dođu. Barreiro smo zvali 
baru na podnožju brda. Pošto bismo se sabrali, dogovorili smo 
se kamo ćemo na ispašu toga dana; a pasli smo sretni i 
zadovoljni, kao da je najveći blagdan. 

Tu smo, preuzvišeni gospodine biskupe, vidjeli Jacintu u 
njezinom novom, pastirskom životu. Ovce smo naviknuli na 
to da im podijelimo svoju večeru. Tako se ovce nisu udaljavale 
od nas, te smo se na paši mogli bezbrižno igrati. Jacinta je 
uživala osluškujući jeku u udolini. Stoga smo se rado verali po 
stijenama i natjecali se u izvikivanju imena. Najbolje je 
odjekivalo ime Marija. Jacinta bi, kadšto, iz svega glasa izrekla 
cijelu “Zdravomariju”, i to tako da bi slijedeću riječ podviknula 
istom pošto bi joj se prethodna jekom vratila. 

Često smo se dozivali i pjesmama. Umjesto svjetovnih, od 
kojih smo, nažalost, znali mnoge, Jacinta je radije pjevala “Salve 
Nobre Padroneira”, “Virgem Pura” i “Anjos, Cantai Comigo”. 
Rado smo i plesali. Svaka bi nam, naime, svirala, kojom su se 
služili pastiri, bila dovoljna da zaplešemo. Premda je još bila 
mala, Jacinti se plesanje osobito svidjelo. 

Predvečer smo morali izmoliti krunicu, tako nam je bilo 
naređeno. No, kako nam je vrijeme bilo dragocjeno za igru, to 
smo se dosjetili da krunicu izmolimo što hitrije. Prebirući 
zrnca govorili smo samo: “Ave Maria, Ave Maria, Ave Maria”. A, 
nakon što bismo došli do kraja otajstva, u nedugoj smo stanci 
jednostavno spomenuli samo “Oče naš”. I tako smo, u hipu, 
izmolili krunicu. 

Jacinta je također voljela hvatati malešne janjce; grlila ih, 
cjelivala i navečer nosila na ramenima, da se do doma ne 
izmore. 

Kad smo se jednom vraćali kući, Jacinta je stala u sredinu 
stada. 

- Jacinta - pitala sam - zašto hodaš usred stada? 

- Da činim isto što i naš Otkupitelj koji, kako sam vidjela na 
jednoj sličici, također stoji među ovcama, dok jednu nosi na 
ramenima. 

7. Prvo ukazanje 

Tako je, otprilike, preuzvišeni gospodine biskupe, Jacinta 
provela prvih sedam godina svoga života, dok nije svanuo 
trinaesti svibnja 1917.; rijetko lijep dan. 

Toga smo dana, slučajno, ako u planovima božanske 
Providnosti postoje slučajevi, odlučili za naša stada potražiti 
pašu na imanju mojih roditelja, zvanom Cova da Iria. Sastali 
smo se, kao obično, kod Barreira, o čemu sam Vam, Preuzviše- 
nosti, već pričala, i dogovorili na kojem ćemo pašnjaku pasti. 
Do Cova da Irije morali smo ići pasući, što je udvostručilo naš 
put. Morali smo ići polako, da putem ovce mogu pasti; stigli 
smo oko podneva. 

Ne smatram potrebnim pričati o tome što se tog dana 
dogodilo; bilo bi to gubljenje vremena, budući da je Vašoj 
Preuzvišenosti sve već poznato. Jednako mi se čini izgubljenim 
vrijeme koje, kad se ne bi radilo o poniznosti, tratim pišući 
ovo, budući da ne vidim koju korist Vaša Preuzvišenost može 
iz toga izvući, osim nekih spoznaja o nedužnosti ove duše. 



Prije nego što Vam, Preuzvišenosti, počnem pričati čega se 
iz novog dijela Jacintina života sjećam, dužna sam reći kako 
među porukama Naše Drage Gospe ima stvari koje smo primili 
pod uvjetom da ih nikome ne odamo. Sada kao da sam 
prisiljena nešto otkriti, kako bih pojasnila Jacintinu veliku 
ljubav prema Isusu, prema njegovim mukama i prema grje- 
šnicima, za čiji se spas često žrtvovala. Vašoj Preuzvišenosti, 
jamačno, poznato je kako Jacinta nije bila osoba koja bi toliku 
radost zadržala samo za sebe, ali je ipak odlučila da, prema 
našem dogovoru, nikome ništa ne kazuje. 

Kad smo onog poslijepodneva, čudom zatečeni, potpuno 
utonuli u mir i razmišljanje, Jacinta je od časa do časa oduše¬ 
vljeno ponavljala: 

- O, lijepe li Gospe! 

- Vidim već - rekoh joj - da ćeš o tome nekom pričati. 

- Ne, nikome neću ništa reći - odgovorila je. - Možeš biti 
mirna. 

Kad je sutradan dotrčao njezin brat i kazao mi da je Jacinta 
navečer doma sve ispripovijedala, odmah sam prekorila 
Jacintu: 

- Vidiš, baš sam to mislila - rekoh. 

- U meni je nešto što me jednostavno sili da govorim - 
odgovorila je suznih očiju. 

- Nemoj više plakati, i ni riječi više o Gospi koja nam se 
ukazala. 

- Ja sam već rekla. Rekla sam kako nam je Gospa obećala 
da će nas povesti u nebo. 

- I to si već morala odati. 

- Oprosti mi, nikom više neću ništa reći. 

8. Razmatranje o paklu 

Pošto smo stigli do pašnjaka, Jacinta je, zamišljena, sjela na 
jedan kamen: 

- Idemo se igrati, Jacinta! 

- Danas mi se ne igra. 

- Zašto se ne želiš igrati? 

- Jer razmišljam. Gospa nam je rekla da molimo krunicu i 
žrtvujemo se za obraćenje grješnika. Budemo li sada molili 
krunicu, morat ćemo izmoliti cijelu “zdravomariju” i cijeli 
“očenaš”. Ali, u čemu ćemo se žrtvovati? 

Francisco je brzo iznašao žrtvu. 

- Dat ćemo svoju užinu ovcama. Naša žrtva bit će: ništa ne 
jesti. 

Začas smo svoju užinu dali ovcama. I tako smo proveli taj 
dan posteći, strože negoli u ikojem kartuzijskom samostanu. 
Jacinta je i dalje, utonuvši u misli, sjedila na svome kamenu i 
upitala: 

- Gospa nam je rekla da mnoge duše idu u pakao. A što je 
pakao? 

- Pakao je kao grotlo puno nemani i kao velika lomača (tako 
mije majka govorila), kamo ide grješnik koji ne ispovijedi svoje 
grijehe; u toj vatri on ostaje zauvijek. 

- I nikad se, nikad neće spasiti? 

- Ne! 

- Niti nakon puno, puno godina? 

- Ne. Pakao ne prestaje. 

- Ni nebo ne prestaje? 

- Tko dođe u nebo, ostaje u njemu zauvijek. 

- I onaj koji dođe u pakao, također? 

- Ne razumiješ li da su pakao i nebo vječni, da nikad ne 
prestaju? 

Tada smo prvi put razmatrali o paklu i vječnosti. Jacinte se 
najviše dojmila vječnost. Te bi, kadšto u igri, pitala: 

- Gledaj sad, pakao ne prestaje ni nakon puno, puno 
godina? 

Drugda: 

- I ljudi koji u paklu gore, zar ne umiru? Ne pretvaraju se u 
pepeo? Hoće li koga, koji se puno moli za oproštenje svojih 
grijeha. Naš Gospodin spasiti odande? Niti našim žrtvama? 
Jadnici! Moramo moliti i žrtvovati se za njih. 

Zatim bi nastavila: 

- Kako je Gospa dobra! Već nam je obećala da će nas povesti 
u nebo. 

9. Obraćenje grješnika 

Jacinta je žrtvu za obraćenje grješnika uzela tako ozbiljno 
te ju u nijedoj prilici nije izostavila. Tada su neka djeca iz 
Moite 12 prosila po kućama. Sreli smo ih jednog dana, dok smo 
išli za svojim ovcama. Ugledavši ih, Jacinta nam reče: 

- Podijelimo svoju užinu ovoj djeci, učinimo to za obraćenje 
grješnika. 

Potrčala im je ususret i dala im užinu. Poslije podne reče 
mi da je gladna. Bilo je ondje stabala masline i hrasta. Žir je 
bio još prilično zelen. Ja sam ipak mislila da ga možemo jesti. 
Francisco se popeo na maslinu želeći napuniti džepove zrelim 
plodovima, no Jacinta je predložila da jedemo gorki žir i tako 
se žrtvujemo. Svakog poslijepodneva, naime, hranili smo se 
žirom. Jacinti je to bila najobičnija žrtva. Kupila je žir i obirala 
maslinu. Jednom sam joj rekla: 

- Jacinta, nemoj to jesti, veoma je gorko! 

- Da, gorki su, i makar su gorki, jedem ih za obraćenje 
grješnika. 

To nije bila naša jedina žrtva postom. Svoju smo užinu 
dijelili djeci koja su prosila, uvijek kad smo ih sreli. Jadna su 
se djeca radovala našim darovima, tražila nas i čekala na putu 
kojim smo išli. Čim smo ih ugledali, Jacinta bi im potrčala 
ususret i dala im svu našu hranu za taj dan. Činila je to s tolikom 
radošću kao da joj ništa neće uzmanjkati. Naša hrana tih dana 
bili su češeri, lukovice zvončića (malo cvijeće kojega korijen 
sliči glavici luka, veličine maslinova ploda), kupine, gljive i 
drugo raslinje koje smo nalazili među smrčinim korijenjem, 
kojemu se ovog časa ne sjećam imena, ili plodovima koje 
bismo našli na obližnjem imanju naših roditelja. 

Jacinta je bila nenadmašna u podnošenju žrtve. Jednom je 
naš susjed ponudio mojoj majci svoj pašnjak za ispašu naših 
stada. Taj je pašnjak bio dosta daleko, a bilo je pravo ljeto. 
Moja je majka prihvatila tu velikodušnu ponudu i poslala me 
tamo. Kako je u blizini tog pašnjaka bila bara, na kojoj se može 

12 Mali zaselak, sjeverno od Doline ukazanja. 

napajati stado, mislila je kako je bolje da tamo, u sjeni stabala, 
provodimo svoj poslijepodnevni odmor. 

Putem do tog pašnjaka sreli smo naše drage jadne prosjake. 
Jacinta im je odmah otrčala udijeliti milodare. 

Dan je bio lijep, no sunce je jako grijalo te se činilo da će u 
tom žednom i sušnom kraju sve spržiti. Bili smo žedni, a nigdje 
ni kapi vode. Ispočetka, svoju smo žrtvu za obraćenje grješnika 
podnosili hrabro, ali nakon podneva nismo više mogli izdržati. 
Predložila sam svojim drugovima da pođem u selo moliti nešto 
vode. Složili su se s mojim prijedlogom i ja sam pošla u selo, 
pokucala na vrata neke stare seljanke, koja mi je dala krčag 
vode i nešto kruha, što sam zahvalno primila. Potrčala sam da 
to što prije podijelim sa svojim drugovima. Prvo sam s vodom 
prišla Franciscu, ponudivši mu neka pije. 

- Ne mogu - odgovorio je. 

- Zašto ne možeš? 

- Želim trpjeti za obraćenje grješnika. 

- Pij ti, Jacinto! 

- I ja se želim žrtvovati za obraćenje grješnika. 

Izlila sam vodu u jedan izduben kamen, da ju ovce popiju, 
a krčag vratila seljanki. Jara je bivala sve jačom. Cvrčci i šturci 
natjecali su se u zrikanju, praćeni kreketom žaba iz obližnje 
bare; zrikanje i kreket bili su nepodnošljivi. Iscrpljena slabo- 
ćom i žeđu, Jacinta mi, s prirođenom joj prostodušnošću, reče: 

- Reci zrikavcima i žabama neka prestanu. Od njih me glava 
boli! 

Nato ju je Francisco upitao: 

- Ne želiš li trpjeti za grješnike? 

Siromašno je dijete spustilo glavu među ruke i odgovorilo: 

- Da, želim, neka pjevaju. 

10. Otpor u obitelji 

U međuvremenu, proširila se vijest o tom događaju. Moja 
se majka zabrinula i na sve načine nastojala neka sve zaniječem. 

Jednog dana, prije nego što sam izvela svoje stado, htjela 
me prisiliti da kažem kako je sve to izmišljotina. Pokušavala je 

miteći me, prijeteći mi i tukući me čak metlinim drškom. Pošto 
joj nije uspjelo izvući iz mene nikakav odgovor, osim nijeme 
šutnje i potvrde onoga što sam joj već rekla, poslala me za 
stadom i rekla neka tijekom dana dobro razmislim; nikad nije 
trpjela laži svoje djece, pa neće ni moju; navečer će me odvesti 
ljudima koje sam zavarala da im priznam svoju laž i da ih molim 
za oproštenje. 

Pošla sam za svojim stadom; i tog me je dana moje dru- 
štvance već čekalo. Vidjevši me kako plačem, potrčaše mi 
ususret pitajući me koji je razlog tome. Ispripovijedala sam 
im što sam pretrpjela i dodala: 

- Recite mi sada što da činim. Moja majka će pod svaku 
cijenu tražiti da kažem kako sam lagala. Kako da što takva 
učinim? 

Francisco je nato rekao Jacinti: 

- Vidiš, to je tvoj grijeh. Zašto si odala? 

Siroto je dijete kleknulo i plakalo, sklopljenih ruku moleći 
za oproštenje. 

- Učinila sam nepravdu - rekla je plačući. - Nikad više 
neću nikome ni pisnuti o tome. 

Sada ćete, Preuzvišenosti, pitati tko ju je naučio takvom činu 
poniznosti. Možda je vidjela svoje sestre i braću kako, uoči 
svoje prve pričesti, mole svoje roditelje za oproštenje. Možda 
je Jacinta, sve mi se čini, bila doista ta kojoj je presveta Djevica 
prenijela više milosti, spoznaje Boga i krjeposti. 

Kad nas je, nekoliko dana potom, gospodin župnik 13 pozvao 
k sebi na ispitivanje, Jacinta je samo spustila glavu, te je 
gospodinu župniku uspjelo iz nje izvući tek dvije ili tri riječi. 
Kad smo odlazili, upitala sam ju: 

- Zašto gospodinu župniku nisi htjela ništa reći? 

- Jer sam obećala da nikome neću ništa reći. 

Jednog je dana upitala: 

- Zašto ne možemo govoriti kako je Gospa od nas tražila da 
se žrtvujemo za grješnike? 


13 Prvo ispitivanje proveo je župnik, koncem svibnja 1917. 


49 



- Da nas ne bi pitali u čemu smo se žrtvovali. 

Moja se majka, tijekom tih događaja, sve više uzbuđivala. 
Stoga se još jednom, svim silama, uprla da me prisili neka 
priznam kako je sve to izmišljotina. 

Jednog me dana pozvala i rekla da će me povesti na župni 
dvor: 

- Kad dođemo tamo, klekni, reci da si lagala i moli 
oproštenje. 

Prolazeći mimo kuće moje tetke majka je ušla na nekoliko 
časaka. Iskoristila sam prigodu i ispričala Jacinti što se dogo¬ 
dilo. Vidjevši tragove batina, pustila je nekoliko suza i rekla: 

- Idem pozvati Francisca. Otići ćemo do tvoga zdenca i tamo 
se moliti. Kad se vratiš, dođi i ti tamo. 

Vrativši se, potrčala sam do zdenca. Našla sam ih kako oboje 
kleče i mole. Kad su me opazili, Jacinta mi je potrčala ususret, 
zagrlila me i pitala kako je prošlo. Ispričala sam im. Na to je 
ona rekla: 

- Vidiš, više se ničega ne moramo bojati. Gospa će nam 
pomoći, ona je naša najbolja prijateljica! 

Otkako nas je Naša Draga Gospa poučila da svoje žrtve 
prikažemo Isusu, Jacinta bi, dok smo se žrtvovali odnosno 
trpjeli mučna ispitivanja, uvijek pitala: 

-Jesi li već rekla Isusu da je sve to njemu za ljubav? 

Ne bih li joj odgovorila potvrdno: 

- Daj mu reci. 

Još bi sklopila svoje ručice, podigla oči prema nebu i rekla: 

- Isuse ovo je tebi za ljubav i za obraćenje grješnika. 

11. Ljubav prema Svetom Ocu 

Jednom su došla dvojica svećenika da nas ispituju. Naložili 
su nam da molimo za Svetog Oca. Jacinta ih je upitala tko je 
Sveti Otac. Oni rekoše tko je on i koliko je potrebno za nj moliti. 
Jacintu je obuzela tolika ljubav prema Svetom Ocu te je na 
svaku žrtvu, koju je primila od Isusa, još dodala “i za Svetog 
Oca”. Nakon krunice, uvijek je dodala još tri “Zdravomarije” 
za Svetog Oca. Običavala je govoriti: 

- Kad bih mogla vidjeti Svetog Oca. Ovamo dolaze toliki 
ljudi, a Sveti Otac ne dolazi nikako! 14 

U svojoj dječjoj prostodušnosti mislila je kako bi se i Sveti 
Otac, poput drugih ljudi, mogao odlučiti na taj put. 

Jednog dana, naložili su mom ocu i stricu 15 da nas sutradan 
imaju privesti u okružno poglavarstvo. 16 Moj stric je odgovorio 
da svoju djecu neće privesti onamo jer - opravdavao se: 

- Ne moram sudu privesti dvoje djece koja još ne mogu 
odgovarati za svoja djela. Osim toga, djeca ne bi pješice izdržala 
do Vila Nova de Ourem. Radije idem sam da vidim što žele. 

Moj je otac razmišljao drukčije: 

- Odvest ću svoje dijete. Neka vidi kako će izaći na kraj s 
onima koji o tim stvarima ništa ne razumiju. 

Koristili su svaku prigodu da nas što više prestraše. Sutra¬ 
dan, dok smo prolazili mimo stričeve kuće, moj je otac malko 
zastao čekajući strica. Potrčala sam do Jacintine postelje daju 
pozdravim. Budući da nismo znale hoćemo li se ikada vidjeti, 
zagrlile smo se. Siroto dijete plačući je reklo: 

- Ako te budu ubili, reci im da smo Francisco i ja isti kao ti 
i da također želimo umrijeti. Idem odmah s Franciscom do 
zdenca da se molimo za tebe. 

Kad sam se navečer vratila, odmah sam potrčala k zdencu. 
Našla sam ih na koljenima, u plaču, nagnute nad rubom zdenca, 
glave među rukama. Opazivši me, veoma su se iznenadili. 

- Još si živa? Tvoja je sestra došla po vodu i rekla nam da su 
te ubili. Toliko smo se molili za te i plakali. 


14 Papa Pavo VI. hođočastio je u to svetište 13- svibnja 1967.; papa Ivan 
Pavao II. hođočastio je u Patimu 13■ svibnja 1982., 13- svibnja 1991 i 
13 - svibnja 2000. 

15 Njezin otac zove seAntonio dos Santos (f 1919.), a ujak Manuel Pedro 
Marto (f 1957.), Franciscov iJacintin otac. 

16 Administrator je bio Artur de Oliveira Santos. 

12. Zatvor u Ouremu 


Pošto su nas, potom, zatvorili, Jacinti je od svega bilo najteže 
što uz nju nisu njezini roditelji. Jadikovala je i plakala: 

- Niti tvoji, niti moji roditelji ne dolaze nam u posjet. Više 
ne mare za nas. 

- Ne plači - govorio joj je Francisco - prikažimo to Isusu, 
kao žrtvu za obraćenje grješnika. 

I, uzdignuvši ruke i podigavši oči prema nebu, počeo je 
molitvu predanja: 

- O moj Isuse, ovo je tebi za ljubav i za obraćenje grješnika. 

Jacinta je dodala: 

- I za Svetog Oca i kao pokoru za grijehe koji se nanose 
Bezgrješnom Srcu Marijinu. 

Kad su nas, pošto smo u zatvoru neko vrijeme bili odvojeni, 
opet stavili zajedno, rekli su nam da će nas uskoro spaliti. 
Jacinta se nato povukla prema prozoru, koji je gledao na stočni 
sajam. Isprva sam mislila da se Jacinta načas želi rastresti, no 
potom sam opazila kako plače. Privila sam ju k sebi i upitala 
zašto plače: 

- Jer ćemo umrijeti prije nego što vidimo svoje očeve i 
majke - odgovorila je. 

I nastavila lijući suze: 

- Da vidim barem majku! 

- Ne želiš se, dakle, žrtvovati za obraćenje grješnika? 

- Želim, hoću! 

I, podigavši ruke i oči prema nebu, svejednako lijući suze 
započela je molitvu predanja: 

- O moj Isuse! Ovo je tebi za ljubav, za obraćenje grješnika, 
za Svetog Oca i kao pokoru za grijehe koji se nanose 
Bezgrješnom Srcu Marijinu. 

Zatvorenici, koji su to promatrali, nastojali su nas utješiti: 

- Otkrijte upravitelju svoju tajnu. Što vas briga ako ona 
Gospođa to ne želi. 

- Nipošto! - odgovorila je Jacinta - radije ću umrijeti. 

13■ Krunica u zatvoru 

Nakon toga, počeli smo moliti krunicu. Jacinta je skinula 
svoju medaljicu, koju je nosila oko vrata, i zamolila jednog 
zatvorenika neka ju objesi o čavao na zidu. Počeli smo moliti 
klečeći pred tom medaljicom. 

Zatvorenici su molili s nama, onako kako su znali; ili su samo 
klečali. Nakon što smo izmolili krunicu, Jacinta je opet prišla 
onom prozoru i počela plakati. 

-Jacinta, ne želiš li ovu žrtvu prikazati Našem Gospodinu? 
- pitala sam. 

- Želim, ali pri pomisli na moju majku zaplačem, premda 
to ne želim. 

Budući da nam je presveta Djevica rekla neka svoje molitve 
i žrtve prikažemo kao pokoru za grijehe koji se nanose 
Bezgrješnom Srcu Marijinu, dogovorili smo se da će to svatko 
činiti po vlastitom izboru. Jedan će se žrtvovati za grješnike, 
drugi za Svetog Oca, a treći kao pokoru za grijehe koji se 
nanose Bezgrješnom Srcu Marijinu. Pošto smo se u tome složili, 
zamolila sam Jacintu neka izabere na koju će se nakanu 
žrtvovati: 

- Žrtvovat ću se za sve, jer su mi svi dragi. 

14. Jacintina sklonost plesu 

Među zatvorenicima nalazio se jedan koji je znao svirati na 
akordeonu. On je svirao, dok su ostali plesali želeći, tako, 
olakšati naše stanje. Pitali su nas hoćemo li plesati s njima. 
Odgovorili smo da bismo možda znali plesati “fadango” i “viru”. 
Jacinta je plesala s jednim sitnim lopovom. Vidjevši kako je 
još mala, podigao ju je na ruke i tako plesao s njom. Možda se 
Naša Draga Gospa smilovala njegovoj duši i obratila ga. 

Vaša će Preuzvišenost sada reći: "Kakva li lijepa držanja za 
mučeništvo!” Točno. No mi smo bili djeca i nismo mislili na 
to. Jacinta je imala osobitu sklonost plesu, talent i okretnost. 
Sjećam se kako je jednom plakala za svojim bratom, koji je bio 
u ratu, te se mislilo da je poginuo na bojištu. Kako bih joj 
odagnala takve misli, zaplesala sam s dvojicom njezine braće. 

I to siroto dijete zaplesalo je s nama, svejednako brišući suze 
koje su joj tekle niz lice.Također, bilo joj je dovoljno da pastiri 
zasviraju na bilo čemu, pa da zapleše, makar i sama. No, kad je 
jednom za blagdan svetog Ivana u nas bila zabava, ona je unatoč 
svoje sklonosti plesu rekla: 

- Sada više neću plesati. 

- A zašto ne? 

- Jer se želim žrtvovati za Našega Gospodina. 

I makar smo bili kolovođe u dječjim igrama, prestali smo s 
plesom, uobičajenim u takvim zgodama. 


II. NAKON UKAZANJA 

1. Molitve i žrtve na Cabegu 

Moja tetka, koja inače nije nikamo slala svoju djecu, ne želeći 
da s ikim razgovaraju, poslala je svog sina Ivana 17 na čuvanje 
stada. 

Ta promjena teško je pala Jacinti, s dva razloga: sad je morala 
razgovarati sa svakim koji bi ju tražio, i drugo, što nije mogla 
ostati sa mnom tijekom cijeloga dana. No, morala se pomiriti 
s time. Da bi se sakrila pred ljudima koji su ju tražili, povukla 
se sa svojim bratom u špilju , 18 nasuprot našem selu, na pod¬ 
nožju brda s vjetrenjačom. Ta špilja gleda na istok, ulaza zašti¬ 
ćena od kiše i sunčeve jare. Osim toga, okružuju ju mnoga 
stabla masline i hrasta. Kolike će tu molitve i žrtve Jacinta 
prikazati našem dragom Bogu! 

Na podnožju brda raslo je raznoliko cvijeće, među inim i 
mnoštvo ljiljana, koje je Jacinta osobito voljela. Uvijek bi mi, 
dok me je navečer čekala kraj puta, donijela ljiljan ili koji drugi 
cvijet. Bila je radosna što je uza me; trgala je latice cvijeća i 
njima me obasipala. 

Mojoj je majci bilo dovoljno da mi pokaže livadu, kako bi 
znala gdje sam te da me, prema potrebi, može lako dozvati. 

17 Ivo Marto, Jcicintin brat, (f2000.). 

18 Špilja se zove “Loca do Cabego”, a brdo iznad nje “Cabego”. 

Ako je moje društvance bilo u blizini, ja bih mu se javila i ono 
bi došlo k meni. Jacinta bi cijelim putem trčala. Sjela bi, 
iscrpljena, i dozivala me, nespokojna, sve dok joj se ne bih 
odazvala i pošla ususret. 

2. Muke sa znatiželjnicima 

Moja se majka srdila što je moja sestra morala tratiti vrijeme 
stalno me dozivljući zbog znatiželjnika i ostajući na paši mjesto 
mene. Stoga je odlučila iskoristiti to moje vrijeme. U dogovoru 
s mojoj tetkom, obje nas je poslala u školu. 

Za vrijeme školskog odmora, Jacinta je običavala pohoditi 
Presveto. Jednom se potužila: 

- Ni tu mi ne daju mira. Čim stupim u crkvu, okupi se mno¬ 
štvo ljudi i svašta me pitaju. Voljela bih ostati sama da u miru 
razgovaram sa skrivenim Isusom. Oni nas nikad ne ostavljaju 
same. 

Doista, obični ljudi, iz obljižnjih sela, nisu nas puštali na 
miru. Pričali su nam, do u tančine, o svojim poteškoćama i 
brigama. Jacintu je to ganulo, osobito kad se radilo o kojem 
grješniku. Rekla bi: 

- Moramo moliti i žrtvovati se Našem Gospodinu da se taj 
siromah obrati i ne dođe u pakao. 

Upravo sam se nečeg sjetila. Ispripovijedit ću jednu zgodu 
u kojoj se vidi kako je Jacinta sve poduzimala da izbjegne ljude 
koji su ju tražili. Jednoga dana 19 pošle smo u Fatimu i već na 
cesti ugledale skupinu gospođa i gospode; izlazili su iz automo¬ 
bila. Ni jednog časa nismo sumnjale kako žele razgovarati s 
nama. Išle smo dalje u nadi da nas neće prepoznati. Kad, prišle 
su nam gospođe i pitale poznamo li pastire kojima se ukazala 
Naša Draga Gospa. Rekle smo da ih poznamo. Znamo li gdje 
stanuju? Dale smo im potrebne naputke i pobjegle u polje, 
skrivajući se u blizini šume. 

Jacinta je bila zadovoljna ishodom te zgode i rekla je: 

- Tako bismo morali uvijek postupiti, kad nas ne 
prepoznaju. 

19 To se dogodilo godinu dana nakon ukazanja, dakle između 1918. i 1919- 

3■ Otac Cruz 

Jednoga dana došao je dr. Cruz 20 iz Lisabona da nas ispita. 
Nakon ispitivanja zamolio nas je da mu pokažemo mjesto gdje 
nam se ukazala Naša Draga Gospa. Jahao je na niskome 
magarcu te su mu noge doticale tlo. Hodali smo uza nj, jedna 
s jedne, druga s druge strane. Idući tako učio nas je kako se 
mole litanijski zazivi, od kojih je Jacinta odabrala dva i stalno 
ih ponavljala: 

- O, moj Isuse, ja Te ljubim. Slatko Srce Marijino, budi moje 
spasenje. 

U svojoj bolesti jednom mi je rekla: 

- Uživam Isusu reći da ga ljubim. Kad mu puno puta to 
kažem, čini mi se da u prsima gorim, ali ne izgaram. 

Drugda je opet rekla: 

- Toliko volim Našega Gospodina i Našu Dragu Gospu te 
se nikad ne umorim dok im govorim koliko ih ljubim. 

4. Izmoljene milosti 

U našem je selu bila žena koja je, čim bi nas vidjela, uvijek 
na nas vikala. Jednoga smo ju dana, sirotu, sreli kako izlazi iz 
gostionice te se, kako nije bila pri sebi, ovaj put nije zadovoljila 
samo time da viče na nas. Nakon završena posla Jacinta mi 
reče: 

- Moramo moliti Našu Dragu Gospu i žrtvovati se za obra¬ 
ćenje te žene. Govori tolike grijehe te će, ne ispovijedi li se, 
doći u pakao. 

Jednog smo dana trčali mimo kuće te žene. Jacinta je naglo 
zastala, zamislila se i, okrenuvši se prema njezinim vratima, 
upitala tu ženu: 

- Čuj, hoćemo li sutra vidjeti Gospu? 

- Hoćete! 

- Onda se više nećemo igrati. Žrtvovat ćemo se za obraćenje 
grješnika! 

2 ° p Prancisco Cruz, DL (1859 -1948), sluga Božji, vodi mu se proces za 
proglašenje blaženim. 

I ne misleći na to da ju tko promatra, podigla je ruke i oči 
prema nebu i izrekla molitvu svoje spremnosti na žrtvu. Žena 
je virila kroz prozorčić svoje kuće. Kasnije je mojoj majci 
priznala kako ju je taj Jacintin čin toliko potresao te joj više 
nije trebao nikakav drugi dokaz o ukazanjima. Otada nas nikad 
više nije vrijeđala. Uvijek bi nas prosila neka se molimo Našoj 
Dragoj Gospi da joj oprosti grijehe. 

Jednoga dana susreli smo jednu siromašnu ženu. Plačući 
kleknula je pred Jacintu i molila neka ju preporuči Našoj 
Dragoj Gospi, jer boluje od strašne bolesti. Ugledavši ženu kako 
kleči pred njom, Jacinta se ganula i uzela ju za dršćuće ruke 
želeći ju podići. Vidjevši da ne može, kleknula je i ona te sa 
ženom izmolila tri “Zdravomarije”. Nakon toga, Jacinta je 
zamolila ženu neka ustane, rekavši da će joj Naša Draga Gospa 
udijeliti zdravlje. Nijednog dana nije prestala moliti za tu ženu, 
sve dok se ova, nakon izvjesnog vremena, nije vratila i zahvalila 
Majci Božjoj za zdravlje. 

Drugda je bio jedan vojnik; plakao je poput djeteta. Pozvali 
su ga u rat, a doma mu žena ležala bolesna, k tome još i troje 
male djece. Molio je ili da ga ne zovu u rat, ili da mu žena 
ozdravi. Jacinta ga je zamolila neka s njome izmoli krunicu. 
Potom mu je rekla: 

- Nemojte plakati! Naša Draga Gospa tako je dobra! Ona 
će Vam svakako udijeliti milost koju ste molili. 

I nikad više nije zaboravila svoga vojnika. Izmolivši krunicu, 
uvijek je još izmolila jednu “zdravomariju” za vojnika. Nakon 
nekoliko mjeseci, došao je sa ženom i troje djece zahvaliti Našoj 
Dragoj Gospi za obje primljene milosti. Oslobodili su ga vojne 
obveze, jer ga je, uvečer prije njegovog odlaska na ratište, 
uhvatila vrućica; a žena mu je, kako je rekao, ozdravila čudom 
Naše Drage Gospe. 

5 . Nove žrtve 

Jednoga dana, rekli su nam kako će nas doći ispitivati 
svećenik na glasu svetosti, koji otkriva sve što postoji u nečijoj 
duši. On će, dakle, svakako doznati govorimo li istinu, ili ne. 

Jacinta je klicala od radosti: 

- Kad će doći svećenik koji će to otkriti? Kad otkrije, i on 
će morati priznati da smo govorili istinu. 

Jednom smo se igrali kod zdenca kojeg sam već spomenula. 
Jacintina majka u neposrednoj je bilizini imala vinograd. 
Ubrala bi nešto grožđa i donijela nam. No Jacinta nije nikad 
zaboravila na svoje grješnike: 

- Mi ne jedemo grožđe - rekla je - i tu žrtvu prikazujemo 
za grješnike. 

Zatim je otrčala i odnijela grožđe djeci koja su se igrala na 
cesti. Vrativši se, sjala je od radosti. Srela je naše siromahe i 
dala im grožđe. Drugda nas je moja tetka pozvala na smokve 
koje je donijela s polja, doista su bile slasne. Jacinta je 
zadovoljno sjela s nama uz košaru i probirala najbolje. No, prije 
nego je koju stavila u usta, zamislila se i rekla: 

- Stvarno! Pa mi se još danas nismo žrtvovali za grješnike! 
Prikazat ćemo ovu žrtvu. 

Vratila je smokve natrag u košaru i tako se žrtvovala. I mi 
smo vratili svoje smokve u košaru, za obraćenje grješnika. 
Jacinta je često ponavljala tu žrtvu, no ja ne kanim više o tome 
pričati; jer gdje bi tome bio kraj. 


III JACINTINA BOLEST I SMRT 

1. Upala pluća 

Tako su prolazili Jacintini dani, dok joj Naš Gospodin nije 
poslao upalu pluća, koja je nju i njezina brata prikovala za 
postelju . 21 Navečer, uoči svoje bolesti, rekla je: 

- Glava me teško boli i trpim veliku žeđ. No ne bih htjela 
piti; volim trpjeti za grješnike. 

Kad bih god našla slobodna vremena, u školi ili u bilo kojem 
poslu, pohađala sam svoju drugaricu. 


21 Jacinta je oboljela 1918., a uskoro i Francisco. 

Kad sam ju jednom pohodila poslije škole, Jacinta mi reče: 

- Čuj me! Reci svom skrivenom Isusu da mi je drag i da ga 
veoma volim. 

Drugda je rekla: 

- Reci Isusu da mu šaljem puno pozdrava. 

Kad sam jednom ušla u njezinu sobu, rekla je: 

- Prvo pođi k Franciscu. Žrtovat ću se tako što ću biti sama. 
Jednom joj je majka donijela čašu mlijeka i ponudila neka 

pije. 

- Ne želim, majko - rekla je i otklonila čašu. 

Moja ju je tetka još malko nutkala. Potom se vratila govoreći: 

- Ne znam kako je privoljeti da makar nešto stavi u usta. 
Kad smo ostale same, upitala sam ju: 

- Zašto ne slušaš svoju majku i žrtvuješ se za Našega 
Gospodina? 

Čuvši me, pustila je suze, koje sam joj s radošću otrla, i 
rekla: 

- Nisam na to mislila. 

Dozvala je majku i molila ju za oproštenje, rekavši da će 
jesti sve što joj ponude. Majka joj je donijela čašu mlijeka. 
Popila je, ne krzmajući nimalo. Potom je rekla: 

- Kad bi ti znala koliko me stoji što sam popila mlijeko. 
Drugom zgodom rekla je: 

- Svaki me put sve više stoji što pijem mlijeko i jedem juhu. 
Ali šutim. Činim sve iz ljubavi prema Našem Gospodinu i Bez- 
grješnom Srcu Marijinu, Srcu naše nebeske Majke. 

Jednog sam ju dana upitala: 

-Je li ti što bolje? 

- Ti znaš da mi nikad neće ići nabolje. 

Dodala je još: 

- Trpim velike boli u prsima. Ali šutim. Trpim za obraćenje 
grješnika. 

Kad sam joj jednog dana došla u pohode, upitala me: 

- Jesi li se danas već puno žrtvovala? Ja? Jesam! Moja je 
majka nekamo otišla te sam nekoliko puta htjela pohoditi 
Francisca, i nisam to učinila. 

2. Gospin pohod 

U međuvremenu se malko oporavila. Mogla se pridići. Dane 
je provodila sjedeći na postelji uza svoga brata. 

Jednog me dana pozvala neka brzo dođem. Potrčala sam k 
njoj. 

- Posjetila nas je Naša Draga Gospa i kazala da će Francisca 
uskoro povesti u nebo; i pitala me želim li još obraćati 
grješnike. Rekla sam da želim. Otkrila mi je da ću dospjeti u 
bolnicu i tamo puno trpjeti. Kako ću iz ljubavi prema Isusu 
trpjeti za obraćenje grješnika, kao pokoru za grijehe koji se 
nanose Bezgrješnom Srcu Marijinu. Pitala sam ju hoćeš li i ti 
poći. Kazala je da nećeš. To me najviše boli. Kazala je da će me 
moja majka odvesti tamo i da ću ostati sama. 

Potom je, na neko vrijeme, utonula u misli, pa dodala: 

- Kad bi ti pošla sa mnom! Najviše me boli što ću otići bez 
tebe. Bolnica je možda jedna mračna kuća, u kojoj se ništa ne 
vidi, tamo sam sama, da trpim. No, ništa zato. Trpim iz ljubavi 
prema Našem Gospodinu i Bezgrješnom Srcu Marijinu i čineći 
pokoru za obraćenje grješnika i za Svetog Oca. 

Kad je došao čas da njezin mali brat pođe u nebo , 22 preporu¬ 
čila mu se: 

- Prenesi moje pozdrave Našem Gospodinu i Našoj Dragoj 
Gospi i reci Im da ću podnijeti sve što žele za obraćenje grješni¬ 
ka i kao pokoru Bezgrješnom Srcu Marijinu. 

Smrt njezina brata veoma ju je boljela. Duže je vrijeme bila 
odsutna. Kad bih ju pitala o čemu razmišlja, odgovorila je: 

- O Franciscu. Kad bih ga samo mogla vidjeti! 

I gorko je zaplakala. 

Jednog dana rekla sam joj: 

- Neće dugo potrajati, i bit ćeš u nebu. A ja? 

- Ne plači, jadna! Tamo ću se puno, puno moliti za te. Ti! 
Naša Draga Gospa hoće tako. Kad bi od mene zatražila da još 
više trpim za grješnike, ja bih bila zadovoljna. 


22 Francisco je umro 4. travnja 1919- 

3■ Bolnica u Ouremu 


Konačno je došao dan kad je morala u bolnicu , 23 u kojoj je 
doista puno trpjela. Kad ju je majka posjetila, pitala ju je želi li 
što. Rekla je da me želi vidjeti. Iako je silno patila, moja me 
tetka povela k njoj. Ugledavši me, Jacinta me s velikom radošću 
zagrlila i zamolila svoju majku neka nas ostavi same, neka 
posvrši neke svoje poslove. Pitala sam ju trpi li puno. Odgovo¬ 
rila je: 

- Da, trpim, ali žrtvujem sve za grješnike, kao pokoru 
Bezgrješnom Srcu Marijinu. 

Zatim je oduševljeno pričala o Našem Gospodinu i Našoj 
Dragoj Gospi: 

- Volim trpjeti iz ljubavi prema Njima, da Im se svidim. Oni 
vole onoga koji trpi za obraćenje grješnika. 

Vrijeme, predviđeno za posjete, brzo je isteklo i moja je 
tetka stigla da me povede. Pitala je svoju kćerkicu želi li što. 
Zaželjela je i molila svoju majku da me, kad bude ponovno 
dolazila, povede sa sobom. I moja dobra tetka, želeći obrado¬ 
vati svoju kćerkicu, još me jednom povela sa sobom. Našla sam 
ju kako u istoj radosti trpi iz ljubavi prema Našem Dobrom 
Bogu i prema Bezgrješnom Srcu Marijinu, za grješnike i Svetog 
Oca. To joj je bilo nadahnuće, kako mi je ponovno spomenula. 

4. Povratak u Aljustrel 

Nakon izvjesnog vremena, Jacinta se vratila doma, s velikom 
otvorenom ranom na prsima. Svakodnevno previjanje rane 
podnosila je ne tužeći se i nimalo ne pokazujući ikakvu nevolj¬ 
kost. Najviše su ju stajali česti posjeti i pitanja ljudi koji su ju 
tražili, a pred kojima se više nije mogla kriti. 

- I ovu žrtvu prikazujem za grješnike - rekla je predano. 

- Kad bi još mogli do Cabega da u našoj špilji molimo 
krunicu. No, nisam više sposobna za to. Kad ideš u Cova da 

23 Riječ je o prvoj bolnici u kojoj je boravila, onoj sv. Augustina u Vila 

Nova de Ourem. U nju je dopremljena 1. srpnja, da biju napustila 31- 

kolovoza. 

Iriju, moli za me. Ja, zacijelo, nikad više neću moći poći onamo 
- rekla je u suzama. 

Jednog me dana moja tetka zamolila: 

- Pitaj Jacintu o čemu razmišlja, dok si tako dugo, gotovo 
nepomična, rukama pokriva lice. Pitala sam ju već, no ona se 
samo nasmiješila ne govoreći ništa. 

- Razmišljam - odgovorila mi je Jacinta - o Našem 
Gospodinu, o Našoj Dragoj Gospi, o grješnicima i o ... 
(spomenula je dio tajne). Volim razmišljati o tome. 

Moja me tetka pitala za odgovor svoje kćeri. Sve sam joj 
ispričala, smiješeći se pri tom. Nato je tetka, pripovijedajući 
što se dogodilo, rekla mojoj majci: 

- Ja to ne razumijem. Život ove djece meni je zagonetan. 

A moja je majka dodala: 

- Kad su same, pričaju poput vodopada. Koliko god paziš, 
ne razumiješ ni jednu njihovu riječ. A čim netko dođe, one 
obore glavu, ne izustivši više ni riječ. Ja tu tajnu ne razumijem. 

5 . Novi Gospini pohodi 

Opet je sišla presveta Djevica da pohodi Jacintu i navijesti 
joj nove križeve i žrtve. Jacinta mi je o tome pričala: 

- Rekla mi je da ću otići u Lisabon, u drugu bolnicu. Da 
više neću vidjeti ni tebe, ni moje roditelje. Da ću puno trpjeti 
i umrijeti sama. No ne moram se bojati. Ona će i tamo doći i 
povesti me u nebo. 

Zagrlila me plačući i rekla: 

- Nikad te više neću vidjeti. Moli, puno moli za me, zato što 
moram umrijeti sama. 

Trpjela je neopisive boli do dana kad su ju odveli u Lisa¬ 
bon . 24 Zagrlila me i plačući rekla: 

- Nikad te više neću vidjeti. Ni moju majku, ni moju braću, 
ni mog oca. Nikad ih više neću vidjeti. I umrijet ću sama. 


24 Dne 21. siječnja 1920. odveli su ju u Lisabon, gdje su ju prvo primili u 
sirotište “Madre Godinho ”, Rua da Estrela 17. Drugog veljače poslali su 
ju u bolnicu D. Estefania, gdje je umrla 20. veljače 1920. 

- Ne misli na to - rekla sam. 

- Pusti me, neka mislim. Što više mislim na to, to više trpim. 
Volim trpjeti iz ljubavi prema Našem Gospodinu i prema 
grješnicima. Boli mi više ništa ne predstavljaju. Naša Draga 
Gospa povest će me u nebo. 

Nekoliko je puta poljubila raspelo i grlila ga govoreći: 

- O moj Isuse, volim Te i iz ljubavi prema Tebi želim trpjeti. 

Ponavljala je često: 

- O Isuse, sada možeš tolike grješnike obratiti, jer ova je 
žrtva doista velika. 

Često me je pitala: 

- Moram li umrijeti, ne primivši skrivenog Isusa? Kad bi 
mi Ga Naša Draga Gospa donijela, kad dođe da me povede u 
nebo! 

Jednom sam ju pitala: 

- Što ćeš raditi u nebu? 

- Jako ću ljubiti Isusa, Bezgrješno Srce Marijino, puno ću 
moliti za te, za grješnike, za Svetog Oca, za moje roditelje i 
braću i za sve ljude koji su tražili da za njih molim. 

Drugda je rekla: 

- Nemoj plakati. Dobro mi je. 

Kad bi ju netko pitao treba li što, odgovarala je: 

- Hvala, ne trebam ništa. 

Nakon što bi drugi otišli, govorila je: 

- Veoma sam žedna, ali ne mogu piti. Žrtvujem se Isusu za 
grješnike. 

Kad me je jednog dana moja tetka nešto pitala, Jacinta me 
dozvala i rekla: 

- Ne želim da ikome kažeš koliko trpim. Ni mojoj majci, jer 
ne želim da se brine. 

Jednog dana nadošla sam na to kako ljubi Marijinu sliku. 
Pri tom je govorila: 

- O, nebeska Majko, moram li doista umrijeti sama? 

Jadno se dijete prestravilo pri pomisli da mora umrijeti 

samo. Da je ohrabrim, rekla sam: 

- Što znači što ćeš umrijeti sama, kad će Naša Draga Gospa 
doći po tebe? 

- Točno! To nije ništa! Samo ne znam kako će to biti: Kadšto 
i ne mislim na to da će me povesti, nego samo što moram 
umrijeti, a ti nećeš biti uza me. 

6. Odlazak u Lisabon 

Konačno je došao dan njezina odlaska u Lisabon. Srce nam 
se kidalo na rastanku. Dugo me grlila i plačući rekla: 

- Više se nikad nećemo vidjeti! Moli puno za mene, dok ne 
dođem u nebo. Onda ću ja gore moliti za tebe. Nikome nemoj 
odati tajnu, ni onda kad te odluče ubiti. Žarko ljubi Isusa i 
Bezgrješno Srce Marijino i žrtvuj se za grješnike. 

Iz Lisabona mi je još javila kako ju je i tamo pohodila Naša 
Draga Gospa. Da joj je otkrila dan i sat kada će umrijeti; stavila 
mi je na srce neka budem što bolja. 


Pogovor 

Gospodine biskupe, ovime sam Vam ispričala što još pam¬ 
tim iz Jacintina života. Molim Našega Dobrog Boga da milostivo 
primi ovaj čin poslušnosti i da u dušama zapali oganj ljubavi 
prema Srcu Isusovu i Marijinu. Sada molim da mi ispunite želju: 
Ako Vaša Preuzvišenost želi nešto od ovoga što sam ispripo- 
vijedila objaviti , 25 učinite to tako da se ni pod kojim uvjetima 
ne spominje moja siromašna i jadna osoba. 

Priznajem, međutim, preuzvišeni gospodine biskupe, da 
bih bila veoma zadovoljna kad bih znala da ste ovaj spis spalili, 
i ne čitajući ga, jer napisala sam ga samo iz poslušnosti volji 
Našeg Dobrog Boga, koja mi se očitovala u volji Vaše 
Preuzvišenosti. 


25 Ovo je sjećanje objavio dr. Jose Galamba de Oliveira u knjizi “Jacinta, 
cvjetak izFatime” (svibanj, 1938.). 

DRUGO SJEĆANJE 

UVOD 

Već na početku pisanja svojih Sjećanja Lucija veli svojim 
pretpostavljenima kako još uvijek puno toga želi ljubomorno 
čuvati za sebe, a to što otkriva čini iz poslušnosti. Travnja mjeseca 
1937. otac Fonsecapiše biskupu:“Prvo sjećanje daje naslutiti kako 
u događanju ukazanja postoje još zanimljive pojedinosti (riječi, 
poruke, krjeposna djela djece učinjena iz poslušnosti uputama 
Naše Drage Gospe...), koje još nisu otkrite. Bi li bilo moguće, ili što 
bi priječilo te se sestru Luciju privoli neka u čast Majci Božjoj 
savjesno i evanđeoski jednostavno zabilježi sve potankosti kojih 
se još sjeća? To je moja misao! Ako je od koristi, Vaša Preuzvišenost 
može ju ostvariti...” 

Biskup Jose, uz privolu provincijalke dorotejki, majke Marije 
do Carmo Corte Real, doista je sestri Luciji to i naložio. S nadnev¬ 
kom 7. studenoga 1937., ona je biskupu odgovorila: “Ovdje sam, s 
perom u ruci, spremna izvršiti volju moga Gospodina. ” Ovaj 
rukopis započela je 7. i, koliko nam je poznato, završila 21. 
studenoga. Tijekom četrnaest dana, dakle, sačinila je ovoliki 
rukopis, i to uza sve ostale poslove, koji joj pri pisanju nisu bili 
nikakva olakšica. Radi se, kako rekosmo, o tridesetosam listova, 
sitno ispisanih, bez većih ispravaka, na objema stranama. Što 
ponovno pokazuje jasnoću duha sestre Lucije, njezinu nutarnju 
sabranost i staloženost njezinih duhovnih darova. 

U tom Sjećanju iznenađujuće su bile već i same teme: ukazanja 
anđela, izvanredne milosti prilikom njezine prve pričesti, ukaza¬ 
nja Srca Marijina lipnja 1917. i još mnoge do tada nepoznate 
pojedinosti. 

Nakanu koja ju je vodila pri pisanju ovog rukopisa sestra 
Lucija ovako je opisala:“Događaj Fatime, kakav jest. "Ne radi se, 
dakle, kako je bilo u prvom Sjećanju, o nekim biografskim činjeni¬ 
cama koja su ukazanja dotada držala u polutami, nego o samim 
ukazanjima; ona su u samom središtu. 

Nadahnuće kojim je Lucija pisala nalazimo u riječima: “Od¬ 
sada neću više imati radosti da sama uživam u tajni Tvoje ljubavi; 
ubuduće će i drugi pjevati o veličini Tvoga milosrđa... Evo, 
službenica sam Gospodnja; neka se i nadalje služi mnome, kako 
mu se svidi. ” 

PREDGOVOR 


J. M.J. 

Voljo Božja, Ti si moje nebo ! 1 

Preuzvišeni gospodine biskupe! 

Ovdje sam, s perom u ruci, spremna izvršiti volju moga Go¬ 
spodina. I kako ništa drugo ne kanim, počinjem mišlju 
vodiljom koju mi je u baštinu ostavila moja sveta utemeljiteljica, 
i koju ću tijekom ovog pisanja, prema njezinu primjeru, više 
puta ponoviti: “Voljo Božja, Ti si moje nebo!” 

Dopustite mi, preuzvišeni gospodine, da se u punom smislu 
ove temeljne riječi ponizim te mi ona bude vodiljom u trenu¬ 
cima u kojima bi moj otpor i ljubav prema mojoj tajni željeli 
bilo što prikriti. 

Rado bih voljela znati čemu je poslužio taj rukopis, koji sam 
završila, kad ni pravopis 2 nisam pravo svladala. Svjesna sam 
kako savršena poslušnost ne pita za razlog. Dostaju mi riječi 
Vaše Preuzvišenosti, koje tvrde kako se to događa u čast pre¬ 
svete Majke Božje. Postojana da je tome tako, utječem se 
blagoslovu i zaštiti njezina Prečistog Srca. Ponizno se bacam 
do njezinih nogu i, da bih se izrazila pred svojim Bogom, služim 
se njezinim presvetim riječima: 

- Bože, evo mene, najnedostojnije od Tvojih službenica, 
koja je u potpunom predanju Tvojoj presvetoj volji skinula 
veo s tajne i omogućila otkriti događaj Fatime, kakav jest. 
Odsada više neću imati radosti da sama uživam u tajni Tvoje 
ljubavi; ubuduće će i drugi pjevati o veličini Tvoga milosrđa! 


1 Riječ je o misli vodilji osnivateljice Kongregacije sv. Doroteje, sv. Paule 
Frassinetti. 

2 Pravopis je doduše manjkav, no to ne krnji jasnoću i urednost stila 
Lucijina pisanja. 

I. PRIJE UKAZANJA 


1. Djetinjstvo 

Preuzvišeni gospodine biskupe! 

“Gospodin milostivo pogleda na neznatnu službenicu svoju. 
Gle! Odsad će me blaženom zvati svi naraštaji .” 3 

Čini mi se, preuzvišeni gospodine biskupe, da se naš dobri 
Bog udostojao te me još kao malo dijete obdario razumnošću. 
Sjećam se da sam već u majčinu naručju bila svjesna svih svojih 
djela. Sjećam se kako me povijala i uspavljivala pjevajući mi 
razne pjesme. Kako sam bila najmlađa između pet djevojčica i 
jednog dječaka 4 koje je Bog podario mojim roditeljima, 
pamtim kako su se stalno međusobno prepirali tko će me više 
nositi i tko će se sa mnom više igrati. U takvim slučajevima 
majka bi me uzela k sebi, kako se nitko ne bi osjećao pobje¬ 
dnikom. Kad je pak bila prezaposlena, dala bi me ocu, koji me 
je također nježno milovao i cjelivao. 

Prvo što sam naučila bila je “zdravomarija”, koju je majka, 
držeći me na rukama, učila moju sestru Carolinu, pet godina 
stariju od mene. Moje druge dvije starije sestre bile su već 
odrasle. Moja je majka voljela da me posvuda vode sa sobom, 
jer sam, poput papagaja, sve za njima ponavljala. One su, kako 
se u našem selu govorilo, bile predvodnice među mladima. 
Nije bilo slavlja ili plesa na kojem nisu sudjelovale. Bile to 
poklade, Ivanje, ili Božić, jedno je bilo jamačno: moralo se 
plesati. Bila je još i berba grožđa. Plesalo se i svih dana berbe 
maslina. Na župskim proštenjima - kao što su Srce Isusovo, 
Gospa od Krunice, Antunovo - navečer su se uvijek pekli 
kolači, a ni ples nije izostao. Pozivali su nas i na svadbe, po 
okolnim selima, na kojima je majka kuhala, ako nije već 

3 Lk 1,48 

4 Maria dos Anjos (f), koja je živjela u obiteljskoj kući do 1986., Manuel 

(f), Gloria (f) i Carolina (f). Lucija se rodila 22. ožujka 1907 

kumovala. Na tim svadbama ples je trajao od svečanog objeda 
do slijedećeg jutra. Moje su se sestre veoma trudile da me lijepo 
odjenu, kako bih uvijek bila na njihovoj strani. Kako je jedna 
od sestara bila krojačica, nosila sam najdotjeranije haljine, 
kakve su nosile djevojke moga sela: nabranu suknjicu, lakirani 
pojas, oko vrata maramu koja se otraga vezivala, šešir sa zlatnim 
biserima i šarenim perima. Netko bi pomislio da žele odjenuti 
lutku, a ne dijete. 

2. Pučke radosti 

Za vrijeme plesa moje su me sestre posjele na škrinju ili na 
neko drugo povišeno mjesto, da me plesači ne zgaze. Tu sam 
morala usklađivati razne pjesme sa zvukom gitare ili akor- 
diona. To su mi priuštile moje sestre, kao i da zaplešem valcer 
s nekim koji nije imao s kime plesati. Činila sam to vrlo vješto 
te su me prisutni pažljivo promatrali i pljeskali mi. Nije mi 
nedostajalo pohvala i darova ljudi koji su time željeli 
obradovati moje sestre. 

Nedjeljom navečer sva bi se mladež okupila u našem dvori¬ 
štu: ljeti pod krošnjama triju smokava, zimi u štaglju, koji smo 
imali na mjestu gdje sada stoji kuća moje sestre Marije i gdje 
sam provodila poslijepodneva u igri i priči sa svojim sestrama. 
Za uskrsnih dana tu su se ljuštili bademi; tada bi meni zapao 
najveći dio, stoga što su neki bili neodgovorni i mislili samo 
na sebe. Moja je majka ta poslijepodneva provodila sjedeći na 
kuhinjskim vratima koja su vodila u dvorište. Otuda je mogla 
paziti na sve što se događa; kadšto bi čitala knjigu, drugda 
čavrljala s kojom od mojih tetki ili sa susjedama koje su joj 
dolazile. Sve su ju držale ozbiljnom i znale da je svaka njezina 
riječ kao Biblija, koju valja uvijek slušati. Nikad se nije dogodilo 
da bi se netko pred njom usudio reći koju nesuvislu ili prostu 
riječ. Ljudi su često govorili kako je moja majka vrjednija od 
sviju svojih kćeri zajedno. Sjećam se da sam znala često čuti 
svoju majku kako govori: 

- Ja ne znam koju radost ljudi nalaze u pričama o stvarima 
drugih. Za mene u kući ne postoji ništa važnije od čitanja u 

tišini. Te mi knjige donose toliko toga lijepoga; a životopisi 
svetaca baš su prelijepi! 

Vjerujem kako sam Vam, Preuzvišenosti, već pričala o tome 
kako sam provodila dane igrajući se sa seoskom djecom, kojih 
su majke morale u polje, te su molile moju majku neka ostanu 
sa mnom. Također vjerujem kako sam Vas, Preuzvišenosti, 
pišući o svojoj sestrični već upoznala s time kako smo se igrale 
i družile. Stoga više ne bih o tome. 

Do moje šeste godine obasipali su me nježnostima i milova¬ 
njem. Istinu govoreći, svijet mi se počeo sviđati, a nadasve 
užitak u plesu pustio je u mojem sirotom srcu duboke korijene. 
Tvrdim kako bi me plesom sam vrag upropastio, da mi naš 
dobri Bog nije iskazao osobito milosrđe. 

Ako se ne varam, Preuzvišenosti, u istom sam Vam pismu 
kazala kako je ljeti, za vrijeme poslijepodnevna odmora, moja 
majka svoju djecu učila katekizam. Zimi je naša poduka bila 
nakon večere, dok smo na ognjištu pekli i jeli kestenje i slatki 
žir. 

3. Prva pričest 

Tako se bližio dan kada je gospodin župnik običavao 
odabrati djecu svoje župe za svečanu prvu pričest. Moja je 
majka smatrala kako njezina kćerkica dobro znade katekizam 
te da, pošto je upravo navršila šest godina, može ići na prvu 
pričest. Stoga me s mojom sestrom Carolinom slala na vjero¬ 
nauk, koji je gospodin župnik držao djeci kao pripravu za taj 
dan. Išla sam, ozarena radošću i u nadi da ću doskora moći po 
prvi put primiti moga Boga. 

Gospodin župnik držao je pouku sjedeći na stolici koja se 
nalazila na stubištu svetišta. Dozvao me k sebi da, ako koje dijete 
ne bi znalo odgovoriti na njegovo pitanje, ja odgovorim i posra¬ 
mim to dijete. 

Došlo je predvečerje toga velikog dana i velečasni je svoj 
djeci naložio neka sutradan dođu u crkvu. Tada će im konačno 
reći tko će ići na prvu pričest. O, kako sam bila jadna kad me 
velečasni pozvao k sebi, pogladio me po kosi i rekao neka 

pričekam, dok ne navršim sedam godina. Odmah sam počela 
plakati i, u jecaju, stavila svoju glavu na njegova koljena, kao 
da su majčina. U takvu me stanju zatekao svećenik 5 koji je 
došao u crkvu da velečasnom pomogne pri ispovijedanju 
djece. Taj je svećenik pitao za razlog mojih suza. Doznavši o 
čemu se radi, poveo me u sakristiju i pitao me o svemu iz 
katekizma i euharistijskog otajstva. Zatim me uzeo za ruku i 
doveo gospodinu župniku, rekavši: 

- Gospodine župniče Pena, ovu malu možete pustiti na prvu 
pričest. Ona taj čin razumije bolje nego mnogi drugi. 

- Ali ona je istom navršila šestu godinu - usprotivio se dobri 
župnik. 

- Ništa zato. Na moju odgovornost, ako hoćete. 

- No dobro - rekao je dobri župnik - idi i reci svojoj majci 
da ćeš sutra ići na prvu pričest. 

Moju radost zbog toga nije bilo moguće opisati. Pljeskala 
sam od sreće i trčala cijelim putem što svojoj majci nosim 
dobru vijest. Ona me odmah počela pripremati za poslije¬ 
podnevnu ispovijed. Došavši u crkvu rekla sam svojoj majci 
kako prvu ispovijed želim učiniti kod onog svećenika. Taj 
velečasni gospodin ispovijedao je u sakristiji, sjedeći na stolici. 
Moja je majka potom otišla klečati s ostalim ženama pred 
glavnim oltarom, blizu sakristijskih vrata, gdje su čekale dok 
njihova djeca ne dođu na red. Tu, pred oltarom davala mi je 
svoje posljednje upute. 

4. Gospin smiješak. 

Kad je došao na mene red, klekla sam do nogu našega 
dobrog Boga, zastupljenog po njegovome sluzi, i molila za 
oproštenje svojih grijeha. 

Pošto sam završila, vidjela sam da se svi ljudi smijulje. 

Majka me dozvala i rekla: 


5 Kasnije se otkrilo kako je riječ o ocu Cruzu. 

- Ne znaš li, kćeri moja, da se na ispovijedi govori tiho, da 
je to tajna? Svi su te čuli. Na kraju rekla si nešto što te nitko nije 
razumio. 

Na povratku kući moja je majka na različite načine pokuša¬ 
vala doznati ono što je zvala tajnom moje ispovijedi, na što 
sam odgovorila dubokom šutnjom. Istom sada otkrivam tajnu 
svoje prve ispovijedi. Pošto me saslušao, dobri mi je svećenik 
uputio ove kratke riječi: 

- Kćeri moja, tvoja je duša hram Duha Svetoga. Drži je uvijek 
čistom te će On po njoj nastaviti Svoje božansko djelo. 

Ove su me riječi duboko prenerazile te sam dobrog ispovje¬ 
dnika pitala što mi je činiti. 

- Klekni tamo do nogu Naše Drage Gospe i predano ju moli 
neka uzme tvoje srce pod svoju zaštitu, neka ga pripremi te 
možeš dostojno primiti njezina ljubljenog Sina, i neka tvoje 
srce čuva samo za njega. 

U našoj je crkvi bilo više kipova Naše Drage Gospe. Kako 
su moje sestre uređivale oltar Naše Drage Gospe od Krunice , 6 
običavala sam moliti pred tim kipom. Stoga sam i ovaj put pošla 
tamo da ju svim žarom, koji sam imala, zamolim neka moje 
srce sačuva samo za Boga. Ponovivši više puta tu poniznu 
molbu i motrivši stalno njezin lik, učinilo mi se kao da mi se 
smiješi, dobrostivo gleda i priklanja mi se. Obuzela me tolika 
radost te nisam mogla izustiti ni riječ. 

5. U predvečerje iščekivanja 

Moje su sestre cijelu večer provele uređujući moju bijelu 
haljinu i vijenac od cvijeća. Od uzbuđenja jedva da sam spavala. 
Sati nikako da prođu. Stoga sam se često budila, išla svojim 
sestrama i pitala ih nije li se već razdanilo, hoću li probati 
haljinu, vijenac... 

Konačno je došao dan, tako sretan dan; no koliko je trajalo 
dok nije kucnula deveta ura! Već sam odjenula svoju bijelu 


6 Taj kip još danas stoji u župnoj crkvi s desne strane poprečne lađe. 

haljinu, zatim me sestra Marija povela u kuhinju da zamolim 
svoje roditelje za oproštenje, poljubim im ruke i primim njihov 
blagoslov. Nakon tog obreda majka mi je dala posljednje upute. 
Rekla mi je što da molim Našega Gospodina, kad ga primim u 
svoje srce, i oprostila se sa mnom ovim riječima: 

- Nadasve moli Našega Gospodina da te učini sveticom. 

Te riječi duboko su mi se usjekle u srce; prve riječi koje 

sam, čim sam ga primila, rekla Našem Gospodinu. I danas još 
kao da slušam glas svoje majke kako mi ponavlja te riječi. 

Sa svojim sam sestrama pošla na put prema crkvi kojim me 
je, da si prašinom ne uprljam haljinu, brat nosio na ramenima. 
Stigavši u crkvu, pohitala sam k oltaru Naše Drage Gospe i 
ponovno joj uputila svoju molbu. Ostala sam motreči smiješak 
jučerašnjega dana, sve dok me sestre nisu povele do za mene 
određenog mjesta. 

Bilo je puno djece. Stajali smo razvrstani u četiri reda od 
crkvena ulaza do pričesne klupe, dva reda dječaka i dva reda 
djevojčica. Budući da sam bila najmanja, stavili su me pored 
anđela na pričesnoj stubi. 

6. Veliki dan 

Počela je svečanost i što se više bližio čas kada ću u svoju 
siromašnu dušu primiti Našega Gospodina, to mi je srce 
uzbuđenije i brže kucalo. Gospodin župnik sišao je među nas 
i redom nas pričestio anđeoskim kruhom. Imala sam tu sreću 
da budem prva. Dok je svećenik silazio s oltara, osjetila sam 
da će mi srce iskočiti. A kad mi je na usne stavio božansku 
hostiju, obuzela me opuštenost i spokojan mir. Ispunjena 
nadnaravnim ugođajem, osjećala sam se tako obuzetom 
Božjom prisutnošću te sam vjerovala i mislila kako me prožima 
čitavu. 

Uputila sam mu, dakle, svoju molbu: 

- Gospodine, učini me sveticom, čuvaj moje srce čistim 
samo za Te! 

Tada mi se pričinilo kako mi naš dobri Bog u dubini moga 

srca govori: “Milost koju si danas primila živjet će stalno u tvojoj 
duši i donositi plodove vječnog života.” 

Zanijela sam se u Boga veoma duboko. Služba Božja završila 
je istom nešto prije jedan sat poslijepodne, stoga što su susjedni 
svećenici okasnili i što su propovijed i obnova krsnih obećanja 
dugo trajali. Moja je majka došla po mene misleći kako sam 
zbog slabosti onemoćala. Ja sam se pak osjećala toliko nasi- 
ćenom anđeoskim kruhom te mi nije bilo do nikakve druge 
hrane. Otada sam izgubila tek i nagnuće koje sam imala prema 
stvarima ovoga svijeta, te sam se ugodno osjećala samo na 
nekom osamljenom mjestu, gdje sam se mogla sjećati radosti 
moje prve svete pričesti. 

7. Obitelj 

Tu samoću sam rijetko iskusila jer sam, kao što sam Vam, 
preuzvišeni, već rekla, morala paziti na djecu koju su susjede 
kod nas ostavljale. Moja je majka tu i tamo radila i kao njegova¬ 
teljica bolesnih. Kad se radilo o lakšim boljeticama, dolazili su 
majci po savjet. Ako pak bolesnik nije mogao iz kuće, majku 
bi molili da ga pohodi. Znala je provoditi dane, kadšto i noći, 
njegujući po kućama bolesnike. Kad bi bolest splasnula te se 
stanje bolesnika popravilo, majka je slala i moje sestre da 
nekoliko noći provedu u kući bolesnika i tako olakšaju trud 
njihovih ukućana. Ako je pak u bolesnikovoj kući bilo djece 
koja bi mu smetala svojom vikom, majka bi ih dovodila u našu 
kuću i meni ih povjeravala da budem s njima. Ja sam ih 
smirivala tako što sam ih učila kako se pokreće motovilo, na 
koje se stavlja cijevka, kako se predivo namata u klupke i kako 
čunak klizi amo - tamo po tkalačkome stanu. 

Takvog se posla uvijek našlo kod nas; obično su ga obavljale 
djevojke iz susjedstva koje su se kod nas podučavale u tkanju i 
šivanju. Te su djevojke bile uvijek naklonjene našoj obitelji; 
isticale su kako su kod nas provele najljepše dane svoga života. 

Moje su sestre, zbog rada u polju, tkale i šile uglavnom 
navečer. Počeli bismo odmah nakon večere i molitve koju je 
predmolio otac. Svatko bi nešto radio. Sestra Maria pošla bi 

do tkalačkoga stana; otac 7 je namotavao klupka, Teresa i Gloria 
bi šile, majka natezala, Carolina i ja pospremale kuhinju i zatim 
izvlačile prošivajući konac i prišivale dugmad; a brat, da nam 
razgoni san, svirao bi na usnoj harmonici; pjevali smo i razne 
pjesme. Nerijetko bi dolazili i susjedi da nam prave društvo; 
uvijek su govorili kako se kod nas ugodno osjećaju, makar im 
ne dopuštamo spavati, i kako ih prođe jad dok slušaju veselje 
koje mi spravljamo. Često sam čula žene kako govore mojoj 
majci: 

- O kako moraš biti sretna! Kakvom te je dražesnom djecom 
Bog obdario! 

Kad je tome došlo vrijeme, kominjali smo kukuruz, na 
mjesečini. Mene bi posjeli na hrpu kukuruza i, kad bi se našao 
koji crveni klas, morala sam poljubiti svakoga kominjaša. 

8. Osvrt 

Ne znam jesu li stvari vezane uz moju prvu pričest, o kojima 
sam upravo pričala, stvarnost ili domišljaj jednog djeteta. Što 
znam, jest da su uvijek imale i danas još imaju velik utjecaj na 
sjedinjenje moje duše s Bogom. 

Također ne znam zašto Vašoj Preuzvišenosti pričam o svim 
tim stvarima iz obiteljskoga života, Bog je taj koji me tako tome 
nuka. On zna razlog zašto to čini. Možda se to događa stoga da 
Vašoj Preuzvišenosti pokaže kako sam trebala osjetiti bol koju 
mi je dragi Bog namijenio, makar sam bila toliko mažena. I 
budući da ste mi, Preuzvišenosti, naložili neka opišem sve te 
patnje, koje mi je Naš Gospodin namijenio, kao i milosti koje 
mi je po svojemu milosrđu iskazao, vjerujem kako je za mene 
bolje da ih opišem onako kako su nadolazile . 8 Osim toga, ja 
sam spokojna, jer znam kako će Vaša Preuzvišenost baciti u 
peć sve što ne koristi časti Božjoj i Djevice Marije. 


7 Makarje Lucijin otac dugo vremena pokazivao bolesnu sklonost vinu, 
ipak je uvijek pokazivao iskrenu religioznu svijest. 

8 Lucijina suzdržanost je opravdana. To još više pokazuje njezinu 
istinoljubivost. 

II. UKAZANJA 


1. Prve naznake 

Navršila sam dakle sedam godina. Moja je majka zaključila 
kako je red da počnem čuvati ovce. Moj je otac bio drukčijega 
mišljenja, moje sestre također. Htjeli su me osloboditi toga, 
jer su me jako voljeli. No majka je bila ustrajna: 

- Ona je jednaka kao i drugi - rekla je. - Carolini je dvanaest 
godina. Ona može početi raditi u polju, ili, ako hoće, neka uči 
tkati i šiti. 

Povjerili su mi dakle čuvanje našeg stada . 9 Vijest, kako ću 
svoj život početi kao pastirica, brzo se proširila među pastirima 
te su došli gotovo svi nudeći mi svoju pratnju. Rekla sam im 
kako ću sa svima polaziti u brda. Slijedećega dana brda su bila 
prepuna pastira i stada. Pričinjala su se kao da ih je prekrio 
oblak; no ja se u tolikoj graji nisam dobro osjećala. Stoga sam 
za druženje izabrala tri pastirice s kojima sam se, ne rekavši to 
drugima, odvojila i pošla pasti na druge pašnjake. Moje 
izabranice bile su: Teresa Matias, njezina sestra Maria Rosa i 
Mariajustino . 10 Sutradan smo sa svojim stadima pošle na brdo 
zvano Cabeco. Uspinjale smo se strminom koja se penje prema 
sjeveru. S južne padine toga brda nalazi se Valinhos, naziv već 
otprije poznat Vašoj Preuzvišenosti. Na istočnoj padini nalazi 
se ona stijena koju sam već spomenula pišući o Jacinti. 

Sa svojim stadima uspele smo se gotovo na sam vrh brda. 
Do tuda se sterao lug, koji je počinjao sve od podnožja brda: 
stabla masline, hrasta, bora, česmine i druga. Oko podneva 
zalogajile smo kruh koji smo sobom ponijele, a zatim sam svoje 
drugarice pozvala neka sa mnom izmole krunicu, na što su 
rado pristale. Tek što smo počele, kadli se pred našim očima, 
ponad krošanja, pojavio lebdeći lik, nalik kipu od snijega, kroz 


9 Nalazimo se u godini 1915. 

10 Prva je još živa. L. Kondor ispitao je sve tri o tome što Lncija ovdje 
pripovijeda. 

kojega su prodirale sunčane zrake i činile ga donekle 
prozirnim. 

- Što je to? - pitale su preneražene moje drugarice. 

- Ne znam. 

Nastavile smo svoju molitvu očiju uprtih u spomenuti lik 
koji je, pošto smo završile, iščezao. O tome, po svojoj navici, 
nisam nikome govorila. No moje drugarice, došavši kući, 
pripovijedale su svojima o tom događaju. Vijest se proširila i, 
kad sam jednog dana došla kući, majka me upitala: 

- Čuj, priča se da si tamo nešto vidjela. Ja ne znam što. Što si 
vidjela? 

- Ne znam. 

I, pošto se nisam znala drugačije izraziti, dodala sam: 

- Vidjela sam nešto nalik osobi ovitoj plahtom. 

Hoteći reći kako joj nisam mogla vidjeti lice, rekla sam: 

- Ne znam je li imala oči i ruke. 

Moja je majka, s prezirom na licu, zaključila: 

- Dječje gluposti . 11 

2. Ukazanja anđela 

Kad smo, nakon dužeg vremena, sa svojim stadima opet 
došli do toga mjesta, dogodilo se isto, i na isti način. Moje su 
drugarice opet pripovijedale o tom događaju. Isto se ponovilo 
nedugo zatim. I po treći put moja je majka čula u selu o tim 
događajima, premda ja o tome doma nisam nikome ništa 
kazala. Pozvala me, dakle, i prilično srdito upitala: 

- Da vidimo i mi: što je to što ste vidjele? 

- Ne znam, majko, ne znam što je to. 

Pojedini su mi se rugali. I budući da sam neko vrijeme 
nakon svoje prve pričesti bila kao duhovno odsutna, dok sam 
mislila na to što mi se tada dogodilo, moje su me sestre blago 
se podrugujući pitale: 

- Vidiš li koga plahtom obavita? 

11 Ta nejasna ukazanja anđela imaju možda smisao u tome da pripreme 

Luciju za nadolazeća ukazanja. 

Te podrugljive geste i riječi veoma su me boljele, jer, osim 
nježnosti, na ništa drugo nisam bila naviknuta. No to još nije 
bilo ništa! Nisam znala što mi dobri Bog ubuduće još sprema. 

U to vrijeme Francisco i Jacinta od svojih su roditelja dobili 
dopuštenje da pasu stada, o čemu sam Vam, Preuzvišenosti, 
već pričala. Ostavila sam, dakle, svoje dobre drugarice i izabra¬ 
la Francisca i Jacintu, svoga bratića i svoju sestričnu. 
Dogovorili smo se kako ćemo svoja stada napasati na imanju 
mog ujaka i mojih roditelja, kako se ne bismo miješali s ostalim 
pastirima na padini brda. 

Jednoga lijepog dana poveli smo svoje ovce na posjed mojih 
roditelja, koji leži s istočne strane podnožja spomenutog brda. 
Taj se posjed zove “Chousa Velha”. Tu je prije podne lagano 
zakišilo, poput rosulje. Penjali smo se uzbrdo, praćeni ovcama, 
tražeći neku liticu pod kojom bismo se sklonili. Bilo je to prvi 
put što smo ušli u tu blagoslovljenu špilju. Nalazila se usred 
maslinova luga koji je pripadao mome kumu Anastaciju. Otud 
puca pogled na malo selo u kojem sam rođena, na kuću mojih 
roditelja, mjesta Časa Velha i Eira da Pedra. Taj maslinov lug, 
koji je pripadao raznim vlasnicima, sterao se sve do ruba tih 
malih mjesta. Tu smo proveli dan, premda više nije kišilo te je 
sunce ponovno zasjalo punim sjajem, lijepo i jasno. Užinali 
smo, molili krunicu; ne znam jesmo li ju molili onako kako 
sam Vam, Preuzvišenosti, već rekla; prebirući zrnca govorili 
smo samo ove riječi: “Zdravo Marijo” i “Oče naš”, kako bismo 
se što brže opet mogli igrati. Završivši s molitvom, počeli smo 
se igrati bacajući kamenčiće. 

Već smo se zaigrali, kadli, premda je bio inače miran dan, 
snažan je vjetar zanjihao stablima. Podigli smo oči i ugledali 
onaj lik , 12 o kojem sam već pričala, kako nam prilazi lebdeći 
ponad maslinova luga. Jacinta i Francisco još ga nisu vidjeli, 
jer im o njemu još nisam pripovijedala. Kako nam se lik 
približavao, tako smo sve jasnije mogli vidjeti njegov izgled: 
mladić od četrnaest do petnaest godina, bijelji od snijega. 


12 Prvo ukazanje anđela (uvijek je bio isti). 

Sunce ga je prosijavalo, kao da je od kristala. Bio je nadasve 
lijep. Zaustavivši se pred nama, rekao je: 

- Ne bojte se! Ja sam anđeo mira. Molite sa mnom! 

Klečeći na zemlji prignuo je svoje čelo do tla i triput nam 

ponovio ove riječi: 

- Moj Bože, ja u Tebe vjerujem, Tebi se molim, Tebi se 
nadam, Tebe ljubim. Molim Te oprosti onima koji u Tebe ne 
vjeruju, Tebi se ne mole, Tebi se ne nadaju i Tebe ne ljube. 

Zatim se uspravio i rekao: 

- Tako molite! Srce Isusovo i Marijino očekuju vaše usrdne 
molitve. 

Njegove su se riječi tako duboko usjekle u naše pamćenje 
te ih nikad više nismo zaboravili. Otada smo provodili puno 
vremena duboko se klanjajući, sve dok se kadšto ne bismo 
potpuno izmorili. Odmah sam savjetovala Jacinti i Franciscu 
neka šute o toj stvari; ovaj put su. Bogu hvala, poštovali moju 
volju. 

Nedugo zatim, jedne nedjelje, nakon što smo 
poslijepodnevni odmor proveli u kući, igrali smo se u dvorištu 
mojih roditelja, na zdencu koji smo zvali Arneiro (pišući o 
Jacinti ja sam Vam, Preuzvišenosti, već pričala o tom zdencu). 
Iznenada smo pred sobom ugledali isti lik , 13 anđela, kako mi 
se činilo. On je rekao: 

- Što radite? Molite, puno molite! Srce Isusovo i Srce Mari¬ 
jino imaju s vama planove milosrđa. Prikažite Svevišnjemu ne¬ 
prestane molitve i žrtve. 

- Kako da prikažemo žrtve? - pitala sam. 

- Od svega što znate, učinite žrtvu kao pokoru za grijehe 
koji Ga vrijeđaju i da isprosite obraćenje grješnika. Ja sam nje¬ 
gov anđeo zaštitnik, anđeo Portugala. Nadasve pak prihvatite 
trpljenje i budite predani onome što će vam Gospodin poslati. 

Nakon nekog vremena, bili smo sa svojim stadima na putu 
prema imanju mojih roditelja koje leži na podnožju već 
spomenutoga brda, nešto ponad Valinhosa. To je maslinik, koji 


15 Drugo ukazanje istog anđela. 

smo zvali Pregueira. Nakon što smo užinali, odlučili smo poći 
do špilje, koja se nalazila s druge strane brda. Obilazeći brdo 
morali smo se penjati preko stijenja koje je ležalo na sljemenu 
Pregueire. Ovcama je to bio osobit napor. Odmah čim smo 
stigli počeli smo, na koljenima, licem do tla, ponavljati anđe- 
lovu molitvu: 

- Bože moj, ja u Tebe vjerujem, Tebi se molim, Tebi se 
nadam i Tebe ljubim... 

Ne znam koliko smo puta ponovili tu molitvu, kad smo 
iznad sebe ugledali nepoznato sjajno svjetlo. Ustali smo da 
vidimo što se kreće, i ugledali anđela. U lijevoj je ruci držao 
kalež; ponad njega lebdjela je hostija iz koje je u kalež kapala 
krv . 14 Anđeo je pustio kalež neka lebdi u zraku, kleknuo do 
nas i triput ponovio: 

- Presveto Trojstvo, Oče, Sine i Duše Sveti (u dubokom 
štovanju molim Ti se i) žrtvujem Ti dragocjeno tijelo i krv, dušu 
i božanstvo Isusa Krista, prisutna u svim svetohraništima 
zemlje, kao okajnicu za sve pogrde, svetogrđa i nehajnosti koja 
Ti se nanose. Po neizmjernim zaslugama njegovoga Presvetog 
Srca i Bezgrješnog Srca Marijina molim Te za obraćenje jadnih 
grješnika . 15 

Potom se uzdigao, uhvatio kalež i hostiju, pružio mi svetu 
hostiju, a krv iz kaleža podijelio između Jacinte i Francisca , 16 
govoreći pri tom: 

- Primite tijelo i pijte krv Isusa Krista, koje su nezahvalni 
ljudi tako strašno uvrijedili. Okajte svoje grijehe i slavite Vašega 
Boga. 

Zatim je ponovno kleknuo na zemlju, još tri put s nama 
ponovio istu molitvu: “Presveto Trojstvo” i iščezao. Mi smo se 


14 Treće i posljednje ukazanje istog anđela. 

15 Pojedini teolozi nailaze na poteškoće u ovoj molitvi. U svezi toga 
mogućeje imati u vidu dvije stvari: nije potrebno uzeti to kao doslovnu 
“recitaciju’’; radi se o molitvenom obrascu nastalom pod utjecajem 
pučkih molitava. 

16 Francisco ijacinta još nisu primiliprvu pričest. Ovu nikad nisu smatrali 
sakramentalnom pričešću. 

skrutili u tom stavu i stalno ponavljali te iste riječi. Kad smo 
ustali, opazili smo da je već večer, vrijeme povratka kući. 

3■ Poteškoće u obitelji 

Sada sam došla, Preuzvišenosti, do kraja vremena koje sam 
tijekom tri godine, od sedme do desete, provela kao pastirica. 
Tijekom tih godina naša se kuća, čak bih se usudila reći, naša 
župa naizvan potpuno izmijenila. Župnik Pena više nije bio 
našim župnikom, zamijenio ga je župnik Boicinha . 17 Ovaj 
izrazito revan župnik, doznavši za nekršćanske običaje u župi, 
odmah je s propovjedaonice stao propovijedati protiv nedje¬ 
ljom navadnih zabava i plesova. Koristio je svaku priliku, koja 
mu se osobno ili u javnosti pružala, za borbu protiv ovih loših 
običaja. Čim je moja majka čula župnika tako govoriti, odmah 
je mojim sestrama zabranila izlaziti na takve zabave. Budući 
da su primjer mojih sestara slijedili i drugi, nikakvo čudo što 
su se ti običaji polako gasili. Isto se dogodilo i s djecom, koja 
su sama upriličavala svoje plesove - kako sam Vam već, 
Preuzvišenosti, prikazala pišući o mojoj sestrični. Jednom je 
netko rekao mojoj majci: 

- Do sada ples nije bio grijeh. A sada je već grijeh, je li zato 
što je došao novi župnik? Što misliš o tome? 

- Ne znam - odgovorila je majka. - Ono što znam jest da 
gospodinu župniku ples nije po volji te stoga moje kćeri ne 
idu na takve sastanke. U najboljem slučaju dopuštam im da 
zaplešu u krugu obitelji, jer u obitelji nema ništa lošega, veli 
gospodin župnik. 

U to vrijeme dvije su moje starije sestre napustile očinski 
dom i stupile u sakramentalni brak. Moj je otac upao u loše 
društvo i podao se žalosnim strastima, zbog čega je potratio 
nekoliko naših posjeda . 18 Opazivši kako su naša sredstva za 
život sve oskudnija, majka je dvije moje sestre, Gloriu i 
Čarobnu, poslala na rad kao kućne pomoćnice. 

17 Pravo ime glasi: Manuel Marqu.es Ferreira. (fl945) 

18 Lucijina oca ne bismo trebali držati alkoholičarem. 

Tako smo doma ostali samo brat, koji se brinuo oko polja, 
majka koja je održavala kuću i ja, kojoj je bilo povjereno stado. 
Moja je majka živjela u dubokoj boli. Kad smo jedne večeri 
sjeli uz ognjište čekajući s večerom oca, majka je, zureći u 
prazna mjesta svojih kćeri u dubokoj žalosti rekla: 

- Bože moj! Kamo je nestala radost ove kuće? 

I naslonivši glavu na mali stol pred sobom, gorko plakala. 
Brat i ja sjedinili smo svoje suze s njezinima. Bio je to najžalos¬ 
niji prizor koji sam doživjela. Slomilo mi se srce od čežnje za 
svojim sestrama i od jada zbog boli moje majke. 

Makar sam još bila dijete, shvatila sam u kakvom se stanju 
nalazimo. Pri tom sam se prisjećala anđelovih riječi: “Nadasve 
prihvatite bol i nosite predano što će vam Gospodin poslati”. 
Zato sam se povukla na samotno mjesto, da svojom boli ne 
povećam i majčinu. To je mjesto, dakako, bio naš zdenac. Tu 
sam klečala, skučena uz kameni žlijeb i miješala suze s njego¬ 
vom vodom prikazujući tako Bogu svoje patnje. 

Kadšto su me, žalosnu, našli Francisco i Jacinta. Budući da 
od jecanja nisam mogla govoriti, patili su sa mnom također 
plačući. Zatim hijacinta glasno započela molitvu predanja: 

- Bože moj, mi ti prikazujemo ovu patnju i žrtvu kao čin 
okajanja i kao pokoru za obraćenje grješnika. 

Riječi predanja nisu bile uvijek iste, ali je smisao bio isti. 

Prevelika bol polako je nagrizala majčino zdravlje. Uslijed 
slabosti, nije mogla više raditi te je pozvala moju sestru Gloriu 
da ju njeguje i redi kuću. Obilazila je sve liječnike i kirurge u 
okolici. Uzimala je bezbroj lijekova, ali bez ikakva poboljšanja. 
Dobri se župnik ponudio da ju životinjskom zapregom otpre¬ 
mi u Leiriju da tamo potraži liječnika. Odvezla se tamo u 
pratnji moje sestre Terese, no vratila se napola mrtva, iscrplje¬ 
na od puta i uzrujana od savjeta, ne postigavši nikakve svrhe. 
Napokon se posavjetovala s jednim kirurgom, koji je imao 
savjetovalište u Santo Mamede, koji joj je rekao da ima srčanu 
manu, da joj se pomaknuo jedan leđni kralješak i spustili 
bubrezi. Podvrgla se najtežim postupcima liječenja zračenjem 
i uzimala različite lijekove, što je dovelo do izvjesnog 
poboljšanja. 

Tako je bilo s nama sve do trinaestoga svibnja 1917. Tada je 
moj brat navršio godine za vojsku. Budući da se osjećao 
potpuno zdravim očekivao je da će ga upisati kao sposobnoga. 
Bio je i rat te je bilo teško očekivati kako će ga osloboditi. 

Moja se majka pobojala kako neće imati tko obrađivati polje 
te je pozvala moju sestru Carolinu doma. U međuvremenu 
brata je kum oslobodio vojske. Preko svojih veza izigrao je 
lječničku komisiju, a dragi Bog mojoj je majci donio olakšanje. 

4. Gospina ukazanja 

Neću se zadržati na ukazanju od trinaestoga svibnja. Ono 
je Vašoj Preuzvišenosti otprije poznato, i bio bi gubitak 
vremena o tome pričati. Vašoj Preuzvišenosti također je poznat 
i način kako se moja majka prema tome odnosila, kako se 
trudila da me uvjeri kako je sve to laž. Riječi koje nam je toga 
dana presveta Gospa rekla, a koje nismo nikome smjeli odati 
(nakon kojih nam je rekla kako ćemo dospjeti u nebo) glase: 

- Hoćete li se moliti Bogu i prihvatiti svaku patnju koju 
vam pošalje, kao čin pokore za grijehe koji ga vrijeđaju i kao 
pokoru za obraćenje grješnika? 

- Da, mi to želimo - glasio je naš odgovor. 

- Vi ćete, dakle, puno trpjeti, no milost će Božja biti vaša 
jakost. 

Trinaestoga lipnja u našoj se župi slavilo Antunovo. Bio je 
običaj da se toga dana rano izjutra puste stada i u devet sati 
opet zatvore, kako bi se moglo blagdanovati. Moja majka i 
sestre znale su kako sam željna sudjelovati u slavlju te su mi 
rekle: 

- Željele bismo znati hoćeš li poći na proštenje u Cova da 
Iriju da tamo razgovaraš s Gospom. 

Toga dana nitko nije razgovarao sa mnom; prema meni su 
se odnosili kao oni koji misle: 

- Pusti ju; vidjet ćemo već što kani. 

Izvela sam, dakle, svoje stado izjutra rano u nakani kako ću 
ga u devet sati opet zatvoriti i oko deset sati poći na svetu 
misu, a potom u Cova da Iriju. No netom što je svanulo sunce, 

dozvao me brat. Trebala sam se vratiti doma, jer se skupilo 
raznoliko mnoštvo ljudi želeći razgovati sa mnom. Tako je on 
ostao kod stada, a ja sam se vratila vidjeti zašto me traže. 

Skupilo se nekoliko žena i muškaraca; došli su iz Minde, iz 
okolice Tomara, Carrascosa, Boleirosa i drugih mjesta 19 u želji 
da me prate do Cova da Irije. Rekla sam im kako je prerano te 
ih pozvala da sa mnom pođu na misu u osam sati. Potom sam 
pošla kući. Ti dobri ljudi čekali su me u našem dvorištu u hlado¬ 
vini naših smokava. 

Moja majka i sestre pažljivo su promatrale njihovo pona¬ 
šanje, što mi je bilo drago, ali mi je ipak pričinjalo izvjesnu 
bol. Oko devet sati izišla sam iz kuće i pošla do kuće mog ujaka, 
gdje su me očekivali Jacinta i Francisco, odakle samo pošli 
zajedno u Cova da Iriju, očekujući žuđeni čas. Oni su nas ljudi 
slijedili i postavljali nam tisuću pitanja. Toga sam se dana 
osjećala doista jadno. Vidjela sam svoju zabrinutu majku koja 
se trudila da pod svaku cijenu priznam kako je sve što se govori 
laž. Htjela sam ju udobrovoljiti, no nisam našla načina, osim 
da joj slažem. Ona je, naime, od našeg djetinjstva ucijepila u 
nas odvratnost pred laži. Tko bi lagao bio je strogo kažnjen. 

- Dosad sam uvijek uspijevala - govorila je - da moja djeca 
govore istinu. A sada kod svoga najmlađeg djeteta da doživim 
suprotno!? Da je to neka sitnica... ali ovolika laž, za kojom se 
povode toliki ljudi... 

Nakon tih optužaba prišla mi je i rekla: 

- Stajalo to koliko mu drago! Ili ćeš ovim ljudima reći istinu, 
priznaj da si lagala, ili ću te zatvoriti u sobu iz koje nećeš vidjeti 
sunca! Još mi je samo to trebalo, da mi se uz toliki jad i ovo 
dogodi! 

Moje su sestre stale na majčinu stranu; oko mene vladalo je 
raspoloženje dubokog omalovažavanja i prezira. 

Sjećam se minulih vremena i pitam se: Gdje je ta ljubav 
koju su mi u obitelji donedavna iskazivali? Moje jedino olakša¬ 
nje bile su suze koje sam pred Bogom točila prikazujući ih 


19 Ta mjesta leže oko Fatime, u krugu od dvadesetpet kilometara. 

kao žrtvu. Toga mi je dana presveta Gospa rekla, kao da je 
otkrila, što će mi se dogoditi (osim toga i ono o čemu sam već 
pričala): 

- Trpiš li mnogo? Ne gubi snagu! Nikad te neću napustiti. 
Moje Prečisto Srce bit će ti utjeha i put koji će te voditi k Bogu. 

Kad me Jacinta vidjela kako plačem, tješila me govoreći: 

- Ne plači. To su jamačno one žrtve o kojima nam je anđeo 
govorio, kako će nam ih Bog poslati; ti dakle patiš čineći poko¬ 
ru za obraćenje grješnika. 

5 . Dvojbe 20 

Tada je naš župnik doznao što se dogodilo te je mojoj majci 
poručio neka me dovede k njemu. Mojoj je majci laknulo, jer 
je mislila kako će župnik preuzeti na sebe odgovornost. Zato 
je rekla: 

- Sutra idemo na ranu misu. Zatim ćeš poći u župni dvor. 
Župnik će te primorati da mu priznaš istinu, ma kakva ona 
bila. Trebao bi te i kazniti. Neka s tobom radi što god hoće, 
samo da te dovede do toga da priznaš kako si lagala, i ja ću tek 
nakon toga biti zadovoljna. 

I moje sestre stale su na majčinu stranu i počele svašta 
poduzimati kako bi me prestrašile prije župnikova ispitivanja. 
Obavijestila sam Jacintu i Francisca o čemu se radi. Oni su 
odgovorili: 

- Idemo i mi! Neka gospodin župnik kaže i našoj majci da 
dođemo k njemu; no naša majka o tim stvarima nije nam ništa 
rekla. Strpimo se! Budu li nas tukli, podnijet ćemo to iz ljubavi 
prema Našem Gospodinu i za obraćenje grješnika. 

Sutradan sam, dakle, pošla sa svojom majkom župniku. 
Putem nismo izustile ni riječ. Priznajem, tresla sam se od straha 
pred time što će se dogoditi. Za vrijeme mise prikazivala sam 
svoje patnje. Zatim sam pošla za svojom majkom preko 


20 Vidi se kako je riječ o stanju previranja i nesnalaženja, a ne o pravoj 
sumnji, uslijed protivljenja obitelji. K tome još i stavovi župnika. 

crkvenoga trga i popela se stubištem do ulaza u župni dvor. 
Stupivši na prvu stubu, majka se okrenula prema meni i rekla: 

- Nemoj me više srditi. Reci sada župniku da si lagala, pa 
će on u nedjelju u crkvi oglasiti kako je sve bila laž i stvar će 
biti riješena. Je li to moguće? Svi ljudi hrle u Cova da Iriju da bi 
se molili pred nekakvom česminom! 

Ne rekavši ništa više, majka je pokucala na vrata. Izišla je 
sestra gospodina župnika, ponudila nam neka sjednemo na 
klupu i malko pričekamo. Naposlijetku pojavio se gospodin 
župnik, poveo nas u svoju radnu sobu, dao majci znak neka 
sjedne na klupu, a mene pozvao do svoga pisaćeg stola. Opa¬ 
zivši kako me velečasni gospodin smireno i prijateljski zove k 
sebi, iznenadila sam se i napeto čekala što će se dogoditi. 
Ispitivanje je bilo veoma temeljito, rekla bih i neugodno. 
Velečasni gospodin me, između ostaloga, i opomenuo: 

- Čini mi se kako se ne radi o nebeskom ukazanju. Kad se 
što takva događa, Gospodin obično duše kojima se objavljuje 
šalje njhovim ispovjednicima ili župnicima da im ispripovijede 
o svemu što se događa. Ovo je pak od samog početka drukčije. 
Može čak biti vražja opsjena. Vidjet ćemo. Vrijeme će pokazati 
kako nam se prema tome valja odnositi. 

Kako su me bolno pogodile te riječi zna samo Gospodin, 
jer samo on poznaje našu nutrinu. Počela sam sumnjati ne 
ukazuje li mi se možda ipak sotona, koji me na taj način želi 
uništiti. Čuvši sada kako sotona donosi samo nemir i nered, 
sjetila sam se kako u našoj kući, otkad su se te stvari počele 
događati, doista nema mira i radosti. Kako me je to ojadilo! 

6. Jacinta i Francisco bodre Luciju 

Razgovarala sam s Jacintom i Franciscom o mojoj sumnji. 
Jacinta je rekla: 

- Uopće nije sotona! Nipošto! Kažu da sotona strašno izgle¬ 
da i da je pod zemljom, u paklu. A ta je žena bila lijepa, i vidjeli 
smo ju kako uzlazi na nebo! 

Spasitelj je tako malko ublažio moju sumnju. No, toga sam 
mjeseca izgubila žar za žrtvu i mrtvljenje te sam pomišljala da 

ću konačno reći kako sam lagala i tako se svega riješiti. Jacinta 
i Francisco rekli su mi: 

- Ne čini to! Ne znaš li da ćeš time lagati, a laž je grijeh? 

U tom stanju, usnula sam san koji je još više zamračio moju 
dušu. Vidjela sam sotonu kako se smije što me je zaveo. Trudio 
se odvesti me u pakao. Našavši se u njegovim panđama, počela 
sam tako vikati i dozivati Našu Dragu Gospu te se moja majka 
probudila. Prestrašeno me upitala što mi se dogodilo. Ne 
sjećam se više što sam joj odgovorila. Jedino se sjećam kako te 
noći nisam više mogla zaspati i da sam od straha bila kao uzeta. 
Taj san u mojoj je duši ostavio oblak istinskoga straha i zabrinu¬ 
tosti. Jedina olakšica bila mi je u tome da se isplačem u nekom 
skrovitom kutku. Čak sam stala prkositi mome ocu i mojim 
sestričnama i bratićima; izbjegavala ih. Jadna djeca! Kadšto su 
me tražili i dozivali, a ja, makar sam bila u njihovoj blizini, 
skrivena u nekom kutu gdje me nisu mogli naći, nisam im se 
odazivala. 

Približavao se trinaesti srpnja, a ja nisam znala da li da 
pođem ili ne. Mislila sam: “Ako je to sotona, čemu ići tamo i 
njega vidjeti? Ako me tko pita zašto ne idem, reći ću kako se 
bojim da je to sotona koji nas obmanjuje, te stoga ne idem. 
Jacinta i Francisco neka rade što žele. Ja više nikad ne idem u 
Cova da Iriju.” 

Donijela sam odluku koju sam čvrsto nakanila sprovesti. 

Dvanestoga srpnja poslije podne već su se skupili ljudi da 
bi prisustvovali događaju slijedećeg dana. 

Dozvala sam Jacintu i Francisca i rekla im što sam odlučila. 
Oni su odgovorili: 

- Mi idemo! Gospa nam je zapovijedila da idemo! 

Jacinta se ponudila da će sama razgovarati s Gospom, no 

žalosna što ja ne želim poći, stala je plakati. Pitala sam ju zašto 
plače. 

- Jer ne želiš poći s nama! 

- Ne, ja ne idem! A ako Gospa pita za mene, reci joj kako 
nisam došla zato što se bojim da bi to mogao biti sotona. 

Ostavila sam ih i sakrila se da ne moram razgovarati s 
ljudima koji su me došli ispitivati. Moja je majka mislila da se 

igram s djecom u selu, dok sam se cijelo to vrijeme krila u 
grmlju, koje je pripadalo mome susjedu, uz naš Arneiro, nešto 
istočnije od zdenca kojeg sam već više puta spomenula. Kad 
sam navečer došla kući, moja me majka izgrdila i rekla: 

- To se zove mala svetica od crvljiva drveta! Cijelo vrijeme, 
nakon što si zbrinula stado, provela si u igri; i to još tako da te 
nitko ne nađe! 

Kako se sutradan bližio čas kada bih morala poći, iznenada 
sam osjetila neku čudnu moć, kojoj se nisam mogla oteti. 
Krenula sam, dakle, putem i pošla ujakovoj kući da vidim je li 
Jacinta još tu. Našla sam ju u njezinoj sobi skupa s njezinim 
malim bratom Franciscom. Oboje su klečali pokraj postelje i 
plakali. 

- Zar ne idete tamo? - pitala sam ih. 

- Bez tebe nemamo volje ići! Dođi, pođi s nama! 

- Da, idem! - rekla sam. 

Vedrih obraza pošli smo zajedno. 

Mnogo nas je ljudi čekalo putem te nije bilo lako stići do 
tog mjesta. 

Toga dana presveta Djevica povjerila nam je tajnu. Na 
rastanku, da osokoli moju posustalu revnost, rekla je: 

- Žrtvujte se za grješnike i, nadasve dok se žrtvujete, često 
govorite: “O Isuse, ovo činim iz ljubavi prema Tebi, za obra¬ 
ćenje grješnika i kao pokoru za grijehe koji se nanose 
Prečistom Srcu Marijinu.” 

7 . Majčine sumnje 

Bogu hvala što su toga dana iz moje duše nestali oblaci i što 
sam opet našla mir. 

Moja se majka sve više brinula kad je vidjela mnoštvo ljudi 
koje je dolazilo sa sviju strana. 

- Jadni ljudi - govorila je - dolaze opčinjeni tvojim lažima, 
a ja doista ne znam kako da im otvorim oči. 

Jedoga dana, jedan jadnik koji nas je oholo ismijavao i kadšto 
čak tukao, rekao je mojoj majci: 

- Teta Maria Rosa, što kažeš na viđenja svoje kćeri? 

- Ne znam - odgovorila je. - Mislim da je lažljivica koja 
pola svijeta drži ludim. 

- Ne govori tako glasno! Još će ju netko ubiti. Zacijelo ima 
ljudi koji bi to voljeli. 

- Oh, budi bez brige! Kad bi ju samo doveli do toga da kaže 
istinu, pa bila ona protiv moje djece, protiv bilo koga, pa makar 
i protiv mene. 

I doista bilo je tako. Moja je majka uvijek govorila istinu, pa 
bila ona i protiv nje same. Mi, njezina djeca, morali smo joj 
biti zahvalni na tom njezinom primjeru. 

Jednoga dana opet je pokušala prisiliti me neka priznam 
da je to laž, kako se izrazila. Stoga je odlučila povesti me 
sutradan u župni dvor. Tamo sam trebala priznati svoju laž, 
moliti za oproštenje i prihvatiti pokoru koju će mi velečasni 
naložiti. Napad je ovoga puta bio žestok te nisam znala što da 
radim. Uputila sam se ujakovoj kući i obavijestila Jacintu, koja 
je bila u postelji, o tome što mi se sprema. Zatim sam pošla za 
svojom majkom. 

Ja sam Vam, Preuzvišenosti, o tome već sve ispričala u pismu 
o Jacinti, što su tada ona i njezin brat podnijeli, što im je 
Gospodin poslao, i kako su se na zdencu molili i čekali me da 
se vratim. 

Putem mi je majka držala prodiku. Na sve njezine prijekore 
ja sam dršćući odgovarala: 

- Ali, majko, kako mogu reći da nisam ništa vidjela, kad sam 
vidjela? 

Majka je ušutjela, a na ulasku u župni dvor rekla mi je: 

- Mala, čuj me dobro! Ja želim samo to da kažeš istinu: ako 
si vidjela, onda kaži da si vidjela; ako pak nisi vidjela, priznaj 
da si lagala! 

Zatim smo se popele stubištem. Dobri nas je župnik sa svom 
srdačnošću, čak mogu reći, nadasve ljubazno primio u svome 
uredu. Ispitivao me strogo, ali očinski. Pri tom se nije služio 
trikovima, da vidi hoću li pasti u proturječje odnosno pobrkati 
stvari. Na kraju, oprostio se od nas, slegnuvši ramenima, kao 
da je htio reći: 

- Ne znam što da kažem i gdje da počnem. 

8. Prijetnje istražitelja 

Nekoliko dana potom vlasti su zatražile da sutradan, u 
određeni sat moj ujak i moji roditelji, moj ujak s Franciscom i 
Jacintom, a moj otac sa mnom, dođu u oblasnu upravu. Obla¬ 
sna uprava nalazila se u Vila Nova de Ourem. Mjesto udaljeno 
tri milje hoda, što je za djecu našeg uzrasta bila povelika 
udaljenost. Jedino prijevozno sredstvo, osim vlastitih, bile su 
magarčeve noge. Moj ujak bio je spreman poći, no nije htio 
sobom povesti i djecu. 

- Ona neće izdržati pješice do Vila Nova de Ourem - rekao 
je - a i na magarcu se ne mogu održati, jer nisu vična tomu. 
Osim toga, nisam dužan ovako malu djecu voditi na sud. 

Moji su roditelji mislili drukčije: 

- Moja će ići! Neka sama odgovara. O tim stvarima ja ne 
znam ništa. Ako laže, dobro je da bude kažnjena! 

Sutradan 21 rano izjutra posjeli su me na magarčića, s kojega 
sam putem u tri navrata pala. Pratili su me moj otac i moj ujak. 

Nadam se kako sam Vašoj Preuzvišenosti već pričala koliko 
su Jacinta i Francisco pretrpjeli toga dana, jer su mislili da će 
skončati sa mnom. Najviše me je pak boljela ravnodušnost 
mojih roditelja, koju su prema meni iskazali, nadasve stoga što 
sam vidjela s kojom su se ljubavi moj ujak i ujna odnosili prema 
svojoj djeci. Još se sjećam kako sam tada putem zaključila: Kako 
se moji roditelji razlikuju od moga ujaka i ujne! Oni su izložili 
sebe da zaštite svoju djecu. A moji me roditelji s velikom ravno¬ 
dušnošću prepuštaju oblasnoj vlasti i ostavljaju me neka sa 
mnom postupaju kako ih je volja. Strpljenja samo, govorila sam 
u dubini svoga srca, ta koje li sreće što mogu ljubiti Tebe, Bože 
moj, i trpjeti za obraćenje grješnika. U tim sam mislima uvijek 
nalazila svoju utjehu. 

Oblasni predstojnik ispitivao me u oblasnoj upravi, u pri¬ 
sutnosti moga oca, moga ujaka i još druge gospode koju nisam 
poznavala. Oblasni predstojnik želio me prisiliti da ne 
navraćam više u Cova da Iriju. U tu svrhu nije štedio na opome- 


21 Spomenuti “slijedećidan”jest 11. kolovoza. 

nama pa i otvorenim prijetnjama. Opazivši kako nije ništa 
polučio, otpustio me i rekao kako će izvući iz mene sve, pa 
makar me to koštalo života. Ukorio je zatim moga ujaka što 
nije izvršio njegovu zapovijed i naposlijetku pustio nas da se 
vratimo kući. 

9. Nemir u obitelji 

U mojoj je obitelji bilo i drugoga jada koji sam, kako sam 
rekla, i sama skrivila. Cova da Iria bila je u vlasništvu moje 
obitelji. Dolje, u dolini nalazila se čestica plodnoga polja na 
kojoj smo sijali nešto kukuruza, povrća i drugo. Uz kraj rasle 
su masline, smrčika i hrast. Kako su tu ljudi stali dolaziti i 
okupljati se, nismo više ništa mogli sijati; sve su zgazili. Mnogi 
su dolazili i na konjima, a te su životinje sve popasle i uništile. 
Moja se majka tužila na štetu i rekla: 

- Želiš li jesti, pođi tamo i prosi svoju Gospu! 

Sestre su dodale: 

- Sada jedi samo ono što još raste u Cova da Iriji! 

To me teško pogađalo te više nisam imala volje uzeti ni 
krišku kruha u zalogaj. 

Kako bi me prisilila da reknem istinu kakva jest, moja me 
majka često tukla komadom drva za loženje, koje je našla u 
kutu, ili medinim drškom. Budući da je ipak bila moja majka, 
nastojala je potom ojačati moje oslabljene snage, te joj je doista 
bilo žao kad je vidjela da gladujem i sve više slabim; bojala se 
da bih mogla oboljeti. Jadna majka! Sada doista shvaćam 
njezino stanje u kojem se nalazila i to me veoma žalosti! Doista 
je imala pravo držati me nedostojnom da primim toliku milost 
te je mislila da sam lažljivica. Osobitom milošću Našega Gospo¬ 
dina nikad se nisam usprotivila njezinu ponašanju. Budući da 
mi je anđeo prorekao kako će mi Bog poslati patnje, upravo 
sam u tome vidjela Božju volju. Ljubav, odanost i poštovanje 
koje sam prema njoj gajila sve su više rasli u meni, kao da me 
uistinu nježno ljubila. Danas sam joj na tome veoma zahvalna, 
što se tako odnosila prema meni, a ne da me je i nadalje 
obasipala poljupcima i nježnostima. 

10. Prvi duhovni vođa 


Mislim da je to bilo onoga mjeseca 22 kad me gospodin 
Formigao prvi puta došao ispitati. Pitanja koja mi je postavio 
bila su ozbiljna i razumljiva. Bio mi je drag, jer je temeljito 
govorio o vježbanju u krjepostima i unekoliko me poučio kako 
da ih steknem. Pokazao mi je sliku svete Agneze, pričao mi o 
njezinu mučeništvu i ohrabrio me da je nasljedujem. Taj vele¬ 
časni gospodin dolazio me ispitivati svakoga mjeseca. Na 
koncu me lijepo savjetovao kako da iskažem duhovno dobro¬ 
činstvo. Jednoga dana rekao mi je: 

- Dijete, ti moraš žarko ljubiti Spasitelja. On ti je iskazao 
tolike milosti i dobročinstva. 

Ta rečenica tako se duboko usjekla u moju dušu te sam se 
otada navikla da Našem Gospodinu stalno govorim: 

- Bože moj! Ljubim Te iz zahvalnosti za milosti koje si mi 
udijelio. 

Prenijela sam Jacinti i njezinome malom bratu ovu strelo¬ 
vitu molitvicu, koja mi je bila tako draga. Jacinti je pak toliko 
prirasla k srcu te je i usred najzanimljivije igre pitala: 

- Jeste li zaboravili Našem Gospodinu reći kako ga ljubite 
zbog milosti koje vam je udijelio? 

11. Zatvor u Ouremu 

Naposlijetku svanulo je jutro trinaestoga kolovoza. Već 
uvečer prethodnoga dana nahrlio je svijet iz mnogih mjesta. 
Svi su nas željeli vidjeti, pitati nas i povjeriti nam svoje molbe 
koje neka prenesemo presvetoj Djevici. Bili smo u rukama 
onoga mnoštva poput lopte u rukama djece. Svatko nas je 
vukao na svoju stranu, pitao nas, te nismo imali vremena ni 
odgovoriti. 

U svoj toj stisci od mog su oca tražili da me povede u kuću 
moje ujne, gdje nas je očekivao upravitelj. To su tražili od mog 
oca te me je on odveo tamo. 

22 Dr. Manuel Nunes Formigao ml, kasniji “veliki apostol” Fatime, nije 
prvi put došao na mjesto ukazanja 13 - kolovoza nego 13 - rujna. 

Kad sam stigla, upravitelj je bio u sobi s Jacintom i Francis- 
com. Tu nas je ispitivao i iznova nastojao razotkriti tajnu i izvući 
iz nas obećanje kako nećemo više ići u Cova da Iriju. Budući 
da nije uspio, naložio je mojem ocu i mojem ujaku neka nas 
dovedu u župni dvor. 

Ono što se dogodilo u zatvoru ne želim sada spominjati, jer 
Vaša Preuzvišenost već ionako znade sve. 

Što smo ja i moji mali rođaci tada najviše osjećali i što nas je 
najviše boljelo bila je potpuna napuštenost od strane obitelji, 
kako sam Vam, Preuzvišenosti, već kazala. Kad sam se vratila s 
toga puta, odnosno iz zatvora - ne znam ni kako da to nazovem 
- čini mi se da je to bilo petnaestoga kolovoza, 23 od takozvane 
radosti što sam se vratila, dopustili su mi da otvorim ovčinjak 
i povedem ovce na pašu. Moj ujak i ujna odlučili su da Jacinta 
i Francisco ostanu doma, pa su stoga mjesto njih poslali njihova 
brata Ivana. Budući da je bilo kasno, ostali smo u blizini našeg 
malog mjesta, u Valinhosu. 

Kako se sve to zbivalo također je poznato Vašoj Preuzvi¬ 
šenosti te se stoga neću zadržavati da to opišem. Presveta Dje¬ 
vica ponovno je naložila vježbe pokore i na koncu rekla: 

- Molite, puno molite i prikažite žrtve za grješnike; jer 
mnoge duše dolaze u pakao stoga što se za njih nitko ne žrtvuje 
ili moli. 

12. Trpljenja i boli 

Nakon nekoliko dana, išli smo sa svojim ovcama putem na 
kojem sam našla komad užeta za kolnu zapregu. Podigla sam 
ga i igrajući se njime namatala ga oko svoje ruke. Opazila sam 
da mi to pričinja bol. Nato sam rekla svojim malim rođacima: 

- Gledajte! To boli! Mogli bismo taj komad svezati oko 
bokova i tako prikazati Bogu žrtvu. 


23 Lucija ovdje i na još jednome mjestu tvrdi kako se to ukazanje zbilo 
15■ kolovoza, na dan njezina povratka iz Vila Nova de Ourem. Radi se 
o pogrješci: povratak iz Ourema bio je 15 . kolovoza, dok se ukazanje 
dogodilo istom slijedeće nedjelje, 19■ kolovoza 1917. 

Jadna su djeca odmah prihvatila moj prijedlog, te smo uže 
podijelili na tri dijela. Mjesto noža poslužio nam je brid jednog 
kamena po kojem smo udarali drugim kamenom. Možda zbog 
debljine ili grubosti užeta, ili pak stoga što smo ga na silu vukli, 
taj nam je posao zadao velike boli. Jacinta je čak počela plakati 
od boli. Kad sam joj savjetovala neka odustane od toga, odgovorila 
je: 

- Ne! Ovu žrtvu želim prikazati Našem Gospodinu, kao 
pokoru i za obraćenje grješnika. 

Drugom prilikom, skupljali smo po zidićima drač, koji nam 
se svojim bodljikama zabadao u dlanove, dok smo ga brali. 
Jacinta je i nehotice od tih bodljika, koje su ličile na praskave 
žabice, zadobila ožarine koje su pekle. Osjetivši bol, ona je taj 
drač još stiskala rukama i govorila: 

- Gledaj! Opet nešto čime možemo činiti pokoru! 

Otad smo se navikli da tim praskavim žabicama udaramo 
po svojim nogama kako bismo i tako Bogu prikazali svoju žrtvu. 

Ako se ne varam, tijekom toga mjeseca, počeli smo svoju 
užinu davati našim malim siroticama, kako sam Vašoj Preuzvi- 
šenosti već pričala u pismu o Jacinti. Moja majka toga se mje¬ 
seca također malko smirila. Sve je češće govorila: 

- Kad bi se barem našla još jedna jedina osoba koja nešto 
vidi, možda bih vjerovala! Ali od tolikih ljudi vidi samo ona! 

Tijekom toga mjeseca pričale su mi neke osobe kako su 
vidjele razne stvari. Neki su mislili da vide Majku Božju, drugi 
posebne znakove na suncu i tako dalje. Moja je majka sada 
govorila: 

- Prije mi se činilo da ću povjerovati, ako se nađe još neka 
osoba koja nešto vidi, ali opet ne mogu povjerovati! 

Moj me otac od toga vremena počeo štititi, kad me je netko 
kudio, on bi ga ušutio rekavši: 

- Mi doduše ne znamo je li to istina, ali ne znamo ni to da 
je laž. 

No ujak otada više nije mogao podnositi navalu ljudi koji 
su nas željeli vidjeti i s nama razgovarati. Poslao je svoga sina 
Ivana da pase stado, dok su Jacinta i Francisco ostali kod kuće. 
Nedugo zatim prodao je ovce. Kako se nisam željela družiti s 

drugim pastirima, išla sam sama sa svojim stadom. Već sam 
Vašoj Preuzvišenosti pričala kako su Jacinta i njezin mali brat 
išli sa mnom, ako sam bila u blizini odnosno ako pašnjak nije 
bio daleko, i kako su me čekali na putu. 

Mogu reći kako su to za mene bili doista radosni dani, kada 
sam se usred svojih ovaca s vrha brda ili odozdo, iz doline, 
divila ljepoti nebeskoga svoda i našem dobrom Bogu zahva¬ 
ljivala na milosti koju mi je udijelio. Kad bi me u mojoj osami 
prekinuo zov koje od mojih sestara, da se vratim kući kako 
bih razgovarala s osobom koja me tražila, osjetila sam jaku 
nelagodu, no tješila sam se samo time što i tako mogu našem 
dobrom Bogu prikazati žrtvu. Jednoga dana, došla su tri 
gospodina razgovarati sa mnom. Nakon doista neugodnog 
ispitivanja oprostili su se od mene riječima: 

- Nastoj otkriti tu tajnu. Ako ne, gospodin oblasni upravitelj 
sposoban je i ubiti te. 

Jacinta se ozarila radošću i rekla: 

- O, to je dobro! Ja svoga Spasitelja i Majku Božju veoma 
ljubim, pa ćemo ih uskoro vidjeti! 

Doista je kružio glas kako nas oblasni upravitelj želi ubiti. 
Moja tetka, koja je bila udata u Casaisu, došla je povesti me sa 
sobom: 

- Ja živim u drugom okrugu, gdje te tvoj oblasni upravitelj 
neće moći tražiti. 

No ona ipak nije mogla ostvariti svoj naum; nismo htjeli 
poći i jer smo mislili: 

- Što onda, ako nas ubiju! Ta, doći ćemo u nebo. 

13. Trinaestog rujna 

Tako se bližio trinaesti rujna. Toga dana, rekla nam je 
presveta Djevica, o čemu sam, uostalom, već pričala: 

- Bog je zadovoljan vašim žrtvama, no On ne želi da spavate 
opasani užetom. Nosite ga samo danju. 

Nije potrebno reći kako smo smjerno poslušali njezinu 
zapovijed. 

Kako je Naš Gospodin toga mjeseca, činilo se, nakanio 

objaviti nešto izvanredno, moja je majka bila ispunjena nadom 
kako će toga dana stvari postati jasnije i protumačivije. No, 
kako naš dobri Bog toga dana nije prosjao zrakom svoje krasote 
- da bi nam možda dao priliku za nove žrtve - tako je moja 
majka opet izgubila volju te je iznova započelo progonstvo u 
kući. Bilo je puno razloga za njezin jad. Uz to što smo potpuno 
izgubili Cova da Iriju, gdje je bila dobra ispaša i gdje su rasle 
živežne namirnice, u njoj je sve više raslo uvjerenje kako ti 
događaji nisu više dječji umišljaji i maštovite prikaze. Jedna 
od mojih sestara nije radila gotovo ništa drugo osim što me je 
dozivala i mjesto mene pasla naše stado, kako bih ja mogla 
biti na raspolaganju ljudima koji su me željeli vidjeti i sa mnom 
razgovarati. 

Takav gubitak za neku bogatu obitelj ne bi bio velik, ali za 
nas, koji smo morali živjeti od svoga rada, značio je puno. 

Stoga je moja majka bila prisiljena da nedugo zatim proda 
naše stado, što je za našu obitelj bio nemalen gubitak. Za sve 
sam te stvari ja bila kriva, što su mi u teškim trenucima otvoreno 
i govorili. 

Nadam se kako je naš dobri Bog uzeo s mene svu krivicu, 
jer sam, umjesto da budem zadovoljna, to žrtvovala za Nj i za 
grješnike. 

Moja je majka, sa svoje strane, sve podnosila junačkom 
strpljiovšću i predanjem. Ako me je kudila i kažnjavala, onda 
to samo stoga što me je držala lažljivicom. Kadšto je, potpuno 
predana muci koju joj je Bog poslao, govorila: 

- Je li to sve kazna koju mi Bog šalje zbog mojih grijeha? 
Ako je tako. Bogu hvala. 

14. Duh žrtve 

Jedna susjeda rekla je jednoga dana - ne znam kako je došla 
na tu pomisao - kako su mi neka gospoda dala novaca, ne 
znam više koliko. Moja majka odmah me dozvala k sebi i pitala 
o tome. Kad sam rekla kako nisam ništa dobila, ona me htjela 
medinim drškom prisiliti da joj dadem novac. Pošto je isprašila 
svu nečist s mojih haljina, došla je moja sestra Carolina s 


95 



djevojčicom iz susjedstva, imenom Virginia; obje su objasnile 
kako su pitale tu gospodu o tome i da su vidjele kako mi ništa 
nisu dali. Nakon te obrane povukla sam se k svome obljublje¬ 
nom zdencu i tamo to prikazala kao žrtvu Našem Gospodinu. 

15■ Osobit pohod 

Ako se ne varam, bilo je to također tijekom toga mjeseca, 24 
kada se pojavio neki mladi čovjek kojega sam se, zbog njegova 
visoka stasa doista prestrašila. Kada bih, naime, vidjela kojeg 
gospodina koji bi me došao doma posjetiti, a koji se, da bi ušao 
kroz vrata, morao prignuti, pomislila sam da je Nijemac. 

Budući da smo bili u ratu, djecu se u obitelji plašilo riječima: 
”Evo Nijemca, ubit će te!”, pomislila sam tada kako je došao 
moj zadnji čas. Mladi je čovjek opazio kako me je strah. 

Nastojao me smiriti te me je posjeo na svoja koljena i ljuba¬ 
zno mi postavljao pitanja. Završivši s pitanjima, zamolio je 
moju majku neka me pusti da mu pokažem mjesto ukazanja i 
tamo s njime molim. Dobivši željeni odgovor, pošli smo tamo. 

No ja sam drhtala od straha idući tim putem s nepoznatim 
čovjekom. Smirila sam se mišlju što ću, ako me ubije, vidjeti 
Spasitelja i dragu Gospu. 

Kad smo stigli, kleknuo je i zamolio me da s njime izmolim 
krunicu i prosim presvetu Djevicu milost koju traži: da neka 
djevojka pristane s njime sklopiti sakramenat ženidbe. Ta me 
je molitva oslobodila te sam pomislila: ”Ako se ona tebe boji 
kao što te se ja bojim, nikad neće pristati.” Nakon što smo 
izmolili krunicu, taj me dobri mladi čovjek dopratio do moga 
sela, ljubazno se oprostio sa mnom i još jednom mi povjerio 
svoju prošnju. Potrčala sam sumanuto u kuću moga ujaka, 
prestrašena da će se opet vratiti. 

Kako je velik bio moj strah, kad sam se iznenada, nakon 
ukazanja 13- listupada, našla na ramenima toga čovjeka, tako 
visoko te sam gotovo lebdjela ponad ljudskih glava. To je doista 
bilo jako dobro! Tako su svi koji su me željeli vidjeti mogli 

24 To se odnosi na posjet dr. Carlosa de Azevedo Mendes, 8. rujna 1917. 

udovoljiti svojoj znatiželji. Kako taj dobri gospodin nije mogao 
vidjeti kuda hoda, spotakao se o kamen i pao! Ja nisam pala, 
jer me je pridržalo mnoštvo, koje se oko mene tiskalo. 

Netko me primio, a spomenuti gospodin je iščezao, da bi 
se domala vratio s onom djevojkom, koja je tada već bila 
njegovom ženom. Došao je našoj presvetoj Djevici zahvaliti 
na uslišanju i moliti ju za obilje blagoslova. Taj mladi čovjek 
danas je gospodin dr. Carlos Mendes iz Torres Novas. 

16. Trinaestog listopada 

Preuzvišeni gospodine biskupe, stigli smo do trinaestog 
listopada. Vašoj Preuzvišenosti već je poznato što se sve dogo¬ 
dilo toga dana. Što je, prije ukazanja, duboko prožimalo moje 
srce, bila je molba naše presvete Nebeske Majke: 

- Neka se više ne vrijeđa Našega Gospodina, koji je već 
toliko izvrijeđan. 25 

Kakve li jadikovke pune ljubavi i kakve sočne molitve! Kako 
sam samo željela da ih prihvati cijeli svijet i da sva djeca Ne¬ 
beske Majke mogu čuti jeku njezina glasa! 

Pročuo se glas kako su vlasti odlučile pokraj nas postaviti 
bombu, koja bi eksplodirala u času ukazanja. Toga se nisam 
bojala; a kad sam o tome pričala mojim malim rođacima, oni 
rekoše: 

- Kako bi bilo lijepo biti u milosti da odavde pođemo u 
nebo Našoj Dragoj Gospi! 

Moji su se pak roditelji prestrašili i htjeli su me pratiti, po 
prvi put. Govorili su: 

- Ako moja kći umre, volio bih i ja umrijeti s njom. 

Stoga me otac poveo za ruku do mjesta ukazanja. Od časa 

ukazanja više ga nisam vidjela, sve dok se navečer nisam našla 
u krugu obitelji. Poslijepodne toga dana provela sam, naime, 
u društvu bratića i sestrične; s nama su postupali kao da smo 
neke rijetke životinje. Navečer sam doista bila iscrpljena od 


25 Posjedujemo vrijedno izvješće fatenskoga župnika; u ispitivanju bilo 
je riječi o istim događajima. 

mnogih pitanja i saslušanja. To je potrajalo sve do noći. Razni 
ljudi, koji me još nisu uspjeli pitati, ostali su do slijedećega 
dana, sve dok nisu došli na red. Nekoji su me još navečer željeli 
pitati, no ja sam, iscrpljena od umora, pošla spavati. Bogu hvala, 
što tada još nisam ništa znala o ljudskom obožavanju i sebe- 
ljublju. Stoga sam se prema svakom odnosila kao da se radi o 
mojim roditeljima. 

Ispitivanja su se nastavila slijedećega dana, ili bolje rečeno, 
slijedećih dana; jer gotovo svednevice dolazilo je mnoštvo ljudi 
u Cova da Iriju utječući se zaštiti Nebeske Majke, a svi su željeli 
vidjeti i vidioce, pitati ih i s njima moliti krunicu. 

Kadšto sam se osjećala toliko iscrpljenom od stalnog 
ponavljanja istih riječi i molitava te sam tražila izliku kako da 
im se ispričam, i neka odu. No ti su se jadni ljudi toliko tiskali 
oko mene te sam se nerijetko morala doista prisiliti da im 
udovoljim. Tada sam iz dubine svoga srca molila naglas 
uobičajenu molitvu: “Iz ljubavi prema Tebi, Bože moj, za 
pokoru grijeha koji se nanose Bezgrješnom Srcu Marijinu, za 
obraćenje grješnika i za Svetoga Oca.” 

17. Razna ispitivanja 

Već sam pišući o svojoj sestrični rekla Vašoj Preuzvišenosti 
kako su došla dvojica velečasnih svećenika, koji su govorili o 
Njegovoj Svetosti i isticala kako se trebamo za Njega moliti. 
Otada nismo ni jednu molitvu ili žrtvu prikazivali Bogu, a da 
ujedno ne bismo molili za Njegovu Svetost. Osjetili smo toliku 
ljubav prema Svetom Ocu te sam, kad je gospodin župnik 
jednoga dana rekao mojoj majci kako ću vjerojatno putovati u 
Rim na saslušanje kod Njegove Svetosti, od zadovoljstva 
pljeskala rukama i svome bratiću i svojoj sestrični rekla: 

- Lijepo je što ću vidjeti Svetog Oca! 

Oni su, u suzama, uzvratili: 

- Mi nećemo putovati, ali ćemo to prikazati kao žrtvu za 
Njega. 

Gospodin župnik me želio ponovno ispitati. Vrijeme je 
nekim činjenicama isteklo te velečasni nije znao što bi sada 

valjalo reći. Počeo je, stoga, pokazivati svoje nezadovoljstvo: 

- Čemu toliko mnoštvo kleči moleći se u divljini, dok živoga 
Boga, Boga koji prebiva u Presvetom Sakramentu na našim 
oltarima, ostavljaju sama u svetohraništu? Čemu taj novac, koji 
se tamo bez ikakve svrhe stavlja pod neki kamen, dok se, 
istovremeno, zbog pomanjkanja novca, naša crkva ne može 
dovršiti? 26 

Potpuno sam shvatila razlog njegovih razmišljanja, ali što 
sam mogla činiti? Da sam bila gospodaricom nad srcima tih 
ljudi jamačno bih ih poslala u crkvu. Budući da to nipošto 
nisam bila, tu sam žrtvu prikazala Bogu. A kako je Jacinta na 
ispitivanju običavala oboriti glavu, sklopiti oči izgovarajući tek 
pokoju riječ, uvijek su od mene tražili da udovoljim znatiželji 
hodočasnika. Stoga su me neprestance zvali u župni dvor da 
odgovaram na pitanja ove ili one osobe, ovog ili onog sveće¬ 
nika. Jednom prilikom, došao me ispitati jedan svećenik iz 
Torres Novas. 27 Ispitivao me s toliko pomnje i ulazio u tolike 
potankosti te sam ostala zbunjenja nisam li mu, možda, otkrila 
neke stvari. 

O tom slučaju tražila sam savjet kod svojeg bratića i svoje 
sestrične: 

- Ne znam je li krivo što ne kažem sve, kada nas ispituju je 
li nam Naša Draga Gospa još nešto rekla. Ne znam hoćemo li 
lagati, ako samo kažemo da nam je otkrila tajnu, a sve drugo 
prešutimo. 

- Ne znam - odgovorila je Jacinta. - Gledaj, pa ti si ta koja 
ne želi da kažemo. 

- Svakako da ne želim - odgovorila sam joj. - Da počnu s 
pitanjima o tome kakvu pokoru vršimo! Još bi nam samo to 
trebalo! Gledaj! Da si držala jezik za zubima, nitko ne bi znao 
da smo vidjeli Gospu i s njome razgovarali, također i s anđelom, 
nitko nije trebao znati! 


26 To proizlazi iz jednoga ondašnjeg dokumenta; razlog župnikovu 
odlasku bile su poteškoće nastale uslijed obnove crkve. 

27 Kanonik Ferreira, tadašnji župnik u Torres Novas, također je bio jedan 
od tih nasrtljivih istražitelja. 

Kad je siroto dijete čulo moje razloge, počelo je plakati 
moleči me za oproštenje, onako kao što je bilo u svibnju - što 
sam več opisala pričajući o njoj. 

Tako sam u svojoj zbunjenosti ostala sama, ne znajući kako 
doći na kraj sa svojim sumnjama. 

Nedugo zatim, pojavio se jedan drugi svećenik, iz Santa- 
rema. Činilo se da je brat onome prvome, ili su se zajedno 
pripremali: ista pitanja i domišljatost, isti način smijeha i raz¬ 
draganosti, čak i tjelesna građa i crte lica izgledale su im iste. 
Nakon ispitivanja moje su sumnje rasle i doista nisam znala 
što da radim. Bez prestanka molila sam se Našem Gospodinu i 
Našoj Dragoj Gospi neka mi kažu što da radim: 

- O, moj Bože i moja nebeska Majko! Ja ne znam hoće li Vas 
uvrijediti moje laži! Ali Vi vidite kako nije dobro da sve kažem 
što ste mi rekli. 

U toj zbunjenosti imala sam sreću razgovarati s gospodinom 
dekanom iz Olivala. 28 Sama ne znam zašto, ali prečasni mi je 
ulio povjerenje te sam mu iznijela svoju sumnju. Već sam u 
spisu o Jacinti pisala kako nas je prečasni poučio da čuvamo 
tajnu. Nadasve nas je poučio načinu kako ćemo se u svemu 
svidjeti Našem Gospodinu i prikazati Mu bezbroj malih žrtvica. 

- Djeco moja, poželite li što jesti, ostavite to i jedite nešto 
drugo; poželite li se igrati, ne igrajte se, prikažite Bogu žrtvu. 
Ispituje li vas tko, ne mogavši vam se ispričati, Bog tako želi, 
prikažite mu i tu žrtvu. 

Ja sam u biti shvatila govor toga prečasnog svećenika; a kako 
mi je samo bio drag! Taj prečasni nije izgubio iz vida moju 
dušu i povremeno je navraćao sam ili u pratnji jedne pobožne 
udovice, koja je stanovala u jednom malom selu 29 blizu Olivala. 
Zvala se gospođa Emilia. Ta je pobožna žena često dolazila 
moliti u Cova da Iriju. Potom bi navratila do nas. Ja sam ju 
molila da provedem nekoliko dana kod nje, te me je zatim 
povela u kuću gospodina dekana. Prečasni je bio ljubazan te 


28 Radi se o ocu Faustinu. 

29 Mjesto se zove Soutaria. Kuća gospođe Emilije bila je dograđena uz 
jednu kapelu. 

me na dva ili tri dana primio u svoju kuću, gdje sam se družila 
s jednom od njegovih sestara. Imao je i strpljivosti da bude sa 
mnom i po nekoliko sati, koje je proveo poučavajući me u 
krjeposnim vježbama i dajući mi dobre savjete. Ne znajući tada 
još ništa o duhovnome vodstvu, sada mogu reći kako mi je on 
bio prvim duhovnim vođom. Zato toga svećenika držim u 
zahvalnom i svetom sjećanju. 


III NAKON UKAZANJA 


1. Škola 

O, joj! Sada pišem potpuno naslijepo te sam već zaboravila 
neke stvari. No ja postupam kako mi je Vaša Preuzvišenost 
rekla: neka pišem čega se sjećam, u svoj jednostavnosti. Želim 
tako činiti, ne brinući se o redoslijedu i stilu. Vjerujem kako je 
tako moja poslušnost najpotpunija te, stoga. Našem Gospodinu 
i Prečistom Srcu Marijinu najpredanija. 

Vraćam se, dakle, u svoj očinski dom. Već sam Vam, Preuzvi- 
šenosti, rekla kako je moja majka morala prodati naše stado; 
ostale su nam samo tri ovce koje smo vodili sobom u polje. 
Kad nismo išli u polje, dali bismo im u štali štogod za hranu. 
Moja me majka tada poslala u školu. A u preostalo slobodno 
vrijeme, po njezinoj želji učila sam se tkanju i šivanju. Tako 
me je uvijek imala uza se, u kući, te nije morala gubiti vrijeme 
tražeći me. 

Jednoga lijepog dana moje su sestre razgovale o tome kako 
će s drugim djevojkama ići u berbu k bogatom gospodinu Pe 
de Cao. 30 Moja je majka odlučila neka idu, ali da i mene povedu 
sa sobom. Već sam na početku rekla kako moja majka nije moje 
sestre nikuda pustila ako i mene ne povedu sa sobom. 


30 Taj posjed u blizini Torres Novas pripadao je ing. Mariu Godinho. On 
je 13 . srpnja 1917. prvi fotografirao vidioce. 

2. Župnik 


U to vrijeme, gospodin župnik počeo je pripravu za prvu 
pričest. Budući da sam prvu pričest primila u svojoj šestoj 
godini, moja je majka odlučila da ovaj put ne sudjelujem u 
prvopričesničkoj svečanosti. Stoga nisam pohađala vjeronauk. 

Dok su druga djeca nakon školske nastave odlazila župniku, 
ja sam odlazila kući nastaviti svoj rad tkanja i šivanja. Dobrom 
župniku nisu se svidjeli moji izostanci s vjeronauka te me je 
jednoga dana, nakon školske nastave, po jednom djetetu 
pozvao neka dođem k njegovoj sestri. To me je dijete srelo na 
putu za Aljustrel, pokraj kuće siromaha zvanoga “Caracol”. 
Dijete mi je reklo da me župnikova sestra zove neka svakako 
dođem k njoj. Misleći kako se radi o nekakvom ispitivanju, 
ispričala sam se da mi je majka naložila neka odmah dođem 
doma. Ne rekavši više ništa, počela sam suludo trčati poljem 
tražeći da se negdje sakrijem, gdje me neće moći naći. Ali ovaj 
put moja me igra preskupo stajala. 

Nedugo zatim u župi je bilo proštenje. Više je okolnih sveće¬ 
nika došlo slaviti misu. Na kraju misnoga slavlja, pozvao me 
gospodin župnik i pred svim svećenicima strogo me ukorio 
što nisam dolazila na vjeronauk i što se nisam odazvala pozivu 
njegove sestre. Na koncu je spomenuo sve moje mane; njegova 
prodika trajala je veoma dugo. 

Ipak, našao se tu, ni sama ne znam kako, jedan časni sveće¬ 
nik koje me pokušao zaštititi, rekavši da me možda moja majka 
doista nije pustila. Ali dobri je župnik odgovorio: 

- Majka? Majka je svetica! A ovaj ovdje stvor, to istom 
moramo vidjeti što će od njega biti! 

Onaj dobri svećenik, koji je potom postao dekanom u 
Torres Novas, ljubazno me upitao iz kojeg razloga nisam poha¬ 
đala vjeronauk. Rekla sam mu kako je moja majka tako odlučila. 
Budući da mi nije potpuno vjerovao, gospodin župnik pozvao 
je moju sestru Gloriu, koja se već nalazila na trgu pred crkvom, 
da provjeri je li istina. Nakon što se uvjerio kako su stvari takve 
kako sam ih prikazala, zaključio je: 

- No dobro! Ili ćeš preostalih dana pohađati vjeronauk, kod 

mene se ispovijediti i svečano se pričestiti s drugom djecom, 
ili se u ovoj župi više uopće nećeš pričešćivati. 

Čuvši to, moja je sestra rekla kako trebam s njome otputovati 
na pet dana, te bi to za nas predstavljalo tešku nepriličnost; 
ako bi velečasni želio, mogao bi me ispovijediti i pričestiti bilo 
koji dan prije našeg odlaska. Dobri župnik nije se obazreo na 
tu molbu već je ostao pri svome krutom mišljenju. 

Došavši kući, sve smo ispričale svojoj majci koja je odmah 
pošla moliti velečasnoga neka me neki drugi dan ispovijedi i 
pričesti. No sve je bilo uzalud. Stoga je moja majka odlučila 
kako će na dan svečane pričesti moj brat doći po mene i dovesti 
me; a put je bio dug i vezan s nemalim poteškoćama, i ne samo 
što je bio dug nego je trebalo proći izrazito lošom stazom preko 
vrhunaca i brda. 

Vjerovala sam kako će s mene poteći tinta već pri samoj 
pomisli da se moram ispovijediti kod spomenutoga svećenika. 
Kako sam ga se samo bojala! Plakala sam od poniženja. Dan 
uoči ispovijedi, velečasni je naložio neka sva djeca sutradan 
poslije podne dođu u crkvu na ispovijed. Pošla sam i ja, srce 
se stislo u meni, kao da je nekud nestalo. Ušavši u crkvu, ugle¬ 
dala sam kako ispovijedaju razni svećenici. U ispovjedaonici 
u dnu crkve ispovijedao je otac Cruz iz Lisabona. Već sam s 
njime razgovarala, bio mi je veoma drag. No nisam opazila da 
u otvorenoj ispovjedaonici, u sredini crkve, sjedi gospodin 
župnik i sve promatra. 

Mislila sam: ”Prvo ću se ispovijediti kod oca Cruza i pitati 
ga što mi je činiti. Zatim ću poći gospodinu župniku.” 

Otac Cruz primio me veoma radosno i, nakon što me saslu¬ 
šao, ohrabrio. Rekao mi je kako ne trebam poći gospodinu 
župniku, ako to ne želim. Velečasni mi zbog toga ne može 
uskratiti pričest. Radosna zbog toga savjeta izmolila sam svoju 
pokoru i pobjegla iz crkve, u strahu da me tko ne pozove. 

Slijedećega dana, pošla sam u svojoj bijeloj haljini, još uvijek 
u strahu da će mi uskratiti pričest. Ipak, velečasni se zadovoljio 
time što mi je nakon svečanosti dao do znanja kako mu nije 
promakla moja manjkava poslušnost, što sam se ispovijedila 
kod drugoga svećenika. 

Dobri je župnik postao sve nezadovoljniji te je jednoga 
lijepog dana, zbunjeni svim tim događajima, napustio župu. 
Pročula se vijest kako je velečasni otišao zbog mene , 31 buduči 
da nije želio preuzeti odgovornost za te događaje. Mnogo sam 
trpjela i stoga što je on bio haran župnik i obljubljen među 
narodom. Pojedine su pobožne žene dale oduška svojoj srdžbi 
i karale me, kad god bi me susrele. Kadšto bi me na rastanku 
još pljuskale ili udarale nogom. 

3■ Francisco iJacinta 

Jacinta i Francisco tek su rijetko imali udjela u tim 
milovanjima, koje nam je nebo poslalo, stoga što njihovi 
roditelji nisu dopuštali da ih itko takne. No, ipak su trpjeli sa 
mnom te su im često tekle suze po obrazima, kad bi me vidjeli 
kako me netko udara ili ponizuje. 

Jedoga dana Jacinta je rekla: 

- Kad bi naši roditelji bili poput tvojih, i nas bi ljudi tukli te 
bismo mogli Našem Gospodinu prikazati više žrtava. 

Oni su znali svaku priliku iskoristiti za vježbu pokore. S 
vremena na vrijeme, po devet dana, a kadšto i cijeli mjesec 
običavali smo suzdržati se od ikakva pića. Jednom smo tu žrtvu 
prinosili u kolovozu, za vrijeme velike žege. Jednoga dana, 
vraćali smo se s molitve krunice u Cova da Iriji, kad mi je, 
stigavši do male bare koja se nalazila kraj puta, Jacinta rekla: 

- Čuj, veoma sam žedna i jako me boli glava. Popit ću 
nekoliko kapi ove vode. 

- Ove ne - odgovorila sam joj. - Moja nam majka brani piti 
od te vode, jer nije zdrava. Molit ćemo Mariju dos Anjos nešto 
vode. (Bila nam je susjeda koja se nedavno udala i tu živjela u 
skromnoj kućici) 

- Ne, ne želim piti zdravu vodu. Voljela bih piti tu vodu, jer 
Našem Gospodinu mjesto žeđi mogu prinijeti žrtvu pijući ovu 
kaljavu vodu. 


51 To jamačno nije bio razlog. Župnik je imao poteškoće sa župljanima 
zbog obnove crkve. 

Voda u ovoj bari bila je doista kaljava. Mnogi su u njoj prali 
rublje, životinje su ju pile i kupale se u njoj. Stoga je moja majka 
opominjala svoju djecu da ne pijemo od te vode. 

Drugda je Jacinta rekla: 

- Našega Gospodina moraju radovati naše žrtve, a ja strašno 
žeđam. Ali ne želim piti. Želim trpjeti iz ljubavi prema njemu. 

Jednoga dana sjedili smo pred kućnim vratima moga ujaka, 
kad smo opazili kako nam dolazi mnoštvo ljudi. Francisco i ja 
odmah smo pobjegli u sobu i sakrili se pod postelju. Jacinta je 
rekla: 

- Ja se neću kriti. Želim Gospodinu prikazati ovu žrtvu. 

Ljudi su došli bliže, razgovarali s njom, dugo čekali tražeći 

nas i napokon otišli. Izišla sam iz svoga skrovišta i pitala: 

- Što si rekla kad su te pitali da li znaš gdje smo? 

- Ništa nisam odgovorila. Sagnula sam glavu, sklopila oči i 
šutjela. Uvijek tako radim kad ne želim kazati istinu. A lagati 
ne želim, jer laž je grijeh. 

Ona se doista najčešće tako ponašala te je bilo neumjesno 
postaviti joj pitanja na koja jednostavno nije željela odgovoriti. 

Najčešće ipak nismo bili spremni prikazati žrtvu te vrste, 
ako smo ju mogli izbjeći. 

Jednom drugda, sjedili smo nekoliko koračaja ispred njiho¬ 
ve kuće, u sjeni dviju smokava koje su se naginjale preko puta. 
Francisco se malko udaljio igrajući se. Opazivši kako nam 
dolaze dvije gospođe, dotrčao nam je javiti. Kako su se u ono 
vrijeme nosili šeširi širokog oboda, poput sita, mislili smo da 
nas neće opaziti ispod takvog pokrivala za glavu te smo se 
hitro popeli na smokvu. Kad su nas gospođe mimoišle, opet 
smo hitro sišli i u brzom trku pobjegli u polje kukuruza i 
sakrili se. 

Taj naš način da uvijek, kad god možemo, pobjegnemo bio 
je župniku razlogom za njegove prijekore. Nadasve nas je 
velečasni korio što smo osobito izbjegavali svećenike. Velečasni 
je bio u pravu. Ali samo stoga što su nas osobito svećenici često 
ispitivali, i to stalno i uvijek iznovice. Kadgod bismo se našli u 
blizini kojega svećenika, već smo se spremali Bogu prikazati 
našu najveću žrtvu. 

4. Zabrana hodočašća 


Vlasti također nisu imale razumijevanja za razvoj događaja. 
Na mjestu ukazanja bile su podignute dvije motke, u obliku 
luka sa svjetiljkama. Jedne večeri, tako, došli su autom neki 
muškarci i srušili spomenute motke, otpilili smrčiku iznad koje 
su se događala ukazanja i odvezli ih autom. Slijedećega dana 
brzo se proširila vijest o tome. Potrčala sam tamo da vidim je 
li doista tako. Kolika li je pak bila moja radost, kad sam se 
uvjerila kako su se ti jadnici zabunili te su mjesto smrčike 
odvezli maslinu! Potom sam se utekla Našoj Dragoj Gospi neka 
oprosti tim jadnicima i molila za njihovo obraćenje. 

Trinaestog svibnja, ne sjećam se više je li to bilo 1918. ili 
1919 , 32 već se izjutra proširila vijest kako će u Fatimu doći 
konjička pukovnija da zapriječi narodu dolazak u Cova da Iriju. 
Mnogi uznemireni ljudi došli su mi to javiti govoreći kako je 
to jamačno posljednji dan moga života. Ne brinući o sebi 
odmah sam se uputila prema crkvi. Stigavši u Fatimu, prošla 
sam između konja koji su ispunili trg pred crkvom, ušla u crkvu, 
pribivala svetoj misi, koju je služio meni nepoznat svećenik, i 
nakon zahvale, u miru se uputila kući, a da me nitko nije upitao 
ni riječ. Ne znam, ili me doista nisu prepoznali, ili se pak na 
me nisu obazirali. Unatoč glasinama kako su vojnici uzalud 
pokušavali spriječiti narod, toga sam poslijepodneva pošla 
tamo moliti krunicu. Putem mi se pridružila skupina žena koje 
su došle od kojekuda. Kad sam se opribližila mjestu, ispriječila 
su mi se dvojica vojnika. Žestoko su udarali konje da nas 
sustignu. 

Dostigavši nas, pitali su nas kuda idemo. Žene su hrabro 
odgovorile kako se to njih ne tiče. Nato su oni udarili konje, 
kao da će nas pregaziti. Žene su pobjegle ustranu te sam se 
iznenada našla sama pred dvojicom jahača. Pitali su me kako 
se zovem, na što sam im otvoreno odgovorila. Pitali su me jesam 
li ja ta vidjelica. Odgovorila sam potvrdno. Potom su mi zapo- 
vijedili neka stupim na sredinu ceste, te su me u pratnji svojih 

32 Riječ je o 13 . svibnju 1920. 

konja dopratili u Fatimu. Kad sam se približila onoj bari, koju 
sam već spomenula, prišla je ona sirota žena, koja je tu živjela, 
a o kojoj sam također već nešto kazala. Ugledavši me izdaleka, 
kako hodam između konja, stala je nasred ceste i, poput 
Veronike, nastojala me ohrabriti. Vojnici su ju prisilili da se 
odmah makne s ceste, na što je, jadnica, gorko zaplakala nad 
mojom nesrećom. Nekoliko koračaja dalje zapovijedili su mi 
da stanem i pitali me nije li ta žena moja majka. Rekla sam da 
nije. Ne vjerujući mi pitali su me nije li ona kuća zapravo naša. 
Opet sam niječno odgovorila. Zatim su mi zapovijedili, 
svejedno ne vjerujući, neka pođem prema kući svojih roditelja. 
Pošto smo došli do posjeda kod Aljustrela, blizu maloga vrela, 
rekli su mi neka stanem. Opazivši tu nekoliko svježe iskopanih 
jama za sadnice, jedan od vojnika rekao je drugome, ne bi li 
me prestrašio: 

- Tu su otvorene jame. Ovim mačem odrubit ćemo joj glavu 
i ovdje ju pokopati. Tako će ta stvar biti zauvijek riješena. 

Čuvši to, doista sam pomislila kako je došao moj posljednji 
čas. No ostala sam mirna, kao da me se to uopće ne tiče. 

Razmišljajući nekoliko trenutaka drugi je odgovorio: 

- Ne, ne, to nam nisu zapovijedili. 

Zatim su mi zapovijedili da krenem dalje. Prošla sam, dakle, 
našim malim selom, dok nismo došli do kuće mojih roditelja. 
Svi su ljudi izišli na prozore i vrata da vide što će se dogoditi. 
Nekoji su se zloslutno smijali, drugi su se sažaljevali nad mojom 
sudbinom. Kad smo došli do nas, zapovijedili su mi neka 
pozovem svoje roditelje. No nisu bili kod kuće. Jedan je sišao 
s konja da vidi nisu li se gdje sakrili. Pretražio je kuću i, budući 
da nikoga nije našao, zapovijedio mi je da toga dana ne izlazim 
nikuda. Zatim je uzjahao konja, te su se obojica udaljili. Kasno 
poslijepodne pročulo se da su vojnici popustili pred navalom 
ljudi. U zalasku sunca molila sam krunicu u Cova da Iriji, pra¬ 
ćena stotinama ljudi. 

Kako se kasnije pripovijedalo, ljudi su, čuvši da su me uhitili, 
o tom događaju obavijestili moju majku. 

Ona je kazala: 

- Ako je istina da je vidjela Majku Božju, onda će ju Majka 
Božja i zaštititi; ako pak laže, onda je dobro što će biti kažnjena. 

I ostala je smirena, kao i dotada. Sada bi netko mogao pitati: 
“A što je bilo s tvojim drugovima, dok ti se to dogodilo?” 

Ne znam. Ne sjećam se više što je tada bilo s njima. Možda 
ih toga dana, čuvši glasine koje su do njih dopirale, njihovi 
roditelji nisu pustili iz kuće. 

5 . Majčina bolest 

Gospodinu se valjda svidjelo što me vidio kako trpim, jer 
mi je doskora pripremio da pijem puno gorči kalež. Moja je 
majka, naime, tako teško oboljela te smo mislili kako će svakog 
dana umrijeti. Sva su se njezina djeca okupila oko njezine 
postelje da prime njezin posljednji blagoslov i poljube joj 
samrtničku ruku. Budući da sam bila najmlađa, na red sam 
došla posljednja. Kad me je ugledala, sirota majka kao da je 
živnula, savila mi je ruke oko vrata i jecajući kriknula: 

- Jadna kćeri moja! Što će biti s tobom bez majke? Umirem 
slomljena srca nad tobom. 

I počevši gorko jecati, privila me k sebi. Moje starije sestre 
na silu su me otrgle iz njezinih ruku, odvele u kuhinju i zabra¬ 
nile mi ulaziti u bolesničku sobu, rekavši: 

- Majka umire nadasve od jada koji si joj ti pripravila. 

Kleknula sam, sagnula glavu preko klupe i u dubokoj boli, 

kakvu još nisam poznavala, prinijela žrtvu našem dobrom 
Bogu. 

Nekoliko časaka potom vratile su se moje starije sestre, 
misleći da je slučaj s majkom bezizlazan, i rekle mi: 

- Lucijo! Ako je istina da si vidjela Našu Dragu Gospu, onda 
pođi u Cova da Iriju. Moli je neka spasi našu majku. Onda ćemo 
ti vjerovati. 

Ne časeći ni časa uputila sam se prema Cova da Iriji. Da me 
tko ne opazi, išla sam poljem i molila krunicu, dok nisam stigla. 
Preporučila sam najsvetijoj Djevici svoje molitve, lijući suze 
dala sam oduška svojoj boli i pošla kući u nadi kako će moja 
ljubljena nebeska Majka bdjeti nad zdravljem moje zemaljske 

majke. Kad sam stigla doma, moja se majka osjećala nešto bolje. 
Nakon dva dana, vratila se opet svojim kućnim poslovima. 

Usliši li moje molitve, presvetoj Djevici obećala sam da ću 
sa svojim sestrama onamo devet dana uzastopce ići moliti 
krunicu i na koljenima proći stazom koja vodi od ceste do 
one smrćike. Posljednjega dana, željela sam onamo povesti 
devetero siromašne djece i tamo ih nahraniti. Pošli smo, dakle, 
ispuniti moj zavjet. Moja je majka pošla s nama i rekla: 

- Tko bi to rekao! Naša Draga Gospa me ozdravila, a meni 
se čini da još uvijek ne mogu vjerovati. Ne znam odakle mi to! 

6. Očeva smrt 

Dobri mi je Bog udijelio tu utjehu, ali je pokucao na vrata s 
novom, nimalo lakšom žrtvom. Moj je otac bio zdrav, snažan 
muškarac, koji ni glavobolju nije poznavao. A za manje od 
dvadesetčetiri sata, potpuno iznenada, jaka upala pluća odnije¬ 
la ga je zauvijek. 33 

Moja je bol bila tako jaka te sam mislila da ću i sama umrijeti. 
On je bio jedini koji je stajao na mojoj strani, i kad bi u obitelji 
ustali protiv mene, on me je jedini štitio. Povukla sam se u 
svoju sobu i zazivala: 

- Bože moj! Bože moj! Nisam nikad pomislila da ćeš mi 
poslati toliki čemer! No ja trpim iz ljubavi prema Tebi, kao 
pokoru za grijehe koji se nanose Bezgrješnom Srcu Marijinu, 
za Svetog Oca i za obraćenje grješnika. 

7 . Jacinta i Francisco bolesni 

U isto vrijeme stala se pogoršavati i bolest u Jacinte i Fran- 
cisca. 34 Jacinta mi je jednog dana rekla: 

- U prsima me doista jako boli, ali majci o tome ništa ne 
govorim. Želim trpjeti za Našega Gospodina, kao pokoru za 


33 Lucijin otac umro je 31■ srpnja 1919- 

34 Francisco i Jacinta oboljeli su koncem listopada 1918. 

grijehe nanesene Prečistom Srcu Marijinu, za Svetog Oca i za 
obraćenje grješnika. 

Kad sam ju jednog jutra pohodila, ona me pitala: 

- Koliko si žrtava prošle noći prikazala našem Gospodinu? 

- Tri. Triput sam ustala i izmolila anđelove molitve. 

- Ja sam Mu prinijela puno, puno žrtava. Ne znam koliko ih 
je bilo, imala sam jake bolove, ali se nisam tužila. 

Francisco je bio tiši. On je običavao činiti sve što je vidio da 
mi činimo i tek je rjetko nešto sam predložio. Za vrijeme svoje 
bolesti trpio je junačkom strpljivošću, bez ikakva uzdisdanja 
ili jadanja. 

Pitala sam ga kratko vrijeme prije njegove smrti: 

- Francisco, trpiš li mnogo? 

- Da, ali ja sve trpim iz ljubavi prema Bogu i prema Našoj 
Dragoj Gospi. 

Jednoga dana dao mi je uzicu, o kojoj sam već govorila, i 
rekao: 

- Uzmi ju i ponesi prije nego što vidi moja majka. Nisam je 
više sposoban nositi. 

Jeo je sve što mu je majka donosila; nisam doznala je li se 
on ikada ičemu protivio. Tako je došao dan kada je trebao 
poći u nebo. 33 Navečer, uoči toga dana, meni i svojoj maloj 
sestri rekao je: 

- Ja idem na nebo, ali tamo moram Našega Gospodina i 
Našu Dragu Gospu puno moliti da i vas uskoro povedu. 

Mislim kako sam već u pismu o Jacinti napisala koliko nas 
je taj rastanak stajao. Stoga to ovdje neću spominjati. Jacinta 
je već onda bolovala, a njezino se stanje još samo pogoršavalo. 
Ni to neću opisivati, jer sam to već učinila. Pričat ću o nekim 
krjepostima koje sam vidjela da ih ona vrši, a koje, kako mi se 
čini, nisam opisala. 

Njezina je majka znala da joj mlijeko ne prija. Jednoga dana, 
donijela joj je uz šalicu mlijeka i lijepi grozd. 

- Jacinta - rekla je - evo, uzmi! Ne voliš li mlijeko, ostavi ga 
i jedi grožđe. 

35 Francisco je umro 4. travnja 1919- 

- Ne, majko, grožđe ne želim, uzmi ga ti! Daj mi radije 
mlijeko, njega ću piti. 

I popila je sve mlijeko, bez ikakve nelagode. Moja je tetka 
radosno otišla misleći kako je njezinu kćerkicu minula gadlji¬ 
vost. Potom se Jacinta okrenula prema meni i rekla: 

- Imala sam toliku želju za grožđem te me je dosta stajalo 
što sam pila mlijeko. No htjela sam tu žrtvu prikazati Našem 
Gospodinu. 

Jednom drugda, izjutra, našla sam ju u teškom stanju i pitala 
osjeća li se loše. 

- Ove noći - odgovorila je - imala sam velike bolove, ali 
sam htjela Našem Gospodinu prikazati žrtvu tako što se u 
postelji uopće nisam micala. Stoga nisam ni spavala. 

Drugda je rekla: 

- Kada sam sama, ustanem iz postelje i molim anđelove 
molitve. No sada više ne mogu sagnuti glavu do zemlje, jer ću 
pasti. Molim samo na koljenima. 

Jednoga dana, imala sam priliku razgovarati s gospodinom 
dekanom, i velečasni me pitao o Jacinti, kako joj je. Rekla sam 
velečasnom što mislim o njezinu zdravstvenom stanju i zatim 
mu ispričala kako se u molitvi više ne može sagnuti do tla. 
Velečasni mi je naložio neka joj kažem kako on ne želi da ona 
na molitvu ustaje s postelje. Neka u postelji moli ono što može, 
ne zamarajući se. Prvom prilikom prenijela sam joj te riječi, 
našto me ona upitala: 

- No, hoće li Spasitelj biti time zadovoljan? 

- Da - odgovorila sam. - Naš Gospodin želi da se čini ono 
što gospodin dekan naloži. 

- Onda dobro, neću više ustajati. 

Voljela sam, kad god sam mogla, poći u Cabe^o, do naše 
obljubljene špilje i moliti. Budući da je Jacinta veoma voljela 
cvijeće, na povratku bih s obronka nabrala stručak ljiljana i 
božura, donijela joj i rekla: 

- Uzmi! Iz Cabega su. 

Uzela ih je i kadšto sa suzama u očima govorila: 

- Nikada više neću doći tamo! Toliko čeznem za njim! 

- Ali što to znači prema dolasku u nebo i gledanju Našega 
Gospodina i Naše Drage Gospe! 

- Istina je - odgovorila je. 

Bila je zadovoljna, razvila svoj stručak i brojila latice svakoga 
cvijeta napose. 

Nekoliko dana nakon što je oboljela, dala mi je uzicu koju 
je na sebi nosila i rekla: 

- Stavi ju mjesto mene, bojim se da će ju majka opaziti. 
Vratit ćeš mi ju, kad mi bude bolje. 

Ta je uzica imala tri uzla, bila je natopljena krvlju. Nosila 
sam je sve dok nisam ostavila očinski dom. Ne znajući što da 
radim s njom, spalila sam ju zajedno s uzicom njezina brata. 

8. / Lucija boluje 

Neki ljudi koji su dolazili iz okolice, vidjevši me blijedu i 
slabašnu, molili su moju majku neka me na nekoliko dana pusti 
k njima, jer bi mi promjena zraka dobro došla. Moja se majka 
složila s time te su me malko vodili ovamo, malko onamo. 

Na tim putovanjima stalno sam doživljavala pažnju i ljubav. 
Osim ljudi koji su mi se divili i smatrali me sveticom, bilo je 
uvijek i onih koji su me prezirali i zvali me licemjerkom, 
vidjelicom duhova i vješticom. Naš je dobri Bog bacio soli u 
vodu da se ne pokvari. Zahvaljujući božanskoj Providnosti, 
prolazila sam i kroz vatru, a da nisam izgorjela, niti upoznala 
onaj mali crv taštine koji obično sve rastoči. U takvim prili¬ 
kama, nastojala sam ovako razmišljati: “Svi se varaju. Niti sam 
svetica, kako jedni kažu, niti sam lažljivica, kako vele drugi. 
Samo Bog zna što sam ja.” 

Čim sam se vratila, otrčala sam Jacinti. Ona mi je rekla: 

- Nemoj više odlaziti! Toliko sam čeznula za tobom! Nakon 
što si otišla, nisam ni s kim razgovarala; ne mogu razgovarati s 
drugima. 

Napokon je došao dan njezina putovanja u Lisabon. Već 
sam pisala o našem oproštaju. Zato ga ovdje ne ponavljam. 
Koliku li sam žalost osjećala što sam ostala sama! U tako 
kratkom vremenu dobri mi je Bog na nebo uzeo moga voljenog 
oca, potom Francisca i sada Jacintu; njih na ovome svijetu više 
neću vidjeti. 

Prema običaju, povukla sam se u Cabeco, uvukla se u špilju 
da budem sama s Bogom i dadem oduška svojoj boli, da se 
isplačem. Dok sam se spuštala padinom, sve me je podsjećalo 
na moje drugove; kamenje, na kojem smo se često odmarali; 
cvijeće, koje već dugo nisam brala, jer ga nikomu nisam imala 
dati; Valinhos, gdje smo zajedno uživali nebeske radosti. 

Kao da nisam vjerovala u stvarnost i kadšto bila odsutna 
du-hom, te sam jednoga dana ušla u kuću moje tetke, otvorila 
Jacintinu sobu i stala ju dozivati. Ugledavši me, njezina me 
mala sestra Teresa primila i rekla da Jacinta više nije ovdje. 

Nedugo zatim, došla je vijest da se preselila na nebo. 36 
Njezino su tijelo odvezli u Vila Nova de Ourem. Moja me tetka 
jednog dana povela sa sobom do smrtnih ostataka svoje 
kćerkice, u nadi da će me nekako osvijestiti. No, dugo je trajala 
ta moja žalost koja je tijekom vremena postajala sve dublja. 
Kad god bi groblje bilo otvoreno, ja bih sjela na Franciscov ili 
očev grob i tu provodila mnoge sate. 

Bogu hvala što je nakon nekog vremena moja majka odlučila 
poći sa mnom u Lisabon. 37 Preporukom gospodina dr. Formi- 
gaoa, jedna pobožna gospođa primila nas je u svoju kuću i 
ponudila se da će, želim li ostati, snositi troškove moga 
školovanja u Kolegiju. Moja majka i ja zahvalno smo prihvatile 
velikodušnu ponudu milostive gospođe imenom Assungao 
Avelar. Moja se majka posavjetovala s liječnicima i doznala da 
treba ići na operaciju bubrega i kičme, no budući da je imala 
srčanu manu, liječnici nisu željeli preuzeti odgovornost za 
njezin život. Stoga se vratila kući, a mene ostavila na brigu 
onoj gospođi. 

Pošto sam već sasvim bila spremna, a već je bio određen i 
dan mog ulaska u Kolegij, doznali smo kako su vlasti dočule 
da se nalazim u Lisabonu i da me traže. 

Odvezli su me u Santarem, u kuću dr. Formigaoa, gdje sam 
se krila nekoliko dana. Tu me nisu puštali ni na misu. Napo- 


36 Jacinta je umrla 20. veljače 1920. 

37 Lucija je u Lisabonu boravila od 7. srpnja do 6. kolovoza. Nakon toga 
stigla je u Santarem. Otuda se 12. kolovoza vratila u Aljustrel. 

slijetku, sestra velečasnoga gospodina odvela me kući moje 
majke i obećala da će urediti moj ulazak u Kolegij, koji su tada 
držale sestre dorotejke u Španjolskoj. Doći će po mene odmah 
čim se sve potrebno sredi. Sve te brige malko su me odvratile 
od moje žalosti te je moja potištenost polako nestajala. 

9 . Prvi susret s biskupom 

U to vrijeme, došla je Vaša Preizvišenost u Leiriju i naš dobri 
Bog povjerio Vam je brigu nad tim siromašnim stadom koje je 
već dugo godina bilo bez pastira. 38 Nije nedostajalo ljudi koji 
su me pokušali prestrašiti dolaskom Vaše Preuzvišenosti, kao 
što su to već jednom učinili s jednim velečasnim svećenikom. 
Govorilo se kako Vaša Preuzvišenost znade sve, promatra i vidi 
duh i dušu te će sada otkriti moje kučine. No ja se nipošto 
nisam prestrašila već sam priželjkivala razgovor s Vama razmi¬ 
šljajući: “Ako je istina da on znade sve, onda znade i to da 
govorim istinu.” Stoga sam se obradovala kad se jedna dobra 
gospođa iz Leirije ponudila da me dovede k Vama. Pošla sam 
iščekujući taj sretni trenutak. 

Konačno je došao taj dan. Kad smo došli u biskupski dvor, 
poveli su me s tom gospođom u jednu dvoranu i rekli nam da 
malko pričekamo. 

Nakon nekoliko trenutaka, došao je tajnik Vaše Preuzviše¬ 
nosti, 39 koji je prijazno razgovarao s mojom pratiljom, 
gospođom Gildom i tu i tamo nešto me priupitao. Njega sam 
već poznavala, jer sam se kod njega dva ili tri put ispovijedila. 
Stoga mi je njegova prisutnost bila ugodna. 

Nedugo zatim došao je dr. Marques dos Santos, 40 u svojim 
cipelama sa srebrnim kopčama i ogrnut dugačkim plaštem. 
Bilo je to prvi put da sam vidjela nekog svećenika tako 
odjevena, stoga mije izgledao osobitim. On je, dakle, otpočeo 
s mnogim pitanjima kojima se nije vidio kraj. Kadšto bi se 


38 Novi je biskup u svoju biskupiju stigao 5 . kolovoza 1920. 

39 P. Augusto Maia (f 1959.). 

40 Msgr. Manuel Marques dos Santos (1892-1971). 

smijao, kao da se želio nasmijati mojim odgovorima. A trenutak 
željenoga razgovora s gospodinom biskupom kao da nipošto 
nije htio doći. 

Potom se vratio tajnik Vaše Preuzvišenosti i rekao mojoj 
pratilji neka se, kad gospodin biskup dođe, ispriča i kaže kako 
treba obaviti neki posao. Zatim će moći otići, jer moglo bi se 
dogoditi da Vi zaželite sa mnom razgovarati na samo. 

Čuvši te riječi, sva blažena pomislila sam: "Budući da gospo¬ 
din biskup znade sve, neće postavljati puno pitanja, a bit će sa 
mnom. Kako je to lijepo!” 

Kad je došla Vaša Preuzvišenost, dobra gospođa svoju je 
ulogu dobro odigrala, te sam imala sreću razgovarati s Vama 
nasamo. 

Što se u tom susretu dogodilo ne bih ovdje spominjala, jer 
Vaša se Preuzvišenost toga svakako bolje sjeća nego ja. Doista, 
kad sam vidjela, Preuzvišenosti, kako ste me primili s velikom 
dobrohotnošću, ne postavljajući mi nikakvo znatiželjno ili 
nepotrebno pitanje, govoreći samo da se brinete za dobro 
moje duše, za siromašnu ovčicu koju Vam je Gospodin upravo 
povjerio, bila sam više nego prije uvjerena kako Vi, Preuzvi¬ 
šenosti, znadete sve. Nisam krzmala ni časa da se ne pouzdam 
u Vaše ruke. Uvjeti koje ste mi postavili mojoj su naravi bili 
potpuno razumljivi: da držim potpunu šutnju o svemu što ste 
mi, Preuzvišenosti, govorili i da budem dobra. Čuvala sam svoju 
tajnu za sebe sve do dana kada je Vaša Preuzvišenost odobrila 
da s time bude upoznata moja majka. 

10. Rastanak 

Konačno je došao dan moga odlaska. U predvečerje, pošla 
sam teška srca na naša obljubljena mjesta i oprostila se od njih. 
Bila sam sigurna da ovuda koračam posljednji put: Cabego, 
Loca, Valinhos, župna crkva, gdje je dobri Bog započeo djelo 
svoga milosrđa, i groblje, gdje sam ostavila svoje ljubljene oca 
i Francisca, koje do tada nikako nisam mogla zaboraviti. S našim 
zdencem oprostila sam se već pod svjetlom mjesečine, također 
i sa starim gumnom, gdje smo često provodili duge sate proma- 

trajući lijepo zvjezdano nebo i čuda sunčeva izlaska i zalaska. 
Kako sam se često prenerazila kapima rose koje bi izjutra 
prekrile brda i ljeskale se na suncu poput bisera! 

Kada bi navečer snijeg koji je tijekom dana napadao, visio s 
borova i podsjećao na ljepote raja! Ne oprostivši se ni s kim, 
slijedećeg sam dana 41 u dva sata ujutro pošla na put, u pratnji 
moje majke i jednog siromašnog radnika, Manuela Correia. 
Svoju tajnu ponijela sam sa sobom netaknutu. Prošli smo mimo 
Cova da Irije da se mogu i s njom oprostiti. Tu sam po posljednji 
put izmolila krunicu. Krenuvši dalje, stalno sam se okretala, 
sve dok sam ju mogla vidjeti, da joj kažem posljednji zbogom. 
Oko devet sati stigli smo u Leiriju. Tu sam se srela s gospođom 
Filomenom Miranda, svojom kasnijom firmanom kumom, koju 
mi je Vaša Preuzvišenost odabrala za pratilju. 

Vlak je kretao u dva sata poslije podne, a ja sam sada stajala 
na kolodvoru i sa svojom sirotom majkom grlila se u uproštaj. 
Stajale smo uplakane i žalosne. Vlak je krenuo, a s njim i moje 
jadno srce, prepuno čežnje i nezaboravnih doživljaja. 


POGOVOR 

1. Još neke pojedinosti o Jacinti 

Nadam se, preuzvišeni gospodine biskupe, kako sam 
upravo otrgla najljepši cvijet i dragocjeni plod iz moga malog 
vrta i predala ga u milosrdne ruke našega dobrog Boga, koga 
ste Vi, Preuzvišenosti, namjesnik. Stoga molim neka donese 
bogat rod mnogim dušama. I neka se dobrome Bogu svidi 
ponizna poslušnost najnedostojnijega stvora; završavam s 
Marijinim riječima - nju mi je On u svome milosrđu dao za 
majku, zaštitnicu i uzor - s kojima sam i započela: “Evo 
službenice Gospodinove, neka mi bude po tvojoj riječi.” 
Zaboravila sam reći da je Jacinta znala kako ju ne šalju u bolnicu 


41 Lucija je Aljustrel napustila 16. lipnja 1921. i pošla n Leiriju, odakle je 
nastavila u Kolegij u Portu, kamo je stigla slijedećega jutra. 


116 



u Vila Nova de Ourem da bi tamo ozdravila, nego da bi trpjela. 
Dok još nitko nije govorio kako će poći u bolnicu u Vila Nova 
de Ourćm, ona je jednoga dana rekla: 

- Naša Draga Gospa želi da me odvedu u dvije bolnice, ali 
ne da tamo ozdravim nego da iz ljubavi prema Spasitelju i za 
grješnike tamo još više trpim. 

Doslovne riječi, koje je kod ukazanja Marija rekla samo njoj, 
ja ne znam, jer Jacintu o njima nikad nisam pitala. Čula sam 
samo ono što mi je tu i tamo povjerila. U ovom pismu ne želim 
ponavljati ono što sam već u prijašnjem napisala, kako se moje 
pisanje ne bi oduljilo. 

2. Lucijina privlačnost 

Iz ovog opisa možda bi se mogao steći utisak kako u zavičaju 
nisam našla prijateljstva i ljubavi. Nije tako. Mali, izabrani djelić 
stada Našega Gospodina iskazivao mi je osobitu naklonost: 
bila su to mala djeca. Dolazila su mi radosnim trkom, a kad bi 
doznala da svoje stado pasem u blizini našega malog sela, 
dolazila su skupimice da sa mnom provedu dan. 

Moja je majka običavala reći: 

- Ja ne znam kakvu snagu odgoja imaš. Djeca trče k tebi, 
kao da se radi o blagdanu. 

Doduše, galame mi je kadšto bilo navrh glave te sam, stoga, 
nastojala da se negdje sakrijem. Slično se događalo i s mojim 
pratiljama u Vilaru, gotovo se skanjujem reći, i sada s mojim 
susestrama u samostanu. Prije nekoliko godina, majka magistra 
u novicijatu, sada nadstojnica provincije, 42 rekla mi je: 

- Vi imate velik utjecaj na sestre, toliki da ih, ako želite, 
možete čak iskoristiti. 

A nedavno mi je majka nadstojnica u Pontevedri 43 rekla: 

- Djelomično ste pred Našim Gospodinom odgovorni za 
gorljivost odnosno mlakost kojima se sestre odnose prema 
obdržavanju pravila, jer gorljivost jača odnosno slabi za vrijeme 


42 M. Marta do Carmo Corte Real. 

43 M. Carmen Refojo, nadstojnica u Pontevedri, 1933-1939- 

odmora, a sestre za vrijeme odmora čine ono što Vi činite. U 
pojedinim razgovorima koje započinjete za vrijeme odmora 
neke sestre uspijevaju shvatiti pravilo i odluče da ga pomnije 
vrše. 

Otkuda to? Ne znam. Možda jedan talent više koji mi je 
Gospodin udijelio i za koji če od mene tražiti račun. Kad bih 
taj talent znala umnožiti, da mu ga tisućustruko vratim. 

3■ Lucijino pamćenje 

Možda če netko pitati: “Kako to da se sestra svega sjeća?” 

Ne znam odkuda to. Naš dobri Bog svoje darove dijeli kako 
mu se svidi te me je obdario i s malko pamćenja. Stoga, jedino 
On zna odkuda to. Nadasve mi se čini potrebnim istaći 
slijedeću razliku između nadnaravnih i naravnih stvari: 

Razgovaramo li s običnim stvorom, polako zaboravljamo 
što se reklo. Nadnaravne pak stvari, kako ih vidimo i čujemo, 
utisnu se duboko u našu dušu te ih ne zaboravljamo tek tako. 

TREĆE SJEĆANJE 


UVOD 

Vidjeli smo kako su objavljena dva Sjećanja; nastala zauzi¬ 
manjem i poticajima leirskog biskupa i oca Fonsece. Ni ovo 
Lucija ne piše po svojoj volji nego iz poslušnosti volji drugih. To 
se dogodilo ovako: Knjiga “Jacinta” doživjela je dva izdanja, u 
svibnju i listopadu 1938. A kako se približavala Jubilejska 
godina -1942. -pomišljalo se na novo izdanje i razmišljalo kako 
bi Lucija pri tome mogla biti od odlučujuće pomoći. 

Don Jose najavio je Luciji posjet dr. Galambe; ovajjojje naime 
htio postaviti nekoliko pitanja u svezi Jacintina života. Sestra 
Lucija je slutila kako je, zbog rasvjetljavanja Jacintina duševna 
stanja, bilo potrebno objaviti prva dva dijela njezine tajne, koju 
je primila srpnja mjeseca 1917. Stoga se našla ponukanom da o 
ta dva dijela napiše izvješće kojim bi završila svoja sjećanja na 
Jacintu. 

Dr. Galamba tom se prilikom nije susreo s Lucijom. No Lucija 
je o tom izvješću već razmišljala koncem srpnja, čim je primila 
biskupovu naredbu. Svoje je pismo završila 3L kolovoza i 
odmah ga poslala leirskom biskupu. Što je sestra Lucija u 
predgovoru ovog pisma rekla, moguće je pojasniti onim što je 
napisala ocu Gongalvesu:“Biskup mi je pisao i najavio dr. 
Galambu, koji će mi postaviti neka pitanja. Zahtijeva od mene 
da se još jednom prisjetim svega u svezi s Jacintom, sve radi 
novog izdanja knjige o Jacinti. Tajje zahtjev pogodio moju dušu 
poput zrake svjetla, koje mi je reklo kako je došao trenutak da 
se otkriju prva dva dijela tajne i da novom izdanju dopišem 
dva poglavlja: jedno o paklu, a drugo o Prečistom Srcu Marijinu. 
Ipak, još dvojim oko toga, jer mi objavljivanje toga nije po volji. 
Sve sam zgotovila, ali još krzmam hoću li ih otposlati, ili ih radije 
baciti u vatru. Doista ne znam što mi je činiti. ” Duh kojim je 
Lucija pisala ovo Sjećanje isti je onome u prethodnima: s jedne 
strane velika nevoljkost, s druge potpuna poslušnost, koja jamči 
da je sve to “Bogu na slavu i za spasenje duša”. 

Predgovor 


JM.J. 

Preuzvišeni gospodine biskupe! 

Poslušna Vašoj zapovijedi, koju mi je Vaša Preuzvišenost 
naložila u pismu od 26. srpnja 1941., neka se ponovno prisjetim 
svega u svezi s Jacintom i to zapišem, razmislila sam i sve mi 
se čini kako mi tom zapovijedi Bog progovara, kako je došao 
čas da odgovorim na dva pitanja, koja su mi često postavljali, a 
na koja nisam htjela odgovoriti. 

Nadam se kako će Bogu i Prečistom Srcu Marijinu biti drago 
ako se knjiga “Jacinta” dopuni jednim poglavljem o paklu i 
jednim o Prečistom Srcu Marijinu. 1 Vaša Preuzvišenost ovu će 
nakanu shvatiti kao smionu i nepriličnu, no ona nije moja; 
Bog će Vašoj Preuzvišenosti pokazati kako se ovdje radi samo 
o Njegovoj slavi i o spasenju duša. 

Stoga ću nešto reći o toj tajni, kako bih mogla odgovoriti 
na prvo pitanje. 

1. Što je tajna? 

Koja je to tajna? 

Vjerujem, tako mogu reći, da za to imam dopuštenje Neba. 
Božji namjesnik na zemlji na mnoge me načine u više pisama 
za to opunomoćio. Nadam se da Vaša Preuzvišenost nekoja 
od njih čuva. Otac Jose Bernardo Goncalves 2 naložio mi je neka 
pišem Svetom Ocu. 3 Jedna točka u tom pismu odnosi se na 
objavu te tajne. Nešto sam o tome i rekla. Ali u ovom pismu, 
koje ima biti kratko, a ne opširno, ograničila sam se samo na 
najnužnije i Bogu prepuštam da mi za to dadne povoljnije 
prigode. 

1 Ova poglavlja u stvari nisu objavljena u drugom (1938.), nego u trećem 
izdanju (1942.). 

2 Jose Bernardo Goncalves bio je jedan od njezinih duhovnih vođa ( f 
1966.). 

3 Pismo je papi Piu XII. otposlano 2. prosinca 1940. 

U drugom pismu iznijela sam i sumnju, koja me mučila od 
13- lipnja do 13- srpnja, a koja je potpuno nestala nakon tog 
ukazanja. 

2. Viđenje pakla 

No dobro! Ta se tajna sastoji od tri različita dijela, od kojih 
ću sada otkriti dva. 4 Prvi dio bilo je viđenje pakla. 5 

Naša Draga Gospa pokazala nam je veliko užareno more, 
koje kao da se nalazilo u utrobi zemlje. U tome moru vidjeli 
smo bačene mnoge đavle i duše, obličjem nalik prozirnoj 
crnoj, odnosno smeđoj žeravici. Padali su u oganj, rigao ih je 
plamen i izbacivao zajedno s oblacima pepela, koji kao da su 
sami od sebe nastajali. Letjeli su na sve strane, poput iskri u 
silnom požaru, kao u nekom bestežinskom stanju, uz bolne 
jauke i očajno urlikanje koje može svakoga zgroziti i prestraviti. 
Đavli su se pojavljivali u stravičnom i jezivom obličju nepozna¬ 
tih životinjskih gnusoba, također prozirni i crni. To je viđenje 
potrajalo samo časak. Hvala našoj nebeskoj Majci što nam je 
prije obećala da će nas povesti u nebo (prilikom prvog 
ukazanja). Da nije bilo toga, vjerujem da bismo umrli od strave 
i užasa. 

Podigli smo oči prema Našoj Dragoj Gospi; prepuna sućuti 
i tuge govorila nam je: 

- Vidjeli ste pakao kamo odlaze duše jadnih grješnika. Za 
njihov spas Bog želi da se u svijetu započne pobožnost mom 
Prečistom Srcu. 6 Bude li se činilo što ću vam reći, mnoge će se 
duše spasiti i nastat će mir. Ratu 7 će biti kraj. Ne bude li se 


4 Vidljivo je kako se radi o jednojjedinoj tajni koja se sastoji od tri dijela. 
Lucija ovdje opisuje prva dva dijela. Trećije dio zapisala koncem 1943- 
Sveta Stolica objavila ga je tek 13- svibnja 2000. (Vidi Dodatak III.) 

5 Lucija opisuje viđenja pakla u svim pojedinostima. 

6 Veliko obećanje o spasenju duša u fatimskoj poruci često je u svezi s 
pobožnošću Presvetom Srcu Marijinu. 

1 Radi se o prvom svjetskom ratu (1914.-1918.). 

prestalo vrijeđati Boga, za pontifikata pape Pia XII. 8 nastat će 
novi, strahotniji rat. Kad u noći ugledate nepoznato svjetlo, 
znajte da je to veliki znak 9 koji vam Bog šalje; da će zbog 
njegovih nedjela kazniti svijet ratom, glađu, progonima Crkve 
i Svetog Oca. Ja ću doći 10 da to spriječim, a za posvetu Rusije 
mom Prečistom Srcu zahtijevam ispovijed i pričest svake prve 
subote. 

Bude li se slušalo što ja tražim, Rusija će se obratiti i nastat 
će mir. Ako li ne, njezina kriva nauka preplavit će cijeli svijet i 
prouzročit će mnoge ratove i progon Crkve. Dobri će biti 
mučeni, Sveti Otac puno će trpjeti, mnogi će narodi biti 
uništeni, ali na kraju pobijedit će moje Prečisto Srce. Sveti Otac 
posvetit će mi Rusiju , u koja će se obratiti, i svijetu će na neko 
vrijeme biti darovan mir. 12 

3- Jacintini utisci 

Viđenje pakla toliko je Jacintu ispunilo grozom te joj 
nikakve pokorničke vježbe ili mrtvljenja nisu predstavljala 
ništa, samo ako može koju dušu spasiti od pakla. 


8 Lucija je jošjednom izričito spomenuta ime pape Pia XI. Na primjedbu 
da je Drugi svjetski rat počeo ipak za pontifikata pape Pia XII., 
odgovorila je daje stvarni početak toga rata bila aneksija Austrije 1938. 

9 Lucija je predmnijevala da je “izvanredna” Sjevernjača u noći od 25- 
na 26. siječnja 1938. bio Božji znak za početak toga rata, 

10 To obećanje “ponovnog dolaska "Majka Božja ispunila je 10. prosinca 
1925-, kad se Lucija nalazila u Pontevedri. (Vidi Dodatak L.) Trinaestog 
lipnja Lucija je u jednom viđenju u Tuyu molila da se Rusiju posveti 
Prečistom Srcu Marijinu. 

11 Sestra Lucija potvrđuje da je tu posvetu, koju je papa Ivan Pavao LL. u 
zajedništvu s biskupima cijeloga svijeta obavio na Trgu Svetog Petra u 
Rimu 25- ožujka 1984. - na koju je svojim Apostolskim pismom od 8. 
prosinca 1983- pozvao biskupe iz 2600 biskupija - Nebo milostivo 
primilo. Za ispravnost posvete dovoljno je moralno jedinstvo biskupa 
sa Svetim Ocem. Iznenađujuće promjene na Istoku, prema sestri Luciji, 
dogodile su se po toj posveti. Time se ispunilo Marijino obećanje iz 1917. 
godine: "Sveti Otac posvetit će mi Rusiju, koja će se obratiti. ” 

12 To obećanje je bezuvjetno. Ono će se svakako ispuniti. Mi, doduše, ne 
znamo dan kada će se to obistiniti. 

Sada odgovaram na drugo pitanje, koje su mi s raznih strana 
postavljali. 

Kako je došlo do toga te se Jacinta, premda još onako 
malešna, oduševila takvim mrtvljenjem i pokorom i da ih je 
razumjela? 

Vjerujem kako je to, najprvo, bila osobita milost koju joj je 
po Prečistom Srcu Marijinu udijelio Bog; drugo, bila je pomisao 
o paklu i dušama koje u nj dolaze. 

Ima ljudi, među njima i pobožnih, koji ne vole djeci pričati 
o paklu, da ih ne bi prestrašili. Bog se pak nije ustručavao troje 
djece, od koje je jedno navršilo istom šest godina, uvesti u tajnu 
pakla. A on je svakako znao, ako smijem reći, da bi od te strave 
netko mogao i umrijeti. 

Jacinta je često običala sjesti na tlo ili na kamen i glasno 
razmišljati: 

- Pakao! Pakao! Koliko mi je žao duša koje u nj dospiju! I 
ljudi, koji u njemu živi gore, kao drvo u vatri! 

Kleknula bi sva dršćući, sklopila ruke i molila, kako ju je 
naučila Naša Draga Gospa: 

- O moj Isuse, oprosti nam naše grijehe, izbavi nas od pakle¬ 
noga ognja; dovedi u raj sve duše, osobito one kojima je naj¬ 
potrebnije Tvoje milosrđe. 

Sada ćete, preuzvišeni gospodine biskupe, razumjeti zašto 
sam imala dojam kako se posljednje riječi ove molitve odnose 
na svaku dušu koja se nalazi u najvećoj i bliskoj opasnosti da 
je snađe to prokletstvo. 

Jacinta je dugo klečala i ponavljala istu molitvu. Uvijek bi 
iznova dozivala mene ili svoga brata (kao da se budila oda sna): 

- Francisco, Francisco! Ne želite li sa mnom moliti? Moramo 
puno moliti da izbavimo duše od pakla! Tolike dolaze u pakao! 
Tolike! 

Drugda je pitala: 

- Zašto Naša Draga Gospa pakao ne pokaže grješnicima? 
Kad bi ga mogli vidjeti, ne bi više griješili, da ne dospiju u nj. 
Moraš reći Gospi neka svim tim ljudima (odnosi se na one 
koji su se u času ukazanja nalazili u Cova da Iriji) pokaže pakao. 
Vidjet ćeš kako će se brzo obratiti. 

Kasnije me čak srdito pitala: 

- Zašto Našoj Dragoj Gospi nisi rekla neka tim ljudima 
pokaže pakao? 

- Zaboravila sam - odvratila sam. 

- Nisam na to mislila - rekla je žalosno. 

Kadšto je još pitala: 

- Koje grijehe čine ljudi da dolaze u pakao? 

- Ne znam, možda nedjeljom ne idu na svetu misu, kradu, 
govore proste riječi, hule ili psuju. 

- I za takve riječi da dolaze u pakao? 

- Svakako, to je grijeh! 

- Što bi ih stajalo da šute i idu na svetu misu? Kako mi je 
žao tih grješnika! Kad bih im samo mogla pokazati pakao! 

Kadšto bi se hitro stisla uza me i rekla: 

- Ja idem u nebo, a ti ostaješ ovdje. Ako Naša Draga Gospa 
dopusti, reći ću svima što je pakao, da više ne griješe i ne dođu 
tamo. 

Drugda bi se zamislila i jadala: 

- Toliki ljudi dolaze u pakao! Toliki ljudi u paklu! 

Da ju smirim, govorila sam joj: 

- Ne boj se, ti ćeš doći u nebo. 

- Svakako - rekla bi smireno - ali ja bih voljela da svi ljudi 
dođu tamo. 

Kad zbog mrtvljenja nije htjela ništa jesti, govorila sam joj: 

- Jacinta, hajde jedi! 

- Ne, želim ovu žrtvu prinijeti za one grješnike koji puno 
jedu. 

Kad je već oboljela, jednom je htjela poći na misu. Molila 
sam ju: 

- Jacinta, ne idi, ne možeš hodati. A danas i nije nedjelja. 

- Ništa zato! Idem zbog grješnika koji nikad ne idu na misu. 

Kad bi čula ljude kako se zaklinju, što neki rado čine, pokrila 

bi lice rukama i dozivala: 

- O moj Bože! Ti ljudi ne znaju da zbog tih stvari mogu 
doći u pakao. Oprosti im, moj Isuse, i obrati ih. Oni jamačno 
ne znaju da time vrijeđaju Boga. Kako me to boli, moj Isuse! 
Molim Te za njih. 

I često je ponavljala molitvu koju nas je naučila Naša Draga 
Gospa: 

- O moj Isuse, oprosti nam naše grijehe... 

4. Lucijin osvrt 

Sad mi, preuzvišeni godpodine biskupe, dolazi na um jedna 
misao. Često sam se pitala je li nas Naša Draga Gospa u bilo 
kojem ukazanju baš uputila u to koji grijesi Boga najviše 
vrijeđaju. Jacinta je, naime, u Lisabonu spomenula grijehe 
putenosti. 13 U više navrata pitala me je o tome. Sada mislim 
kako joj je u Lisabonu palo na um da o tome pita Majku Božju 
te da joj je ona spomenula te grijehe. 

5. Prečisto Srce Marijino 

Čini mi se, preuzvišeni gospodine biskupe, kako sam Vam 
ovime otkrila prvi dio tajne. Drugi dio odnosi se na štovanje 
Prečistog Srca Marijina. 

U drugom sam Vam pismu spomenula kako mije 13- lipnja 
1917. Naša Draga Gospa rekla da me nikad neče napustiti te 
da če mi njezino Prečisto Srce biti utočištem i putom koji će 
me dovesti k Bogu. Dok je to govorila, otvorila je svoje ruke. Iz 
njih su zračile sjajne zrake i prodirale nam u prsa. Čini mi se 
kako je ta svjetlost toga dana imala svrhu da nas doista obuzme 
osobita ljubav prema Prečistom Srcu Marijinu, 14 kao što se u 
druga dva slučaja u svezi s Bogom objavila i tajna Presvetoga 
Trojstva. 

Od tih dana u srcima smo osjećali još jaču ljubav prema 
Prečistom Srcu Marijinu. 

Jacinta mi je uskoro rekla: 

13 Doista je točno kako Jacinta zbog svoje nedoraslosti nije bila pri onoj 
svijesti te bi znala što bi ti grijesi imali značiti. Čime se nipošto ne želi 
reći kako ona u svojoj intuiciji nije razumjela važnost tih grijeha. 

14 Jacintina ljubav prema Prečistom Srcu Marijinu bila je “uliveni dar”, 
kaže Lucija; što se može protumačiti kao milost visoke mistike koju je 
primila. 

- Gospa je rekla da će njezino Prečisto Srce biti tvojim 
utočištem i putom koji će te odvesti u nebo. Ljubiš li ga puno? 
Ja njezino Srce veoma ljubim, tako je dobro! 

Nakon što nam je u srpnju povjerila tajnu, koju sam već 
priopćila, kako Bog, da bi se spriječio skori rat, želi da se u 
svijetu započne pobožnost prema njezinom Prečistom Srcu 
te da će ona doći da posveti Rusiju svom Prečistom Srcu, 
odnosno da traži ispovijed i pričest prvih subota, Jacinta mi 
je u razgovoru spomenula: 

- Tako mi je žao što se ne mogu pričestiti i tako činiti pokoru 
za grijehe koji se nanose Prečistom Srcu Marijinu! 

Rekla sam već kako je između strelovitih molitvica, koje 
nam je preporučio otac Cruz, Jacinta odabrala ovu: 

- Slatko Srce Marijino, budi moje spasenje! Prečisto Srce 
Marijino tako mi je milo! Ta ono je srce moje nebeske Majke. 
Ponavljaš li i ti rado: ”Slatko Srce Marijino, Prečisto Srce 
Marijino!” To tako rado činim, tako rado! 

Često bi brala cvijeće u polju i pjevušila po jednom napjevu 
koji je sama iznašla: 

- Slatko Srce Marijino, budi moje spasenje! Prečisto Srce 
Marijino obrati grješnike, izbavi duše od pakla. 

6. Jacinta u viđenju vidi Svetog Oca 

Jednog dana provodili smo sat poslijepodnevna odmora 
na zdencu mojih roditelja. Jacinta je sjedila na zdenčanom 
kamenu. Francisco je sa mnom tražio divlji med u žukinu 
grmlju na obližnjoj strmini. Nakon nekog vremena, Jacinta nas 
je dozvala: 

- Jeste li vidjeli Svetog Oca? 

- Nismo! 

- Ne znam kako je to bilo, ali vidjela sam Svetog Oca. U 
jednoj velikoj kući klečao je pred stolom, pokrio lice rukama 
i plakao. Vani je bilo puno ljudi, a jedni su bacali kamenje 
prema njemu, drugi su ga grdili i izvikivali ružne riječi. 15 Jadni 
Sveti Otac, moramo puno za Nj moliti! 

Već sam pisala o tome kako su nam dvojica svećenika 

naložili da molimo za Svetog Oca i protumačili nam tko je papa. 
Jacinta ih je tada pitala: 

- Je li to Onaj kojeg sam vidjela kako plače i o kome je Gospa 
govorila u tajni? 

- Da, to je on - odgovorila sam. 

- Gospa Ga je jamačno pokazala i tim svećenicima. Vidiš, 
ipak se nisam prevarila. Moramo puno moliti za Nj. 

Drugom zgodom išli smo do pećine na Cabegu. Stigavši 
tamo, duboko smo se sagnuli do zemlje i obavili anđelovu 
molitvu. Odmah potom Jacinta je ustala i viknula mi: 

- Ne vidiš li mnoštvo cesta, putova i polja puna ljudi, plaču 
od gladi, jer nemaju što jesti, i Svetog Oca kako moli u jednoj 
crkvi pred Prečistim Srcem Marijinim? I mnošvo ljudi koje s 
Njime moli? 

Nekoliko dana potom pitala me je: 

- Smijem li reći da sam vidjela Svetog Oca i mnoštvo ljudi? 

- Ne! Ne vidiš li da to spada u tajnu, da ćeš time sve odmah 
otkriti? 

- Dobro, onda neću ništa reći. 

7. Viđenja o ratu 

Jednog dana pošla sam Jacinti doma da malko budem s 
njom. Našla sam ju kako zamišljeno sjedi na svojoj postelji.: 

- Jacinta, o čemu razmišljaš? 

- O ratu koji će buknuti. Mnogo će ljudi umrijeti i skoro će 
svi doći u pakao. 16 Mnoge će kuće biti sravnjene sa zemljom, 


15 Nakon što je objavljen treći dio tajne, lakše je shvatiti zašto je Jacinta u 
svojim viđenjima tako dobro prepoznala Svetog Oca, Na pitanje Msgr. 
Bertonija 27. travnja 2000. da li je glavna osoba viđenja bio papa, 
sestra Lncija odmah je odgovorila potvrdno i nastavila: “Papino ime 
nije nam bilo poznato; Gospođa nam papino ime nije rekla; Nismo 
znali je li to bio Benedikt XV. ili Pio XII. ili Pavao VI. ili Ivan Pavao II, 
ali bio je papa kojije trpio i zbog kojeg smo i mi trpjeli. ” (Vidi Dodatak 
IH.) 

16 Radi se o Drugom svjetskom ratu. Jacinta je drugi dio tajne doživjela 
na mističan način. 

mnogi će svećenici biti ubijeni. Gledaj, ja ću doći u nebo, a 
kad noću ugledaš ono svjetlo o kojem je Gospa govorila, radije 
bježi da i ti stigneš onamo. 17 

- Zar ne vidiš da se u nebo ne može pobjeći? 

- Istina je, to ti ne možeš. Ali nemoj se bojati, ja ću se u 
nebu puno moliti za tebe, za Svetog Oca, za Portugal, da ovdje 
ne bude rata, 18 i za sve svećenike. 

Preuzvišeni gospodine biskupe, Vaša Preuzvišenost svakako 
će znati kako se prije nekoliko godina pojavio taj znak, koji su 
astronomi željeli nazvati “Sjevernjačom”. 19 Ne znam, no ipak 
mislim da se to svjetlo točnije proučilo, došlo bi se do spoznaje 
kako se po obliku, u kojem se pokazalo, nipošto nije moglo 
raditi o Sjevernjači. Bilo kako bilo, Bog se tim znakom poslužio 
da mi objavi kako je njegova pravednost bila spremna dopustiti 
da padne mač na te grješne narode, i ja sam stoga počela moliti 
osobito za ispovijed i pričest prvih subota i za posvećenje 
Rusije. Moj cilj nije bio da izmolim milosrđe i oproštenje za 
cijeli svijet, nego nadasve samo za Europu. 

Bog mi je u svom beskonačnom milosrđu dao osjetiti da se 
taj strašni čas približuje i Vaša Preuzvišenost dobro znade kako 
sam na to svakom zgodom upućivala. Ja još uvijek kažem da 
molitve i djela pokore, koji su se u Portugalu uveli, još nisu 
zadovoljili božansku pravednost, jer ih nije pratila pokora i 
obraćenje. Nadam se da se Jacinta na nebu zauzima za nas. 

Pisala sam već u pismu koje sam sastavila o knjizi “Jacinta” 
kako su se Jacintu duboko dojmile neke stvari koje su nam se 
objavile u tajni: viđenje pakla, propast mnogih duša koje u nj 
dolaze, skori rat, kojega je strahote uvijek imala pred očima i 
zbog kojih se u strahu tresla. Kad bih opazila da je utonula u 
misli, upitala bih ju: 

- Jacinta, o čemu razmišljaš? 


17 Ona svakako pretjeruje o velikoj jezi kojom bi to viđenje obuzeto 
malešnu Jacintu. 

18 Portugal je doista, unatoč velike opasnosti, ostao pošteđen u Drugom 
svjetskom ratu, 

19 Vidi bilješku 9. 

Nerijetko bi mi odgovorila: 

- O ratu koji će doći, o mnoštvu ljudi koji će umrijeti i doći 
u pakao. Tako mi ih je žao! Kad bi prestali vrijeđati Boga, ne bi 
došlo do rata i oni ne bi šli u pakao! 

Kadšto bi također rekla: 

- I ti me veoma žalostiš. Francisco i ja idemo u nebo, a ti 
ostaješ ovdje, sama. Molila sam Našu Dragu Gospu da i tebe 
povede u nebo, ali ona hoće da još dugo ostaneš ovdje! Kad 
dođe rat, ti se ne boj; molit ću za tebe u nebu. 

Neposredno prije no što je došla u Lisabon, onog časa kad 
ju je sasvim obuzela bol zbog rastanka, rekla sam: 

- Neka ti ne bude žao što ne mogu poći s tobom. Vrijeme 
možeš provoditi misleći o Našoj Dragoj Gospi i Našem Gospo¬ 
dinu i govoriti Im one riječi koje toliko voliš: Moj Bože, ja Te 
ljubim, Prečisto Srce Marijino, Slatko Srce Marijino ... 

- To svakako! - odgovorila mi je oduševljeno - nikad se 
neću umoriti da to govorim sve do smrti, a potom ću to veoma 
često pjevati u nebu. 

8. Lucijina šutnja 

Preuzvišeni gospodine biskupe, netko bi možda mogao 
misliti da sam te stvari morala puno ranije objaviti, misleći da 
bi prije nekoliko godina imale veću vrijednost. 20 To bi svakako 
bilo točno da me je Bog postavio u svijetu za proročicu. Ja 
pak vjerujem kako to Bog nije kanio, objavljujući mi te stvari. 
Da nije bilo tako, vjerujem kako bi mi naložio da progovorim; 
mjesto toga on mi je 1917. godine naložio šutnju - a tu mi je 
zapovijed Bog potvrdio još i naknadno. 21 

2 ° /Ve može se govoriti kako su Lucijina “proročanstva” “post eventum ” 
stoga što su njezini pretpostavljeni ta pisma javno objavili nakon što 
su se događaji o kojima Lucija govori već zbili. Ovi spisi sastavljeni su 
upravo pred početak tih događaja. 

21 U svezi s objavljivanjem fatimskih spisa vlada čudesna “economia 
silentii”, to jest osobita briga oko čuvanja tajne, što se može protumačiti 
samo čudovitom božanskom providnošću koja ravna svim tim 
događanjima. 

Vjerujem stoga, preuzvišeni gospodine biskupe, da se Bog 
želio sa mnom samo poslužiti kako bi svijet podsjetio na 
nužnost izbjegavanja grijeha i pomirenja, po molitvi i pokori, 
s Bogom koga se toliko vrijeđa. 

Gdje sam se mogla sakriti da bih izbjegla nebrojena pitanja 
koja su mi postavljali? Još se sada prestrašim pri samoj pomisli 
što se sve moglo dogoditi! I premda preda mnom leži pismo 
koje mi je Vaša Preuzvišenost naložila da u njem zabilježim 
sve čega se još sjećam, premda u duši osjećam kako mi Bog 
poklanja taj čas da to zapišem, moja je nesklonost tome da se 
to objavi tolika te doista krzmam i borim se, hoću li Vam to 
što pišem uopće otposlati, ili pak spaliti. Još uvijek ne znam 
koja će strana nadjačati. Bit će tako kako Bog želi. Zavjet šutnje 
bio mi je velika milost. 

Kako sam uspjela opisati pakao? Jedva da sam iznašla prave 
riječi koje bi odgovarale stvarnosti; što sam rekla zapravo nije 
ništa. Postoji samo blijeda predodžba o tome. Ja bih i sada 
onako rekla, u naporu da se nekako izrazim, ali mi to ne bi 
uspjelo. Time bih možda prouzročila veliku pomutnju, koja 
bi samo štetila Božjem djelu. Stoga zahvaljujem Bogu, vjerujući 
da sve što čini, na dobro čini. 

9■ Jacintina ljubav prema Prečistom Srcu Marijinu 

Neposredno prije no što je morala u bolnicu, rekla je: 

- Neće dugo potrajati pak ću poći u nebo. Ti ostaješ ovdje 
da kažeš ljudima kako Bog želi da se u svijetu uvede pobožnost 
Prečistom Srcu Marijinu. Kada dođe vrijeme da o tome 
progovoriš, ne skanjuj se. Reci svima kako nam je Bog po 
Prečistom Srcu Marijinu udijelio mnoge milosti, da mu se ljudi 
moraju moliti, da Srce Isusovo želi neka se uz Njega časti i 
Srce naše nebeske Majke. Po našoj nebeskoj Majci izmolit će 
se svijetu mir koji je Bog obećao po njezinu Srcu. Kad bih 
mogla svakom srcu predati plamen koji mi u prsima gori i daje 
da toliko ljubim Srce Isusovo i Marijino! 22 

Jednog dana netko mi je poklonio sličicu Srca Isusova, 
doista lijepo, onako kako to ljudi mogu činiti. Donijela sam ju 
Jacinti: 

- Želiš li ju imati? 

Uzela ju je, promatrala pomno i rekla: 

- Strašno je to! To uopće ne sliči našem Spasitelju; on je 
prelijep! No ja ju svejedno želim imati, jer na njoj je ipak On. 

Nosila ju je stalno sa sobom. Noću i osobito u bolesti držala 
ju je pod jastukom, dok se nije potrgala. Cjelivala ju je i govorila: 

- Cjelivam Njegovo Srce, koje toliko ljubim. Kad bi mi netko 
mogao dati sličicu Srca Marijina? Ti je nemaš? Voljela bih ih 
držati zajedno. 

Drugom zgodom donijela sam joj sličicu na kojoj su bili 
prikazani kalež i hostija. Uzela ju je, cjelivala i sjajući od radosti 
rekla: 

- To je skriveni Spasitelj! Toliko Ga volim, voljela bih Ga 
primiti u crkvi. Prima li se pričest i na nebu? Ako se gore 
pričešćuje, svakog ću dana ići na pričest. Kad bi anđeo 
ponovno došao u bolnicu i donio mi pričest! Kako bih tada 
bila radosna! 

Kad bih ju na povratku iz crkve slučajno posjetila, upitala 
me: 

- Jesi li se pričestila? 

Ako bih odgovorila potvrdno ona me molila: 

- Priđi mi, sasvim blizu, ta ti imaš skrivenog Spasitelja u 
srcu. 

Drugda mi je rekla: 

- Ne znam kako je to. Osjećam Spasitelja u svojoj duši, 
razumijem što mi želi reći, premda ga niti vidim, niti čujem. 
Čuj, znaš li što? Naš je Spasitelj žalostan. Naša Draga Gospa 
rekla nam je da Ga više ne vrijeđaju, jer je već dovoljno 
uvrijeđen time što se nitko ne ravna po Njemu. I dalje čine 
iste grijehe. 


22 TaJacintinapreporuka, da se diljem svijeta uvedepobožnostPrečistom 
Srcu Marijinu, izrazito je značajna. Ona je i Luciji bila velikim 
poticajem u njezinu životu. 

Pogovor 


Ovo je dakle, preuzvišeni gospodine biskupe, čega se 
sjećam o Jacinti i što do sada još nisam otkrila. 

Sve što sam rekla točno je po smislu. 23 Ne znam naime 
odgovara li i doslovno, nisam li koju riječ zamijenila drugom. 
Primjerice: Kad smo govorili o Našoj Dragoj Gospi, nekad 
bismo rekli “Naša Draga Gospa”, drugda “Gospa”. Sada više ne 
znam kada smo upotrijebili ovu, a kada onu riječ. Isto je i s 
drugim sitnim pojedinostima, koje i ne smatram važnima. 

Ovaj mali rad posvećujem Našem Dragom Bogu i Prečistom 
Srcu Marijinu, kao plod moje skromne i ponizne poslušnosti 
prema svemu što mi Oni nalažu te želim da taj plod doprinese 
Njihovoj slavi i spasenju duša. 


23 Ovo razlikovanje između “smisla ” i “doslovnih riječi” veoma je važno 
za razumijevanje Lucijinih pisama. 

ČETVRTO SJEĆANJE 


UVOD 

I ovo Sjećanje, najopširnije od sviju, nastalo je, zapravo, 
slučajno; mimo Lucijine želje, po nalogu njojpretpostavljenih. 
Sedmog listopada 1941. u Valenga do Minho stigli su leirski 
biskup i dr. Galamba, s dobro pripremljenim pitanjima. Onamo 
je došla i Lucija. Donijeli su sa sobom Treće sjećanje i odmah 
iznijeli nove zahtjeve. Toliko im se žurilo te je Lucija 5. studenog, 
netom što je ispisala prvu bilježnicu, morala odmah započeti 
novu i, dovršenu, poslati biskupu. Ovu drugu, posljednju 
bilježnicu dovršila je 8. prosinca 1941. 

Što se odLucije tražilo? Bilo je onih koji su htjeli odmah imati 
“sve". Biskup je međutim veoma mudro postupio rekavši:”Ne, 
ja to od tebe ne tražim. ” Premda, i ovaj put od Lucije se tražilo 
mnogo. 

1. Dr. Galamba iznio je mnoga pitanja, na koja je, zbog 
žurbe, morala odmah napismeno odgovoriti. 

2. Zabilježiti sve čega se sjeća u svezi s Franciscom; onako 
kako je to već učinila obzirom na Jacintu. 

3■ Opisati pojedinosti ukazanja anđela. 

4. Napisati novu povijest ukazanja. 

5. Sažeti sve čega se još sjeća u svezi s Jacintom. 

6. Sastaviti i svjetovne pjesme koje su pjevali. 

7. Pročitati knjigu oca Fonsece i pribilježiti što joj se čini 
netočnim u njoj. 

Lucija je ta pitanja obradila s osobitim trudom i izvrsnom 
jasnoćom; na njih je potanko i iscrpno odgovorila. S pravom je 
mogla reći biskupu. ’Preuzvišenigospodine, vjerujem kako sam 
napisala baš sve što ste mi naložili. ”Samo je treći dio tajne 
svjesno prešutjela. Duh kojim je pisala ni po čemu se ne razlikuje 
od onoga u ranijim pismima: "Poslušnost i predanost Bogu koji 
djeluje u meni. Doista, ja nisam ništa do lijadno i bijedno oruđe 
koje treba Njemu služiti. ” 

PREDGOVOR 


1. Povjerenje i predanost 

J. M.J. 

Preuzvišeni gospodine biskupe! 

Nakon pobožne molitve provedene na koljenima pred 
Presvetim u svetohraništu i pred Prečistim Srcem Marijinim, 
Srcem naše ljubljene nebeske Majke, moleći milost kako ne 
bih pisala nikakvu knjigu koja neće poslužiti Njihovoj slavi, 
započinjem ovo u miru i sreći koji mi daju pouzdanu sigurnost, 
želeći u svemu ispuniti božansku volju. 

U potpunoj predanosti rukama nebeskog Oca i pod 
zaštitom Prečistog Srca Marijina, još jednom ovaj plod svoga 
jedinog stabla, poslušnost naime, polažem u ruke Vaše 
Preuzvišenosti. 

2. Lucijapiše u teškim uvjetima 

Prije nego otpočnem, želim otvoriti Novi zavjet, jedinu 
knjigu koju rado imam pred sobom, pri svjetlu koje dopire 
kroza stakleni prozor, u samotnom kutu tavanske ostave, kamo 
se sklanjam, koliko mi je god to moguće, krijući se od pogleda 
ljudi. Kao stol služi mi vlastito krilo, a stolica kovčeg. 

- Zašto ne pišeš u svojoj ćeliji? - mogao bi netko pitati. 

Dobri je Bog našao shodnim da mi uzme i ćeliju, makar ih 
ovdje u kući 1 ima nekoliko slobodnih. Za izvršenje mog zadatka 
prostorije za odmor ili rad bile bi, svakako, ugodnije, ali u njima 
je tijekom dana ipak nelagodno pisati, dok navečer služe 
boljem odmoru. Ipak, zadovoljna sam i zahvaljujem Bogu za 
milost što sam rođena u siromaštvu i što iz ljubavi prema Njemu 
mogu još siromašnije živjeti. 

O moj Bože! Pa to nije ono o čemu sam kanila pisati! 

1 Ona piše na tavanu novicijata u Tuyu. 

Vraćam se na ono što mi je Bog ponudio dok sam otvorila 
Novi zavjet. U Poslanici apostola Pavla Filipljanima 2,5-8 piše: 
”Neka bude u vama isto mišljenje kao i u Kristu Isusu. On, 
trajni lik Božji... sam sebe ‘oplijeni’ uzevši lik sluge... ponizi 
sam sebe, poslušan do smrti.” 

Na trenutak razmišljala sam nad time i nastavila čitati retke 
12. i 13- iste glave: ”Sa strahom i trepetom radite oko svoga 
spasenja. Da, Bog u svojoj dobrohotnosti izvodi u vama i htjeti 
i djelovati.” 

Dakle dobro, ne trebam ništa, osim poslušnosti i predanosti 
Bogu koji u meni djeluje. Doista, ja nisam ništa drugo doli jadno 
i bijedno oruđe koje treba Njemu služiti. I kao što slikar u peć 
baca istrošeni kist, da izgori i postane pepelom, tako će i 
božanski Slikar svoje istrošeno i beskorisno oruđe predati 
pepelu groba, do velikog dana vječnog Aleluja. Željno išče¬ 
kujem taj dan, jer grob neće sve uništiti, a sreća vječne i besko¬ 
načne ljubavi počinje već sada. 2 

3■ Nadahnuće Duha Svetoga 

Preuzvišeni gospodine biskupe! 

Časni dr. Galamba pitao me 17. listopada 1941. u Valangi: 

- Sestro, kad ste rekli kako je pokora bila samo djelomična, 
jeste li to od sebe govorili, ili Vam je bilo objavljeno? 

Ja mislim, preuzvišeni gospodine biskupe, kako u takvim 
slučajevima niti govorim, niti pišem, što bi bilo samo moje. 
Bogu moram zahvaliti za nadahnuće Njegovoga Božanskog 
Duha, jer osjećam kako mi On daje što trebam pisati odnosno 
govoriti. Nisam rukopoložena za to, ipak ja izlažem sve što u 
dubini svoje duše osjećam da Bog želi reći. 3 No čemu ja to sve 
govorim? Bog zna. Poslao mi je Vašu Preuzvišenost koja mi 
nalaže da kažem sve, i ja svjesno ništa ne prešućujem. 


2 Ovaj uvod pokazuje i literarno čulo, naobrazbu, što upućuje na 
Lucijinu spisateljsku nadarenost. 

3 Lucija nije željela nipošto reći kako se osjeća onako “nadahnutom” 
kako je to u svetih pisaca. 

I. OSLIK FRANCISCOVA KARAKTERA 


1. Duhovnost 

Evo, preuzvišeni gospodine biskupe, upravo počinjem 
bilježiti sve čega se po Božjoj volji sjećam u svezi s Franciscom. 
Nadam se kako mu Bog u nebu daje znati što ja na zemlji o 
njemu pišem te da me nadasve ovih dana zagovara pred Isusom 
i Marijom. 

Prijateljstvo koje me s Franciscom vezalo potjecalo je, 
naime, iz našeg rodbinstva 4 i iz milosti koje nam je Nebo 
udijelilo. 

Francisco naizgled kao da i nije bio Jacintin brat; nije joj 
sličio ni po crtama lica, ni u krjeposnim vježbama. Nije bio 
svojeglav i živahan poput nje. Imao je, dapače, mirnu i 
popustljivu narav. Kad bi u kojoj od naših igara pobijedio, ili 
bi tko pokušao osporiti da je u pravu, on bi, ne suprotstavljajući 
se, popustio i samo rekao: 

- Misliš da si pobijedio? Lijepo! Meni to ništa ne znači! 

Nije pokazivao nikakvu strast za plesom, za razliku od 

Jacinte; radije je svirao u frulu, dok bi drugi plesali. 

U igri nije bio živahan. Samo rijetki igrali su se s njime, jer 
je uvijek gubio. Priznajem kako nisam puno držala do njega, 
jer sam bila nadasve živahna te mi je njegova mirnoća išla na 
živce. Kadšto bih ga uhvatila za rame i prisilila ga da sjedne na 
zemlju ili na kamen, morao je šutjeti i slijediti me, kao da sam 
njegova vrhovna gospodarica. Tada mi se smilio te bih mu 
prišla i povela ga za ruku. Odmah bi pošao sa mnom, jednako 
dobrog raspoloženja, kao da se ništa nije dogodilo. Ako mu je 
tko htio uzeti nešto njegovoga, rekao bi: 

- Pusti! Ma nije to ništa! 

Sjećam se kako je jednog dana došao k nama s rupcem na 
kojem je bila otisnuta slika “Naše Drage Gospe od Nazareta”. 
Donio mu je netko s obale. Pokazao mi ga je sav radostan; 


On je, po očevoj lozi, bio Lucijin bratić. 

odmah se sjatilo mnoštvo djece i divilo rupcu. Rubac je išao iz 
ruke u ruku i za nekoliko časaka nestao. Tražili smo ga, no 
nismo ga našli. Na koncu, našla sam ga u džepu jednoga drugog 
djeteta. Htjela sam mu uzeti rubac, ali dijete je tvrdilo kako 
rubac pripada njemu, jer da mu ga je netko upravo donio s 
obale. Prišao je Francisco i, da bi okončao prepirku, rekao: 

- Ostavi mu ga! Što mi znači taj rubac! 

Da je poživio i odrastao, vjerujem kako bi njegova najveća 
pogrješka bila u tome što se nikad ne bi bunio. 

Kad sam sa sedam godina počela pasti svoje stado, činilo 
se kao da mu to ništa ne znači. Izišao bi navečer i čekao me sa 
svojom sestrom, no to je činio više stoga da udovolji svojoj 
sestri, nego iz prijateljstva prema meni. Čekali su me u dvorištu 
mojih roditelja, i dok bi Jacinta potrčala prema meni čim bi 
čula zvonce stada, on me čekao sjedeći na kamenoj stubi pred 
vratima naše kuće. Zatim bi nam se pridružio u igri na starome 
gumnu, gdje smo čekali dok nam Naša Draga Gospa i anđeli 
ne upale svoje svjetiljke. I on ih je oduševljeno brojio; no ništa 
ga nije toliko ushitilo, koliko prelijepi izlasci i zalasci sunca. 
Sve dokle god je mogao vidjeti i posljednju sunčevu zraku, 
nije se obazirao na te svjetiljke, premda su već neke bile 
upaljene. 

- Nijedna svjetiljka nije tako lijepa kao svjetiljka Našega 
Gospodina - govorio je Jacinti, koja je više voljela svjetiljku 
Naše Drage Gospe, rekavši: 

- Ona manje umara oči. 

Oduševljeno je promatrao zrake koje su se ljeskale s prozora 
okolnih kuća ili s kapljica rose na gorskom cvijeću i žbunju i 
svjetlucale poput zvijezda; po njegovu mišljenju one su bile 
tisuću puta ljepše od onih u anđela. 

To što je neprestance molio svoju majku neka ga pusti da 
svoja stada napasa sa mnom, činio je više stoga da ugodi Jacinti, 
koja je pak više voljela njega nego Ivana, drugog brata. Kad 
mu je to jednog dana njegova majka čak srdito uskratila, 
odgovorio je svojom navadnom mirnoćom: 

- Majko, nije meni toliko do toga stalo, tek Jacinta bi voljela 
da pođem s njom. 

Jednom drugom zgodom rekao je isto. Jedna od mojih 
starijih prijateljica došla je k nama i pozvala me da pođem s 
njom, jer je toga dana imala veoma dobru ispašu. Kako je bilo 
oblačno, pošla sam u kuću moje tetke i pitala hoće li Jacinta i 
njezin stariji brat Ivan poći sa mnom, ili ću, u suprotnome, 
poći u društvu starije prijateljice. Kišilo je te je moja tetka 
odlučila neka ovaj put pođe Ivan. No Francisco je još jednom 
prišao majci i molio ju neka pošalje njega. Dobivši kratko i 
odrješito ne, odgovorio je: 

- Meni je svejedno. Samo, Jacinti je žao. 

2. Naravne sklonosti 

Dok smo boravili na brdu, on se volio zabavljati tako što bi 
se popeo na najvišu stijenu i sjedeći na njoj svirao u frulu ili 
pjevao. Ako smo njegova sestrica i ja sišle u dol, on bi ostao 
gore i dalje svirajući i pjevajući. Često je pjevao slijedeću 
pjesmu: 

(Naizmjence:) 

Ljubim Boga na nebu, 
ljubim Ga i na zemlji, 
ljubim cvijeće u polju, 
ljubim ovce u gorama. 

Siromašna sam pastirica, 
uvijek se molim Mariji, 
okružena svojim stadom 
pod podnevnim suncem. 

Zajedno sa svojim janjcima 
naučila sam skakati; 
ja sam radost u gori, 
ja sam ljiljan u dolu. 

U igri pridružio bi nam se samo onda ako smo ga zvali. No, 
ni tada nije pokazivao osobitu volju; govorio je: 

- Idem, makar znam da ću izgubiti. 

Igre koje smo poznavali i kojima smo tratili vrijeme bile su: 
igra kamenčića, igra na zaloge, “pošto-kume-lonac”, igra s 
dugmadi, bacanje kamena, kuglanje i kartanje. Igrali smo 
“biscu”, kada se pokrivaju kraljevi, dečki i sedmice itd. Igrali 
smo dvojim kartama: jedne bih imala ja, druge drugi. Francisco 
je najvolio igrati “biscu”. 

3■ Ukazanja anđela 

Prigodom tog ukazanja bacio se na koljena, poput njegove 
sestre i mene, nagnan nekom nadnaravnom snagom. Anđelovu 
molitvu je naučio istom kasnije, slušajući nas kako ju ponavlja¬ 
mo; rekao je kako nije čuo što anđeo govori. 

Kad smo se, kasnije, klanjali do zemlje i tako molili, njega 
je prvog svladao umor. Molio je tako klečeći ili sjedeći, dok 
nismo završili. Potom je rekao: 

- Ne mogu izdržati, ne mogu biti prignut tako dugo kao vi. 
Bole me leđa te ne mogu izdržati. 

Prigodom drugog ukazanja, na zdencu, ostavši nekoliko 
časaka u tišini, upitao je: 

- Ti si razgovarala s anđelom; što ti je rekao? 

- Zar nisi čuo? 

- Ne! Vidio sam samo kako s njime razgovaraš. Čuo sam što 
si mu govorila, ali što je on tebi rekao, to ne znam. 

Kako ozračje nadnaravnoga, u kojem nas je anđeo ostavio, 
još nije iščezlo, rekla sam mu neka o tome Jacintu ili mene 
sutradan pita. 

- Jacinta, pričaj mi što ti je anđeo rekao. 

- Reći ću ti sutra; danas ne mogu o tome govoriti. 

Sutradan, odmah čim me vidio, upitao je: 

- Jesi li noćas spavala? Ja sam stalno mislio na anđela i na 
to što vam je rekao. 

Ispričala sam mu sve što nam je anđeo rekao kod prvog i 
drugog ukazanja, no on kao da nije razumio značenje mojih 
riječi te je pitao: 

- Tko je Svevišnji? Što to znači: Srce Isusovo i Marijino uslišat 
će vaše molitve? 

Čuvši odgovor, malko je razmislio i počeo opet s pitanjima. 
No moj duh još nije bio potpuno slobodan te sam mu rekla 
neka se strpi do sutradan, jer danas još o tom ne mogu govoriti. 
On se zadovoljio time i čekao. Ali nije propuštao prvu priliku 
da i Jacintu pita što ona o tome misli: 

- Prestani! O tim se stvarima puno ne priča. 

Ja ne znam kako smo se osjećali dok smo o tome pričali. 

Jacinta je razmišljala: 

- Ja ne znam kako mi je! Ne mogu ni govoriti, ni pjevati, ni 
igrati se, nemam snage ni za što. 

- Ni ja - odgovorio je Francisco. - No ništa zato. Anđeo je 
puno ljepši od svega toga; radije razmišljajmo o njemu. 

Prigodom trećeg ukazanja prisutnost nadnaravnoga bila je 
još puno jača. Više dana Francisco se skanjivao pričati o tome. 
Potom je rekao: 

- Volim gledati anđela. No nevolja je u tome što potom 
nisam ni za što sposoban. Nisam mogao ni pravo hodati. Ne 
znam što mi je bilo. 

No on je ipak bio taj koji je nakon trećeg anđelova ukazanja 
primijetio da se spušta večer. Upozorio nas je na to i mislio 
kako je vrijeme da potjeramo stada kući. Nakon nekoliko dana, 
pošto se opet povratio u svoje normalno stanje, Francisco se 
oglasio: 

- Anđeo te pričestio. A što je to bilo, što je dao Jacinti i 
meni? 

- To je bila također pričest - odgovorila je Jacinta s 
neizrecivim osjećajem blaženstva. - Nisi li vidio kako je iz 
hostije kapala krv? 

- Osjećao sam kako je u meni bio Bog, samo ne znam kako. 

Potom je kleknuo, sagnuo glavu do zemlje i ostao tako neko 

vrijeme sa svojom sestricom, dok je ponavljala anđelovu 
molitvu: "Presveto Trojstvo...” 

Takvo je ozračje polako gasnulo te smo se 13- svibnja već 
igrali, obuzeti istim zadovoljstvom i bezbrižnom radošću kao 
prije. 

4. Prvo ukazanje 


Ukazanje Naše Drage Gospe našu je pažnju iznova i još 
zbiljskije usmjerilo na nadnaravno. Umjesto osjećaja prebiva¬ 
nja u božanskoj prisutnosti, kojim su nas anđelova ukazanja 
tjelesno iscrpila, ovo ukazanje ispunilo nas je mirom i 
pobožnom radošću, koji nas nisu priječili da razgovaramo o 
tom što se upravo dogodilo. Što se pak tiče zraka svjetlosti 
kojima nas je, preko svojih ruku, obasjala Naša Draga Gospa i 
svega što je u svezi toga uslijedilo, mi smo ipak - sama ne znam 
kako - u duši osjećali kako nam o tome valja šutjeti. 

Franciscu smo odmah ispričale sve što nam je Naša Draga 
Gospa rekla. Bio je presretan i nadasve radostan zbog obećanja 
da će doći u nebo. Prekrižio je svoje ruke na prsima i povikao: 

- O moja Draga Gospo! Molit ću krunicu, kadgod zaželiš! 

Od tog vremena nastojao nas je ostavljati same, kao da se 

voli prošetati. Kad bismo ga dozvale i pitale što radi, podigao 
bi ruku i pokazao krunicu. Kad bih ga prvo pozvala u igru, a 
da potom s nama moli, on je odvratio: 

- I nadalje ću moliti. Zar si zaboravila da mi je Naša Draga 
Gospa rekla kako moram izmoliti mnogo krunica? 

Jednog dana rekao mi je: 

- Veoma sam se obradovao što sam vidio anđela. Još veću 
radost osjećam dok promatram Našu Dragu Gospu. No 
najljepši mi je ipak Spasitelj, u onom svjetlu koje nam je po 
Našoj Dragoj Gospi obasjalo grudi. Ljubim Boga nadasve! No, 
on je tako žalostan zbog mnoštva grijeha. Mi nikad više ne 
smijemo griješiti. 

Kazala sam u drugom pismu o Jacinti da mi je on donio 
vijest o tome kako je ona prekršila dogovor šutnje. Kako je i 
on bio iste misli sa mnom, da se tajna ne odaje, dodao je 
žalosno: 

- Kad me moja majka pitala je li to istina, morao sam 
odgovoriti da jest, inače bih lagao. 

Kadšto bi rekao: 

- Naša Draga Gospa rekla nam je da ćemo puno trpjeti! 
Meni to nije ništa. Sve ću podnijeti, što god želi! Želim samo 
doći u nebo! 

Kad sam se jednom požalila na nevolje, jer su me počeli 
progoniti izvan i unutar moje obitelji, nastojao me je ohrabriti, 
rekavši: 

- Pusti to! Nije li Naša Draga Gospa prorekla kako ćemo 
puno trpjeti, kao pokoru za grijehe koji se nanose Našem 
Gospodinu i Njezinom Prečistom Srcu? Oni su veoma žalosni! 
Trebali bismo se radovati što Ih ovim trpljenjem možemo 
obradovati. 

Kad smo nekoliko dana nakon ukazanja Naše Drage Gospe 
došli na onaj pašnjak, on se popeo na visoku stijenu i doviknuo 
nam: 

- Nemojte se penjati gore! Ostavite me samog! 

- Dobro - rekla sam i potrčala sjacintom za leptirima koje 
bismo hvatali i, kao žrtvu, opet puštali na slobodu. Više uopće 
nismo mislile na Francisca. Kad je došlo podne, opazile smo 
kako ga nigdje nema i stale ga dozivati: 

- Francisco, nećeš objedovati s nama? 

- Ne. Objedujte same. 

- A moliti krunicu? 

- Na krunicu ću doći potom. Zovite me opet. 

Kad smo ga ponovno stale dozivati, on se odazvao: 

- Dođite vi k meni moliti krunicu! 

Popele smo se na stijenu, na kojoj smo utroje jedva mogli 
klečati, te sam ga pitala: 

- Što tako dugo radiš ovdje gore? 

- Mislim o Bogu, kako je veoma žalostan zbog tolikih 
grijeha! Kad bih Ga samo mogao nečim obradovati! 5 

Jednog dana stali smo zajedno pjevati o gorskim radostima: 

(Naizmjence:) 

Ai, trai, lari, lai lai, 

Trai, lari, lai, lai 
lai, lai, lai 


5 Može se slobodno reći da je Francisco bio obdaren najvišom 
kontemplacijom. 

1. 

Dok živimo pjevamo svi, 
natječite se pjevajući sa mnom. 

Pjeva to pastirica u gori, 
i peračica na potoku. 

2 . 

Cvrkut zebe, 
izjutra me budi, 
dok sunce se diže, 
ona pjeva u žbunju. 

3 . 

Noću sova huče, 
želi me prestrašiti! 

Runeći klipove kukuruza 
na mjesečini djevojka pjeva. 

4. 

Slavuj u polju, 
povazdan pjeva! 

Grlica guguće u lugu. 

Čak i kola pjevaju, 
dok škripe kotači! 

5 . 

Gora je vrt, 
povazdan se smije! 

Na obroncima gore 
kapi rose blistaju! 

Otpjevavši pjesmu do kraja, htjeli smo ju ponoviti, ali nas 
je Francisco prekinuo: 

- Nećemo više pjevati. Nakon što smo vidjeli anđela i Našu 
Dragu Gospu, ja više nemam volje pjevati. 

5. Drugo ukazanje 

Prigodom drugog ukazanja, 13- lipnja 1917., Francisca su 
se veoma dojmile zrake svjetlosti koje su sjajile iz ruku Majke 
Božje, kako sam već u drugom pismu spomenula. Bilo je to u 
času dok je Naša Draga Gospa govorila: 

- Moje Prečisto Srce biti će tvojom utjehom i putom koji 
će te voditi k Bogu. 

Tog časa činilo se kako Francisco ne shvaća stvari, možda 
stoga što nije čuo riječi koje su pratile svjetlost. Stoga je kasnije 
pitao: 

- Zašto se Naša Draga Gospa ukazala sa srcem u ruci i obasja¬ 
la ga onim velikim svjetlom koje je Bog? Ti si s Našom Dragom 
Gospom stajala u svjetlu koje je prodiralo prema zemlji, dok 
smo Jacinta i ja stajali u svjetlu koje se dizalo prema nebu. 

- Stoga - odgovorila sam - što ćete ti i Jacinta uskoro doći 
u nebo. Ja ću s Prečistim Srcem Marijinim još ostati na zemlji. 

- Koliko ćeš još godina ostati ovdje? 

- Ne znam. Još puno godina. 

- Je li ti to Naša Draga Gospa rekla? 

- Da! I vidjela sam to u onom svjetlu koje nam je sjajilo u 
prsa. 

Jacinta je to potvrdila: 

- Da, tako je! I ja sam to vidjela! 

Kadšto bi rekao: 

- Ovi se ljudi toliko raduju kad im samo velimo kako Naša 
Draga Gospa želi neka svi mole krunicu i da ti trebaš učiti! 
Kako bi bilo kad bi znali što nam je u onom velikom svjetlu 
pokazala o Bogu i o svom Prečistom Srcu? Ali to je tajna. To im 
nećemo reći. Bolje je da nitko o tome ništa ne zna. 

Kad su nas nakon tog ukazanja pitali je li nam Majka Božja 
još nešto rekla, mi smo odgovarali: 

- Da, još nam je nešto rekla, ali to je tajna. 

Kad bi nas netko pitao zašto je to tajna, mi bismo slijegali 
ramenima, spustili glave i ušutjeli. Ipak, nakon 13- srpnja naš 
je odgovor glasio: 

- Naša Draga Gospa rekla je da to ne smijemo nikome reći. 

To se odnosilo na tajnu za koju nas je Naša Draga Gospa 
molila neka ju čuvamo. 

6. Francisco i Lucija 

Toga mjeseca značajno je poraslo pritjecanje ljudi i s njima 
stalna ispitivanja i kritike. Francisco je to prilično teško proži¬ 
vljavao i tužio se svojoj sestri: 

- Kakva šteta! Da si šutjela, nitko o tome ne bi znao ništa. 
Lagali bismo, da smo svima rekli kako nismo ništa vidjeli, ali 
bio bi mir. Ovako, ovo je neizdrživo! 

Kad me je ugledao svu zbunjenu i zdvojnu, počeo je plakati. 
Rekao mi je: 

- Kako možeš misliti da je ono bio đavao? Nisi li ipak u 
onom velikom svjetlu vidjela Našu Dragu Gospu i Boga? Kako 
možemo mi ići tamo gdje zapravo ti moraš govoriti! 

Nakon večere, kad je već bila noć, došao je opet k meni na 
staro gumno i rekao: 

- Čuj! Ideš li sutra s nama? 

- Ne idem. Već sam ti rekla da više ne idem tamo. 

- To je ipak žalosno! Zašto sada tako misliš? Ne uviđaš li 
kako ono nije mogao biti đavao? Bog je već toliko žalostan 
zbog grijeha i ako sada ni ti ne dođeš, On će biti još žalosniji. 
Flajđe, dođi! 

- Već sam ti rekla da ne idem. Prestani me moljakati! 
Nakon toga pobjegla sam u kuću. Sutradan je rekao : 

- Cijele noći nisam spavao. Svo vrijeme plakao sam i molio 
neka te Naša Draga Gospa potakne da dođeš. 

7 . Treće ukazanje 

Prigodom trećeg ukazanja činilo se kako viđenje pakla 
Francisca nije osobito dojmilo, premda ga je ipak obuzelo. Što 
gaje ponajviše dojmilo i potreslo bio je Bog, Presveto Trojstvo 
u onom beskrajnom svjetlu koje nas je obuzelo do dna duše. 
Rekao je nakon toga: 

- Gorjeli smo u onom svjetlu, koje je Bog, i nismo sagorjeli. 

Kakav li je Bog! To se ne može izreći! Da, to nitko nikad neće 
moći izreći! No koje li štete što je tako žalostan! Kad bih ga 
samo mogao utješiti! 

Jednog dana, netko me upitao je li nam Naša Draga Gospa 
naložila moliti za grješnike. Odgovorila sam da nije. Kad su o 
tom pitali Jacintu, on me pozvao što je brže mogao i rekao: 

- Sad si lagala! Kako si samo mogla reći kako nam Naša 
Draga Gospa nije naložila neka molimo za grješnike? 

- Za grješnike ne! Željela je da molimo za mir i za završetak 
rata. A za grješnike neka se žrtvujemo. 

- Da, stvarno! Već sam mislio kako si lagala. 

8. U Ourimu 

Već sam pisala o tome, kad su od mog oca zatražili neka me 
dovede i u Vila Nova de Ourem, 6 kako je Francisco cijeli dan 
proveo u plaču i molitvi i trpio možda više nego ja. U zatvoru 
se ponašao prilično hrabro i nastojao osokoliti Jacintu u teškim 
časovima njezine žarke čežnje za domom. Kad smo u zatvoru 
molili krunicu, opazio je kako jedan zatvorenik kleči s kapom 
na glavi. Prišao mu je i rekao: 

- Ako želite moliti, morate skinuti kapu. 

Jadnik mu ju je odmah dao, i Francisco ju je stavio na klupu. 

Dok su ispitivali Jacintu, u najvećem miru i radosti rekao 
mi je: 

- Ako nas doista ubiju, bit ćemo doskora u nebu! Nije li to 
sjajno! Ni do čega mi više nije stalo. - I nakon kraće šutnje 
nastavio - Bog će dati da se Jacinta ne prestraši. Izmolit ću za 
nju jednu “zdravomariju”. 

I nimalo ne krzmajući, skinuo je kapu i molio. Kad ga je 
čuvar ugledao kako moli, upitao ga je: 

- Što to govoriš? 

- Molim “zdravomariju” da Jacintu ne bude strah. 

Stražar je samo odmahnuo rukom i ostavio ga na miru. 


6 Luciju je otac odveo upravitelju 11. kolovoza. 

Kad smo nakon povratka iz Vila Nova de Ourem osjetili 
kako nas obuzima prisutnost nadnaravnoga i zaključili kako 
nam nebeske poruke još predstoje, Francisca je veoma brinulo 
to što im Jacinta nije prisustvovala: 

- Šteta je to, ako Jacinta ne dođe na vrijeme! 

Molio je svoga brata neka ju brzo dovede: 

- Reci joj neka se požuri! 

Nakon što je brat pošao, dodao je: 

- Jacinta će biti veoma žalosna ako ne dođe na vrijeme. 

Nakon ukazanja, svoju sestru koja je htjela tamo provesti 

cijelo poslijepodne, ovako je odgovarao: 

- Ne! Moraš ići kući jer ti majka nije dopustila da ostaneš 
kod ovaca. 

Otpratio ju je kući, da ne ide sama. 

Kad smo u zatvoru opazili da je prošlo podne i da nećemo 
moći u Cova da Iriju, Francisco je rekao: 

- Možda nam se Naša Draga Gospa ukaže ovdje? 

Slijedećeg dana bio je veoma žalostan i rekao gotovo 

plačući: 

- Naša Draga Gospa možda se veoma ražalostila što nismo 
pošli u Cova da Iriju i više nam se neće ukazati. A tako sam se 
veselio što ću ju opet vidjeti! 

Kad je Jacinta u zatvoru plakala od tuge za domom i 
majkom, on ju je nastojao osokoliti: 

- Ako više nećemo vidjeti majku, neka bude tako! Žrtvujmo 
se za obraćenje grješnika. Gore bi bilo kad nam se Naša Draga 
Gospa više ne bi ukazala. To me najviše brine! Ali ja to žrtvujem 
za grješnike. 

Potom me upitao: 

- Slušaj! Zar nam se Naša Draga Gospa više neće ukazati? 

- Ne znam, vjerujem da hoće. 

- Jako, jako čeznem za njom! 

Stoga mu je ukazanje u Valinhosu bilo na dvostruku radost. 
Bio je doista zabrinut da se više neće dogoditi. Razmišljao je 
potom: 

- Trinaestoga nam se jamačno nije ukazala stoga što nije 
htjela doći u načelnikovu kuću, možda stoga što je veoma zao! 

9. Posljednje ukazanje 

Kad sam mu nakon 13- rujna rekla da će nam Naš Gospodin 
doći u listopadu, Francisco se veoma obradovao: 

- O, to je doista lijepo! Do sad smo ga samo dvaput vidjeli, 
a ja ga veoma volim! 7 

Nedugo zatim upitao me je: 

- Ima li još puno dana do trinaestoga? Jedva čekam da 
ponovno vidim Spasitelja. 

Potom se malko zamislio i rekao: 

- Slušaj! Hoće li opet biti tako žalostan? Veoma sam zabrinut 
što je tako žalostan! Prikazujem mu svaku moguću žrtvu. 
Kadšto ne bježim od ovih ljudi samo zato što se hoću žrtvovati. 

Nakon trinaestog listopada rekao je: 

- Bio sam veoma radostan što sam vidio Spasitelja, ali još bi 
mi bilo draže da sam Ga vidio u onom svjetlu u kojem smo se 
mi nalazili. Naš Gospodin uskoro će me povesti k sebi te ću 
Ga moći uvijek gledati. 

Jednog dana upitala sam ga: 

- Zašto gledaš niče kad te tko nešto pita i ništa ne odgovaraš? 

- Jer mi je draže da ti ili Jacinta odgovarate. Ja ionako nisam 
ništa čuo; ja mogu tek reći što sam vidio. A ako nešto kažem 
što ti nije drago? 

Nedugo zatim, on se potiho povukao od nas. Kad bismo 
opazili da ga nema, tražili smo ga i dozivali. Odazvao bi nam 
se iza nekog zida ili grma, gdje je klečao i molio se. 

- Zašto nam ne kažeš da i mi s tobom molimo? - pitala sam 
ga ponekad. 

- Jer mi je draže da molim sam. 

Već sam u opaskama o knjizi “Jacinta” pričala što se dogodilo 
na imanju zvanom “Varzea”. Nadam se da to više ne trebam 
ponavljati. 

Jednog dana, na putu k mome domu morali smo proći 
mimo kuće moje krsne kume. Upravo je pripremila medovinu 


7 Odnosi se na ukazanja u lipnju i srpnju. Vidjeli su Gospodina u 
tajanstvenom svjetlu Majke Božje. 

i pozvala nas na čašu okrijepe. Ušli smo, i prvo je Franciscu 
ponudila čašu. Uzeo je i, ne otpivši ni kapi, odmah ju dao 
Jacinti neka ju sa mnom podijeli. Okrenuo se i nestao. 

- Gdje je Francisco? - upitala je kuma. 

- Ne znam! Ta, još je bio tu. 

Nije se vratio. Jacinta i ja zahvalile smo kumi na piču. Nismo 
uopće sumnjale da sjedi kod već spomenutog zdenca i da nas 
tamo čeka. Odmah smo i mi pošle onamo. 

- Francisco! Nisi pio medovine! Kuma je odmah pitala za 
te, ali te nije bilo. 

Na to je Francisco odgovorio: 

- Primivši čašu odmah sam se sjetio da se trebam žrtvovati, 
da trebam utješiti Našega Gospodina, te sam se, dok ste vi pile, 
iskrao i otišao. 

10. Dogodovštine i pučki napjevi 

Između moje i Franciscove odnosno Jacintine kuće živio 
je moj krsni kum Anastacio, oženjen starijom ženom, kojoj 
Gospodin nije dao potomstva. Bili su prilično imućni seljaci. 
Nisu trebali raditi. Moj im je otac vodio poslove na zemlji, kao 
nadničar. Bili su mu zahvalni i mene su gotovo obožavali, 
osobito domaćica koju sam zvala kuma Teresa. Ako tijekom 
dana ne bih došla k njima, morala sam noću spavati kod njih. 
Kuma je govorila kako ne može živjeti bez svoje “Bucmike”. 
Tako me je zvala. 

Voljela me dotjerivati za blagdane; stavila bi mi svoju zlatnu 
ogrlicu oko vrata, velike naušnice, koje su mi dosizale gotovo 
do ramena, na glavi mi zgodni šeširić, protkan zlatnim perlama 
i ukrašen mnoštvom raznobojnog perja. 

Na pučkim svečanostima nitko nije bio dotjeran kao ja. Moje 
sestre i kuma Teresa dičile su se sa mnom. I druga djeca su mi 
se divila i tiskala oko mene uživajući u sjaju mnogih ukrasa na 
meni. Istinu govoreći, uživala sam u tim svečanostima; taština 
je bila moj najlošiji ukras. Svima sam bila draga, osim jednoj 
sirotici, koju je kuma Teresa primila k sebi, nakon što joj je 
umrla majka. Bojala se, čini mi se, kako ću joj uzeti dio baštine 

kojoj se nadala; možda se i nije varala, da mi dobri Bog nije 
namijenio drugu, dragocjeniju baštinu. 

Kad se pročula vijest o ukazanjima, moj kum ostao je ravno¬ 
dušan, dok je kuma bila protiv. Otada sam izbjegavala njihovu 
kuću, koliko sam god mogla. Sa mnom je nestalo i mnoštvo 
djece koja su se kod njih često okupljala i koju je moja tetka 
radosno promatrala kako plešu i pjevaju. Davala im je suhe 
smokve, orahe, bademe, kestenje, voće itd. 

Jednoga nedjeljnog poslijepodneva, dok sam s Franciscom 
i Jacintom prolazila mimo njezine kuće, ona nas je pozvala: 

- Dođite, moji mali sljepari, dođite! Već vas dugo nije bilo 
ovdje! 

I nudila nas slatkišima. Kad su ostala djeca to osjetila, počela 
su se i ona okupljati. Dobra se kuma radovala što je ponovno 
vidjela oko sebe gomilu djece, koje već dugo nije bilo. Pošto 
nas je obasula različitim slasticama, zaželjela je da plešemo i 
pjevamo. 

- Dobro! Što može, a što ne može? 

Napokon je izabrala “razočaranog čestitara”, igru naizmje¬ 
ničnog pjevanja. 

(Prve stihove pjevaju svi, kao zbor, a potom svaku kiticu 
naizmjence; dječaci na jednoj, a djevojčice na drugoj strani.) 8 

I. 

(Zbor:) 

Sunce ovog neba, 
ne slabi svoje zrake! 

I proljetnim osmjesima 
ne oduzmi moć! 

1 . 

Dobre želje djevojci 
u mirisu novog sunca, 
u smijehu osjeća milovanje 
drugačijega jutarnjeg žara. 

8 Budući da nam izvornik nije dostupan, donosimo njegov slobodni 
prepjev. 

2 . 

Rascvalo se ljeto cvijećem, 
bogato plodom i svakim dobrom! 
I nova godina što stupa 
bogata je za te nadom! 

3. 

Tvoj je to najljepši dar 
i tvoja najbolja želja! 

Rasprostri zvijezde, 
svoj najljepši vijenac! 

4. 

Ako je lanjsko već bilo dobro, 
buduće će biti još ljepše! 

Dobre želje za sve što je bilo, 
sreću i zdravlje u ovom što dolazi! 

5. 

U ovom životu, cvijeće Atlantika, 
u veselom slavlju, 
slavimo radosnom pjesmom, 
i vrtlara i vrt. 

6 . 

S tobom sve cvijeće ćuti 
tvoju pitomu čašku. 

I tvoj dom čiste ljubavi 
i vezove tvoga srca. 

II. 

(Zbor:) 

Misliš li da vitez pravo čini 
što brodu koji se približava 
Berlengi i Carvoeiru 9 - ah! 
tamo gasi svjetlo svjetionika? 

9 Opasne hridi na atlantskoj obali 

1 . 

A valovi silovito se lome 
u viru vječnog propinjanja, 
svake noći oluja zviždi, 
svaka nevera je grob. 

2 . 

Sure hridi Papoe , 9 
Estelasa i Farilhoesa ! 9 
Ah, koju nesreću javljaju 
valovi što se valjaju! 

3 . 

Svaki greben ovih voda 
slutnja je smrti! 

Svaki val je jauk, 

svaki križ o brodolomu govori. 

4 . 

Želiš li snažnijim biti od onih, 
koji bježe k svjetlu tvome, 
koji po mrkom valovlju mora 
mnoge brodove si jedrio! 

III. 

(Zbor:) 

Svoje sam oči istočila, 
dok govorim o rastanku, 
za tren tek još čuvam, 
žrtvo svega mi života. 

1 . 

Idi, ali kaži nebu 

nemilosrdno neka razdijeli more, 
cvijeće otešćalo nesrećom 
neka ti ne bude glasnikom. 

9 Opasne hridi na atlantskoj obali 

2 . 

Idi, ja ostajem u boli, 
kao svetište u žalosti! 

S visokoga zvonika 
zvono će smrti tući. 

3 . 

Jer si me ostavio, 
na žednoj stubi crkve 
ostavljam tvoju vječnu kletvu, 
što crnom zemljom piše. 

4 . 

Smiješio se lijepi vrt; 
danas ostao bez cvijeća! 

Nije mu nedostajalo njege, 
a ipak se tuži na vrtlara. 

5 . 

Neka mi Bog opet 
novu ljubav podari! 

Na nas čekaju oni 
koji domovinu ostaviše. 

11. Mali moralist 

Čuvši veselo pjevanje, pridružile su nam se susjede. Kad 
smo završili, molile su nas neka sve još jednom ponovimo. 
No, Francisco mi je prišao i rekao: 

- Nemojmo više pjevati! Spasitelju nije nipošto drago što 
pjevamo te pjesme. 

Nestali smo iz te gomile djece, što smo brže mogli, i otišli 
svom obljubljenom zdencu. 

Budući da sam ovo napisala iz poslušnosti, skrivam svoje 
lice od srama. No Vaša je Preuzvišenost smatrala dobrim da 
ispunim želju dr. Galambe i zapišem svjetovne pjesme koje 
smo pjevali. Evo ih sada! Ne znam čemu to, no meni je dovoljno 
to što znam kako se time vrši volja Božja. 

U međuvremenu, bližila se maškarada 1918. godine. Djevoj¬ 
ke i mladići te su se godine pridružili navadnom slavlju i zabavi 
tijekom tih dana. Svatko je donio nešto iz kuće: jedan ulje, drugi 
brašno, drugi opet meso itd. I sve su donijeli u jednu kuću 
koja je bila za to namijenjena. Tu su djevojke spremale bogata 
jela. Tih dana jelo se i plesalo sve do u noć, naročito posljednjeg 
dana. 

Djeca, mlađa od četrnaest godina, to su slavlje održavala u 
jednoj drugoj kući. Došli su mnogi i zvali me na pripremu tog 
slavlja. Isprva sam ih odbila. No ipak sam, premda nevoljko, 
popustila pred njihovim molbama, osobito na traženje jedne 
kćeri i dvojice sinova gospodina Josea Carreire, iz Časa Velhe, 
koji nam je, za tu zgodu, dao svoju kuću na raspolaganje. On i 
njegova žena silili su me neka dođem. Tako sam, napokon, 
popustila i pošla s mnoštvom djece vidjeti tu kuću. Bila je 
prostrana, s dvoranom za druženje i velikim dvorištem u kojem 
se moglo blagovati. Sve je bilo spremno te sam pošla kući, 
naizvan u velikom slavljeničkom raspoloženju, a iznutra 
obuzeta grižnjom savjesti. Kad sam srela Jacintu i Francisca, 
ipričala sam im što se dogodilo: 

- I ti ćeš se opet vratiti tom pripremanju i tim igrama? - 
ozbiljno me upitao Francisco. - Zar si već zaboravila da smo 
obećali kako s time nikad više nećemo imati posla? 

- Nisam htjela ići. A vidio si kako mi nisu dali mira, prisilili 
su me da idem. Ne znam što da radim! 

Doista su me mnogi molili i nije bio malen broj mojih 
prijateljica koje su došle da se sa mnom igraju. Neke su čak 
došle i iz udaljenih mjesta: iz Moita Rose Ana Caetano i Ana 
Brogueira; iz Fatime dvije kćeri Manuela Caracole; iz Boleirosa 
dvije kćeri Manuela da Ramira i dvije kćeri Joaquima Chape- 
lete; iz Amoreire dvije iz obitelji Sila; iz Curraisa izvjesna Laura 
Gato, Josefa Valinho i druge, kojima se više ne sjećam imena, 
iz Boleirosa, iz Comba da Pederneire itd. S njima su došle još 
neke iz Eira da Pedre, Časa Velhe i Aljustrela. Kako sam mogla 
sve odmah razočarati, jer bez mene kao da se i nisu znale 
zabavljati, i reći im kako se ja od takva druženja zauvijek 
opraštam? 

No, Bog mi je poslao Francisca: 

- Znaš li kako ćeš to učiniti? Svi znaju da ti se ukazala Gospa. 
Zašto im ne kažeš da si joj obećala kako više nećeš plesati i da 
stoga ne ideš onamo? Zatim ćemo se, za tih dana, povući u 
pećinu na Gabelu. Tamo nas nitko neće naći! 

Prihvatila sam njegov prijedlog i, kad su me vidjeli kako 
sam odlučna u tome, nitko više nije pomišljao upriličiti takve 
sastanke. Bio je to Božji blagoslov. Prijateljice koje su me ranije 
tražile da se zabavljaju sa mnom, sada su nedjeljom poslije¬ 
podne dolazile da zajedno molimo krunicu u Cova da Iriji. 

12. Zaljubljen u samoću i molitvu 

Francisco je bio škrt na riječima. Volio se, dok se molio ili 
prikazivao žrtve, skrivati od mene i Jacinte. Kadšto bismo ga 
prestrašile iza nekog zida ili žbuna, iza kojih se krio. Tu se molio 
na koljenima ili razmatrao, ustvrdivši: 

- Naš Gospodin je žalostan zbog tolikih grijeha. 

Ako bih ga pitala: 

- Francisco, zašto ne pozoveš mene i Jacintu da s tobom 
molimo? 

On bi odgovorio: 

- Radije molim sam razmišljajući kako da utješim Našega 
Gospodina koji je veoma žalostan! 

Jednog dana pitala sam ga: 

- Što bi radije da nijedna duša ne dođe u pakao: tješio 
Spasitelja, ili obraćao grješnike? 

- Radije bih tješio Spasitelja. Zar nisi opazila kako je ovog 
mjeseca Naša Draga Gospa bila žalosna, dok je govorila kako 
ljudi ne bi više smjeli vrijeđati Gospodina Boga, jer su ga već 
dosta vrijeđali? Volio bih tješiti Spasitelja i zatim obraćati 
grješnike, da ga više ne vrijeđaju. 

Dok sam išla u školu, kadikad bi mi, po dolasku u Fatimu, 
rekao: 

- Slušaj! Idi u školu, a ja ću ostati ovdje uz skrivenog Isusa. 
Meni se učenje više ne isplati. Uskoro ću u nebo. Zovni me 
kad se vratiš. 

Presveto se nalazilo s lijeve strane ulaza. Zadržavao se 
između krstionice i oltara, gdje bih ga po povratku našla 
(Presveto je bilo tamo zbog radova u crkvi). 10 Kad je obolio, 
kadšto bi mi, dok sam prolazila mimo na povratku iz škole, 
rekao: 

- Slušaj! Idi u crkvu i prenesi Isusu puno mojih pozdrava. 
Najviše bolujem od toga što više ne mogu biti uza skrivenog 
Isusa. 

Jednog dana, na povratku iz škole, baš kod njegove kuće 
rastala sam se sa skupinom djece koja su sa mnom polazila 
školu i ušla da pohodim njega i njegovu sestru. Čuvši galamu, 
upitao me : 

- Zar si došla sa svima njima? 

- Da! 

- Ne idi s njima. S njima ćeš se možda naučiti griješiti. Idi u 
školu i posjećuj skrivenog Isusa, potom se vrati sama. 

Jednog dana upitala sam ga: 

- Francisco, osjećaš li se veoma loše? 

- Da! Ali trpim za utjehu Našem Gospodinu. 

Kad sam jednog jutra ušla s Jacintom u njegovu sobu, on je 
rekao: 

- Nemojte danas puno govoriti, glava me jako boli. 

- Ne zaboravi to podnijeti kao žrtvu za grješnike - rekla je 
Jacinta. 

- Da, ali najprvo to podnosim za utjehu Spasitelju i Majci 
Božjoj. Zatim kao žrtvu za grješnike i za Svetog Oca. 

Jednog dana našla sam ga veoma radosnog. 

- Je li ti bolje? 

- Ne, osjećam se lošije. No neće dugo potrajati te ću doći u 
nebo. Tamo ću jako tješiti Spasitelja i Majku Božju. Jacinta će 
puno moliti za grješnike, za Svetog Oca i za tebe. Ti ćeš ostati 
ovdje, jer tako želi Naša Draga Gospa! Učini sve što ti kaže. 

Dok je Jacinta, čini mi se, uvijek razmišljala o obraćenju 
grješnika i o izbavljenju duša od pakla, on je pak mislio samo 
o tom kako da utješi Našega Gospodina i Našu Dragu Gospu, 
koje je vidio kako su veoma žalosni. 

10 Lucijina opaska. 

13■ Viđenje đavla 


Posve je drukčje bilo s događajem kojeg se upravo sjećam. 
Našli smo se jednom na mjestu zvanom Pedreira. Dok su ovce 
pasle, mi smo skakali sa stijene na stijenu, glasno podvikivali i 
slušali jeku iz dubokih sutjeski. Francisco se uvukao u jednu 
pećinu, kako je inače običavao. Domalo smo ga čuli kako vrišti 
dozivljući nas i Majku Božju. Prestrašene, da mu se nije što 
dogodilo, tražile smo ga dozivljući: 

- Gdje si? 

- Ovdje! Ovdje! 

Dosta je potrajalo, dok smo ga tražile. Napokon smo ga 
našle, svega prestravljena strahom, na koljenima i gotovo 
nespo-sobna da se uspravi. 

- Što ti je? Što se dogodilo? 

Dršćući od straha odgovorio je isprekidanim glasom: 

- Bila je neka divovska životinja iz pakla, rigala je oganj 
prema meni. 

Ni ja, ni Jacinta nismo vidjele ništa. Stoga smo mu se smijale. 
Ja sam mu rekla: 

- Nikad nisi razmišljao o paklu, jer si se bojao, a sada si se, 
eto, ipak prestrašio. 

Kad bi se, naime, Jacinta prestrašila pri pomisli na pakao, 
on se trudio da joj odagna strah: 

- Nemoj toliko misliti na pakao! Misli radije na Našega 
Gospodina i na Našu Dragu Gospu. Ja ne mislim na to, pa me 
nije strah! 

On kao da nikad nije poznavao strah. Noću bi, bez ikakva 
pogovora, išao u kakvo mrklo mjesto. Igrao se s gušterima i 
zmijama, koje je hvatao i omatao na štap. Nalijevao im je mlijeko 
u izdubine kamenja, da bi mogle piti. Verao se među stijenama 
tražeći lisičje jame, zečja gnijezda ili jazbine itd. 

14. Ljubitelj ptica 

Osobito je volio ptice. Nije mogao podnijeti ako bi im netko 
porušio gnijezda. Često im je drobio svoj kruh za užinu i 

mrvice ostavljao na kamenju, da ih nađu i nahrane se. Udaljio 
bi se i promatrao jesu li ga razumjele. Pazio je da im se nitko 
ne približi i prestraši. 

- Jadna stvorenja! Kako ste gladne! Dođite, dođite i najedite 
se! - dozivao ih je. 

I one, živahnih očica, nisu se dale puno nagovarati. Dolije- 
tale bi u velikim jatima. On ih je radosno promatrao kako s 
punim kljunom odlijeću na stabla i veselo cvrkuću. Znao je 
oponašati njihov cvrkut, te bi uskladio pravi zborni ptičji pjev. 

Jednog dana sreli smo malog dječaka kako u ruci nosi 
ptičicu koju je uhvatio. Duboko ganut, Francisco mu je nudio 
dvadeseticu neka ju pusti. Dječak je pristao, ali je najprvo želio 
novac. Francisco je stoga iz Lagoa da Carreire, nedaleko Cova 
da Irije, pošao kući po novac samo da oslobodi uhvaćenu 
ptičicu. Gledajući ju kako slobodno leti, pljesnuo je tog dječaka 
po rukama i zaprijetio mu: 

- Pazi dobro! Da više nisi nijednu taknuo! 

Živjela je tamo jedna starica, zvali smo ju tetka Maria 
Carreira. Njezini su ju sinovi slali za stadom koza i ovaca. Te 
životinje bile su dosta divlje te bi se brzo razbježale na sve 
strane. Kad bismo ju sreli, Francisco joj je prvi priskočio. 
Pomogao joj je voditi stado do pašnjaka i skupiti ga, ako bi se 
razbježalo. Starica mu je zahvaljivala tisuću puta i zvala ga 
svojim anđelom čuvarom. Kad bi prolazili bolesnici, Francisco 
bi sućutno rekao: 

- Ne mogu ih gledati takve. Veoma mi ih je žao! 

Kad bi nas ljudi zvali i nekog po nas poslali, on se raspitivao 
jesu li bolesni: 

- Ako su bolesni, ne idem k njima. Ne mogu ih vidjeti, tako 
mi ih je žao. Recite im da se za njih molim! 

Jednog dana htjeli su nas odvesti u Montelo, gospodinu 
Joaquimu Chapeleta. 

Francisco nije želio s nama: 

- Ne idem tamo. Ne mogu vidjeti te ljude, koji bi htjeli 
govoriti, a ne mogu. 

(Majka tog čovjeka bila je nijema.) 

Kad smo se Jacinta i ja navečer vratile, pitala sam svoju tetku 
gdje je Francisco: 

- Ne znam! Tražila sam ga cijelog poslijepodneva. Došle su 
neke gospođe, željele su vas vidjeti. A nije vas bilo. On je nestao 
i nije se vratio. Sada ga tražite! 

Sjele smo časak na klupu uz put i mislile kako bismo trebale 
poći u Loca do Cabego, bile smo naime sigurne da ćemo ga 
tamo naći. No, tek što je tetka ušla u kuću, on nam se oglasio 
kroz jednu rupu na tavanu. Sakrio se onamo, vidjevši kako 
dolaze ljudi. S tavana je sve promatrao. Rekao je: 

- Bilo je cijelo mnoštvo ljudi! Bože sačuvaj da su me ovdje 
našli! Što bih im tada mogao reći? 

(Na stropu kuhinje bila su poklopna vrata. Na stol bi se 
samo stavila stolica i moglo se kroz njih lako popeti na tavan.) 

15■ Razne dogodovštine 

Kako sam već rekla, moja je tetka prodavala ovce nešto ranije 
nego moja majka. Otada sam ujutro, pred polazak, Jacinti i 
Franciscu rekla na koji ću pašnjak ići. Oni bi potom došli za 
mnom, čim su se mogli iskrasti iz kuće. 

Kad sam jednog jutra prolazila mimo njihove kuće, već su 
me čekali: 

- Zar ste već toliko uranili? 

- Došao sam, ni sam ne znam zašto - odvratio je Francisco. 
- Prije nisam uopće mislio na tebe; dolazio sam zbog Jacinte. 
A sada ne mogu spavati, od jutra sam nestrpljiv dok te ne vidim! 

Nakon ukazanja trinaestog dana tog mjeseca, u samo pred¬ 
večerje trinaestog dana drugog mjeseca rekao je: 

- Slušajte! Sutra ujutro hitro ću se iskrasti kroz vrt i otići u 
Lapa da Cabe^o. Dođite onamo što prije možete. 

O Bože! Već sam započela pisati o stanju njegove bolesti 
pred samu smrt, a sada vidim kako sam se vratila radosnim 
danima provedenim u gori i cvrkutu ptica. Molim neka mi se 
oprosti. Pišem što mi nadolazi, poput raka sam, koji hodajući 
naprijed-nazad ne razmišlja o svome cilju. Ovaj trud prepuštam 

dr. Galambi, neka se posluži, ako ima čime. Mislim da će naći 
veoma malo ili ništa. 

Vraćam se, dakle, Franciscovoj bolesti. Ali prije toga još 
jedna druga stvar iz Franciscovoga kratkog pohađanja škole. 

Kad sam jednog dana otišla od kuće, srela sam svoju sestru 
Teresu, koja se nedavno udala u Lombu. Došla je na molbu 
jedne žene iz susjednog sela; sina su joj uhitili. Ne znam zbog 
kojeg su ga nedjela optužili. Ako ne bude dokazao svoju 
nevinost, osudit će ga na dugogodišnji zatvor. Sestra me 
uporno molila u ime te jadne žene, do koje joj je vjerojatno 
bilo stalo, neka od Naše Drage Gospe izmolim tu milost. 

Nakon toga pošla sam u školu. Putem sam Franciscu 
ispripovijedila što mi se dogodilo. Kad smo stigli u Fatimu, on 
mije rekao: 

- Slušaj! Dok ti budeš u školi, ja ću ostati pred skrivenim 
Isusom i molit ću se za to. 

Na povratku iz škole pošla sam k njemu i upitala ga: 

- Jesi li Našega Gospodina molio za milost? 

- Da! Reci svojoj sestri Teresi da će onaj uskoro doći kući. 

Doista, nakon nekoliko dana jadni je mladić došao kući i 

trinaestoga nam se s cijelom obitelji pridružio da Našoj Dragoj 
Gospi zahvali na primljenoj milosti. 

Nedugo zatim, opazila sam kako Francisco izlazi iz kuće 
teško hodajući. 

- Što ti je? - upitala sam ga. - Izgleda kao da ne možeš 
hodati! 

- Glava me jako boli i mislim da ću se srušiti. 

- Onda nemoj ići, ostani kod kuće. 

- Neću ostati. Radije ću, dok budeš u školi, ostati u crkvi 
pred skrivenim Isusom. 

Tih dana, kad je Francisco već poboljevao, ali je još ipak 
mogao hodati, pošla sam s njim do Lapa da Cabe^o i do 
Valinhosa. Kad smo se vratili, našli smo kuću punu ljudi. Bila 
je tu i neka postarija žena koja je, tako se činilo, blagoslivljala 
hrpu svetih predmeta na stolu: krunice, medaljice, križeve itd. 
Jacintu i mene odmah je okružila gomila ljudi koji su nas svašta 

pitali. Oko Francisca vrtjela se ta žena moleći ga neka joj 
pomogne blagosloviti. 

- Ne mogu blagosloviti - odgovorio je ozbiljno - kao što ni 
Vi ne možete, to mogu samo svećenici. 

Te su se riječi brzo proširile među ljudima, kao da ih je 
prenio razglas, te se jadna žena morala povući. Ljudi su psovali 
i tražili neka im vrati predmete koje su joj dali. 

Već sam u pismu o Jacinti navela kako je on odlučio da 
kadikad dođe u Cova da Iriju; kako je nosio uže, koje mi je 
pred smrt dao, kako se jednog doista vrućeg dana za žrtvu 
odrekao pića i kako je često svoju sestru podsjećao neka trpi 
za grješnike. Nadam se kako to ovdje nije potrebno spominjati. 

Jednog dana, kad se malko pridigla, s Jacintom sam pravila 
društvo Franciscu; ležao je u postelji. Iznenada se pojavila 
njegova sestra Teresa i skrenula nam pažnju, obavijestivši nas 
o mnoštvu ljudi koje nam se približavalo cestom u želji da nas 
vide. Čim je otišla, ja sam rekla: 

- Dobro. Vi ih primite. Ja ću se sakriti. 

Jacinta se brzo opremila i pobjegla za mnom; sakrile smo 
se u jednu bačvu, ostavljenu kraj vratiju koja vode u vrt. Uskoro 
smo čule galamu ljudi koji su razgledavali kuću i hodali po 
vrtu, naslanjajući se i na spomenutu bačvu. Spasilo nas je to 
što su joj vrata bila s druge strane. Opazivši da su otišli, izvukle 
smo se iz svoga skloništa i pošle k Franciscu. Pričao nam je 
kako je bilo: 

- Bilo je puno ljudi, tražili su da im otkrijem kamo ste se 
sakrile. No, ni ja nisam znao gdje ste. FItjeli su vas vidjeti i pitati 
o mnogim stvarima. Bila je tu i jedna žena iz Alquidaoa koja je 
molila za ozdravljenje jednog bolesnika i obraćenje jednog 
grješnika. Molim se za tu ženu! Vi molite za druge ljude, ima 
ih veoma mnogo. 

Ta se žena nedugo nakon Franciscove smrti vratila i molila 
me neka joj pokažem njegov grob. Željela je poći onamo i 
zahvaliti mu za obje milosti koje joj je izmolio. 

Na putu za Cova da Iriju, na jednom zavoju, jednog dana 
iznenadila nas je skupina ljudi; Jacintu i mene podigli su na 
jedan zid kako bi nas mogli bolje vidjeti i čuti. Francisco nije 

htio ostati na zidu. Pravio se kako ga je strah te će pasti s njega. 
Zatim se krišom povukao i naslonio na jedan stari zid. Jedna 
sirota žena i jedan mladić, kad su uvidjeli da ne mogu s nama 
nasamo razgovarati, kako su željeli, kleknuli su preda nj i molili 
ga neka od Naše Drage Gospe izmoli milost da njihov otac 
ozdravi i da ne mora u rat (bili su to majka i sin). Francisco je 
također kleknuo, skinuo kapu s glave i predložio im neka s 
njime mole krunicu. Oni su pristali i počeli moliti s njime. 
Uskoro su svi okupljeni ljudi prestali sa znatiželjnim pitanjima, 
kleknuli i zajedno molili. Potom su pošli s nama do Cova da 
Irije. Na putu onamo također su zajedno s nama molili krunicu, 
a na samom mjestu još jednu. Nakon toga razišli su se u miru. 
Ona jadnica obećala je da će se, bude li uslišana, onamo opet 
navratiti i zahvaliti Našoj Dragoj Gospi na primljenoj milosti. 
Doista došla je još jednom, ali ne samo sa sinom, kao onaj put, 
nego i s mužem, koji je u međuvremenu ozdravio. 

16. Franciscova bolest 

U bolesti Francisco je uvijek bio radostan i zadovoljan. 
Kadšto sam ga pitala: 

- Trpiš li puno, Francisco? 

- Prilično, no ništa zato. Trpim za utjehu Našem Gospodinu. 
Uskoro ću doći u nebo! 

- Onda, ne zaboravi moliti Našu Dragu Gospu neka i mene 
što prije pozove. 

- To ju neću moliti! Ti veoma dobro znaš kako te Ona gore 
još ne želi. 

Dan prije svoje smrti rekao mi je: 

- Vidi! Veoma mi je loše. Još malo pa ću poći u nebo! 

- Onda gledaj da gore ne zaboraviš moliti za grješnike, za 
Svetog Oca, za mene i za Jacintu. 

- Da! Molit ću se. No moli radije Jacintu, jer se bojim kako 
ću, dok budem gledao Gospodina, zaboraviti na to. Rado bih 
volio najprvo Njega utješiti. 

Jednoga ranog jutra pozvala me njegova sestra Teresa: 

- Dođi brzo! Franciscu je veoma loše, hoće ti nešto reći! 

Hitro sam se uredila i pošla k njemu. Zamolio je majku i 
rodbinu neka iziđu iz sobe. Hoće mi povjeriti tajnu. Kad su 
otišli, rekao mi je: 

- Sad ću se ispovijediti, da se mogu pričestiti, potom ću 
umrijeti. Volio bih da mi kažeš jesi li me vidjela u čemu sam 
sagriješio te da o tome pitaš i Jacintu. 

- U nekoliko navrata nisi slušao majku - odgovorila sam - 
kada ti je rekla neka ostaneš kod kuće, a ti si se iskrao ili sakrio. 

- Imaš pravo. To sam sagriješio. Sada idi i pitaj Jacintu sjeća 
li se čega drugoga. 

Pošla sam. Jacinta je malko razmislila i rekla: 

- Slušaj! Reci mu kako je, prije ukazanja Naše Drage Gospe, 
ukrao ocu deseticu i kupio usnu harmoniku od Josea Marta iz 
Časa Vehle. A kad su momci iz Aljustrela bacali kamenje na 
one iz Boleirosa, i on je bacio nekoliko puta. 

Nakon što sam mu prenijela što je njegova sestra rekla, 
odgovorio je: 

- To sam već ispovijedio, i još ću jednom ispovijediti. Možda 
je Naš Gospodin veoma žalostan zbog tih grijeha koje sam 
počinio. Makar i ne umro, ja više neću griješiti. Sad se veoma 
kajem zbog njih. 

I, sklopivši ruke, molio je: 

- O moj Isuse, oprosti nam naše grijehe, očuvaj nas od 
paklenoga ognja, dovedi u raj sve duše, osobito one kojima je 
najpotrebnije Tvoje milosrđe. 

Potom se obratio meni: 

- Ali, moli i ti Spasitelja neka meni oprosti grijehe! 

- Molit ću ga, budi miran. Da ti Spasitelj već nije oprostio, 
ne bi Naša Draga Gospa nedavno rekla Jacinti kako će uskoro 
doći i povesti te u nebo. Sada idem na misu i molit ću skrivenog 
Spasitelja za tebe. 

- O, moli Ga neka mi gospodin župnik donese svetu pričest. 

- Da, dobro! 

Kad sam se vratila iz crkve, Jacinta se već probudila i sjedila 
na njegovoj postelji. Čim me ugledao, Francisco je odmah 
upitao: 

- Jesi li molila skrivenog Isusa neka mi gospodin župnik 
donese svetu pričest? 

- Jesam! 

- Onda ću se u nebu moliti za tebe. 

- Molit ćeš se za mene? A još pred nekoliko dana rekao si 
kako ti to ne želiš! 

- To je bilo stoga što si tražila neka Spasitelj i tebe povede u 
nebo. No, molit ću se i za to, ako baš želiš. 

- Dobro, voljela bih da se i za to moliš. 

- Onda dobro, možeš biti mirna. Molit ću se za to. 

Ostavila sam ih oboje i vratila se svojim svagdanjim kućnim 

poslovima i školskim zadaćama. 

Kad sam se navečer vratila, Francisco je sjao od radosti. 
Ispovijedio se i gospodin župnik mu je obećao da će mu 
sutradan donijeti svetu pričest. Nakon što se sutradan pričestio, 
rekao je svojoj sestrici: 

- Danas sam puno sretniji od tebe, u svojem srcu imam 
skrivenog Isusa. Idem u nebo i puno ću se moliti Našem 
Gospodinu i Našoj Dragoj Gospi da i vas što prije gore povede. 

Skoro sam cijeli dan provela s Jacintom uz njegovu postelju. 
Budući da više nije mogao moliti, zamolio nas je neka izmo- 
limo jednu krunicu za nj. Napokon mi je rekao: 

- U nebu ću doista veoma čeznuti za tobom! Kako bi bilo 
lijepo da i tebe Naša Draga Gospa uskoro povede u nebo! 

- Nećeš više čeznuti! Doista! Nipošto! Kod Našega Gospo¬ 
dina i Naše Drage Gospe, koji su tako dobri! 

- Da, istina je! Možda na to neću ni misliti. 

Ja sada dodajem: Možda uistinu više nije na to mislio! 
Strpimo se! 


17. Blažena smrt 

Bila je već noć, kad sam se opraštala s njime: 

- Francisco, doviđenja! Ako ove noći dođeš u nebo, nemoj 
me zaboraviti, čuješ li? 

- Neću te zaboraviti. Budi mirna! 

Primio me za ruku, stisnuo ju načas dosta snažno i gledao 
me suznih očiju: 

- Želiš li još nešto - upitala sam ga, također očiju punih 
suza koje su mi tekle niz lice. 

- Ne! - odgovorio je slabim glasom. 

Budući da je taj prizor za sve bio naročito dirljiv, moja me 
tetka izvela iz sobe. 

- Onda, doviđenja, Francisco! U nebu! Doviđenja u nebu! 
A nebo je silazilo. Sutradan je odlepršao u nj, u naručje svoje 

nebeske Majke. 11 

Čežnju za njim nemoguće je opisati. Ona je puput oštrog 
trna, koji godinama ranjava srce. Sjećanje je to na prošlost koja 
se dovršuje u vječnosti. 

Bila je noć 

1 . 

Bila je noć... sanjala sam u tišini, 

kako ćemo se jednog svečanog i žuđenog dana 

s anđelima natjecati u vezivanju 

nebeskog ovoja što je ispod nas. 

2 . 

Nitko nije mislio kako je zlatni vijenac, 
satkan od cvijeća što na zemlji raste, 
isti svakom što ga nebo nuđa 
u neopisivoj ljepoti, za kojom se čezne! 

3 . 

Od majčinih usana... u radosti, smijehu! 

U nebeskom raju... on u Bogu živi! 

Ovo kratko vrijeme proživio je obuzet 
ljubavlju i plemenitom radošću.... Živio! 


11 Četvrtog travnja 1919- 

18. Svjetovne pjesme 

Budući da je dr. Galamba tražio i svjetovne pjesme, a od 
kojih sam neke upravo napisala u pripovijesti o Franciscu, 
željela bih, prije no što se latim druge teme, na papir staviti 
još neke da Preuzvišeni može izabrati, ako se kojom slučajno 
želi u nečemu poslužiti. 

Goranka 

1 . 

Goranko, Goranko, 
očiju smeđih. 

Tko te je, Goranko, 
obdario ljepotom? 

Takve ljepote 
nikad još ne vidjeh. 

(Pripjev, slijedi nakon svake kitice:) 

Goranko, Goranko, 
milostiva mi budi! 

Milostiva mi budi, Goranko, 
milostiva mi budi! 

2 . 

Goranko, Goranko, 
u lepršavim haljinama. 

Otkuda ti, Goranko, 
taj otmjeni stas? 

Takav stas 
nikad još ne vidjeh. 

3 . 

Goranko, Goranko, 
s ružom u zalistku. 

Otkud ti, Goranko, 
tako umilne boje? 

Tako umilnih boja 
nikad još ne vidjeh. 

4 . 

Goranko, Goranko, 
zlatom okićena. 

Otkud ti, Goranko, 
zlatom vezen pas? 

Takav širok pas 
nikad još ne vidjeh. 

Budi oprezan! 

Kad u goru kreneš, 
polagano hodi. 

Gledaj da ne padneš 
u guduru! 

U guduru neću ja pasti, 
jer Goranke će mi pomoći, 
one će mi pomoći, 
htjele to ii’ ne htjele. 
Goranke srca mog! 

One će mi pomoći, 
brinut će se za me; 
Goranke 
dobre u ljubavi! 

Dobre u ljubavi, 
htjele to ii’ ne htjele, 
Goranke srca mog! 


II. POVIJEST UKAZANJA 
Predgovor 

Preuzvišeni gospodine biskupe, sada dolazi najtrpkija od 
sviju stranica koje ste mi naložili neka ih napišem. Nakon što 
mi je Vaša Preuzvišenost naložila neka opišem ukazanja anđela, 
sve okolnosti i pojedinosti kao, po mogućnosti, i moja nutarnja 

raspoloženja, sada mi dr. Galamba zapovijeda kako treba da 
opišem sama ukazanja Naše Drage Gospe. 

- Naložite joj, gospodine biskupe - rekao je taj gospodin 
nedavno u Valengi - naložite joj neka opiše sve, ali baš sve. Nju 
će morati dobro vrtjeti u čistilištu, jer je puno toga prešutjela! 

Čistilište mi je, što se toga tiče, najmanja briga. Uvijek sam 
bila poslušna i moja poslušnost ne poznaje strah od kazne. Ja 
sam nadasve slušala nutarnje poticaje Duha; zatim zapovijedi 
onih koji su mi govorili u Njegovo Ime. To mi je bila prva 
zapovijed i prvi savjet, koje mi je dobri Bog poslao po Vašoj 
Preuzvišenosti. Radosna i sretna razmišljala sam o riječima koje 
mi je davno rekao velečasni svećenik, dekan u Torres Novas: 

- Tajna kraljeve kćeri vlastita je njezinoj duši. 

Shvativši donekle smisao tih riječi, rekla sam: 

- Moja tajna pripada meni. 

No danas više ne govorim tako. Žrtvujući se na žrtveniku 
poslušnosti velim: 

- Moja tajna pripada Bogu. Polažem ju u njegove ruke. On 
neka s njom čini kako mu se svidi. 

Dr. Galamba rekao je na to: 

- Gospodine biskupe! Naložite joj neka kaže sve, sve. Ne 
smije prešutjeti ništa, baš ništa! 

Vašu Preuzvišenost jamačno je prosvijetlio Duh Sveti, kad 
ste na to uzvratili: 

- To joj neću naložiti! Ja u tajnu ne diram. 12 

Hvala Bogu! Svaka druga zapovijed za mene bi bila izvorom 
smutnje i skrupula. Da ste mi zapovijedili suprotno, morala 
bih se tisuću puta pitati: 

- Koga da slušam? Boga ili Njegova namjesnika? 

Možda se ne bih mogla odlučiti te bih ostala razdrte duše. 
Vaša Preuzvišenost i dalje je nastavila u Božje Ime: 

- Ispričajte nam ukazanja anđela i Naše Drage Gospe, učinit 
ćete to Bogu i Našoj Dragoj Gospi na čast. 

Kako li je Bog dobar! On je Bog mira i na tom putu prati 
svakoga tko mu vjeruje. 

12 Razlog zašto Lucija nije zapisala I treći dio tajne. 

Počinjem, dakle, s mojom novom zadaćom i izvršavam 
zapovijed Vaše Preuzvišenosti i želju dr. Galambe. Sve ću Vam 
reći, osim jednog dijela tajne koji mi sada nije dopušteno 
otkriti. Ništa neću svjesno ispustiti. Vjerojatno sam zaboravila 
neke pojedinosti, no one su nevažne. 

1. Ukazanja anđela 

Ako sam dobro izračunata, prvo ukazanje dogodilo se 
tijekom 1915. Ukazao se naime anđeo. Što se tiče točnog 
nadnevka, to bi trebalo biti između travnja i listopada 1915. 

Dok sam sa svoje tri drugarice - Teresa Matias, njezina sestra 
Maria Rosa Matias i Maria Justino - iz sela Časa Velha molila 
krunicu na južnoj padini Cabega, opazila sam kako se ponad 
stabala u dolini prostire nešto poput oblaka i seže tik do naših 
nogu; proziran i ljudski lik, bjelji od snijega. Moje su me druga¬ 
rice pitale što bi to bilo. Uzvratila sam kako ne znam. Slijedećih 
dana to se ponovilo još nekoliko puta. 

To ukazanje u mojoj je duši ostavilo dubok trag koji ne mogu 
opisati. Taj je trag s vremenom, polako nestajao i nadam se 
kako bih, da nisu uslijedili drugi događaji, potpuno zaboravila 
na nj. Ne mogu navesti točne nadnevke, jer tada još nisam znala 
brojiti ni godine, ni mjesece, kamoli tjedne. Sve mi se čini kako 
je to bilo u proljeće 1916., kad nam se u Loca do Cabe^o po 
prvi put ukazao anđeo. 

Već sam pišući o Jacinti spomenula kako smo hodali po 
strmini tražeći skrovište. Kako smo tamo užinali, molili i potom 
ugledali svjetlo ponad okolnih stabala koje je dopiralo s istoka, 
bjelje od snijega; oblik prozirnoga mladića, sjajniji od kristala 
na suncu. Što se više približavao, to smo bolje zapažali njegov 
obris. Iznenadio nas je i veoma prestrašio. Ostali smo bez riječi. 
Stigavši do nas, rekao je: 

- Ne bojte se, ja sam anđeo mira! Molite sa mnom. 

Kleknuo je na zemlju i sagnuo se dodirujući čelom tlo. 
Natjerani nekom nadnaravnom silom, učinili smo i mi isto i 
ponavljali riječi koje smo čuli da govori: 

- Bože moj, vjerujem u Te, molim Ti se, ufam se u Te i ljubim 
Te. Molim Te oprosti onima koji u Tebe ne vjeruju, koji se Tebi 
ne mole, u Tebe se ne ufaju i Tebe ne ljube. 

Nakon što smo to tri puta ponovili, on se uspravio i rekao: 

- Tako molite! Srce Isusovo i Marijino očekuju vaše žarke 
molitve. 

Potom je iščezao. 

Obuzetost nadnaravnim bila nam je tako velika te smo jedva 
osjećali kako uopće postojimo. Ostali smo u stanju u kakvom 
nas je ostavio anđeo i ponavljali istu molitvu. Osjećali smo 
Božju prisutnost tako snažno i duboko te se nismo usudili o 
tome međusobno razgovarati. Naš je duh bio obuzet tim ozra¬ 
čjem još sutradan, da bi potom polako nestao. 

Nitko od nas nije mislio o tome treba li govoriti o tom 
ukazanju, ili ga držati u tajnosti. To nam se nametnulo kao 
samo od sebe. Bilo je toliko osobno te nije bilo lako o njemu 
izreći makar riječ. Možda nas se to ukazanje toliko dojmilo i 
stoga što je bilo prvo. 

Drugo ukazanje moglo se dogoditi kasnoga ljeta. Tih dana 
nesnosne jare svoja stada tjerali smo kući već prije podneva, a 
opet smo ih puštali istom predvečer. Sate poslijepodnevog 
odmora provodili smo u sjeni stabala koja su okruživala već 
spomenuti zdenac. Tu smo, iznenađeni, ugledali pred sobom 
anđela: 

- Što radite? Molite! Puno molite! Srce Isusovo i Srce Mariji¬ 
no imaju s vama planove svoga milosrđa. Prikažite Svevišnjemu 
svoje stalne molitve i žrtve. 

- Kako da se žrtvujemo? - upitala sam ga. 

- Žrtvujte se u svemu što možete prinijeti kao pokoru za 
grijehe koji Ga vrijeđaju i molite za obraćenje grješnika. I tako 
ćete se u miru vratiti u svoju domovinu. Ja sam vaš anđeo čuvar, 
anđeo Portugala. Kao znak svoje odanosti, nadasve prihvatite 
patnje koje će vam Gospodin poslati; podnosite ih strpljivo. 

Te anđelove riječi taknule su nam dušu poput svjetla koje 
nam omogućava da vidimo tko je Bog, koliko nas On voli i 
koliko želi da Ga ljubimo. Spoznali smo vrijednost žrtve i koliko 
Mu je dragocjena; kako se snagom žrtve grješnici obraćaju. 

Od toga dana počeli smo Gospodinu prinositi žrtve u svemu 
što nas je vrijeđalo, no tada još nismo tražili nikakva druga 
mrtvljenja ili pokorničke vježbe, osim što smo satima prostrti 
na zemlji ponavljali anđelovu molitvu. 

Treće ukazanje dogodilo se negdje koncem rujna ili 
početkom listopada; po tome što poslijepodnevni odmor već 
dugo nismo provodili kod kuće. Kako sam Vam već spomenula 
u pismu o Jacinti, išli smo iz Pregueire (to je mali maslinik 
mojih roditelja) prema Lapa da Cabeco; išli smo naime niza 
strminu prema Aljustrelu i Časa Velhi. Putem smo najprvo 
molili krunicu, a potom molitvu koju nas je naučio anđeo 
prilikom svog prvog ukazanja. Kad smo stigli, ukazao nam se 
anđeo po treći put. Držao je kalež u ruci, ponad njega hostiju 
iz koje je u kalež kapala krv. Kalež i hostiju ostavio je da lebde 
u zraku, a on je kleknuo na zemlju i triput ponovio molitvu: 

- Presveto Trojstvo, Oče, Sine i Duše Sveti, u dubokom 
strahopoštovanju molim Ti se i prikazujem Ti dragocjeno tijelo 
i krv, dušu i božanstvo Isusa Krista, prisutnog u svim svetohra- 
ništima na zemlji, kao zadovoljštinu za sve pogrde, svetogrđa i 
ravnodušnost koje Ga vrijeđaju. Po neizmjernim zaslugama 
Njegovoga Presvetog Srca i Prečistog Srca Marijina molim Te 
za obraćenje jadnih grješnika. 

Potom se uspravio, uzeo kalež i hostiju. Hostiju je dao meni, 
a sadržaj kaleža dao je piti Jacinti i Franciscu govoreći: 

- Primite tijelo i pijte krv Isusa Krista koga nezahvalni ljudi 
neizmjerno vrijeđaju. Činite pokoru za njihove grijehe, tješite 
svoga Gospodina! 

Potom je opet kleknuo na tlo i s nama triput ponovio moli¬ 
tvu: “Presveto Trojstvo...” i iščezao. 

Obuzeti snagom nadnaravnoga, u svemu smo poslušali 
anđela, što znači da smo klečali kako nam je pokazao i 
ponavljali njegove molitve. Snaga Božje prisutnosti bila je tolika 
te smo se gotovo ukočili i nasmrt iscrpili. Još nam se dugo 
vremena činilo kako ne možemo pokrenuti svoje udove. Tih 
dana, svoje smo poslove obavljali nekako nošeni tim nadna¬ 
ravnim bićem. Mir i sreća koje smo osjećali bili su veoma veliki. 

no čisto duhovni i naše su duše vodili pravo k Bogu. Ipak 
tjelesna iscrpljenost - padali smo s nogu - bila je veoma velika. 

2. Lucijina šutnja 

Ne znam zašto su ukazanja Naše Drage Gospe u nama 
pobudila potpuno različita raspoloženja: ista nutarnja radost, 
isti mir, isti osjećaj sreće. Unatoč tjelesne iscrpljenosti izvjesnu 
nutarnju živahnost, unatoč prolaznosti božanske prisutnosti 
izvjesnu kliktavu radost, unatoč poteškoća u izricanju izvjesno 
nutarnje oduševljenje. Ipak, uza sve to, osjećala sam se prisilje¬ 
nom šutjeti, osobito o jednoj određenoj stvari. 

Prilikom ispitivanja čula sam nutarnji glas koji mi je rekao 
što da govorim, a ne izokrenem istinu, odnosno ne otkrijem 
ono što trebam prešutjeti. U tom pogledu ostala je samo jedna 
sumnja: jesam li na kanonskom ispitivanju trebala baš sve reći. 
Ipak, ne osjećam grižnje savjesti zbog toga što sam šutjela, jer 
tada još nisam shvatila značaj tog ispitivanja. Smatrala sam ga 
jednim u nizu tolikih na koja sam se već navikla. Smatrala sam 
potrebnim tek položiti prisegu. Budući da je moj ispovjednik 
bio taj pred kojim sam morala prisegnuti kako ću govoriti 
istinu, to mi nije predstavljalo osobitu teškoću. Tada još nisam 
slutila što će đavao kasnije iz toga izvesti, da me muči beskraj¬ 
nim skrupulama. No, hvala-budi-Bogu što je sve minulo! 

Još jedan razlog učvršćuje me u shvaćanju kako je bilo do¬ 
bro što sam šutjela. 

Na kanonskom ispitivanju jedan od ispitivača, dr. Marques 
dos Santos, pokušao je proširiti popis pitanja nastojeći dublje 
zadrijeti. Dok sam odgovarala, pogledom sam tražila svog 
ispovjednika. On mi je pomagao, kad sama nisam znala što da 
odgovorim. Podsjećao je ispitivača na njegove ovlasti. 

Isto se dogodilo i prilikom ispitivanja kod dr. Fischera. Njega 
su opunomoćili Vaša Preuzvišenost i časna majka provinci¬ 
jalka, te je mislio kako ima pravo ispitivati me o svemu. No, 
hvala-budi-Bogu, došao je u pratnji mog ispovjednika. U datom 
času postavio je dugo pripremano pitanje o tajni. Zbunio me 
te nisam znala što da odgovorim. Jedan pogled - i ispovjednik 


172 



je shvatio i odgovorio mjesto mene. I ispitivač je razumio i 
ograničio se samo na to da novinama koje je imao uza se zakrije 
moje lice. 

Tako mi je Bog pokazao kako još nije došao čas koji je On 
odredio. 

Sada počinjem opisivati ukazanja Naše Drage Gospe. Neću 
se zadržavati oko toga da prikažem okolnosti koje su im pretho¬ 
dile, kao ni one koje su uslijedile, jer me dr. Galamba 
dobrohotno toga oslobodio. 

3■ Trinaestog svibnja 1917. 

Igrala sam se s Franciscom i Jacintom na jednoj uzvisini 
obronka Cova da Irije. Podizali smo zidić oko jednoga grma, 
kad smo ugledali nešto poput munje. 

- Bolje je da idemo kući - rekla sam svojim rođacima - 
sijeva i moglo bi biti oluje. 

- Dobro! 

Spuštali smo se obronkom i tjerali ovce prema cesti. Kad 
smo došli otprilike na polovicu obronka, skoro blizu velikog 
hrasta, opet smo ugledali munju, a nakon nekoliko koračaja 
iznad jedne česmine jednu gospođu, odjevenu u bijelo, sjajniju 
od sunca. Širila je sjajnije svjetlo od najsjajnijih sunčevih zraka, 
koje kao da je prodiralo kroz kristalnu čašu ispunjenu vodom. 
Zastali smo prestrašeni tim ukazanjem. Stajali smo tom svjetlu 
tako blizu kao da smo se nalazili u njemu; obasjavalo nas je i 
prodiralo u nas. Bili smo udaljeni koja dva-tri koraka. Tada je 
Naša Draga Gospa rekla: 

- Ne bojte se! Neću vam učiniti ništa nažao! 

- Odakle dolazite? - upitala sam ju. 

- Dolazim s neba! 

- I što želite od mene? 

- Došla sam vas moliti da tijekom idućih šest mjeseci, svakog 
trinaestoga, u isti ovaj sat dođete ovamo. Tada ću vam reći tko 
sam i što želim. Nakon toga, još ću se po sedmi put vratiti. 13 

13 Sedmi put bilo je 16. lipnja 1921. Radi se o ukazanju s osobnom 
porukom za Luciju. 

- Hoću li i ja doći u nebo? 

- Svakako! 

- IJacinta? 

- Također! 

- I Francisco? 

- I on, no mora još izmoliti puno krunica. 

Sjećam se kako sam pitala za dvije djevojke koje su nedavno 
umrle. Bile su mi prijateljice i kod mojih starijih sestara ućile 
su tkati. 

- Je li Maria das Neves već u nebu? 

- Jest. 

(Mislim da je imala oko šesnaest godina.) 

- I Amelia? 

- Ona ostaje u čistilištu do konca svijeta. 

(Mislim da je imala između osamnaest i dvadeset godina.) 

- Želite li prihvatiti sve patnje koje će vam Bog poslati, kao 
pokoru za sve grijehe koji Mu se nanose i kao molitvu za obra¬ 
ćenje grješnika? 

- Da, želimo! 

- Morat ćete dakle trpjeti, no milost Božja bit će vaša snaga! 

Pošto je izgovorila te tiječi (milost Božja itd.), po prvi je 

put otvorila ruke i prosula na nas veoma jako svjetlo; zračilo je 
s njezinih ruku poput odbljeska. Prodiralo nam je u prsa, sve 
do u dno duše te smo u Bogu, koji je bio to Svjetlo, prepoznali 
sebe, kao što se možemo prepoznati u najjasnijem zrcalu. 
Nutarnjim ganućem, koje smo upravo primili, pali smo na 
koljena i iz dna duše ponavljali: 

- O Presveta Trojice, ja Ti se molim. Bože moj. Bože moj, 
ljubim Te u Presvetom Sakramentu. 

Nakon nekoliko časaka Naša Draga Gospa nastavila je: 

- Molite krunicu svaki dan da bi svijetom zavladao mir i 
okončao rat! 

Potom se počela lagano dizati i uzlaziti u pravcu sunčeva 
izklaska, sve dok nije posve iščezla u beskrajnoj daljini. Svjetlo 
koje ju je obasjavalo kao da joj je otvaralo put kroz nebeski 
svod. Stoga smo to odmah protumačili tako da smo vidjeli 
otvoreno Nebo. 

Nadam se da sam u pismu o Jacinti, ili u kojem drugom, 
izjavila kako se nismo plašili Naše Drage Gospe nego oluje 
koju smo očekivali i pred kojom smo htjeli pobjeći. Ukazanja 
Naše Drage Gospe nisu nas ispunjala strahom odnosno stra¬ 
vom već su nas samo iznenađivala. 

Ako sam tvrdila kako sam bila u strahu, onda pod tim stra¬ 
hom mislim na sijevanje munje kojom se približavala oluja; 
htjeli smo pobjeći pred munjom, budući da smo njezino 
sijevanje obično vidjeli samo za vrijeme oluje. 

To sijevanje zapravo i nije bilo pravo sijevanje munje već 
bljesak svjetla koje nam se približavalo. Kad smo ugledali to 
svjetlo, govorili smo kadšto da smo vidjeli kako nam se 
približava Naša Draga Gospa. No Našu Dragu Gospu prepo¬ 
znali smo u tom svjetlu tek kad se pojavila nad česminom. 
Budući da to nismo mogli protumačiti, a hoteći izbjeći tegotna 
pitanja, u više navrata rekli smo da smo ju vidjeli kako dolazi, 
drugda pak da ju nismo vidjeli. Kad smo rekli da smo ju vidjeli 
kako dolazi, pri tom smo mislili na svjetlo koje smo vidjeli kako 
nam se približava, a koje je doista predstavljalo Nju. A kad smo 
rekli kako ju nismo vidjeli da dolazi, pri tom smo misli na to 
kako smo Našu Dragu Gospu vidjeli tek nakon što se pojavila 
nad česminom. 

4. Trinaestog lipnja 1917. 

Pošto sam s Jacintom i Franciscom, i još nekolicinom 
prisutnih, izmolila krunicu, iznova smo, isto kao u svibnju, 
ugledali trak svjetla koji nam se približavao (nazvali smo ga 
bljeskom) i zatim Našu Dragu Gospu ponad česmine. 

- Što želite od mene? - upitala sam. 

- Želim da sve dane molite krunicu i da naučite čitati. Kasni¬ 
je ću vam reći što još želim. 

Molila sam ju za ozdravljenje jednog bolesnika. 

- Ako se obrati, ozdravit će u roku od jedne godine. 

- Željela bih Vas zamoliti da nas povedete sa sobom u nebo. 

- Da! Jacintu i Francisca uskoro ću povesti. No ti još neko 
vrijeme ostaješ ovdje. Isus se hoće poslužiti tobom kako bi 

me ljudi upoznali i zavoljeli. On želi da se na zemlji počne 
častiti moje Prečisto Srce. 14 

- Hoću li ovdje ostati sama? - upitala sam žalosno. 

- Ne, dijete moje! Trpiš li puno? Ne daj se obeshrabriti. Ja 
te nikad neću ostaviti, moje Prečisto Srce bit će tvojim uto¬ 
čištem i putom koji će te voditi k Bogu. 

Istog časa, izgovarajući ove posljednje riječi, otvorila je ruke 
i po drugi put prosula na nas sjaj toga neizmjernog svjetla. 
Stoga smo izgledali kao uronjeni u Boga. Jacinta i Francisco 
stajali su u onom traku tog svjetla koje se dizalo prema nebu, 
dok sam se ja nalazila u onom koje se spuštalo na zemlju. U 
desnoj ruci Naša Draga Gospa držala je srce, ovjenčano trnjem 
koje se zabolo u nj. Shvatili smo da je to Prečisto Srce Marijino, 
ranjeno grijesima čovječanstva, koje žudi za pokorom. Na to 
smo mislili, preuzvišeni gospodine biskupe, kada smo govorili 
da nam je Naša Draga Gospa u lipnju povjerila tajnu. Naša 
Draga Gospa nije nam tada rekla da to čuvamo kao tajnu, no 
mi smo osjećali kako nas je Bog ponukao na to. 

5. Trinaestog srpnja 1917. 

Uskoro, nakon što smo stigli do česmine u Cova da Iriji i s 
velikim mnoštvom naroda molili krunicu, ugledali smo 
uobičajeni trak svjetla, a odmah i Našu Dragu Gospu ponad 
česmine. 

- Što želite od mene? - upitala sam. 

- Želim da idućeg trinaestoga opet dođete ovamo, da i dalje 
svaki dan molite krunicu na čast Našoj Dragoj Gospi, jer samo 
Ona može postići to da svijetom zavlada mir i prestane rat. 

- Molim Vas da nam kažete tko ste i da učinite čudo, kako 
bi svi vjerovah kako ste nam se ukazali. 

- Dođite ovamo trinaestog u svakom mjesecu! U listopadu 
ću vam reći tko sam i što želim, učinit ću čudo, da svi vjeruju. 


Ovdje Lucija u žurbi privodi odjeljak kraju, koji u drugim spisima glasi 
ovako: “Onome tko to prihvati obećavam spasenje, i te duše Bog će 
ljubiti poput cvijeća koje sam pripremila za ukras njegovu prijestolju. ” 

Tada sam iznijela još nekoliko molbi, ne znam više koje su 
to bile. Jedino se sjećam kako je Naša Draga Gospa rekla neka 
svi mole krunicu kako bi se te milosti postigle tijekom te 
godine. Zatim je nastavila: 

- Žrtvujte se za grješnike i, osobito dok se žrtvujete, često 
govorite: O Isuse, to je Tebi za ljubav, za obraćenje grješnika i 
kao pokora za grijehe koji se nanose Prečistom Srcu Marijinu. 

Izgovarajući te riječi opet je otvorila ruke, kao i u dva 
prethodna mjeseca. Zrake kao da su prodirale u zemlju te smo 
ugledali jedno ognjeno more i u taj oganj među đavle bačene 
duše, nalik ljudskim spodobama od prozirne, crne i obrončane 
žeravice, plivali su u tom ognju, plamen ih je rigao i od njih 
kao da su nastajali oblaci pepela. Padali su na sve strane, poput 
iskri u silnome požaru, bez težine i ravnoteže, kričući i urličući 
od bola i očaja, što nas je duboko potreslo i zgrozilo. (Činilo 
mi se kako sam u tom času čula povike “aj”, što su i neki drugi 
čuli.) 

Đavli su se razlikovali po stravičnim i jezivim spodobama 
divljih, nepoznatih zvijeri. Bili su također prozirni, nalik crnoj, 
užarenoj žeravici. 

Prestrašeni i moleći pomoć podigli smo pogled prema 
Našoj Dragoj Gospi, koja nam je prepuna dobrote i žalosti 
kazala: 

- Vidjeli ste pakao, kamo dolaze duše jadnih grješnika. Bog 
želi da se, za njihovo spasenje, u svijetu započne s pobožnošću 
mojem Prečistom Srcu. Bude li se činilo što vam kažem, mnoge 
će se duše spasiti i bit će mir. Rat ide svome kraju. No, ne 
bude li se prestalo Boga vrijeđati, nastat će, za pontifikata Pia 
XI., novi, još strašniji rat. Kad jedne noći budete ugledali 
nepoznato svjetlo , 15 znajte da je to veliki znak koji vam Bog 
daje, kako će svijet za svoja nedjela biti kažnjen ratom, glađu, 
progonima Crkve i Svetog Oca. Da se to spriječi, doći ću 
zatražiti posvetu Rusije mojem Prečistom Srcu i ispovijed i 
pričest prvih subota l6 . Budu li se ispunile moje želje, Rusija 

15 Riječje o osobitom i naročitom svjetlu Sjevernjače koja se pojavila 25- 
siječnja 1958. 

16 Vidi Dodatak I. 

će se obratiti i bit će mir; ne bude li tako, njezin će se krivi 
nauk proširiti svijetom, buknut će ratovi i progon Crkve, dobri 
će biti mučeni i Sveti Otac puno će trpjeti. Mnogi narodi će 
propasti. No, na kraju će ipak pobijediti moje Prečisto Srce. 
Sveti Otac posvetit će mi Rusiju, koja će se obratiti i za neko 
vrijeme svijetu će biti poklonjen mir 17 . Portugal će uvijek 
ispovijedati vjeru itd. Nikome o tom ne govorite; Franciscu 
možete reći. Dok molite krunicu, nakon svake desetice recite: 
O moj Isuse, oprosti nam naše grijehe, očuvaj nas od paklenoga 
ognja, dovedi u raj sve duše, osobito one kojima je najpo¬ 
trebnije Tvoje milosrđe. 

Uslijedilo je nekoliko časaka šutnje, prije nego što sam 
upitala: 

- Želite li što još od mene? 

- Ne, danas od tebe ne želim više ništa. 

Potom se, na već uobičajen način, uzdignula prema istoku, 
sve dok nije nestala u beskrajnoj daljini nebeskog svoda. 

6. Trinaestoga kolovoza 1917. 

Budući da sam već pripovijedala o tome što se dogodilo 
tog dana, sada se neću nad tim zadržati, već odmah prelazim 
na ukazanje koje se po mome mišljenju dogodilo petnaestoga 
poslije podne. Kako tada još nisam mogla razlikovati pojedine 
dane u mjesecu, moguće je da se i varam. Ipak ostajem u 
uvjerenju kako se to dogodilo istog dana kad smo se vratili iz 
Vila Nova de Ourem . 18 

Dok sam s Franciscom i njegovim bratom Ivanom tjerala 
ovce do mjesta zvanog Valinhos, osjećala sam kako nam se 
približuje i zastire nas nešto nadnaravno; slutila sam da će nam 
se ukazati Naša Draga Gospa i bilo mi je žao što Jacinta nije 
bila s nama. Stoga sam zamolila njezina brata Ivana neka ju 
dovede. Budući da nije htio, ponudila sam mu dvadeseticu; 

17 Vidi Dodatak II. 

18 Ovdje Lncija griješi. To ukazanje dogodilo se istom slijedeće nedjelje, 

19- kolovoza. 

na što je smjesta otrčao. U međuvremenu, s Franciscom sam 
vidjela trak svjetla, koji smo zvali bljesak. Nakon Jacintina 
dolaska, doskora smo ponad česmine ugledali Našu Dragu 
Gospu. 

- Što želite od mene? 

- Želim da trinaestoga dođete u Cova da Iriju i da nadalje 
svaki dan molite krunicu. Posljednjeg mjeseca učinit ću čudo, 
da svi vjeruju. 

- Što da radimo s novcem koji ljudi ostavljaju u Cova da 
Iriji? 

- Načinite dvije škrabice. Ti ćeš s Jacintom i s još dvije 
djevojčice u bjelini nositi jednu, a Francisco s trojicom dječaka 
drugu. Novac iz škrabica neka se namijeni svetkovini Naše 
Drage Gospe od Krunice, a ostatak za kapelu koju ćete mi 
podići. 

- Molim Vas za ozdravljenje nekih bolesnika. 

- Da, tijekom godine neki će ozdraviti. Molite, puno molite 
i žrtvujte se za grješnike, jer mnoge duše dolaze u pakao stoga 
što se nitko za njih ne žrtvuje i ne moli. I opet se uzdignula, po 
običaju, u smjeru istoka. 

7 . Trinaestog rujna 1917. 

Kako se bližio očekivani sat, prolazila sam s Jacintom i 
Franciscom kroz brojno mnoštvo ljudi koji su se tiskali i jedva 
nas puštali naprijed. Svim putevima vrvjeli su ljudi. Svi su nas 
htjeli vidjeti i razgovarati s nama. Nisu imali nikakva obzira. 
Premnogi, među njima čak otmjene gospođe i gospoda, gurali 
su se kroz mnoštvo koje nas je okruživalo. Bacali su se pred 
nas na koljena i molili neka Našoj Dragoj Gospi prenesemo 
njihove prošnje. Drugi, koji nisu uspijevah doprijeti do nas, 
izdaleka su vikali: 

- Za ljubav Božju, molite Našu Dragu Gospu neka ozdravi 
moga uzetog sina. 

Drugi je vikao: 

- Neka ozdravi moje slijepo dijete. 

Drugi opet: 

- I moje, koje je gluho. 

- Neka vrati mog muža i mog sina iz rata. 

- Neka obrati jednog grješnika. 

- Neka me izliječi od tuberkuloze. 

I tako dalje. 

Pokazala se tu svekolika bijeda jadnih ljudi, te su nekoji 
vikali sa stabala i zidova na koje su se popeli, ne bi li nas u 
prolazu vidjeli. Dok smo jednima obećavali i drugima pružali 
ruke, da ih podignemo sa zemlje, probijali smo se uz pomoć 
nekih muževa koji su nam kroz mnoštvo krčili prolaz. 

Kad sada u Novom zavjetu čitam o čudesnim stvarima koje 
su se zbile dok je Isus putovao Palestinom, sjećam se tih 
događaja koje sam kao nejako dijete imala doživjeti na sirotinj¬ 
skim putovima i cestama od Aljustrela do Fatime odnosno do 
Cova da Irije. Zahvaljujem Bogu i prikazujem Mu vjeru našeg 
dobrog portugalskog naroda. Razmišljam o tome što bi ti ljudi 
učinili da su pred sobom vidjeli samoga Isusa, kad su se bacali 
na koljena pred troje siromašne djece samo stoga što im je 
darovana milosrdna milost da ragovaraju s Majkom Božjom? 
Lijepo, no to ne spada ovdje. Bila je to samo zastrana pera, 
koje je pošlo onamo kamo nisam željela. Strpljenja, opet nešto 
beskorisna! Ipak neću ništa istrgnuti, da ne oštetim bilježnicu. 

Konačno smo stigli do česmine u Cova da Iriji i počeli s 
narodom moliti krunicu. Uskoro smo ugledali trak svjetla i 
potom Našu Dragu Gospu nad česminom. 

- I nadalje molite krunicu da dođe kraj ratu. U listopadu 
doći će i Naš Gospodin, Naša Draga Gospa od Žalosti i od 
Karmela, sveti Josip s Djetetom Isusom blagosloviti svijet. Bog 
je zadovoljan vašim žrtvama, ali ne želi da spavate s užetom. 
Nosite ga samo obdan. 

- Molili su me da od Vas isprosim puno toga; ozdravljenje 
nekih bolesnika i jednog gluhonijema čovjeka. 

- Da, nekoje ću ozdraviti, druge ne. U listopadu učinit ću 
čudo, da svi povjeruju. 

Nato se počela uzdizati i iščezla je ... 

8. Trinaestog listopada 1917. 

Već smo zarana otišli od kuće, jer smo računali sa zastojima 
na putu. Narod je dolazio u mnoštvu. Kiša je upravo lijevala. 
Moja majka odlučila me pratiti bojeći se kao da mi je to poslje¬ 
dnji dan u životu, te da će joj, zbog neizvjesnosti do čega bi 
sve moglo doći, puknuti srce. Na putu prizori iz prošloga 
mjeseca, no još učestaliji i snažniji. Ni blato na putu nije ljude 
moglo spriječiti da se u poniznosti i molitvi ne bacaju na 
koljena. Došli smo do česmine u Cova da Iriji i ja sam, nekim 
nutarnjim poticajem, molila ljude neka zatvore kišobrane i 
mole krunicu. Nedugo zatim ugledali smo trak svjetla i potom 
Našu Dragu Gospu nad česminom. 

- Što želite od mene? 

- Želim ti poručiti neka se tu podigne kapela meni na čast. 
Ja sam Naša Draga Gospa od Krunice. Neka se i nadalje svakog 
dana moli krunica. Rat ide svome kraju i vojnici će se uskoro 
vratiti kućama. 

- Htjela bih Vas puno toga zamoliti: da ozdravite nekoje 
bolesnike i obratite nekoje grješnike, i još puno toga. 

- Nekoje da, druge ne. Moraju se popraviti i moliti za opro- 
štenje svojih grijeha. 

I još je žalosno rekla: 

- Ne smije se više vrijeđati Boga i Našega Gospodina, koji 
je već toliko vrijeđan. 

Otvorila je ruke koje su joj zasjale sunčevim zrakama. Dok 
se uzdizala, nešto od Njezina svjetla bljesnulo je prema suncu. 

To je bio razlog, preuzvišeni gospodine biskupe, zbog čega 
sam povikala neka gledaju u sunce. Nije bila moja namjera da 
narodu onamo usmjerim pomnju, budući da nikako nisam bila 
svjesna njegove prisutnosti. Učinila sam to jednim nutarnjim 
poticajem koji kao da me prisilio na to. 

Nakon što je Naša Draga Gospa iščeznula u beskrajnoj daljini 
nebeskog svoda, ugledali smo pokraj sunca svetog Josipa s 
Djetetom Isusom i Našu Dragu Gospu u bjelini i plavom plaštu. 
Činilo se kako sveti Josip s Djetetom Isusom blagoslivlja svijet 
kretnjom ruke u znaku križa. To ukazanje uskoro je nestalo. 

Potom smo ugledali Našega Gospodina i Našu Dragu Gospu. 
Imala sam dojam kako je to bila Naša Draga Gospa od Žalosti. 
Činilo se kako Naš Gospodin blagoslivlja svijet na isti način 
kao i sveti Josip. To je ukazanje iščezlo, a ja se još sjećam da 
sam vidjela i Našu Dragu Gospu od Karmela. 

Pogovor 

Preuzvišeni gospodine biskupe, ovo je povijest ukazanja 
Naše Drage Gospe u Cova da Iriji tijekom 1917. godine. Kadgod 
sam, s bilo kojeg razloga, morala o tome govoriti, pokušavala 
sam to učiniti sa što manje riječi i nastojeći zadržati za sebe 
one intimne stvari objavljivanje kojih bi me puno stajalo. No, 
kako one ne pripadaju meni već Bogu i jer On sada preko Vas, 
preuzvišeni gospodine, traži od mene da Mu ih vratim, ja Mu 
ih, evo, ovako vraćam. Ništa svjesno ne zadržavam za sebe. 
Vjerujem kako nedostaju tek sitne pojedinosti u svezi s mol¬ 
bama koje sam prenosila Našoj Dragoj Gospi. Kako su mahom 
bile materijalne naravi, nisam im pridavala osobitu važnost te 
ih stoga nisam podrobno opisala. Osim toga, bilo ih je doista 
mnogo! Toliko sam bila opterećena pamćenjem nebrojenih 
milosti koje sam trebala od Nje isprositi, da sam vjerojatno 
pogriješila, kad sam naime rekla kako će rat doći svome kraju 
još tog dana, trinaestoga. 19 

Mnogi su ljudi iznenađeni sjećanjem koje mi je Bog podario. 
To je, u svakom pogledu, pravi dar njegove beskrajne dobrote. 
No, kod nadnaravnih stvari ne treba čuditi što se tako usjeku 
u pamćenje, te ih je, zapravo, nemoguće zaboraviti. Ako Bog 
sam ne poradi oko njihova zaborava, sadržaj tih događaja ne¬ 
moguće je zaboraviti. 


19 Liicija doista nije rekla da će rat tog dana prestati. Na to su ju nag¬ 
nala mnoga tjeskobna pitanja koja su joj postavljali. 

III DALJNJE OPASKE O JACINTI 


1. Čudesno ozdravljenje 

Dr. Galamba zamolio me da pišem i o drugim uslišanjima, 
o onima koja su se dogodila na Jacintin zagovor. Malko sam 
razmišljala i sjetila se dvaju događaja. 

Prvi se slučaj odnosi na dobru gospođu Emiliju, koju sam 
spomenula u drugom pismu o Jacinti. Ona je došla po mene i 
odvela me u Olival, u kuću gospodina dekana. Jacinta je pošla 
sa mnom. Bila je već noć, kad smo stigli u mjesto gdje je ta 
dobra udovica živjela. 

No glas o našem dolasku svejedno se pročuo te se pred 
kućom gospođe Emilije odmah skupilo mnoštvo ljudi. Htjeli 
su nas vidjeti i pitati, preporučiti se u molitve itd. Tu je živjela 
jedna pobožna žena koja je u svojoj kući molila krunicu s 
nekolicinom žitelja toga malog mjesta. Pojavila se i molila nas 
neka dođemo k njoj moliti krunicu. Nastojali smo se ispričati 
kako ćemo moliti krunicu s gospođom Emilijom, no ona nas 
je tako uporno molila te ju nismo mogli odbiti. Na vijest kako 
kanimo ići k njoj, mnoštvo naroda pohrlilo je prema kući te 
dobre žene želeći naći što bolje mjesto. Putem nam je ususret 
došla jedna djevojka u dobi od dvadesetak godina. Plakala je, 
pala pred nama na koljena i molila nas neka dođemo u njezinu 
kuću i izmolimo makar jednu “zdravomariju” za ozdravljenje 
njezina oca, koji je već više od tri godine bolovao od neprestane 
štucavice koja mu nije davala mira. U takvim prizorima nemo¬ 
guće je ostati krutim. Pomogla sam jadnoj djevojci da se uspravi 
i, kako se već prilično smračilo (išli smo pod svjetlom 
svjetiljaka), rekla sam Jacinti neka ostane s njom, dok ja idem 
s ljudima moliti krunicu; pozvat ću ju kad se budem vratila. 
Pristala je. Na povratku otišla sam toj kući. Našla sam Jacintu 
kako sjedi na stolici sučelice muškarcu, koji je također sjedio 
na stolici. Nije bio star, koliko iscrpljen i uplakan od iznena¬ 
đenja. Okružilo ga je više ljudi iz njegove obitelji. Kad me 
Jacinta opazila, ustala je, oprostila se i obećala mu da ga neće 

zaboraviti u svojim molitvama. Potom smo pošle kući gospođe 
Emilije. 

Sutradan uputile smo se već rano izjutra u Olival i vratile 
se istom nakon tri dana. Približavajući se kući gospođe Emilije, 
prepoznale smo spomenutu djevojku u društvu svoga oca, 
kojemu je krenulo nabolje; napustila ga je uznemirenost i 
vidljiva slabost. Zahvalili su se na primljenoj milosti govoreći 
kako oca uopće ne muči štucavica. Uvijek, kadgod sam ih 
susrela, članovi te dobre obitelji iskazivali su mi svoju za¬ 
hvalnost; tvrdili su kako je njihov otac sada potpuno zdrav te 
nema ni traga prijašnjoj štucavici. 

2. Povratak izgubljenog sina 

Drugi slučaj tiče se moje tetke Victorije, koja je bila udata u 
Fatimu i imala sina; on je doista bio izgubljeni sin. Ne znam 
koliko je vremena prošlo otkako je napustio roditeljski dom i 
nitko nije znao što je s njim. Moja tetka, u dubokoj boli zbog 
toga, došla je jednog dana u Aljustrel tražiti od mene neka bih 
Našu Dragu Gospu molila za njezinog sina. Kako me nije našla, 
obratila se Jacinti. Ona joj je obećala da će se moliti za nj. Nakon 
nekoliko dana on se doista vratio kući i molio svoje roditelje 
neka mu oproste; došao je i u Aljustrel ispričati nam svoju 
nesretnu sudbinu. Potrošivši sve što je iz kuće ukrao (tako je 
pričao), lutao je uokolo kao potucalo sve dok, ne znam zašto, 
nije dospio u zatvor u Torres Novas. Tu je proveo neko vrijeme, 
dok mu jedne noći nije uspjelo pobjeći. Bježeći noću dokopao 
se brda i zašao u borovu šumu. Osjećao se potpuno izgublje¬ 
nim. U strahu da ga ponovno ne uhvate, u tami mrkle olujne 
noći, jedini izlaz vidio je u molitvi. Pao je na koljena i molio. 
Nakon nekoliko časaka, kako je tvrdio, pojavila se Jacinta, uzela 
ga za ruku i povela do asfaltirane ceste koja vodi od Alqueidaoa 
do Reguenga. Tamo mu je pokazala kuda neka pođe dalje. 
Ujutro se iznenada našao na cesti za Boleiros; prepoznavši to 
mjesto, odlučno je krenuo prema roditeljskom domu. 

Tvrdio je kako mu se ukazala Jacinta i da ju je prepoznao. 
Pitala sam Jacintu je li to istina, da je pošla k njemu. Rekla je 


184 



da nije. Ne poznaje ni onu borovu šumu, ni ona brda u kojima 
se krio. 

- Ja sam se samo molila i zagovarala ga pred Našom Dragom 
Gospom, jer sam suosjećala s tetkom Victorijom. 

To je bio njezin odgovor. Kako se to zbilo? Ne znam. Bog 
zna. 


IV. GLAS O JACINTINOJ SVETOSTI 

1. Napomena 

Moram još odgovoriti na drugo pitanje dr. Galambe: “Što 
su ljudi osjećali kod Jacinte?” 

Odgovoriti na ovo veoma je teško, i stoga što osobno ne 
znam što se sve događa u nutrini drugoga. Zato mi nisu poznati 
njezini osjećaji. Mogu tek nešto reći o tome što sam sama 
dokučila i opisati kako drugi pokazuju svoja osjećanja. 

2. Jacinta - zrcalo Božje 

Osjećam, što se obično osjeća kod čovjeka na glasu svetosti, 
kako je on u svemu povezan s Bogom. Jacinta je doista pokazi¬ 
vala istinsko, mudro i ljubezno ponašanje, koje je u svemu 
odražavalo Božju prisutnost, odlika koja se inače sreće samo 
kod odraslih ljudi visoke krjeposti. Kod nje nisam nikad vidjela 
ikakvu pretjeranu lakovjernost, oduševljenje za kićenost ili 
igru, što se veoma često vidi kod male djece. Ovo se odnosi 
jedino na vrijeme nakon ukazanja. Prije toga, ona je, dapače, 
prednjačila u nestašnosti i mušičavosti. Ne mogu reći kako su 
k njoj rado dolazila djeca, kao što su k meni. To je možda bilo 
stoga što nije znala toliko pjesama i priča, da ih nauči i s njima 
se zabavlja; možda i stoga što je za svoje godine pokazivala 
izrazito ozbiljno ponašanje. Kada bi neko dijete ili odrasli 
rekao, odnosno učinio nešto nepristojno u njezinoj prisutnosti, 
ona je to s pravom popratila riječima: 

- Ne čini to, to vrijeđa Boga Našega Gospodina, Njega već 
dosta vrijeđaju! 

Ako bi ju tko od odraslih ili djece nazvao bogomoljkom, 
licemjerkom ili slično, što se često događalo, ona bi ga 
pogledala doista ozbiljno i udaljila se bez riječi. Možda je i to 
razlogom što nije bila omiljena. Kad bih bila kod nje, začas se 
sabrala gomila djece, a kad bih otišla, Jacinta je uskoro ostala 
sama. No dok smo bile zajedno, činilo se kako i ostali uživaju 
u njezinu društvu. Djeca su ju grlila nevinom nježnošću. Rado 
su pjevala i igrala se sa mnom. Često su me molila neka ju 
zovnem, ako nije bila s nama. Kad bih im rekla kako ne želi 
doći jer su zločesti, obećah su mi da će biti dobri ako dođe: 

- Idi i zovni ju, reci joj da ćemo biti dobri ako dođe! 

Kad sam ju pohodila u njezinoj bolesti, obično sam pred 
njezinim vratima zatekla oveću skupinu djece; čekali su me sa 
željom da mogu ići sa mnom i vidjeti ju. Kao da su bili 
suzdržani, u izvjesnom poštovanju prema njoj. Prije nego bih 
otišla, kadšto sam ju upitala: 

- Jacinta, smijem li nekima reći neka ostanu s tobom da ti 
prave društvo? 

- Dobro. Ali onima koji su manji od mene. 

Nato su se svi počeli javljati: 

- Ja želim ostati! Ja želim ostati! 

Tada bi razgovarala s njima, učila ih “očenaš” i “zdravo- 
mariju”, znak križa i razne pjesme. Igrali su se kamenčićima 
na njezinoj postelji ili su, ako bi se pridigla, sjedili na podu 
nasred sobe. Poslužili bi se sitnim jabukama, kestenjem, 
slatkim žirom, suhim smokvama itd., čega mojoj tetki nikad 
nije nedostajalo, te su ostajali uz njezinu kćer. Molila je s njima 
krunicu, savjetovala ih neka ne griješe, neka ne vrijeđaju Boga 
Našega Gospodina i ne dođu u pakao. Nekoja djeca kod nje su 
provodila gotovo cijelo prije i poslijepodne, te se činilo kako 
su kod nje sretni. Ponekad su me tražili i molili da idem s njima. 
Drugda su me čekali kraj kuće ili stajali pred vratima, dok ih 
moja tetka, ili sama Jacinta, ne bi pozvale neka uđu i pođu k 
njoj. Jacinta je po svoj prilici voljela njih i njihovo društvo, no 
uvijek se osjećala sapetom nekom naročitom stidljivošću i 
strahopoštovanjem, čime je spram njih bila na izvjesnoj 
udaljenosti. 

3■ Jacinta - uzor krjeposti 

Pohađali su ju i odrasli, čudili se njezinu držanju koje je 
bilo uvijek isto: strpljivost bez ikakvog jadanja, potpuno 
predano. Ostala je ležati u položaju u kakvom bi ju majka 
ostavila. Na pitanje ide li joj nabolje, odgovarala je: 

- Uvijek mi je isto. 

Ili: 

- Hvala lijepa. Mislim da mi je lošije. 

Pred posjetiteljima sjedila je tiho, žalosnih obraza. Ljudi su 
kadšto dugo ostajali uz nju, i bili su radosni. 

Nastavila su se podrobna i iscrpljujuća ispitivanja. Ne 
pokazujući pri tom ni najmanju nestrpljivost ili odbojnost, 
znala je na kraju reći: 

- Glava me veoma zaboli dok slušam ove ljude! Sada, kad 
ne mogu nikud pobjeći ili sakriti se, Spasitelju prikazujem veću 
žrtvu. 

Susjede, koje su kadšto kod nje običavale krpati svoje 
haljine, govorile su: 

- Voljela bih koji časak biti uz Jacintu; ne znam otkud to da 
mi je kod nje tako ugodno. 

Vodile su sa sobom i malu djecu, koja su se s njome igrala, 
te su majke imale više vremena za šivanje. Na postavljena 
pitanja odgovarala je ljubazno, ali kratko. Ako bi netko govorio 
što joj se nije svidjelo, ona bi rekla: 

- Nemojte to govoriti, time vrijeđate Boga, Našega 
Gospodina. 

Ako bi netko ogovarao svoju obitelji, pričao o nečemu što 
nije u redu, ona je odgovorila: 

- Ne dopustite da Vam djeca počine i najmanji grijeh, mogla 
bi doći u pakao. 

A kad je bilo spomena o odraslima: 

- Recite im neka to više ne čine, jer to je grijeh. Vrijeđaju 
Boga Našega Gospodina i može ih snaći prokletstvo. 

Stranci, koji su nas posjećivali iz znatiželje ili poštovanja, 
kod nje su osjećali nešto nadnaravnoga. Kad bi došli k nama i 
sa mnom razgovarali, odmah su rekli: 

- Razgovarali smo s Jacintom i Franciscom. Kod njih se 
osjeća izvjesno nadnaravno ozračje. 

Ponekad su me čak molili neka im rastumačim odakle taj 
osjećaj. Kako nisam znala, slijegala sam ramenima i šutjela. 
Često sam slušala kako se o tom govori. Jednog dana došli su 
nam dvojica svećenika i jedan gospodin. Dok im je moja majka 
otvarala vrata i pozivala ih neka uđu, ja sam se brzo uspela na 
tavan i sakrila se. Moja ih je majka pozdravila, ostavila ih same 
i izašla na dvorište da me pozove. Nije me mogla naći, makar 
me dulje vrijeme tražila. Ja sam u međuvremenu slušala tu 
dobru gospodu kako govore o tom slučaju: 

- Htjeli smo ju pitati što kaže na ovo. 

Spomenuti gospodin je rekao: 

- Mene su se najviše dojmile nevinost i otvorenost male 
Jacinte i njezinoga malog brata. Ako je i ova takva, onda vjeru¬ 
jem. Ne znam što je to što sam osjetio kod njih dvoje! 

- Čini se kako se kod njih osjeća nešto nadnaravo - 
nadovezao se jedan od svećenika. - Neka mi ugoda ispuni 
dušu, dok s njima razgovaram. 

Moja majka me nije pronašla te su dobra gospoda morala 
otići, ne porazgovorivši sa mnom. 

- Kadšto znade otići i igrati se s drugom djecom - rekla je 
moja majka. - Tada ju nitko ne može naći. 

- Veoma nam je žao! Bila nam je osobita radost razgovarati 
s onima dvoje te bismo rado razgovarali i s Vašom kćerkom. 
Doći ćemo kojom drugom prilikom. 

Jedne nedjelje, poslije mise, moje prijateljice iz Moite, Maria 
Rosa i Ana Caetano te Maria Brogueira, zamolile su moju majku 
neka me pusti k njima, da kod njih provedem dan. Dobivši 
pristanak, molile su me neka sa sobom povedem Jacintu i 
Francisca. I moja tetka se složila te smo pošli u Moitu. 

Nakon objeda, Jacinti je od umora klonula glava. Jose Alves 
naložio je neka ju jedna od kćeri položi na postelju. Nedugo 
zatim Jacinta je duboko zaspala. Došlo je puno ljudi iz sela 
želeći s nama provesti poslijepodne. U velikoj znatiželji, da što 
prije vide Jacintu, odlazili su k njoj vidjeti je li se već probudila. 
Iznenadili su se vidjevši Jacintu u dubokom snu s osmijehom 

na usnama, anđeoskog izgleda, kako prema nebu diže svoje 
sklopljene ruke. Soba se odmah ispunila znatiželjnicima. Svi 
su ju htjeli vidjeti i nerado su odlazili van kako bi ustupili 
mjesto drugima. Žena gospodina Josea Alvesa i djeca govorili 
su: 

- Ona mora da je anđeo! 

Ispunjeni izvjesnim strahopoštovanjem, ostali su klečeći uz 
njezinu postelju do pola pet, kad se probudila. Nakanili smo 
još u Cova da Iriji izmoliti krunicu, potom smo se vratili kući. 
Kćerke gospodina Joesea Alevesa gore su spomenute sestre 
Caetano. 

4. Francisco je bio drukčiji 

Francisco je, što se toga tiče, bio nešto drukčiji: uvijek 
nasmijan, uvijek uljudan i popustljiv. Igrao se sa svom djecom, 
bez razlike. Nikad se ni s kim nije pravdao. Povlačio se kadikad, 
ako je vidio da nešto nije u redu. Kad su ga pitali zašto odlazi, 
rekao bi: 

- Jer niste dobri. 

Ih: 

- Jer se ne želim više igrati. 

Djeca su za vrijeme njegove bolesti dolazila k njemu i 
odlazila s najvećim razumijevanjem. Razgovarao je s njima kroz 
prozor sobe. Pitali su ga osjeća li se bolje itd. Ako bi ga koje 
dijete pitalo smije li ostati kod njega i praviti mu društvo, on 
je to odbio. Najvolio je ostati sam: 

- Želim da ostanete samo ti i Jacinta - običavao mi je reći. 

Pred odraslima koji su ga pohađah bio je šutljiv i na njihova 

pitanja odgovarao tek s par riječi. Njegovi posjetitelji, bilo 
stranci, bilo suseljani, kadšto bi sjedili dugo uz njegovu postelju 
i govorili: 

- Ne znam što Francisco ima u sebi! Veoma je ugodno biti s 
njim! 

Nekoje susjede, nakon što bi dosta dugo sjedile u sobi kod 
Francisca, razgovarale su potom s mojom majkom i mojom 
tetkom govoreći: 

- Tajna je to koju ne shvaćam! Djeca su to poput ostalih, ne 
kažu ništa, a opet osjeća se kod njih nešto izvanredno! 

- Uđem li u sobu k Franciscu, osjećam kao da sam stupila u 
crkvu - rekla je mojoj tetki susjeda imenom Romana. 

Ona tada, naime, nije vjerovala što se pričalo o ukazanjima. 
S njome su još bile druge tri: žene Manuela Faustine, Josea 
Marta i Josea Silve. 

Ne čudim se tom njihovom ponašanju, jer su u drugima 
tražili građu tek za časovito i prolazno u životu. Sada se pak 
njihov duh samim promatranjem ove djece uzdigao prema 
Nebeskoj Majci, s kojom su ta djeca bila povezana; prema 
vječnosti koja se ovim dvoma naočigled radosno i sretno pribli¬ 
žavala; prema Bogu kojega su, prema vlastitom nahođenju, 
ljubili više od svojih roditelja; također i prema paklu, kamo 
dolaze oni koji i nadalje griješe. Ova djeca naizvan su poput 
druge djece, tako ljudi kažu, no ti dobri ljudi navikli su samo 
na materijalnu stranu života. Kad bi svoj duh samo malo 
uzdignuli, veoma bi lako uvidjeli kako u njima postoji ono po 
čemu se duboko razlikuju od drugih. 

Upravo mi pada na um jedan drugi događaj u svezi s 
Franciscom, koji želim zabilježiti. 

Jednog dana u Franciscovu sobu ušla je neka žena iz Časa 
Velhe, imenom Mariana. Bila je veoma zabrinuta; njezin je muž 
istjerao sina iz kuće, i ona sada traži milost pomirenja između 
oca i sina. Francisco joj je odgovorio: 

- Smirite se. Ja ću skoro u nebo, i kad dođem tamo, od Naše 
Drage Gospe isprosit ću tu milost. 

Više se točno ne sjećam koliko je potrajalo, dok nije otišao 
na nebo. Ali veoma dobro znam kako je poslijepodne toga 
dana, kada je Francisco umro, taj sin ponovno molio oca za 
oproštenje. Jednom mu je otac to uskratio, budući da se sin 
nije želio pokoriti očevoj volji. Sada je pak sin prihvatio sve 
što je otac uvjetovao, i mir se opet vratio u njihovu kuću. Jedna 
od sestara tog mladića, Leocadia, udala se potom za Jacintina 
odnosno Franciscova brata i sada je majka one Jacintine i 
Franciscove nećakinje koju je Vaša Preuzvišenost nedavno 

vidjela u Cova da Iriji, prilikom njezina stupanja u samostan 
dorotejki. 


Pogovor 

Nadam se, preuzvišeni gospodine biskupe, kako sam zapisla 
sve što mi je Vaša Preuzvišenost trenutno naložila. 

Do današnjeg dana činila sam sve što je bilo u mojoj moći 
da nekako sakrijem ono što je bilo poput najdubljega korijena 
ukazanja Naše Drage Gospe u Cova da Iriji. Ako sam osjećala 
obvezu govoriti o njima, onda sam ih nastojala samo rubno 
spomenuti, ne otkrivši ono što sam voljela držati tajnom. Sada 
pak, budući da me poslušnost obvezuje: Evo je ovdje! Stojim 
ovdje, poput kostura oslobođena svega, čak i od života, kao 
izložena u nacionalnom muzeju kako bi se posjetitelji sjetili 
bijede i ništavila svega što je prolazno. Tako ću, oslobođena 
svega, proboraviti u muzeju svijeta kako se svi prolaznici ne 
bi podsjetili samo na bijedu i ništavilo, već nadasve na veličinu 
božanskog milosrđa. 

Neka dobrostivi Bog i Prečisto Srce Marijino prime ovu 
skromnu žrtvu, koju ste Vi tražili, kako bi duše oživjele duhom 
vjere, povjerenja i ljubavi. 


Tuy, 8. prosinca 1941. 

DODATAK I. 


Uvod 

Tekst koji slijedi jest zapis sestre Lucije sastavljen godine 
1927. po naredbi njezinoga duhovnog vođe, oca Aparicia, 
DL 

Nedugo nakon ukazanja u njezinoj ćeliji, dne 10. prosinca 
1925-, Lucija je sastavila prvi zapis, koji je potom sama 
uništila. Ovaj dokument jest takozvano drugo izdanje, koje 
potpuno odgovara prvom zapisu. 

Luciji je doduše ponuđen uvodni dio. U njemu vidjelica 
opisuje jakost koja joj s neba dolazi, potrebna da objavi 
jedan dio tajne. Taj dokument zovemo «Veliko obećanje 
Prećistog Srca Marijina». U njemu se opisuje milosrđe i 
spasenjska volja Božja koja nam poklanja tako jednostavno 
i pouzdano sredstvo spasenja, što se, s jedne strane, naslanja 
na katoličku predaju i, s druge strane, na spasonosno 
Marijino milosno posredovanje. 

U tom tekstu nalazimo potrebne uvjete za ispunjenje 
obećanja: pet prvih subota kao naknada za uvrede koje se 
nanose Srcu Marijinu. Nitko pri tom ne smije zaboraviti pravi 
vid te pobožnosti: činiti pokoru u čast Srcu Marijinu. 


VELIKO OBEĆANJE SRCA MARIJINA 
UKAZANJE UPONTEVEDRI 


JM.J. 

Sedamnaestog prosinca pošla je pred svetohranište pitati 
Isusa kako se (Gospi) sviđaju molitve koje joj se upućuju: je li 
započeta pobožnost Prečistom Srcu Marijinu uključena u tajnu 
koju joj je Djevica Marija otkrila. Isus joj je jasnim glasom 
odgovorio ovim riječima: 

- Kćeri moja, zapisi za što te sve mole; i sve što ti je Presveta 
Djevica otkrila prigodom ukazanja u kojem ti je govorila o toj 

pobožnosti također zapisi. Što se tiče ostalog dijela tajne, to i 
nadalje zadrži šutnjom. 

Što joj je tijekom godine 1917. u tom smislu povjereno jest 
slijedeće: 

Molila je neka ju povede u nebo. Presveta Djevica je 
odgovorila: 

- Da, Jacintu i Francisca ću uskoro povesti sa sobom, no ti 
moraš još neko vrijeme ostati. Isus će se poslužiti tobom da 
me učiniš poznatom i voljenom. On želi da na svijetu započne 
pobožnost mojem Prečistom srcu. Onomu tko ju bude vršio 
obećavam spasenje, i Bog će ljubiti te duše poput cvijeća, koje 
se preda me stavlja, da krasi njegovo prijestolje. 

- Hoću li ovdje ostati sama? - pitala je žalosno. 

- Ne, kćeri. Ja te nikad neću ostaviti. Moje Prečisto Srce bit 
će tvojim utočištem i putom koji će te voditi k Bogu. 

Desetog prosinca 1925. ukazala se Presveta Djevica u 
Pontevedri, a sa strane u sjajnom oblaku dijete. Presveta Djevi¬ 
ca položila je svoju ruku na prsa pokazujući bodljama 
okrunjeno srce koje je držala u drugoj ruci. Dijete je reklo: 

- Imaj sućuti sa Srcem svoje presvete Majke, okrunjeno 
bodljama kojima ga nezahvalni ljudi stalno ranjavaju, a nitko 
ne čini pokoru da bi to trnje izvadio. 

Nato je Presveta Djevica rekla: 

- Kćeri moja, vidi moje Srce okrunjeno bodljama kojima 
ga nezahvalni ljudi stalno ranjavaju uvredama i nezahvalnošću. 
Potrudi se barem ti, utješi me i razglasi kako onomu tko se 
tijekom pet mjeseci bude na prvu subotu ispovijedio, pričestio, 
izmolio krunicu i sa mnom tijekom petnaest minuta razmatrao 
svih petnaest otajstava krunice, u nakani da mi čini pokoru, 
obećavam kako će na svom smrtnom času primiti milosti 
potrebne za spasenje svoje duše. 

Petnaestog veljače 1926. ponovno joj se ukazao Mali Isus. 
Pitao ju je je li već razglasila tu pobožnost u čast Njegove Majke. 
Ona mu je izložila poteškoće koje je imao njezin ispovjednik, 
kojemo je rekla kako je majka nadstojnica spremna da se ta 
pobožnost ustalji i proširi, na što je ispovjednik kazao kako 
ona sama ne može ništa poduzeti. Mali Isus na to je odgovorio: 

- Istina je kako tvoja nadstojnica ništa ne može sama, no s 
mojom milošću može sve. 

Ona je razložila Isusu poteškoće pojedinih duša koje se ne 
mogu subotom ispovijediti i zamolila ga neka bi ispovijed bila 
valjana tijekom osam dana. 

Isus je odgovorio: 

- Da, može valjati i duže, pod pretpostavkom da je ta duša 
u stanju milosti dok se mnome pričešćuje te da ima nakanu 
činiti pokoru u čast Prečistog Srca Marijina. 

- Moj Isuse, a što ako netko zaboravi pobuditi tu nakanu? 

Isus je odgovorio: 

- To može učiniti na prvoj ispovijedi, čim mu se za nju pruži 
prva prilika. 

Nekoliko dana poslije sestra Lucija napisala je izvješće i 
poslala ga mons. Manueluu Pereiri Lopesu, kasnijem 
generalnom vikaru biskupije Porto. On je bio i njezin 
ispovjednik kad je stanovala u Portu, u kolegiju Vilar. 
Dokumenat koji slijedi objavljen je u knjizi P. Dr. Sebastiaa 
Martinsa “Život u službi Fatime” na stranicama 336-357. 

Petnaestog (veljače 1926.) bila sam vrlo zaposlena svojom 
službom i nisam se gotovo više ničeg sjećala. Nosila sam u vrt 
kantu s otpatcima. Tamo sam pred nekoliko mjeseci susrela 
jedno dijete koje sam upitala da li zna moliti “Zdravomariju”. 
Odgovorilo mi je da zna. Molila sam ga da to učini jer sam ga 
željela čuti. Budući da dijete to nije htjelo učiniti samo, zajedno 
smo ponovili tri puta, a potom sa ga zamolila da to učini samo. 
Dijete je šutjelo pa sam ga upitala znade li gdje je crkva Svete 
Marije. Odgovor je bio “da”. Rekoh mu neka svaki dan ide 
onamo i ovako moli: “O, moja nebeska Majko, pokloni mi svoje 
dijete Isusa!” To sam ga poučila i otišla. 

Kad sam 15. veljače 1926., kao i obično, došla onamo, 
ponovno sam naišla na dijete koje mi se činilo istim od prije, 
pa sam ga upitala: 

- Jesi li molio nebesku Majku da ti daruje Isusa? 

I u tom trenutku dijete se ozari. Kad sam shvatila da je to 
Isus, rekoh: 

- Isuse moj! Ti dobro znadeš što mi je moj ispovjednik rekao 
u pismu koje sam ti pročitala. Rekao je da je nužno da se to 
viđenje ponovi, da na to slijede činjenice kako bi to viđenje 
bilo vjerodostojno, te da majka nadstojnica taj događaj ne može 
sama proširiti. 

- Istina je da nadstojnica sama ne može ništa, ali s mojom 
milošću može sve. Dovoljno je da ti tvoj ispovjednik dadne 
dozvolu i tvoja nadstojnica uvede pobožnost, bez da se znade 
kome je objavljena. 

- Ali moj mi je ispovjednik u pismu rekao, da takve 
pobožnosti u svijetu ne nedostaje jer te mnoge duše primaju 
o prvim subotama na čast naše drage Gospe i petnaest otajstava 
krunice. 

- Istina je, kćeri moja, da mnoge duše započinju, ali malo 
njih ostaje vjerno do kraja. A i one koje izdrže do kraja, čine to 
samo zato da bi primile obećane milosti. One duše koje pet 
prvih subota održavaju zdušno i s namjerom da srcu tvoje 
nebeske Majke prikažu žrtvu i pokoru, milije su mi od onih 
koje to čine petnaest puta u mlakosti i ravnodušnosti. 


DODATAK II. 

Uvod 

Tekst koji slijedi nije izvorni dokument sestre Lucije, ali 
ima sva jamstva za svoju vjerodostojnost. Lucijin dohovni 
vođa, u ono vrijem bio je to otacJose Gongalves, Dl, zapisivao 
je njezine bilješke od riječi do riječi. 

Lucijino viđenje dogodilo se 13. lipnja 1929. u kapeli u 
Tuyu (Španjolska). Tekst opisuje viđenje Presvetog Trojstva 
u pratnji ukazanja Srca Marijina, slično kao i prilikom 
ukazanja u lipnju odnosno srpnju 1917. 

Tako se ispunilo obećanje da će se <ponovno vratiti» i sestra 
Lucija primila je glas Djevice Marije koji je pod točno 

određenim uvjetima molio za posvetu Rusije njezinom 
Prečistom Srcu. 


MOLITVA ZA POSVETU RUSIJE 
PREČISTOM SRCU MARIJINU 

Otac Gongalves često je dolazio u našu kapelu ispovijedati. 
Ja sam se kod njega ispovijedala; budući da sam se s njime 
dobro razumijela, ispovijedala sam se kod njega tijekom tri 
godine, dok je bio provincijalov tajnik. 

U to vrijeme Naša Draga Gospa upozorila me kako je došao 
čas te svetoj Crkvi prenesem njezinu želju o Rusiji i njezino 
obećanje kako će se ona obratiti. To želju prenijela sam na 
slijedeći način: 

(Tuy, Španjolska, 13- VI. 1929 ) - Molila sam svoju 
nadstojnicu i svoga ispovjednika neka mi dopuste - s čime su 
se složili - da noću s četvrtka na petak održim svetu uru od 
jedanaest sati do ponoći. 

Jedne noći bila sam sama. Klečala sam u klupi u sredini 
kapelice i molila anđelovu molitvu. Kako sam se osjećala umor¬ 
nom, ustala sam i molila dalje raširenih ruku. Samo je vječno 
svjetlo gorjelo. Iznenada je cijelu kapelu obasjalo nadnaravno 
svjetlo, a na oltaru pojavio se sjajni križ, dosizao je sve do 
stropa. U jasnom svjetlu, u gornjem dijelu križa ugledala sam 
gornji dio ljudskog tijela, iznad prsiju goluba, također u sjaju, 
I na križu razapeto tijelo jednog drugog čovjeka. Ugledala sam 
kalež, nešto podno struka, lebdio je u zraku, i veliku hostiju 
po kojoj kao da je s lica i iz rane na prsima raspetoga kapala 
krv. Krv je s hostije kapala u kalež. Ispod desne ruke križa 
stajala je Naša Draga Gospa. Bila je to Naša Draga Gospa 
Fatimska sa svojim Prečistim Srcem u lijevoj ruci, no bez mača 
i ruža, već s trnovom krunom i plamenom... Ispod lijeve ruke 
raspetoga nazirala su se velika slova i padala na oltar; izgledom 
nalik kristalno prozirnoj vodi, naime riječi: «MILOST I 
MILOSRĐE*. 

Shvatila sam kako mi se ukazala tajna Presvetog Trojstva, a 
primila sam i prosvjeteljenje o toj tajni, što mi ovdje nije 
dopušteno otkriti. 

Nakon toga Naša Draga Gospa rekla mi je: 

- Došao je čas kada će Bog od Svetog Oca zaiskati neka u 
zajedništvu sa svim biskupima svijeta posveti Rusiju mojem 
Prečistom Srcu. Ono obećava kako će pomoću njega Rusija 
biti spašena. - Tolike duše snaći će po Božjoj pravdi prokletstvo 
zbog grijeha koje su protiv mene počinile; stoga molim pokoru: 
Žrtvuj se u toj nakani i moli. 

Obavijestila sam o tom mog ispovjednika, koji mi je naložio 
neka zabilježim sve što je Naša Draga Gospa zaiskala. 

Puno kasnije Naša Draga Gospa potužila mi se u povjerenju: 
«Zar ne žele posluhnuti moju molbu?...Kao onaj francuski 
kralj,* činit će pokoru, no bit će prekasno. Rusija će svoj krivi 
nauk proširiti svijetom, izazvat će ratove i progon Crkve. Sveti 
Otac morat će trpjeti*. 


* Sveta Marija Margarida je 1696., godinu dana prije svoje smrti, 
raznim sredstvima i pobudama nastojala da do francuskog «Kralja 
Sunca*, Luj XIV., dopre poruka o četiri molitve Presvetom Srcu 
Isusovu: na kraljeve stjegove staviti Presveto Srce Isusovo; 

Njemu u čast podići crkvu u kojoj bi se okajavali grijesi kraljeva 
dvora; 

kralj neka se posveti Presvetom Srcu Isusovu; 

neka se kralj svojim autoritetom zauzme pred Svetom Stolicom 
te se uvede misa na čast Presvetom Srcu Isusovu. 

No ništa od toga nije uspjelo. Činilo se kao da kralj za tu poruku 
uopće nije čuo. 

Istom stoljeće potom kraljevska obitelj nakanila je u granicama 
svojih mogućnosti ispuniti tu poruku. Luj XVI. naime tijekom 1792. 
godine došao je na pomisao da se posveti Srcu Isusovu; no to je učinio 
istom nakon što se našao u zatočeništvu, gdje je obećao kako će se, 
bude li oslobođen, zauzeti da se ispune sve molbe iz poruke svete 
Marije Margaride. 

Za božanski promisao to je vće bilo prekasno: kralj Luj XVI. 
smaknut je na giljotini 21. srpnja 1793- 

DODATAK III. 

Najčuvaniji dio fatimske tajne, popraćen odgovarajućim 
dokumentom Kongregacije za nauk vjere, objavljen je u Rimu 
26. lipnja 2000. 

Tim objavljivanjem fatimska poruka postaje vrlo aktualna i 
izrazito značajna. 

Evo teksta tog dokumenta. (Tekst koji ovdje donosimo prijevod 
je spomenutog dokumenta sa slovenskog jezika.) 

Kongregacija za nauk vjere 

FATIMSKA PORUKA 

UVOD 

Papa Ivan Pavao II. na prijelazu iz drugog u treće tisućljeće 
odlučio je objaviti tekst trećeg dijela “fatimske tajne”. 

Nakon uznemirujućih i okrutnih događaja 20. stoljeća, koje 
spada među najokrutnija stoljeća u ljudskoj povijesti i koje je 
doseglo svoj vrhunac u atentatu na “preblagog Krista na 
zemlji”, diže se zastor koji otkriva stvarnost, koji oblikuje 
povijest i koji tu stvarnost objašnjava u dubini, u skladu s 
duhovnom opsežnošću, za koju današnje razmišljanje, često 
pomiješano s racionalizmom, nema nikakvog smisla. 

Ukazanja i nadnaravni znakovi obilježavaju povijest. Ona 
živo ulaze u konkretnost ljudskih kušnji i prate put svijeta, pri 
čemu iznenađuju one koji vjeruju i one koji ne vjeruju. Te 
poruke koje ne mogu biti u suprotnosti sa sadržajem vjere, 
moraju stremiti k središnjem predmetu Kristove objave; k 
Očevoj ljubavi koja potiče na obraćenje i daruje im milost da 
mu se posve predaju djetinjim predanjem. Takva je i fatimska 
poruka, koja se sa svojim zabrinutim pozivom na obraćenje i 
pokoru prodire prema srcu evanđelja. 

Fatima je među modernim ukazanjima, bez sumnje najviše 
proročka. Prvi i drugi dio “tajni”, koje su objavljene zbog 
cjelovitosti dokumentacije, u prvom redu su usmjerene na 
strašno viđenje pakla, na čašćenje Bezgrešnog Srca Marijina, 
na 2. svjetski rat i, isto tako, na najavu silnih strahota, koje će 
čovječanstvu prirediti Rusija u svojem udaljavanju od 

kršćanske vjere i pripadnosti komunističkom totalitarizmu. 

Godine 1917. to si nitko nije mogao ni zamisliti: 3 fatimska 
pastirića gledaju, slušaju i pamte; Lucija, preživjeli svjedok, 
viđenje zapisuje kad joj to naredi biskup iz Leirije i kad joj to 
dopusti naša draga Gospa. Ono što obuhvaća opis prvih dvaju 
dijelova tajne, što je već objavljeno i znamo, bio je izabrani 
tekst kojeg je sestra Lucija napisala u trećem sjećanju 31. 
kolovoza 1941.; u četvrtom sjećanju, 8. prosinac 1941. g. dodala 
je tome nekoliko napomena. 

Treći dio “tajne”, bio je zapisan po naredbi njegove 
Preuzvišenosti, biskupa iz Leirije, i presvete Majke 3- siječnja 
1944. 

Postoji samo jedan rukopis koji je tu reproduciran 
fotostatično; zapečaćenu omotnicu u početku je čuvao biskup 
iz Leirije. Da bi “tajnu” bolje zaštitili i čuvali, 4. travnja 1957. 
omotnicu su predali tajnom arhivu sv. Oficija. Biskup iz Leirije 
je o tome obavijestio sestru Luciju. 

Službenik sv. Oficija, pater Pierre Paul Philippe OP je, 
prema arhivskim zapisima, uz dozvolu njegove eminencije, 
kardinala Alfreda Ottaviarija, 17. kolovoza 1959- donio papi 
Ivanu XXIII. omotnicu sa sadržajem trećeg dijela “fatimske 
tajne”. Papa Ivan XXIII. je nakon duljeg razmišljanja, rekao: 
“Pričekajmo. Molit ću. Obavijestit ću Vas što sam odlučio”. 1 

1 Iz dnevnika Ivana XXIII. 17. kolovoza 1959: “Audijencije: P. Philippe, 
poslanik svetog Oficija, donosi mi pismo koje sadrži treći dio fatimske 
tajne. Pročitat ću ga sa svojim ispovjednikom. ” 





L U N E D I 

s. Rinalđo v. 229-136 

Papa Ivan XXIII. odlučio se zapečaćenu omotnicu vratiti 
svetom Oficiju i ne objaviti treći dio “tajne”. 

Papa Pavao VI. je 27. ožujka 1965. pročitao sadržaj zajedno 
sa zamjenikom njegove ekscelencije msgr. Angelom Dell Acqua 
i omotnicu vratio u arhiv sv. Oficija s odlukom da neće objaviti 
tekst. Papa Ivan Pavao II. je molio omotnicu s trećim dijelom 
“tajne” nakon atentata 13- svibnja 1981. Njegova eminencija 
kardinal, prefekt “Kongregacije za nauk vjere”, Franjo Šeper 
je njegovoj ekscelenciji, msgr. Eduardu Martinezu Somalu, 
zamjeniku državnog tajništva 18. srpnja 1981. predao dvije 
omotnice: - bijelu, u kojoj je izvorni tekst sestre Lucije na 
portugalskom jeziku i narančastu s talijanskim prijevodom 
"tajne”. 11. kolovoza je msgr. Martinez vratio obje omotnice 
arhivu sv. Oficija. 2 

Zna se da je papa Ivan Pavao II. odmah potom htio posvetiti 
svijet Bezgrješnom Srcu Marijinu. On sam je napisao molitvu 
za taj događaj kojeg je nazvao “čin povjerenja” i kojem bi 
prisustvovali u bazilici Sv. Marije Velike na blagdan Duhova, 7. 
lipnja 1981. Taj dan je bio izabran u spomen na 1600. obljetnicu 
prvog carigradskog koncila i 1550. obljetnicu efeškog koncila. 
Papa zbog više sile nije bio prisutan, pa su njegov govor 
prenosili preko snimke. Navodimo tekst koji se odnosi upravo 
na “čin povjerenja”: 

“O, Majko ljudi i naroda, ti poznaješ sve njihove patnje i 
nadanja, ti majčinskim srce osjećaš sve borbe između dobra i 
zla, svjetlosti i tame koja ugrožava svijet - usliši našu molbu s 
kojom se u Svetom Duhu obraćamo ravno tvome srcu. S 
ljubavlju Majke i Gospodinove zaručnice zagrli sve koji najviše 
čeznu za tom naklonošću, te ujedno one čije povjerenje ti 
posebno očekuješ! Uzmi pod svoju majčinsku zaštitu cijelu 
ljudsku obitelj, koju s toplom predanosti povjeravamo tebi, o 


2 Treba uputiti na komentar koji je sveti otac dao na audijenciji 14. 
listopada 1981. prilikom “svibanjskog događaja: velika Božja 
kušnja”, u : Insegnamenti di Giovanni Paolo II. IV, 2, Citta del 
Vaticano 1981, 409-412. 

Majko. Neka svi ljudi dožive vrijeme mira i slobode, vrijeme 
istine, pravednosti i nade!” 3 

Sveti Otac htio je još savršenije odgovoriti na prošnje “Naše 
Gospe”. Tako je u svetoj godini odrješenja izrekao čin 
povjerenja i ponovio ga u Fatimi 13- svibnja 1982. U spomen 
na “Fiat”, kojeg je Marija izrekla u trenutku navještenja, papa 
je 25. ožujka 1984. na trgu sv. Petra, u duhovnom sjedinjenju 
sa svima prije “pozvanima” biskupima cijelog svijeta posvetio 
Marijinom Bezgrešnom Srcu sve ljude i narode. To je učinio 
posebno istaknuvši zabrinjavajuće riječi izgovorene 1981: 
“Zato, o Majko ljudi i naroda, koja znaš sve njihove patnje i 
nadanja, i koja u majčinskom srcu osjećaš sve borbe između 
dobra i zla, svjetlosti i tame koje potresaju naš današnji svijet, 
primi našu molbu s kojom se po poticaju Duha Svetoga 
obraćamo ravno tvojem Srcu: Zagrli svojom ljubavlju Majke i 
Gospodinove zaručnice taj naš zemaljski svijet kojeg ti 
povjeravamo i posvećujemo, puni brige za zemaljsku i vječnu 
sudbinu ljudi i naroda. 

Posebno ti posvećujemo i izručujemo u zaštitu one ljude i 
narode koji najviše trebaju ta predanja i posvećenja. 

“U tvoju se zaštitu utječemo, o sveta Majko Božja! Ne odbij 
nam naše molbe u potrebama našim!” 

Papa nakon toga nastavlja s posebnim naglaskom i 
konkretnim naznakama, kao da bi istovremeno htio 
komentirati kako žalosno se obistinila fatimska poruka: 

- Pred tobom, o Kristova Majko, pred tvojim Bezgrješnim 
srcem želimo se danas s cijelom Crkvom združiti u posveti s 
kojom se tvoj Sin iz ljubavi prema nama posvetio Ocu kad je 
rekao: “Ja sebe samoga posvećujem za njih da i oni budu 
posvećeni istinom.” (Iv 17,19). 

U toj posveti za svijet i za ljude želimo se združiti s našim 
Otkupiteljem; u njegovom božanskom Srcu takva posveta može 
doseći snagu za dobivanje oprosta i ostvarenje pomirbe. 

3 Radijskaporuka za vrijeme mise u bazilici Sv. Marije Velike, hodo¬ 
čašće, zahvala i preporuka Djevici i Mariji Majci Božjoj, u: Insegna- 
menti di Giovanni Paolo II, IV, 1, Citta del Vaticano 1981, 1246. 

Moć te posvete traje kroz sva vremena i obuhvaća sve ljude 
i narode i pobjeđuje sve zlo koje knez tame želi probuditi u 
čovjekovom srcu i u njegovoj povijesti i koje je u našem 
vremenu zaista i probudio. 

O, kako duboko osjećamo potrebu za tom posvetom 
čovječanstva i svijeta: našega današnjega svijeta u sjedinjenju 
sa samim Kristom! Jer - Kristovo djelo spasenja Crkva mora 
prenositi svijetu. 

To svjedoči sadašnja godina spasenja, poseban jubilej cijele 
Crkve. Budi hvaljena u toj svetoj Godini nad svim stvarima ti, 
Gospodinova zaručnica koja si najsavršenije slijedila Božji 
poziv. 

Budi pozdravljena ti, koja si najtješnje i u cijelosti povezana 
s otkupiteljskom posvetom svojega Sina! 

Majko Crkve! Rasvjetljuj Božji narod na putovima vjere, nade 
i ljubavi! Rasvjetljuj posebno one narode čije posvećenje i 
izručenje očekuješ od nas. Pomozi nam da u našoj stvarnosti 
živimo Kristovo posvećenje za cjelokupnu ljudsku obitelj 
današnjega svijeta! Kad tebi, o Majko, povjeravamo svijet, sve 
ljude i narode, s tim ti predajemo i tu posvetu svijeta i polažemo 
je u tvoje majčinsko srce. O, Bezgrješno Srce, pomozi nam da 
pobijedimo prijetnju zla koja se tako lako ukorjenjuje u srcu 
današnjih ljudi i koja u svojim neizmjernim posljedicama već 
lebdi nad današnjim životom i čini se da zatvara put u 
budućnost. 

Od gladi i rata: oslobodi nas\ 

Od atomskog rata, od neproračunatog samouništenja, svake 
vrste rata: oslobodi nas\ 

Od grijeha protiv čovjekovog života od njegovih početaka: 
oslobodi nas\ 

Od bilo kakvih nepravdi u društvenom, nacionalnom i 
međunarodnom životu: oslobodi nas'. 

Od lakomislenog shvaćanja Božjih zapovijedi: oslobodi nas'. 
Od pokušaja, da bi u srcima ljudi uništili istinu o Bogu: oslobodi 
nas'. 

Od sputavanja savjesti glede prosuđivanja dobra i zla: 
oslobodi nas'. 

Od grijeha protiv Duha Svetoga: oslobodi nas, oslobodi nas'. 

Primi Majko Kristova, te patnje pune krikova svih ljudi! 
Patnje pune krikova svih društvenih zajednica! Pomozi nam 
da snagom Duha Svetoga nadvladamo svaki grijeh: čovjekov 
grijeh i “grijeh svijeta”, grijeh u svakom obliku. Neka se u 
povijesti svijeta još jednom otkrije neizmjerna moć odrješenja: 
moć milosrdne ljubavi! Neka se zaustavi zlo! Neka se promijeni 
savjest svih ljudi! Neka se u tvojem Bezgrješnom Srcu svima 
objavi svjetlost nade!” 4 

Sestra Lucija je osobno potvrdila da takvo oproštajno i 
univerzalno djelovanje posvećenja odgovara tome što je htjela 
naša Gospa. (“Sim esta feita, tal como Nossa Senhora a pediu, 
desde o dia 25 de Margo de 1984.”: - Da, bilo je izvršeno tako, 
kako je molila Naša Gospa 25. ožujka 1984.: pismo 8. studenog 
1989 ) Svako raspravljanje i svaka daljnja molba je bez temelja. 

U priloženoj dokumentaciji su rukopisima sestre Lucije 
dodana 4 daljnja teksta: 1) pismo sv. Oca sestri Luciji od dana 
19- travnja 2000; 2) spis razgovora sa sestrom Lucijom 27. 
travnja 2000; 3) obavijest koju je njegova eminencija, kardinal 
državni tajnik Angelo Sodano po naredbi sv. Oca pročitao 13- 
svibnja te god. u Fatimi; 4) teološki komentar njegove 
eminencije prefekta Kongregacije za nauk vjere, kardinala 
Josepha Ratzingera. 

Već je sestra Lucija dala neke naznake za objašnjavanje 
trećeg dijela “tajne” kad je 12. svibnja 1982. u svojem pismu 
sv. Ocu zapisala: 

- “Treći dio tajne odnosi se na riječi Naše Gospe: “Ako ne, 
tada će (Rusija) raširiti svoje nemire po svijetu potičući ratove 
i proganjanje Crkve. Dobri će biti mučeni, sv. Otac će morati 
puno trpjeti, bit će uništeni razni narodi” (13-VII-1917). 

Treći dio tajne je simbolična objava, koja se odnosi na 
taj dio poruke, uvjetovana time da li prihvaćamo ili ne 
prihvaćamo to što od nas traži ta poruka: -Ako prihvate moje 

4 Na dan obitelji u okviru Jubilarne godine papa preporuča ljude i 

narode Mariji, u: Insegnamenti di Giovanni Paolo II, VII, 1, Cittadel 

Vaticano 1984, 775-777. 

pozive, Rusija će se promijeniti i bit će mir; ako ne, raširit će 
svoje nemire po svijetu, itd. 

Od trenutka kada nismo uvažavali poziv te poruke, 
shvaćamo da se poruka ispunila; Rusija je svojim pogrešnim 
naucima osvojila svijet. A ako još ne shvaćamo potpuni 
završetak konačnog dijela tog proročanstva, vidimo da se 
tome približavamo polako, dugim koracima; ako ne napu¬ 
stimo putove grijeha, mržnje, osvete, nepravde zbog uvrede 
čovjekove osobe, nemoralnosti, nasilja itd. 

I ne recimo daje Bog taj koji nas kažnjava; naprotiv: mi 
ljudi smo ti koji si sami pripremamo kaznu. Bog nas 
zabrinuto upozorava i zove na dobarputpoštivajući slobodu 
koju nam je dao; zato su ljudi odgovorni. " 5 


5 Izvorni tekst pisma. 

Odluka sv. oca Ivana Pavla II. da objavi treći dio fatimske 
“tajne” završava razdoblje povijesti koje je obilježeno činje¬ 
nicom da se čovjekova volja lako može tragično povezati s 
nasiljem i zlobom. Istovremeno, to je vrijeme obilježeno i s 
milosrdnom Božjom ljubavlju i s brižnom ljubavlju Isusove 
Majke i Majke Crkve. Djelovanje Boga povijesti i čovjekove 
suodgovornosti u njegovoj dramatičnoj i darovanoj slobodi 
dva su uporišta na kojima je izgrađena povijest čovječanstva. 

Marija, koja se ukazala u Fatimi, priziva nam u sjećanje te 
zaboravljene vrijednosti. Podsjeća nas da je čovjekova budu¬ 
ćnost sadržana u Bogu. Pri tome imamo aktivnu i odgovornu 
ulogu. 


*Tarcisio Bertone SDB 
Umirovljeni nadbiskup Vercellie 
Tajnik Kongregacije za nauk vjere 

FATIMSKA “TAJNA” 

PRVI I DRUGI DIO “TAJNE” 

KAKO JU JE ZAPISALA SESTRA LUCIJA U “TREĆEM 
SJEĆANJU” 31. KOLOVOZA 1941. I NAMIJENILA BISKUPU 
IZ LEIRIJE - FATIME. 

(Izvorni tekst) 

(prijevod) 6 


Stoga ću nešto reći o toj tajni, kako bih mogla odgovoriti 
na prvo pitanje. 

Koja je to tajna? 

Vjerujem, tako mogu reći, da za to imam dopuštenje Neba. 
Božji namjesnik na zemlji na mnoge me načine u više pisama 
za to opunomoćio. Nadam se da Vaša Preuzvišenost nekoja 
od njih čuva. Otac Jose Bernardo Goncalves naložio mije neka 
pišem Svetom Ocu. Jedna točka u tom pismu odnosi se na 
objavu te tajne. Nešto sam o tome i rekla. Ali u ovom pismu, 
koje ima biti kratko, a ne opširno, ograničila sam se samo na 
najnužnije i Bogu prepuštam da mi za to dadne povoljnije 
prigode. 

U drugom pismu iznijela sam i sumnju, koja me mučila od 
13- lipnja do 13- srpnja, a koja je potpuno nestala nakon tog 
ukazanja. 

No dobro! Ta se tajna sastoji od tri različita dijela, od kojih 
ću sada otkriti dva. Prvi dio bilo je viđenje pakla. 

Naša Draga Gospa pokazala nam je veliko užareno more, 
koje kao da se nalazilo u utrobi zemlje. U tome moru vidjeli 
smo bačene mnoge đavle i duše, obličjem nalik prozirnoj 

6 Sestra Lucija piše u četvrtom sjećanju 8. prosinca 1941: Počinjem 
izvršavati svoju novu zadaću i izvršavam naredbu Vaše Ekscelencije 
i želju dr. Galambe. Reći ću vam sve , osim jednog dijela tajne , kojeg 
sad ne smijem otkriti. Namjerno neću ništa ispustiti. Možda ću 
zaboraviti neke pojedinosti koje ionako nisu bitne. 

crnoj, odnosno smeđoj žeravici. Padali su u oganj, rigao ih je 
plamen i izbacivao zajedno s oblacima pepela, koji kao da su 
sami od sebe nastajali. Letjeli su na sve strane, poput iskri u 
silnom požaru, kao u nekom bestežinskom stanju, uz bolne 
jauke i očajno urlikanje koje može svakoga zgroziti i prestraviti. 
Đavli su se pojavljivali u stravičnom i jezivom obličju nepozna¬ 
tih životinjskih gnusoba, također prozirni i crni. To je viđenje 
potrajalo samo časak. Hvala našoj nebeskoj Majci što nam je 
prije obećala da će nas povesti u nebo (prilikom prvog 
ukazanja). Da nije bilo toga, vjerujem da bismo umrli od strave 
i užasa. 

Podigli smo oči prema Našoj Dragoj Gospi; prepuna sućuti 
i tuge govorila nam je: 

- Vidjeli ste pakao kamo odlaze duše jadnih grješnika. Za 
njihov spas Bog želi da se u svijetu započne pobožnost mom 
Prečistom Srcu. Bude li se činilo što ću vam reći, mnoge će se 
duše spasiti i nastat će mir. Ratu će biti kraj. Ne bude li se 
prestalo vrijeđati Boga, za pontifikata pape Pia XII. nastat će 
novi, strahotniji rat. Kad u noći ugledate nepoznato svjetlo, 
znajte da je to veliki znak koji vam Bog šalje; da će zbog 
njegovih nedjela kazniti svijet ratom, glađu, progonima Crkve 
i Svetog Oca. Ja ću doći da to spriječim, a za posvetu Rusije 
mom Prečistom Srcu zahtijevam ispovijed i pričest svake prve 
subote. 

Bude li se slušalo što ja tražim, Rusija će se obratiti i nastat 
će mir. Ako li ne, njezina kriva nauka preplavit će cijeli svijet i 
prouzročit će mnoge ratove i progon Crkve. Dobri će biti 
mučeni, Sveti Otac puno će trpjeti, mnogi će narodi biti 
uništeni, ali na kraju pobijedit će moje Prečisto Srce. Sveti Otac 
posvetit će mi Rusiju, koja će se obratiti, i svijetu će na neko 
vrijeme biti darovan mir. 7 

7 U navedenom “četvrtom sjećanju ”sestra Lucija dodaje: U Portugalu 

će uvijek čuvati vjersku istinu, itd,” 

TREĆI DIO “TAJNE” 

(Izvorni tekst) 

(Prijevod) 8 

Treći dio tajne koja je bila otkrivena 13- srpnja 1917. u Ćora 
da Iria, Fatima. 

Pišem iz pokornosti prema Vama, moj Bože, koji mi to nare¬ 
đujete preko njegove ekscelencije, gospodina biskupa iz Leirije 
i preko Vaše i moje najsvetije Majke. 

Nakon dva dijela koje sam već predstavila, na lijevoj strani 
Naše Gospe, malo poviše, vidjeli smo anđela koji je u lijevoj 
ruci držao ognjeni mač; od njega su se rasipale iskre i izlazili 
plameni. Kao da bi morali zapaliti svijet; međutim, plameni su 
se ugasili u dodiru sa sjajem kojeg je Naša Gospa isijavala iz 
svoje desne ruke; anđela koji je desnom rukom pokazivao na 
zemlju i vikao snažnim glasom: Pokora , pokora , pokora ! U nekoj 
ogromnoj svjetlosti, koja je Bog, vidjeli smo nešto što je izgledalo 
kao kad vidimo osobe u ogledalu koje prolaze kraj njega, u bijelo 
obučenog biskupa i “imali smo osjećaj da je to bio Sveti Otac”. 
Vidjeli smo mnoge druge biskupe, svećenike, redovnike i 
redovnice koji su se penjali na strmu goru. 

Na vrhu te gore stajo je veliki križ kao da je izrađen iz 
neobrađenih trupaca hrasta plutnjaka. Prije nego li je stigao 
tamo, Sveti Otac je prolazio kroz veliki grad koji je bio napola 
porušen i napola se tresući, sporim korakom, zabrinut od bolo¬ 
va i briga, molio je za duše pokojnika koje je susretao na svom 
putu. 

Kad je stigao na goru, pokleknuo je u podnožju velikog križa. 
Tada ga je ubila skupina vojnika koji su pucali na njega vatrenim 
oružjem i strelicama. Točno tako su jedan za drugim umirali 
biskupi, svećenici, redovnici i redovnice i razne svete osobe, 
muževi i žene različitih staleža i položaja. Pod obje prečke križa 
bila su dva anđela, svaki od njih je u ruci imao kristalnu posudu. 
U nju su skupljali krv mučenika i s njom napajali duše koje su 
se približavale Bogu. 

Tuy-3-l-1944" 

s Prevodio se izvorni teksts nekim neodređenostima. To ne spriječava 

razumijevanje toga što je vidjelica htjela reći. 

TUMAČENJE “TAJNE” 

Pismo Ivana Pavla II. sestri Luciji 

(Izvorni tekst) 



Reverenda Irma 
Maria Luda 
Convento de Coimbra 


Na exultancia das festas pascais, apresento-lhe os votos de 
Cristo Ressuscitado aos disdpulos: “A paz esteja contigo!” 

Terei a felicidade de poder encontra-la no tao aguardado dia 
da beatifica?ao de Francisco e Jacinta que, se Deus quiser, beatifi- 
carei no proximo dia 13 de maio. 

Tendo em vista, porem, que naquele dia nao havera tempo 
para um coloquio, mas somente para uma breve saudagao, encar- 
reguei expressamente de vir falar consigo Sua Excelencia 
Monsenhor Tarcisio Bertone, Secretario da Congregagao para a 
Doutrina da Fe. E a Congrega?ao que colabora mais directamente 
com o Papa para a defesa da verdadeira fe catolica, e que conser- 
vou, como sabera, desde 1957, a Sua carta manuscrita contendo a 
terceira parte do segredo revelado dia 13 de julho de 1917 na Cova 
da Iria, em Fatima. 

Monsenhor Bertone, acompanhado pelo Bispo de Leiria, Sua 
Excelencia Monsenhor Serafim de Sousa Ferreira e Silva, vem em 
Meu nome fazer-lhe algumas perguntas sobre a interpretagao da 
“terceira ‘parte do segredo”. 

Reverenda Irma Lucia, pode falar abertamente e sinceramen- 
te a Monsenhor Bertone, que Me referira directamente as suas res- 
postas. 

Pe<jo ardentemente a Mae do Ressuscitado pela Reverenda 
Irma, pela Comunidade de Coimbra e por toda a Igreja. 

Maria, Mae da humanidade peregrina, nos mantenha sempre 
estreitamente unidos a Jesus, Seu dilecto Filho e nosso Irmao, Se- 
nhor da vida e da gloria. 

Com uma especial Bengao Apostolica. 

Vaticano, 19 de Abril de 2000 

PISMO IVANA PAVLAII. SESTRI LUCIJI 
(Prijevod) 

Časna sestra Marija Lucija 
Samostan u Coimbri 

Pozdravljam Vas u veselju uskrsnih blagdana sa željom koju 
je Uskrsli upravio svojim učenicima: “Mir s tobom”. 

Veseli me što ću Vas moći vidjeti na željno očekivani dan 
Franciscovog i Jacintinog proglašenja blaženima koji će, ako 
Bog da, biti nadolazećeg 13- svibnja. 

Zbog toga što na taj dan neće biti vremena za razgovor, već 
samo za kratak pozdrav, zamolio sam njegovu ekscelenciju 
msgr. Tarcisija Bertoneja, tajnika Kongregacije za nauk vjere, 
neka Vas posjeti i razgovara s Vama. 

Ta kongregacija, u najužoj povezanosti s papom, radi na 
tome da se brani istinska katolička vjera. Kako već znate, od 
1975. nadalje, čuvala je Vaše vlastoručno pismo koje sadrži treći 
dio tajne, otkrivene 13- srpnja 1917. u Cova da Iriji, u Fatimi. 

Msgr. Bertone, kojeg će pratiti njegova ekscelencija msgr. 
Serafim de Sousa Ferreira e Silva, biskup iz Leirije, dolazi u 
moje ime da bi Vam postavio nekoliko pitanja glede 
objašnjenja “trećeg djela tajne”. Časna sestro Marija Lucija, 
razgovarajte otvoreno i iskreno i sa msgr. Bertonom, koji će 
mi Vaše odgovore osobno prenijeti. 

Žarko molim Majku Uskrslog za Vas, za zajedništvo u 
Coimbri i za cijelu Crkvu. Marija, Majka čovječanstva na 
hodočasničkom putu, neka nas uvijek čvrsto drži blizu Isusa, 
njenog ljubljenog Sina i našeg brata, Gospodina života i slave. 

S posebnim apostolskim blagoslovom. 


U Vatikanu, 19- travnja 2000. 


IVAN PAVAO II. 

RAZGOVOR SA SESTROM LUCIJOM DE JESUS 
BEZGREŠNOGA SRCA 


Susret sestre Lucije i njegove ekscelencije msgr. Tarcisija 
Bertoneja, tajnika Kongregacije za nauk vjere i opuno¬ 
moćenika svetog oca te njegove ekscelencije msgr. Serafima 
de Sousa Ferreira e Silve, biskupa iz Leirije - Fatima, održao se 
prošlog 27. travnja u samostanu sv. Terezije u Coimbri. 

Sestra Lucija bila je duhovno budna i vedra. Bila je vrlo 
sretna što će sv. Otac posjetiti Fatimu da bi izvršio beatifikaciju 
Francisca i Jacinte za kojom je tako čeznula. 

Biskup iz Leirije - Fatime pročitao je papino vlastoručno 
potpisano pismo u kojem objašnjava razloge posjeta. Sestra 
Lucija pri tom se osjećala počašćeno i pismo je još jednom 
sama pročitala i gledala ga u svojim rukama. Izjavila je da je 
spremna slobodno odgovoriti na sva pitanja. 

Tada joj je njegova ekscelencija msgr. Tarcisio Bertone 
predao obje omotnice: vanjsku i onu koja sadrži pismo s trećim 
dijelom fatimske “tajne”. Kad je prstima dotaknula pismo, 
odmah je rekla: “To je moj papir”, a kad ga je potom čitala: “To 
je moj rukopis”. 

Izvorni tekst, na portugalskom, potom su pročitali i 
razjasnili pomoću biskupa iz Leirije - Fatime. Sestra Lucija slaže 
se s interpretacijom po kojoj se treći dio “tajne” sastoji iz proro¬ 
čkog viđenja koje možemo usporediti s viđenjem svete 
povijesti. 

Lucija je sigurna da se fatimsko viđenje prije svega odnosi 
na borbu ateističkog komunizma protiv Crkve i kršćana te 
opisuje silnu patnju žrtava za vjeru u 20. stoljeću. 

Na pitanje: “Da li je glavna osoba u viđenju papa?”, sestra 
Lucija odmah odgovara sa DA i podsjeća na to da je papino 
trpljenje jako ražalostilo tri pastirića i da je Jacinta ponavljala: 
“Jadni Sveti Otac mora patiti za grješnike!” Sestra Lucija 
nastavlja: “Nismo znali za papino ime; nismo znali da li je bio 
Benedikt XV., Pijo XII., Pavao VI. ili Ivan Pavao II:, ali bio je 
papa koji je trpio i u nama budio trpljenje.” 

Što se tiče odlomka koji govori o biskupu obučenom u 
bijelo, tj. o papi - kako su pastirići tijekom viđenja odmah 
shvatili - koji je smrtno ranjen pao na pod, sestra Lucija 
potpuno se slaže s papinom tvrdnjom: “Majčinska ruka vodila 
je put metka, i papa, koji se borio sa smrču, zaustavio se na 
pragu smrti.” ( Ivan Pavao II., Razmišljanje s talijanskim 
biskupima iz poliklinike Gernelli, 13- svibnja 1994.). 

Prije nego li je sestra Lucija predala tadašnjem biskupu iz 
Leirije - Fatime zapečaćenu omotnicu s trećim dijelom “tajne”, 
na vanjsku omotnicu je napisala da je smije otvoriti patrijarh 
iz Lisabona ili biskup iz Leirije tek nakon 1960.g. Zato je 
njegova ekscelencija msgr. Bertone upitao: “Zašto je tu termin 
1960.? Je li Marija rekla taj datum?” Sestra Lucija odgovori: “Ne 
Gospa, nego ja sam postavila 1960.g. jer, kako sam osjetila, prije 
1960. tajnu ne bi razumjeli. Tek potom je moguće razumjeti 
tajnu. Sada ju je moguće bolje razumjeti. Napisala sam što sam 
vidjela. Tumačenje ne spada na mene, nego na papu.” 

Konačno, riječ je o neobjavljenom rukopisu koji je s. Lucija 
napisala kao odgovor na mnoga pisma Marijinih štovatelja i 
hodočasnika. Djelo nosi naslov “Os apelos da Mensagen de 
Fatima”; U njemu su izdvojene misli i razmišljanja koja na 
katehetski i parenetični način izražavaju Lucijine osjećaje i 
njenu jasnu i jednostavnu duhovnost. Na pitanje, da li bi bila 
vesela ako bi objavili tekst, odgovorila je: “Ako se Sv. Otac slaže, 
veselim se. Inače se pokoravam tome što odluči Sv. Otac”. Sestra 
Lucija želi tekst podvrgnuti odobrenju Crkvenog autoriteta i 
nada se da će svojim spisom pomoći u vođenju muškaraca i 
žena dobre volje na put koji vodi k Bogu, posljednjem cilju 
svih ljudskih očekivanja. 

Razgovor završava s razmjenom krunica: sestra Lucija 
dobiva krunicu, dar Sv. Oca; ona pak predaje nekoliko krunica 
koje je sama izradila. 

Susret završava blagoslovom u ime Svetog Oca. 

PORUKA NJEGOVE EMINENCIJE, 

KARDINALA ANGELA SODANA 
DRŽAVNOG TAJNIKA NJEGOVE SVETOSTI 

Na kraju svečane koncelebrirane euharistije pod 
predsjedanjem Ivana Pavla II. u Fatimi je kardinal državni 
tajnik., Angelo Sodano, izrekao na portugalskom jeziku riječi 
koje ovdje prenosimo u hrvatskom prijevodu: 

Draga braćo i sestre u gospodinu! 

Na kraju ovog svečanog slavlja imam dužnost u ime svih 
ovdje sakupljenih izraziti najsrdačnije čestitke našem 
ljubljenom Svetom Ocu za njegov skori 80. rođendan te mu se 
zahvaliti za njegovo dragocjeno pastirsko služenje za dobrobit 
cijele svete Božje Crkve. Prenosimo mu srdačne želje cijele 
Crkve. 

Prilikom njegovog dolaska u Fatimu, Njegova Svetost mi je 
naredila da vam poručim slijedeće. Poznato je, da je cilj papina 
posjeta Fatimi bio beatifikacija dvaju pastirića. Papa se tim 
svojim hodočašćem ponovno želi zahvaliti Majci Božjoj za 
zaštitu koju mu je pružala u godinama njegovog pontifikata. 
Čini se da se ta zaštita tiče i tzv. trećeg dijela fatimske “tajne”. 
Taj tekst sastoji se od proročkog viđenja koje možemo uspore¬ 
diti s viđenjima iz Svetog Pisma. 

Ta viđenja ne opisuju buduće događaje u fotografskom 
smislu, već na zajedničkom temelju zgusnuto iznose činjenice 
koje se prostiru u trajanju i rasporedu koji nisu vremenski 
točno određeni. Zato ključ za razumijevanje teksta može biti 
samo simboličan. 

Fatimsko viđenje odnosi se prije svega na borbu ateističkih 
sustava protiv Crkve i kršćana i opisuje strašno trpljenje 
svjedoka vjere u zadnjem stoljeću drugog tisućljeća. Radi se o 
beskonačnom križnom putu koji vode pape 20. stoljeća. 

Prema interpretaciji pastirića, koju je nedavno potvrdila i 
sestra Lucija, “u bijelo obučeni biskup”, koji moli za sve 
vjernike, je papa Ivan Pavao II. On također pada nakon pucnja 
kao mrtav na zemlju tada kad silno želi doći do križa među 

tijelima mučenika (biskupa, svećenika, redovnika, redovnica 
i brojnih laika). 

Nakon atentata 13- svibnja 1981., Njegovoj Svetosti bilo je 
jasno da je “majčinska ruka vodila put metka” i “papi, koji se 
borio sa smrću, dozvolila je da se zaustavi na pragu smrti” (Ivan 
Pavao II., Razmišljanje s talijanskim biskupima iz poliklinike 
Gernelli, u: Insegnamenti, XVII/1, 1994, sv. 1061). 

Prilikom kratkog posjeta tadašnjeg biskupa iz Leirije - 
Fatime Rimu, papa je odlučio predati mu metak koji je nakon 
atentata ostao u vozilu, da ga pohrane u svetištu. Na biskupovu 
inicijativu metak su ugradili u krunu kipa fatimske Gospe. 

Događaji koji su uslijedili 1989- su u Sovjetskom savezu i u 
brojnim istočnim državama vodili padu komunističkog režima 
koji je širio ateizam. Sveti Otac se iz svega srca zahvaljuje 
Djevici Mariji i za to. Unatoč tome, u drugim dijelovima svijeta 
napadi na Crkvu i kršćane, s bremenom patnje koje nose sa 
sobom, nažalost, nisu prestali. Čak i ako se čini da događaji, 
na koji se odnosi treći dio fatimske tajne od sada pripadaju 
prošlosti, ostaje onaj poziv Majke Božje k pokori, kojeg je 
izrekla početkom 20. stoljeća, i danas aktualan i nužan. “Čini 
se da Gospa u svojim porukama tako reći čita “znakove 
vremena”, našeg vremena, s posebnom prodornošću. Marijin 
hitni poziv na pokoru nije ništa drugo doli izraz njene 
majčinske brige za sudbinu čovječanstva koje treba obraćenje 
i oproštenje” (Ivan Pavao II., Poslanica uz svjetski dan 
bolesnika, 1997.) 

Da bi vjernicima omogućio bolje razumijevanje fatimske 
Gospe, papa je Kongregaciji za nauk vjere naredio da objavi 3- 
dio tajne i uz to pripremi odgovarajući komentar. 

Braćo i sestre, Majci Božjoj iz Fatime zahvaljujemo se za 
njenu zaštitu. Njenom majčinskom zagovoru povjeravamo 
Crkvu trećeg tisućljeća. 

Sub tuum praesidium confugimus, Sancta Dei Genetrix! 
Intercede pro Ecclesia. Intercede pro Papa nostro Ioanne 
Paulo II. Amen. 

Fatima, 13- svibnja 2000. 

TEOLOŠKI KOMENTAR FATIMSKE TAJNE 


Tko pozorno čita tekst tzv. treće fatimske “tajne”, koja je 
po naredbi Svetog Oca ovdje prvi puta doslovno objavljena, 
bit će, nakon svih prethodnih špekulacija, vjerojatno razočaran 
ili začuđen. Ne otkriva nikakve velike tajne; veo budućnosti 
se nije rastrgao. Vidimo Crkvu mučenika upravo minulog 
stoljeća, u jednom teško objašnjivom simboličnom govoru. 
Je li to ono što je Gospodinova Majka htjela reći kršćanstvu, 
čovječanstvu u vremenu velikih pitanja i kriza? Pomaže li nam 
to na početku novog tisućljeća? Ili se radi možda samo o 
refleksiji unutrašnjeg svijeta djece koja su odrastala u okolini 
duboke pobožnosti, a istovremeno su ih potresale strašne 
nevolje njihovog vremena? Kako da shvatimo viđenje, što da 
mislimo o njemu? 


Javna objava 

i privatna objava - njihovo teološko tumačenje 

Prije nego pokušamo s interpretacijom, čije bitne odre¬ 
dnice nalazimo u govoru kojeg je kardinal Sodano održao 13- 
svibnja te godine na kraju euharistijskog slavlja u Fatimi, 
kojemu je predsjedavao Sveti Otac, potrebna su neka načelna 
objašnjenja glede načina kako da po učenju Crkve razumijemo, 
unutar života vjere, takve pojave kakva je Fatima. Učenje Crkve 
razlikuje “javnu objavu” i “privatnu objavu”. Među tim dvjema 
objavama razlika nije samo u stupnju, nego i u biti. Riječi “javna 
objava” označuju Božju objavu koje je namijenjena cijelom 
čovječanstvu, a pohranjena je u dvodijelnom Sv. pismu koje 
se sastoji iz Starog i Novog zavjeta. “Objava” se zove zato što je 
Bog ljudima omogućio da ga upoznaju korak po korak, sve do 
one točke kad je on sam postao čovjekom, da bi u svojem Sinu 
Isusu Kristu, koji je postao čovjekom, privukao k sebi cijeli 
svijet i ujedinio ga sa sobom. Dakle, ne radi se o razumskim 
porukama, već o životnom procesu u kojem se Bog približava 
čovjeku; u tom procesu se, naravno, izdvajaju i takvi sadržaji 
koji su zanimljivi za razum za shvaćanje tajne samoga Boga. 

Proces se odnosi na kompletnog čovjeka, dakle, i na razum, 
ali ne prvenstveno na nj. 

Bog je samo jedan pa je jedna i jedina i povijest koju Bog 
živi s čovječanstvom, povijest koja vrijedi za sva vremena i koja 
je svoju cjelovitost postigla sa životom, smrću i uskrsnućem 
Isusa Krista. U Kristu je Bog izrekao sve, dakle, samoga sebe, i 
zato se objava poklopila s ostvarenjem Kristove tajne, koja je 
našla izraz u Novom zavjetu. Da bi objasnio tu stvarnost i 
cjelovitost Objave, Katekizam katoličke crkve navodi riječi sv. 
Ivana od Križa: “Kad nam je dao svojega Sina, koji je njegova 
Riječ, njegova jedina Riječ, u njoj nam je sve zajedno i u jednom 
otkrio i nema više što reći. . .; naime, što je prije otkrivao po 
prorocima u odlomcima, tada je otkrio u cjelini; kad nam je, 
dakle, dao svojega Sina koji je sve. Tko bi to sad htio ispitivati 
Boga i dobiti od njega viđenje ili objavu, ne bi postupio samo 
glupo, već i uvredljivo, jer ne bi upirao svoj pogled samo u 
Krista, već bi želio nešto drugačije ili novo” ( KKC 65, sv. Ivan 
od Križa, Carm. 2,22). 

Činjenica, da Božja objava koja je namijenjena svim 
narodima, završava s Kristom i sa svjedočenjem o njemu u 
knjigama Novog zavjeta, veže Crkvu na jedinstveni događaj 
svete povijesti i na riječ Sv. pisma, koja jamči taj događaj i 
objašnjava ga, što ne znači, da bi Crkva sada mogla gledati samo 
na prošlost i tako bi bila osuđena na ponavljanje. Katekizam 
Katoličke Crkve kaže o tome: “... Iako je objava dovršena, još 
nije u cijelosti objašnjena; kršćanskoj vjeri ostaje zadaća da 
tijekom stoljeća postupno shvaća sav njezin značaj i 
dalekosežnost” ( KKC 66). 

Oba vidika: vezanost uz jedinstveno te napredovanje u 
razumijevanju toga, vrlo su lijepo objašnjena u Gospodinovim 
oproštajnim govorima, kad je, opraštajući se, Isus rekao 
učenicima: “Još vam mnogo toga imam za reći, ali to sada ne 
možete nositi. Kada dođe on , Duh istine, upućivat će vas u 
svu istinu; On će, naime, govoriti sam od sebe... On će veličati 
mene, jer će uzimati od mojega i obznanit će vama” (Iv 16,12 
-14). Tako, s jedne strane, Duh vodi i otvara spoznaje, koje su 


223 



za nošenje tereta ipak manjkava pretpostavka - to je nikad 
dovršena širina i dubina kršćanske vjere. S druge strane, to 
vođenje je “uzimanje” iz blaga samog Isusa Krista, čija se 
neiscrpna dubina otkriva u tom vođenju po djelovanju Duha 
Svetoga. Katekizam uz to navodi duboke riječi pape Grgura 
Velikog: “Božje riječi rastu zajedno s onim tko ih čita” (KKC 
94, Sv. Grgur Veliki, hom. Ez. 1,7,8). Drugi vatikanski koncil 
navodi tri bitna puta po kojima se u Crkvi ostvaruje vođenje 
Duha Svetoga i tako “rast Božje riječi”: Ostvaruje se preko 
meditiranja i proučavanja vjernika koji o tome razmišljaju u 
svom srcu, preko unutarnjeg uviđanja duhovne stvarnosti koje 
dobivaju iz iskustva i preko obznanjivanja onih “koji su s 
biskupskim nasljedstvom primili zanosnu karizmu istine”. (Dei 
Verbum, 8) 

U toj misaonoj vezi sad se može pravilno razumjeti pojam 
“pojedinačne objave” koji se odnosi na sva viđenja i objave 
koje dolaze nakon završetka Sv. pisma u Novom zavjetu; dakle, 
radi se o kategoriji, unutar koje moramo smjestiti fatimsku 
poruku. Poslušajmo najprije i ovdje Katekizam Katoličke 
Crkve: “Tijekom stoljeća bilo je takozvanih “privatnih” objava. 
Neke od njih je priznao crkveni autoritet. One ipak ne pripa¬ 
daju u polog vjere. Uloga im nije da “poboljšaju” ili “upotpune” 
konačnu Kristovu objavu, nego da pomognu da se od nje u 
određenom povijesnom razdoblju potpunije živi” (KKC 67). 
Dvoje je jasno: 

1.) Autoritet privatnih objava se bitno razlikuje od 
autoriteta javnih objava: To zahtijeva našu vjeru jer u njemu 
nam po ljudskoj riječi i preko posredovanja žive Crkve govori 
sam Bog. Vjera u Boga i u njegovu Riječ razlikuje se od svake 
druge vjere, povjerenja, mišljenja. Sigurnost da Bog govori daje 
mi sigurnost da se susrećem sa samom Istinom, a s time i 
sigurnost koju nije moguće naći ni u kom ljudskom obliku 
spoznaje. To je sigurnost na kojoj gradim svoj život i kojoj 
vjerujem u svojem umiranju. 

2.) Privatna objava je pomoć za tu vjeru. Vjerodostojnim se 
pokazuje upravo u tome da me usmjerava na jedinu, javnu 
objavu. Kardinal Prosper Lambertini, kasnije papa Benedikt 
XIV., govori o tome u svojem klasičnom, već normativnom 
traktatu o proglašenju blaženima i svetima: “Pristanak katoličke 
vjere na privatne objave u tom smislu nije pogreška, a nije ni 
obavezna. Ta objava, naime, u skladu sa pravilima razuma traži 
čvršću čovjekovu vjeru, koja nam se predstavljaju kao vjero¬ 
jatna i potpuno vjerodostojna. Flamanski teolog E. Dhanis, 
izvrstan poznavalac te građe ustanovljuje da Crkveno odobra¬ 
vanje pojedinačne objave obuhvaća tri uvjeta: ta poruka ne 
sadrži ništa što bi bilo protivno vjeri i zdravoj prirodnosti; 
dozvoljeno ju je objaviti; vjernicima je dozvoljeno da joj na 
pametan način odaju svoje prihvaćanje (Sguardo su Fatima e 
bilancio di una discussione, v: La Civilta cattolica 104, 1953 
11.392 - 406, tu 397). Takva poruka može biti dragocjena 
pomoć zato da bismo u svakom aktualnom trenutku bolje 
razumjeli i živjeli Evanđelje; zato je ne smijemo bezbrižno 
gurati od sebe. Pojedinačna objava je pomoć koja je ponuđena, 
a da je ne moramo upotrijebiti. 

Kriterij za istinitost i vrijednost privatne objave jest njezina 
usmjerenost na samog Krista. Ako nas udaljava od njega, ako 
se osamostali ili čak prikazuje kao neki drugi i bolji red, kao 
da je važnija od Evanđelja, tada sigurno ne dolazi od Duha 
Svetoga koji nas vodi u unutrašnjost Evanđelja, a ne van iz njega. 
To ne isključuje da neka pojedinačna objava stavlja nove 
naglaske, da upozorava na nove načine pobožnosti ili 
produbljuje i raširuje stare, ali u svemu tome mora biti 
usmjerena na to da hrani vjeru, nadu i ljubav, koji su stalni 
putovi spasenja za sve. Možemo dodati da pojedinačne objave 
često dolaze prvenstve-no iz pučke pobožnosti i djeluju na 
nju i daju joj nove poticaje i otvaraju joj nove oblike. To ne 
isključuje činjenicu da djeluju i na samu liturgiju, kako, npr., 
pokazuju blagdani Tijelova i Srca Isusova. U nekom smislu se 
u odnosu liturgije i pučke pobožnosti ocrtava odnos između 
Objave i privatnih objava: liturgija je mjerilo, ona je 

neposredno iz Evanđelja nahranjeni izraz života crkve u cjelini. 
Puč pobožnost znači da se vjera ukorijeni u srcu pojedinih 
naroda tako da je unesena u svakodnevnicu. Pučka pobožnost 
je prvi i temeljni oblik “inkulturacije” vjere koja se neprekidno 
mora orijentirati i dati se voditi uputama liturgije, i obrnuto, 
liturgiju srcem obogaćivati. 

S tim smo već došli od više negativnih razgraničenja, koja 
su bila potrebna, k pozitivnom određenju privatnih objava: 
Kako ih možemo na temelju Sv. pisma pravilno klasificirati? 
Što je njihova teološka kategorija? Čini mi se da nam najstarije 
sačuvano Pavlovo pismo, najstarije pismo Novog zavjeta uopće, 
prvo pismo Solunjanima, daje neku uputu. Tamo apostol kaže: 
“Duha ne gasite, proročanstva ne omalovažavajte, sve probajte, 
i što je dobro - zadržite” (5, 19 - 21). U tim vremenima Crkvi je 
dana karizma prorokovanja koju treba isprobati, a koju ne 
smijemo prezirati. Pri tom moramo znati da proročanstvo u 
biblijskom smislu ne znači ukazanja, već tumačenje Božje volje 
za sadašnjost koja pokazuje i pravilan put u budućnost. Vidjelac 
odgovara na znatiželju razuma koji želi razvući zastor 
budućnosti; prorok se susreće sa sljepoćom volje i mišljenja 
te razjašnjava Božju volju kao zahtjev i putokaz za sadašnjost. 
Trenutno, budućnost je u drugom planu. Bitno je posjedovati 
objavu koje me dotiče u dubinu: proročka riječ je opomena ili 
utjeha ili oboje. U tom smislu možemo karizmu proroštva 
povezati s kategorijom “znakova vremena” koju naglašava 2. 
vatikanski koncil: “...Znate prosuditi izgled neba i zemlje. Kako 
da onda ne prosudite ovo vrijeme?” (Lk 12.56) Među 
“znakovima vremena” moramo u toj Isusovoj riječi vidjeti 
njegov vlastiti put, njega samoga. Tumačiti znakove vremena 
u svjetlu vjere znači spoznati Kristovu nazočnost u svakom 
trenutku. U privatnim objavama koje Crkva priznaje, dakle i u 
Fatimi, radi se o tome da nam žele pomoći da bismo razumjeli 
znakove vremena i na njih pravilno odgovorili u vjeri. 

Antropološka struktura privatnih objava 


Kad smo s tim razmišljanjima pokušali naći teološki smještaj 
privatnih objava, moramo sada, prije nego što pokušamo 
objasniti fatimsku poruku, na kratko pokušati osvijetliti i 
njihovu antropološku (psihološku) narav. Teološka antropo¬ 
logija razlikuje s tim u vezi tri oblika spoznaje ili “viđenja”: 
viđenje s osjetilima, dakle vanjsko tjelesno spoznavanje; 
unutarnje spoznavanje i duhovno gledanje (visio sensibilis - 
imaginativa - intellectualis ). Jasno je da se kod ukazanja kao 
što su Lurd, Fatima itd., ne radi o običnim vanjskim osjetilnim 
spoznajama: prikazi i likovi, koji su predmet viđenja, ne stoje 
u vanjskom prostoru kao npr. stablo ili kuća. To je posve očito 
npr. kod viđenja pakla ili kod viđenja koje je opisano u trećoj 
tajni, a lako se može vidjeti i kod drugih viđenja, posebno zato 
što nisu viđenje imali svi prisutni, već samo “vidioci”. Isto tako 
je jasno da se ne radi o intelektualnom “viđenju” bez ikakvih 
slika, kakvo se događa kod visokih stupnjeva mistike. Radi se 
o srednjoj kategoriji, o unutrašnjem spoznavanju koje za 
vidioca ima snagu prisutnosti, koja je za njega jednako vrijedna 
kao i vanjska, osjetilna pojava. 

Gledati iznutra ne znači da se radi o mašti koja bi bila izraz 
subjektivnog umišljanja. Štoviše, to znači da dušu dotakne 
poticaj realne, pa makar i nadnaravne stvarnosti, i ona postane 
sposobna vidjeti neosjetilnu stvarnost - gledanje s “unutarnjim 
osjetilima”. Radi se o pravim “predmetima” koji dotaknu dušu 
iako ne pripadaju našem običnom osjetilnom svijetu. Zato 
se traži unutrašnja osjetljivost srca, koje najčešće nema zbog 
pritiska vanjskog svijeta, slika i misli koje zaokupljuju dušu. 
Čovjek biva odveden iz samo površnog svijeta u dublje 
dimenzije stvarnosti, koje mu postanu vidljive. Možda je tako 
moguće shvatiti zašto su baš djeca privilegirani primatelji 
takvih ukazanja: duša je manje ranjena (alterata), njena 
unutarnja sposobnost shvaćanja još nije toliko oslabljena. “Iz 
usta djece i dojenčadi napravio si hvalu”, odgovara Isus 

riječima psalma (8,3) na kritiku velikih svećenika i starješina 
koji su dječje poklike “hosana” smatrali neumjesnim (Mt 21, 
6 ). 


Rekli smo da unutarnje viđenje nije fantazija nego istiniti i 
pravi način spoznavanja. Takvo viđenje, međutim, sa sobom 
donosi i ograničenja. Već kod vanjskog viđenja uvijek je 
prisutan i subjektivni čimbenik: nikad ne vidimo sam predmet, 
nego k nama dolazi kroz filter naših osjetila, koja moraju izvršiti 
proces prijevoda. To je još očitije kod unutrašnjeg viđenja, prije 
svega tada, kada se radi o stvarnostima koja sama po sebi 
nadilaze naš horizont. Subjekt, vidjelac, upleten je još jače; vidi 
sa svojim mogućnostima, s njemu dostupnim načinima 
predstavljanja i shvaćanja. U unutarnjem viđenju radi se o puno 
opširnijem procesu prijevođenja nego u vanjskom viđenju, 
tako da subjekt bitno sudjeluje u procesu nastajanja onoga što 
vidi. Do slike se može doći samo u skladu sa mjerilima i 
mogućnostima vidjelaca. Zato takva viđenja nisu nikad čiste 
“fotografije” onog svijeta, već u sebi nose i mogućnosti i 
granice samog vidioca. 

To se može pokazati na svim velikim viđenjima kod svetaca; 
to naravno, vrijedi i za viđenja fatimske djece. Slike koje 
opisuju, nikako nisu samo izraz njihove mašte, već plod stvarne 
spoznaje koja izvire s visine i iznutra. Ne smijemo ih zamišljati 
kao da je na trenutak otvorena zavjesa onog svijeta i da se nebo 
prikazuje onakvim kakvo jest, kako vjerujemo da ćemo ga 
jednom vidjeti u konačnom sjedinjenju s Bogom. Slike su 
naime, da tako kažemo, spoj poticaja koji dolaze odozgor i 
mogućnosti koje su na raspolaganju kod odabranih subjekata, 
odnosno kod djece. Zato su slike tih viđenja simbolične naravi. 
Kardinal Sodano kaže o tome: “... Ne opisuju pojedinosti 
budućih događaja u fotografskom smislu, već na jednom 
temelju sintetiziraju i sumiraju činjenice koje se raspoređuju 
u vremenu u neodređenom vremenskom rasporedu i trajanju”. 
To preuzimanje vremena i prostora u samo jednoj sllici tipično 
je za takva viđenja, koja možemo primjereno razjasniti tek kad 

to gledamo unatrag (a posteriori). Nije nužno da svaki detalj 
u viđenju ima konkretan povijesni smisao. Viđenje vrijedi kao 
cjelina i na temelju cjeline prikazanja treba shvatiti pojedinosti. 
Ono što je središte pojedinog prikazanja otkriva se na temelju 
toga što je središte kršćanskog “prorokovanja” uopće: Središte 
je tamo gdje viđenje postaje poziv koji vodi k Božjoj volji. 

Pokušaj tumačenja fatimske “tajne” 

U tekstu, koji se na to odnosi, prvi i drugi dio fatimske tajne 
već su bili tako opširno raspravljani pa ih ovdje ne treba 
ponovo objašnjavati. Samo nakratko volio bih upozoriti na 
najvažniju stavku. Djeca su na jedan strašni trenutak doživjeli 
viđenje pakla. Vidjeli su pad duša jadnih grješnika. Tada im je 
rečeno zašto su bili izloženi tom trenutku: “per salvarle”, da bi 
pokazali put spasenja. Na um nam pada riječ iz prve Petrove 
poslanice: “Cilj vaše vjere je uzvisivanje duša” (1,9). Kao put k 
tome cilju naznačena je - iznenađujuće za ljude iz 
anglosaksonskog i njemačkog kulturnog područja - pobožnost 
prema Bezgrješnom Srcu Marijinom. Za razumijevanje, ovdje 
treba samo kratka naznaka. U biblijskom jeziku “srce” znači 
središte čovjekove egzistencije, mjesto gdje se sastaju razum, 
volja, osjeti i osjećaji, mjesto u kojem čovjek nalazi svoju 
cjelovitost i svoju unutarnju usmjerenost. 

“Bezgrješno Srce” je u skladu s Mt 5,8, srce koje je, 
oslanjajući se na Boga, došlo do savršene unutarnje cjelovitosti 
i zato “gleda Boga”. “Devozione”, “pobožnost” (čašćenje, 
predanost) Bezgrješnom Srcu Marijinu je, dakle, približavanje 
toj stavu srca u kojem “fiat” - neka mi bude volja tvoja - postaje 
oblikotvorno središte cjelokupnog bivstvovanja (egzistencije). 
Ako bi netko htio prigovoriti da ne bismo smjeli nijedno 
ljudsko biće postavljati između nas i Krista, tada moramo 
podsjetiti na to da se Pavao ne boji reći svojim kršćanskim 
Crkvama: “Pogledajte mene” (1 Kor 4,16; Fil 3,17; 1 Sol 1,6; 2 
Sol 3,7.9). Te Crkve na apostolu mogu konkretno vidjeti što 
znači hod za Kristom. Od koga bismo iznad svakog vremena 
to mogli bolje naučiti nego od Gospodinove Majke? 

Tako konačno dolazimo do trećeg dijela fatimske tajne, koja 
je ovdje prvi put objavljena u cjelini. Kako proizlazi iz 
prethodne dokumentacije, objašnjenje, koje je dao kardinal 
Sodano 13- svibnja, najprije je bilo predano osobno sestri 
Luciji. Sestra Lucija najprije je napomenula da je njoj bilo dano 
viđenje, a ne njegovo tumačenje. Tumačenje - kako je rekla - 
ne pripada vidiocu, nego Crkvi. Kad je pročitala sadržaj, rekla 
je da ta interpretacija odgovara tome što je iskusila i da tuma¬ 
čenje, sa svoje strane, smatra primjerenim. U nastavku ćemo 
pokušati temeljito produbiti to tumačenje na temelju do sada 
postavljenih kriterija. 

Kako smo kao ključnu riječ prve i druge tajne izdvojili riječi 
“salvare le anime” (spašavati duše), tako je ključna riječ te tajne 
trostruki poziv: “Penitenza, Penitenza, Penitenza” (pokora, 
pokora, pokora)! To nas podsjeća na početak Evanđelja: 
“Obratite se i vjerujte Evanđelju” (Mk 1,15). Razumjeti znakove 
vremena znači: Shvatiti nužnost pokore - obraćenja - vjere. To 
je ispravni odgovor na povijesni trenutak kojeg označavaju 
velike opasnosti, koje su opisane u slijedećim slikama. Ovdje 
smijem umetnuti svoje osobno sjećanje: u jednom razgovoru 
sa mnom, sestra Lucija mi je rekla da joj je sve više jasno da je 
cilj svih ukazanja sve više poticati rast u vjeri, ufanju i ljubavi - 
sve drugo je samo put prema tome. 

Pogledajmo sada pobliže pojedinačne slilke. Anđeo s 
ognjenim mačem na lijevoj strani Majke Božje podsjeća na 
slične slike iz knjige Otkrivenja. Taj anđeo predstavlja prijetnju 
suda pred kojim stoji cijeli svijet. Da bi svijet mogao izgorjeti 
u ognjenom moru, danas nam ne izgleda samo kao puka 
fantazija: čovjek je sam sa svojim otkrićima pripremio gorući 
mač. Viđenje potom pokazuje snagu koja nastupa protiv snage 
razaranja - sjaj Majke Božje i poziv na pokoru, poziv koji na 
neki način dolazi iz sjaja Majke Božje. Time je naglašena važnost 
čovjekove slobode: budućnost nikako nije nepromjenljivo 
određena, a slika koju su vidjela djeca, nikako nije unaprijed 
snimljen film o budućnosti, pri čemu ne bi bilo moguće nešto 

promijeniti. Cjelokupno viđenje dogodilo se zapravo samo 
zato da bi našu slobodu pozvalo i okrenulo je u pozitivnom 
smjeru. Naime, smisao viđenja nije prikazati film o 
nepromjenljivo određenoj budućnosti. Njegov smisao je 
upravo suprotan; radi se o pokretanju snage slobode za 
promjenu na bolje. Zato su posve promašena fatalna tumačenja 
“tajne”, tumačenja koja, npr. govore da je atentator 13- svibnja 
1981. bio zapravo oruđe Božjega plana, da ga je vodila Božja 
providnost i zato nije mogao slobodno djelovati, i slične ideje 
koje kruže. Viđenje, naime, govori o opasnostima koje prijete 
i kako ih zapravo riješiti. 

Slijedeći odlomci teksta još jednom vrlo jasno ukazuju na 
simboličnu narav viđenja: Bog ostaje neizmjerno i našem 
viđenju nedostižno svjetlo. Ljudi se prikazuju kao u nekom 
ogledalu. Stalno moramo imati pred očima unutarnje 
ograničenje viđenja, čije granice su tu pokazane. To što slijedi 
u budućnosti vidi se samo “kao u ogledalu, nejasno (u 
zagonetki)” (usp. 1 Kor 13,12). Okrenimo se sada k 
pojedinačnim likovima koji slijede u tekstu tajne. Mjesto 
događanja opisan je trima simbolima: strma planina, napola 
razrušen veliki grad i konačno, silan križ iz neobrađenih 
dijelova. Planina i grad simboliziraju mjesto ljudske povijesti; 
povijest kao naporno penjanje prema visini, povijest kao 
mjesto ljudske gradnje i života, a istovremeno kao mjesto 
rušenja u kojima čovjek uništava svoje vlastito djelo. Grad može 
biti mjesto zajedništva i napretka, ali i mjesto opasnosti i krajnje 
ugroženosti. Na planini stoji križ - cilj i orijentacijska točka 
povijesti. U križu je rušenje preoblikovano u spasenje; stoji 
kao znak za bijedu povijesti i za obećanje za nju. 

Potom se prikazuju ljudska bića: u bijelo obučen biskup 
(“imali smo osjećaj da je to bio Sveti Otac”), drugi biskupi, 
svećenici, redovnici i redovnice i, konačno, muškarci i žene 
svih klasa i društvenih slojeva. Papa očito ide ispred drugih, 
drhteći i trpeći zbog svih strahota oko njega. Ne leže samo 
gradske kuće u razvalinama - njegov put vodi preko tijela 
ubijenih. Put Crkve opisan je kao križni put (via crucis), kao 

putovanje u vrijeme nasilja, muka i progona. U toj slici 
prikazana je povijest jednog cijelog stoljeća. Kako su krajevi 
zemlje naslikani sintetički u slikama su planina i grad zajedno 
i usmjereni su prema križu, tako su i vremena prikazana 
zajedno: u viđenju možemo prepoznati proteklo stoljeće kao 
stoljeće mučenika, kao stoljeće trpljenja i progona Crkve, kao 
stoljeće svjetskih ratova i mnogih lokalnih ratova koji su 
napunili drugu polovicu prošlog stoljeća i u kojem su nastali 
novi oblici strahotnih mučenja. Kao u “ogledalu” vidimo da 
prolaze svjedoci - mučenici desetljeća. Čini se primjereno da 
ovdje navedemo odlomak iz pisma kojeg je s. Lucija 12. svibnja 
1982. g. napisala Svetom Ocu: »Treći dio tajne odnosi se na 
riječi naše Gospe: “Ako neće, raširit će (Rusija) svoje nemire 
po svijetu i izazvati nove ratove i progone crkve. Dobri ljudi 
bit će mučeni, Sveti Otac morat će puno trpjeti, razni narodi 
bit će uništeni”«. 

U križnom putu jednog stoljeća papin lik igra posebnu 
ulogu. U njegovom napornom penjanju na goru smijemo, bez 
sumnje, gledati više papa koji su, počevši s Pijom X. , sve do 
sadašnjeg pape podnosili patnje toga stoljeća i koji su, pateći, 
prvi hodali putem koji vodi prema križu. Na putu mučenika 
je u viđenju ubijen i papa. Nije li morao Sveti Otac u tome 
prepoznati svoju vlastitu sudbinu kad je nakon atentata 13- 
svibnja 1981. g. predložio objaviti tekst trećeg dijela “tajne” u 
kojem je prepoznao svoju osobnu sudbinu. Bio je na granici 
smrti i sam je svoj spas objasnio slijedećim riječima: “...bila je 
to jedna majčinska ruka koja je vodila putanju metka i papi, 
koji se borio sa smrću, dozvolila da se zaustavi na pragu smrti” 
(13- svibnja 1994.). To da je neka “mano materna” (majčinska 
ruka) drugačije usmjerila metak smrti samo ponovno dokazuje 
da ne postoji nikakva nepromjenljiva sudbina, da su vjera i 
molitva snaga koja može utjecati na povijest i da je, na kraju, 
molitva jača od metka, vjera jača od bilo kakve vojne sile. 

Završetak “tajne” podsjeća na slike koje je Lucija mogla 
vidjeti u svetim knjigama, a njihov sadržaj proizlazi iz ranijeg 
shvaćanja vjere. To je utješna slika koja želi povijest krvi i suza 

učiniti prozirnom za Božju ozdravljujuću moć. Anđeli ispod 
križa skupljaju krv mučenika i njome škrope duše koje se 
približavaju Bogu. Ovdje se Kristova krv i krv mučenika gledaju 
zajedno: krv mučenika teče s križa. Njihovo mučeništvo 
događa se u solidarnosti s Kristovom patnjom, postalo je jedno 
s njime. Mučenici dopunjaju u korist Kristova tijela što 
nedostaje njegovim mukama (Kol 1,24). Njihov život postao 
je euharistija, uzeta iz tajne pšeničnog zrna koje umire i donosi 
stostruke plodove. Tertulijan je rekao da je krv mučenika sjeme 
kršćanstva. Kako se Crkva rodila iz Kristove smrti, iz njegove 
otvorene rane, tako je smrt svjedoka plodonosna za budući 
život Crkve. U svom početku tako tmurno viđenje treće “tajne” 
završava s porukom nade: nijedna patnja nije uzaludna i upravo 
Crkva koja pati, Crkva mučenika, postaje putokaz čovjekovom 
traženju Boga. U Božjim rukama nemaju zaklon samo patnici 
poput Lazara, koji je našao veliku utjehu i tajanstveno 
predstavlja Krista, koji je za nas htio postati jadni Lazar, tu se 
krije više od toga; iz patnje mučenika dolazi snaga očišćenja 
jer je to svjedočenje Kristove vlastite patnje i davanje njegove 
moći ozdravljenja ovome vremenu. 

Time smo došli do zadnjeg pitanja: Što znači fatimska “tajna” 
kao cjelina (u svoja tri djela)? Što nam govori? Najprije moramo 
s kardinalom Sodanom ustanoviti da “...događaji na koje se 
odnosi treći dio fatimske “tajne”, pripadaju prošlosti...” Pojedi¬ 
načni prikazani događaji, kako se čini, već sada pripadaju 
prošlosti. Oni koji su čekali uzbudljiva apokaliptička otkrića 
o svršetku ili o budućnosti svijeta, moraju ostati razočarani. 
Takva zadovoljenja naše znatiželje nam Fatima ne nudi, kao 
što i kršćanska vjera uopće ne želi i ne može biti hrana za našu 
radoznalost. Što preostaje, vidjeli smo odmah na početku naših 
razmišljanja o tekstu “tajne”: poziv na molitvu kao put za 
“spašavanje duša” i također poziv na pokoru i obraćenje. 

Na kraju rado bih se dotaknuo još jedne ključne riječi te 
“tajne”, riječi koja je postala slavna: “Moje Bezgrješno Srce će 
pobijediti”! Što to znači? Za Boga otvoreno očišćeno srce jače 
je od pušaka i svakovrsnog oružja. Marijin “fiat”, riječ njenog 

srca, preokrenula je svjetsku povijest jer je dovela Spasitelja 
na taj svijet - jer je u okviru toga “DA” Bog mogao postati 
čovjekom i takav zauvijek ostati. Zlo ima moć u svijetu, to 
neprestano vidimo i osjećamo: ima moć jer nas naša sloboda 
stalno iznova udaljava od Boga. Međutim, otkad Bog sam ima 
ljudsko srce i otkad je time čovjekovu slobodu usmjerio prema 
Bogu, sloboda za zlo više nema zadnju riječ. Od onda vrijede 
riječi: “U svijetu ćete imati patnju. Ali ohrabrite se: ja sam 
pobijedio svijet!” (Iv 16,33). Fatimska poruka nas zove da 
vjerujemo tom obećanju. 


Kardinal Joseph Ratzinger 
Prefekt Kongregacije za nauk vjere 

